
PREDGOVOR UREDNIKA 


Dragi Obnovaši i simpatizeri Obnove, 


Pred vama se nalazi izbor blogova objavljenih na na mrežnim 
stranicama naše udruge, od samoga početka rada obnovaške 
blogosfere u 2017. godini pa do kolovoza 2020. Ovaj izbor tek je 
sažetak projekta koji je izrastao kao prirodan produžetak naših 
aktivnosti. Naime, zbog uspjeha časopisa Obnova, u članstvu i 
vodstvu udruge se javila potreba za češćim pisanjem i objavom 
tekstova tematike prikladne za časopis, ali u manje formalnom 
obliku nego li je to znanstveni članak. Blog se javio kao logičan 
izbor nastavka djelovanja, i to koji će u neformalnom obliku 
omogućiti češće prenošenje naših ideja i razmišljanja, našeg 
viđenja prošlosti, sadašnjosti i budućnosti te razmišljanja o hr- 
vatskoj stvarnosti. 

Kao urednik mogu s ponosom istaknuti kako smo se u trenutku 
pisanja ovog predgovora približili troznamenkastom broju ob- 
javljenih tekstova na našem blogu. Teme tekstova su vrlo raz- 
novrsne što je zasluga slobode izbora teme od strane autora, a 
pretežno se bave politikom, poviješću, filozofijom, teologijom i 
umjetnošću, kao i aktualnim dnevnim temama. Baš kao što je 


raznovrstan izbor tema, i naši autori su također raznoliki te “ra- 

zbacani“ po cijelome svijetu, od naše Domovine do američkog 
Tennesseeja. Zbog ograničenosti prostora u ovom izboru nisu 
objavljeni svi radovi, što ne znači da jednog dana i ostali ne će 
ugledati svjetlo dana u također tiskanom obliku. 

Nakon što sam obrazložio rađanje našeg bloga i njegovu re- 
alizaciju, volio bih objasniti motive objave ovog izbora. Prije 
svega, riječ je o predstavljanju našeg rada i djela te promicanja 
vrijednosti koje okupljaju mlade Hrvate oko Obnove u Domo- 
vini i svijetu. Nadalje, nadam se da će ova zbirka naših misli, 
želja i vjerovanja jednoga dana poslužiti kao svjedok vremena 
koji će nadolazećim hrvatskim pokoljenjima reći nešto o prob- 
lemima i nadanjima jedne hrvatske generacije. One generacije 
koja je većinu svog života provela u slobodnoj hrvatskoj državi, 
a koja je suočena s problemima koji izviru prije svega iz moralne 
krize našeg naroda i narušenosti njegova identiteta i vrijednosti 
kroz proteklo 20. stoljeće, obilježeno prije svega jugoslavenskom 
ideologijom, autoritarnim i totalitarnim režimima konačno po- 
raženih u Domovinskom ratu, iako njihova ostavština i te kako 
još živi u svakodnevnom životu suvremenoga hrvatskog društva. 
Ta naša generacija, koja se rodila u sumraku Jugoslavije, nakon 
raspada iste nije se suočila s brutalnim režimom ni krvavim ra- 
tom i razaranjem, ali se suočila sa stanjem koje je prije tridesetak 
godina bilo posve nezamislivo, a to su posvemašnja razočaranost 


u hrvatsku državu, rezignacija, apatija, pesimizam i ogroman 

val iseljavanja naših vršnjaka. U priloženim tekstovima svaki 
od autora se dotiče jedne od ovih tema povezujući je s našom 
prošlošću, ali i sa pogledom čvrsto uperenim prema budućnosti, 
za koju duboko vjerujemo da će biti vrijedna prošlih i sadašnjih 
patnji i teškoća hrvatskoga naroda. 

Kao što rekoh, većina autora su mladi akademski građani iz Hr- 
vatske, Bosne i Hercegovine i iseljeništva, no imamo i stranih au- 
tora. U ovom užem izboru nalazi se nekolicina autora uvrštenih 
zbog svoje kvalitete o čemu je odlučilo uredništvo bloga, ali 
i zbog broja like-ova i pregleda na blogu čime je izbor na neki 
način prepušten i našem dosadašnjem čitateljstvu, za koje se na- 
dam da će se, potaknuto ovim tiskanim izdanjem, nastaviti širiti 


u budućnosti. 


U Vinjanima Donjim, 12. kolovoza 2020. godine 





EVANMACIAN-————————————————————— 


Evan MaclIan je naš prvi autor pod pseudonimom, preuzevši ga 
iz Chestertonova romana ,Kugla i križ“. Evan se odlikuje jasnim 
stilom pisanja, a teme koje obrađuje su aktualna politička pitan- 
ja i pitanja iz povijesti, ustavnopravne osnove hrvatske države, 
pozdrav ,,Za dom spremni“ obrana baštine Domovinskoga rata, 
hrvatska pomirba, lik i djelo dr. Franje Tuđmana, seoski život, 
odnos prema životinjama - samo su neke od tema o kojima je 


pisao. 

Lijevi jupiteri i desna goveda 


Latinska fraza ,Quodlicet lovi, nonlicet bovi“ opisuje suvremenu 
političku pozornicu i uloge lijeve i desne struje na njoj. 

Autor fraze, njemački dramatičar, u jednoj je rečenici htio opisati 
licemjernost društva dajući svojoj publici na znanje kako će uvi- 
jek postojati sloj ljudi kojem su neke stvari dopuštene, ili koji će u 
najgorem slučaju snositi puno blaže društvene posljedice negoli 
osoba kojoj društveni status to ne dozvoljava. Ukratko, ono što 
smiju bogovi, ne smiju goveda. Ili, preneseno u politiku: što smi- 
ju socijalisti, ne smiju konzervativci. Ili, preneseno u mainstream 
medije; što smiju antifašisti, ne smiju fašisti. 

Jedna od omiljenih zabluda desne hrvatske populacije jest ona 
o problemu nepostojanja hrvatske državnotvorne nacionalne 
ljevice. Tako smo često mogli čuti da bi bilo puno bolje svima 
nama kada bismo imali izvornu hrvatsku ljevicu, a ne jugoko- 
munističku. Tada bi se sve smirilo; ne bi bilo opravdavanja zlo- 
čina, besciljnih rasprava o ustašama i partizanima, opravdavanja 
Udbinoga državnog terorizma i gospodarskoga kriminala, gos- 
podarstvo bi se oporavilo a Hrvati bi veselo koračali naprijed jer 
bi imali i desnicu i ljevicu koje vole Hrvatsku i sve dobro što 
ona predstavlja. Hrvatsku javnost više ne bi umarale iste teme 
svakog svibnja. Ne bi nam više pseudoznanstvenici objašnjavali 


kako je ubojstvo od strane partizana nebitan zločin u usporedbi 

s ustaškim ubojstvima. Hrvati i dan danas mantraju o potrebi 
postojanja neke hrvatske lijeve opcije, koja će prigrliti sve one 
vrijednosti koje se vežu uz nacionalni i vjerski identitet. 
Nedavna događanja u Njemačkoj, Velikoj Britaniji i Americi ot- 
krivaju Hrvatima ono što nekolicina njih zna, - da ne postoji lje- 
vica koja će štititi opstojnost jednoga naroda, njegove običaje i 
slobode. Njemački parlamentarci govore o nestajanju Nijemaca 
s određenim uzbuđenjem zbog grijeha iz prošlosti, antifašistički 
aktivisti razbijaju javnu i privatnu imovinu po američkim gra- 
dovima zbog pobjede Trumpa, engleska ljevica povezuje Brexit 
s porastom fantomskoga fašizma. Zvuči poznato? Svjedočimo 
iznenadnom holivudskom političkom angažmanu, pa su tako 
ljudi koji žive u zaštićenim naseljima okruženi tjelesnim čuvari- 
ma odlučili Trumpu i njegovim biračima održati lekciju o milosti 
i preraspodjeli bogatstava, o prihvaćanju migranata u svoje sre- 
dine. Što mislite koliko će napaćenih, umornih i jadnih migrana- 
ta živjeti na Beverly Hillsu? Tisuću? Možda više? ... Ili nijedan? 
Moćna medijska i holivudska propagandna mašinerija držala je 
jezik za zubima dok je Obamina administracija sijala sukobe po 
svijetu, preko Magreba i Bliskog Istoka pa do Ukrajine, destabili- 


zirajući Europsku uniju. 


lako je uspoređivanje aktualnih političkih aktera s Hitlerom 


specijalnost ljevice, teško je ne primijetiti kako je Obama u svo- 

jih osam godina napravio isto što i Hitler u šest - bacio je cijeli 
Stari kontinent u ratnu psihozu. Prve mjesece Trumpova man- 
data obilježavaju razni politički protesti, mirni i nasilni. Žene, 
muslimani, Meksikanci, Afroamerikanci, svi prosvjeduju zbog 
Trumpovih poteza. S druge strane, Obama je činio te iste po- 
teze, ali sve je prošlo bez ikakve gungule pa čak ni danas mu 
se ne predbacuje ograničenje ulaska u zemlju muslimanima iz 
određenih država, ili deportacija ilegalnih migranata itd. Zašto? 
Zato što je Obama Jupiter, a Trump govedo s početka teksta. To 
se, dakako, ne odnosi samo na njih dvojicu već na odnos svih 
ljevičara i desničara, ili progresivaca i konzervativaca na ovom 
planetu. 

Nedavno smo dobili i europski primjer duplih standarda dozvol- 
jenoga i nedozvoljenoga. U francuskim predsjedničkim izbori- 
ma Marine Le Pen se natjecala protiv trojice muškaraca. Dak- 
le, Le Pen je mogla postati prva žena na čelu Francuske. Ako se 
prisjetite američkih izbora, kampanja demokratske kandidatkin- 
je Hillary Clinton u preliminarnim unutarstranačkim izborima 
protiv Sandersa, te kasnije protiv Trumpa, temeljila se na činjeni- 
ci kako je ona žena. Sam slogan kampanje je glasio: ,,I stand with 
her.“ Štoviše, sve je to otišlo tako daleko da je veteranka američke 
politike, M. Albright, izjavila da postoji poseban krug pakla u 
koji idu žene koje ne glasuju za žensku kandidatkinju. Naravno, 


takvih priča nije bilo u kampanji Le Pen jer ona pripada u “tor? 

s ostalim “govedima. 

Da se vratimo na domaću scenu: prosječni hrvatski konzervati- 
vac-desničar mora shvatiti da nikad neće postojati hrvatska ljevi- 
ca koja će sa simpatijama gledati na događaje stvaranja hrvatske 
države, koja će se ispričati i ograditi od svih zločina bivšega reži- 
ma, koja će se zalagati za otvaranje arhiva. Jugoslavenstvo je pr- 
venstveno jedan umjetno stvoren nacionalizam, ali u kontekstu 
današnjega vremena i na našem mikroprostoru ima istu svrhu 
koju globalizam ima u ideologiji ljevice diljem svijeta, - rastakan- 
je nacionalnoga identiteta. Kada bi postojala nekakva hrvatska 
socijaldemokratska/socijalistička opcija nevezana za jugoslaven- 
sku prošlost, ona bi vjerojatno slijedila trendove na svjetskoj 
sceni i zazivala nestanak hrvatske nacije, ali ne unutar nekakve 
lenjinovske jugoslavenske sfere već unutar lenonovskog multi- 
kulturalnog svijeta lišenoga bilo kakvoga identiteta. 

Postavlja se pitanje kako se boriti protiv lijevih jupitera? Ne da- 
jte se zastrašiti fašizmima i nacizmima te prijetnjama i urlicima. 
Oni su slabi i zato su tako glasni iako su manjina, jer oni sami 
ne vjeruju u stvari koje zastupaju već su to sredstva kojima žele 
kontrolirati Vas, Vašu obitelj i odgoj Vaše djece, Vašu religijsku 
ustanovu i Vaše privatno vlasništvo. Nemojte odobravati njihove 
stavove i davati im za pravo, ni u kojem pogledu, ni u kojoj temi. 
Prikazujte ih onakvima kakvi jesu: otužni, pohlepni, protur- 


ječni klaunovi koji zaudaraju na smrt i trulež jer predstavljaju 

100 godina ubojstava, otimačina, lakih droga i spolnih bolesti. 
Ukazujte na istinu, koliko god ona surova bila. Za to ne trebate 
biti novinar ili političar, dosta je da ukazujete na istinu i bran- 
ite vječne vrijednosti u Vašoj obiteljskoj zajednici, kvartu, selu 
ili na radnome mjestu. Čitajte i učite svoju povijest, povijest vaše 
vjerske zajednice i kraja. Budite ponosni na svoje pretke i prih- 
vatite sve ono dobro što su Vam ostavili, da isto možete prenije- 
ti budućim naraštajima. Radite i stječite, zadržite plodove svog 
rada jer lijeva kvazi-elitna kasta od Vašega rada živi, ne znaju 
drugačije. Posvetite život odgoju djece u vrijednostima u kojima 
ste sami odgojeni, jer više vrijedi potomstvo koje će biti nositel- 
jem naših vrijednosti nego sva kavanska naklapanja kojem je naš 
narod, a posebno ta tiha većina, sklon. 

Ne vjerujte političkim obećanjima niti vlastima; vjerujte bratu, 
susjedu i prijatelju jer budućnost našega identiteta ne ovisi o pos- 
tojanju sivoga birokratskog aparata kojeg nazivamo hrvatskim (a 
on je sve, a samo to ne) već ovisi o postojanju zajedništva koje se 


temelji na zajedničkim vrijednostima. 

O selu 


Zadnjim valom iseljavanja koji je udario našu zemlju demograf- 
ski je najteže pogođeno naše hrvatsko selo. Cijela jedna rural- 
na Hrvatska, bez obzira radilo se o surovom zabiokovskom i 
dinarskom kamenjaru ili slavonskoj ravnici, nestaje u nepovrat. 
Gradovi, bilo hrvatski, irski ili njemački, nude puno više nego 
hrvatsko selo. Nažalost, sela su opustjela zbog jedne loše poli- 
tike koja se vodi prema stanovnicima i mještanima, a koju su oni 
sami prihvatili kao pozitivnu. Uz tu politiku postoji i medijska 
slika koja selo prikazuje kao nešto neprilično i nedostojno mla- 
dih. Ovim putem želim pisati mladima koji su odrasli u gradu, 
a posjeduju u nekom skrovitom kutku Lijepe Naše neku nasli- 
jeđenu djedovinu. 

Osobno pripadam tom najvećem dijelu hrvatskoga stanovništva 
koje je rođeno i odraslo u urbanim centrima ali ima seosko po- 
drijetlo uz koje sam još uvijek, zahvaljujući roditeljima, čvrsto 
vezan. Iako sam kao dijete odlazak na selo vezao samo uz no- 
gomet na livadama i igrama skrivača, sazrijevajući sam doživio 
jednu vrijednosnu i duhovnu dimenziju koju svaki pojedinac 
zasigurno može naći u mjestu podrijetla svojih predaka. 

Selo sam, osobno, počeo doživljavati kao točku dodira sa is- 
konom i sa predačkim vrijednostima koje smo svojim nemarom 


oskvrnuli, iako one žive još u nama, pa i onom najvećem lijevom 

liberalu, jer kako čovjek nasljeđuje fizičke karakteristike predaka 
nasljeđuje i one duhovne. Moji razlozi za odlazak na selo kriju 
se u retcima velikoga Jingera: “I dok smo tako s naših visina 
promatrali sva ta mjesta koja je čovjek sebi sagradio radi zaštite, 
užitka, prehrane i stanovanja, pred našim bi se okom sva ta vre- 
mena stopila u jedno. I kao iz otvorenih grobova nevidljivo bi 
izlazili mrtvi. Oni su nam uvijek u blizini kad god nam pogled 
s ljubavlju počiva na zemlji obrađivanoj od davnina, i kao što 
njihova baština živi u kamenu i brazdama oranica, tako i njihov 
predački duh stoluje u polju i na njivi. 

Osjećaj obrađivanja zemlje za koju znaš da su je obrađivali tvoji 
izravni predci unatrag par stoljeća, nije samo fizička relaksaci- 
ja, hobi ili vrtlarstvo već nešto što graniči s duhovnim iskust- 
vom. Uvjeren sam da je Ernst Jinger, mislio upravo na to kada 
je napisao navedeni tekst u svome alegorijskom romanu ,Na 
mramornim liticama“. Odlazak na misu u crkvu za koju znaš 
da su ju tvoji pretci pohodili otkada je izgrađena isto tako ne 
predstavlja uobičajen odlazak na misu. Mjesta kao što su njive, 
oranice, vinogradi, seoska župna crkva su mjesta susreta s pret- 
cima, mjesta razgovora s njima i podsjećanja na neka puno teža 
vremena. 

Sjetite se žrtve koju su bili kadri podnijeti za potomstvo, od 
cjelodnevnoga rada u polju ili lutanjem po gradilištima i in- 


dustrijskim pogonima širom svijeta. Osluhnite malo bolje kada 


Obnova 


13 


EVAN MACIAN 





prolazite poljem u sumrak i čut ćete njihov savjet i bezvremen- 
sku mudrost koja nije nastala na velikim katedrama, ali je preživ- 
jela ispit koji je zub vremena stavio pred njih što mnoge velike 
ideje, ideologije i politike neće moći. Kad god sam na selu volim 
razmišljati o minulim vremenima, o predcima za koje znam i o 
onima bezimenim kojih se više nitko ne sjeća, osim možda nekih 
vremešnih župnih knjiga. Priroda, čist zrak i fizički rad najbolji 
su lijek od posla i modernih vremena. Istini za volju, i sam već 
dugo razmišljam da si jednoga dana stvorim mogućnosti za pre- 
seljenje iz grada u mjesto moga oca i moga djeda. 

Zasad su mi u sigurnom planu česti odlasci i njegovanje baš- 
tine i to preporučam svima, da obzirom na mogućnosti odlaze u 
stari kraj i pokušaju otkriti iskon u svome selu i prepoznati sebe 
kao glas toga iskona koji odjekuje i u ovim čudnim vremenima. 
Nebitno je je li to hiža u Hrvatskom zagorju, imanje u Slavoniji i 
Baranji, ili kuća u sivilu krša Dalmacije i Herceg-Bosne i zelenilu 
Like - to je počelo Vašega života, tu su se rodili oni koji su Vam 
omogućili studije i život u gradu. Postoji jedan dug prema tom 
našem počelu. Hoćete li se odužiti ovisi o vama, iako vjerovni- 
ci toga duga nisu s nama, oni vide sve. Ne će Vam prigovoriti 
ako zaboravite njihovu ostavštinu jer Vas vole, ali znat će cijeniti 
ako shvatite vrijednost njihovoga vremena provedenoga na ovoj 
zemlji koje je bilo usmjereno prema Vama i Vašem životu. Isto 


tako je naš život usmjeren dobrobiti budućih generacija, jer naš 

vlastiti ovozemaljski život je dar naših roditelja našoj djeci. 
Hrvatska treba jako i snažno selo, a svatko od nas kao pojedinac 
ovoga društva treba snažno sidrište i utočište. Selo ima tu snagu 
i ono danas može biti točka sa koje možemo promatrati svijet i 
spoznavati ga. Ono uopće ne treba biti zid između svijeta i vlas- 
titih stanovnika kao što je nekoć bilo, uzevši posebice u obzir 
današnju tehnologiju i mobilnost. 

Obnova se jednim dijelom krije na selu s kojim sam počeo ovu 
temu. Nije slučajnost da su veliki umovi tradicionalne misli vol- 
jeli selo. Russell Kirk je mogao birati bilo koji sveučilišni grad ili 
metropolu SAD-a za život, ali je odabrao Mecostu u Michiganu, 
mjesto s nekoliko stotina stanovnika iz kojega je potekla njego- 
va obitelj, a iz kojega je on sa svojim djelovanjem bez današnje 
tehnologije promijenio krajobraz zapadne konzervativne misli. 
Scruton je odabrao englesko ladanje na kojemu organizira sim- 
ulirani lov na lisice i bavi se proizvodnjom hrane na način na koji 
su to radili stari Englezi. Još je jedan veliki Englez volio selo, a 
kojega autor ovoga teksta, mnogi članovi Obnove te mnogi kon- 
zervativni mislioci predstavljaju kao svoj uzor: profesor J. R. R. 
Tolkien, otac svih hobita. Naš don Mihovil Pavlinović nije odab- 
rao Split kao grad iz kojega će osvješćivati Hrvate Dalmacije, niti 
je odabrao Zagreb ili Beč kao gradove u kojima će pisati o potre- 
bi ujedinjenja hrvatskih zemalja, već Podgoru, iz koje je najčešće 


putovao u Makarsku, Imotski, Metković i Vrgorac. 

Zamislite krajobraz hrvatske kulture bez slikara, kipara, pisaca i 
pjesnika koji su izrasli iz sela. Zamislite hrvatsku političku misao 
bez njenih seoskih sinova poput Starčevića i Radića. Zamislite 
hrvatsku vojnu povijest bez bezimenih seljačkih sinova koji su 
se za Hrvatsku borili diljem Europe pa i u Domovinskom ratu. 
Svi segmenti naše prošlosti bez sela bili bi pustinja, i to je ono što 
će ostati od Hrvatske jer ako umru sela samo je pitanje vreme- 
na kada će umrijeti i gradovi. Naposljetku, nije cilj sve one koji 
ovo čitaju nagovoriti da se vrate na selo ali nemojte ga zaboraviti, 
posjetite ga vikendom i većim blagdanom. Pokažite svojoj djeci 
da postoji svijet izvan gužve grada, izvan centara i prometnih 
ulica. Pokažite im kako uzgojiti nešto i koliko je truda potrebno 
za to. Pokažite im da će uvijek postojati mjesto koje su nam naši 
stari stvorili za sigurnost i za spas, od svih bolesti modernoga 


života. 

Hrvatska i ja 


Kada sam zavolio Hrvatsku - sa sigurnošću ne mogu reći. Kao i 
svatko drugi, prve političke svjetonazore i temelje dobio sam još 
odgojem u obitelji, a iste sam odrastajući samo afirmirao kroz 
proučavanje hrvatske povijesti i kroz njenu književnost. Voljeti 
Hrvatsku u mojoj obitelji i zavičaju bilo je nešto što se samo po 
sebi podrazumijeva. 

Skoro kao biološka funkcija. Rođen sam ranih devedesetih kao 
sin hrvatskog branitelja, dragovoljca i gardista te su najranije 
uspomene iz djetinjstva bile uniforme i beretke i zanos jedne 
generacije. S vremenom sam počeo obraćati pažnju na obiteljske 
razgovore koji su uključivali politiku, rat i položaj Hrvata u ko- 
munističkom jugoslavenskom režimu, i kroz neko svoje dječje 
shvaćanje počeo sam shvaćati tko su bili pozitivci, a tko nega- 
tivci. Kroz te razgovore sam kao dijete stvorio interes za hrvat- 
sku povijest i politiku, kako za noviju, prekrivenu političkim i 
ideološkim maglama tako i za najraniju povijest hrvatskoga 
naroda, prekrivenu maglama stoljeća i zaborava. Normalno je da 
se s interesom za povijest Hrvatske stvorio i interes za povijest 
moje obitelji, barem u dvadesetom stoljeću, neraskidivo vezanu 
uz zlu kob koja je u tom nesretnom vremenu pogodila cijeli hr- 


vatski narod. 

Moj šukundjed je 1914. godine na poziv kralja i domovine pris- 
tupio u redove austrougarske vojske i sudjelovao u bitkama koje 
su se vodile u Kraljevini Srbiji. Nakon završetka Velikoga rata 
otvoreno je izražavao svoje antijugoslavenske stavove, najčešće 
kroz neki šaljivi narodni dvostih. Kao mnogi Hrvati, stvaranje 
jugoslavenske države je doživio kao poniženje, obzirom da je st- 
vorena na krilima pobjede iste one vojske koju su on i njegovi 
suborci porazili nekoliko godina ranije. Sve je to pratilo i na- 
cionalno poniženje, ekonomski gubitci i propast, teror žandara 
i financijske službe koja je namjerno bila usmjerena protiv hr- 
vatskoga seljaka. U takvim okolnostima je odrastao i njegov sin, 
moj pradjed. Iako hrvatski orijentiran, nikad nije bio politički 
aktivan, no nakon Travanjskoga rata 1941. godine koji ga je za- 
tekao na radu u Slavoniji, ulazi u redove hrvatske vojske. Njegova 
je konačna sudbina i dan danas nepoznata. Kući se vratio posl- 
jednji put 1944. godine, a nestao je navodno pri povlačenju hr- 
vatske vojske i civila u svibnju 1945. Njegov mlađi sin, moj djed, 
život je proveo kao gastarbajter. 

Sve u svemu, za obiteljsku povijest mogu kazati da je tipična hr- 
vatska priča. Seljaci i obrtnici uvučeni u niz svjetskih događanja, 
i državu koju nikad nisu željeli ni htjeli niti je prihvaćali svojom. 
Njihovi životi su od malena bili ugrađeni u moj, a njihove su sud- 
bine postale dijelom moje, posebice sudbina moga pradjeda, koja 


je tek nakon 45 godina šutnje postala aktualna obiteljska tema. 

Moja prabaka i djed su nakon 45 godina šutnje mogli pričati o 
njemu, smjeli su iskreno pokazati interes za njegovu sudbinu. 
Tek sam s vremenom shvatio koliki je to morao biti križ i teret za 
nositi, kroz tolike druge životne probleme. Imati muža i oca, ane 
smiješ ga spomenuti, ne smiješ istaknuti njegovu sliku, ne smiješ 
zapaliti svijeću za njega. Kada sam počeo razmišljati o tome na 
takav način shvatio sam i zašto je komemoracija na Bleiburgu 
tako važna za tisuće hrvatskih obitelji koje su dijelile bol i patnju 
mojih predaka, u tišini međ" zidovima svoga doma. 

Iz toga i takvoga obiteljskog okruženja, svoje formalno obrazo- 
vanje započinjem u osnovnoj školi. Jednoga dana u moj 2.b razred 
ušetao je trgovac koji je prodavao ,Hrvatsku povjesnicu“ Hrvoja 
Hitreca, sažet pregled hrvatske povijesti za djecu nižih razreda 
osnovne škole. U tu sam knjigu uložio svoju prvu ušteđevinu, 


a ona i dan danas zauzima počasno mjesto na mojim policama. 

Iduća knjiga koja je utjecala na mene, a koju sam dobio za 12. 
rođendan bila je ,Urota zrinsko-frankopanska“ pravaškoga pis- 
ca Eugena Kumičića. Pravaši su se u svojoj političkoj promidžbi 
koristili književnošću s ciljem širenja ideja u građanskom sloju i 
obrazovanoj populaciji. Iako je bila u službi tadašnjih političkih 
ciljeva druge polovice 19. stoljeća i početka 20. stoljeća, pravaške 
proza i poezija ušle su u antologiju hrvatske književnosti i ut- 
jecale na generacije mladih Hrvata, pa tako i na mene samoga 
i to na početku 21. stoljeća. U srednjoj sam školi čitao i upijao 
Kumičića, Kranjčevića, Harambašića, Kovačevića, a posebno ve- 
likoga Matoša. Vrhunci su to književnosti koju je hrvatska nacio- 
nalna misao iznjedrila i poklonila svome narodu. Iako kontro- 
verzan zbog svoga dioništva u ustaškomu režimu i sudjelovanju 
u zločinima istoga, dubok utisak na mene su ostavile i pripovij- 
etke Mile Budaka i njegovi ,Opanci dida Vidurine“. 

Na faksu postupno prestajem s čitanjem pravaških klasika, no 
javljaju se noviautori koji usmjeravaju moju ljubav prema zaviča- 
jui domovini kao nečemu dobrome, lijepom i pozitivnom. Među 
njima se dakako ističu Russell Kirk, G.K. Chesterton i Tolkien, 
dok sam od Orwella naučio ljubav prema slobodi koja kronično 
nedostaje današnjemu čovjeku i društvu. S novim nizom autora 
dao sam svom nepatvorenom i stoljetnom hrvatskom naciona- 
lizmu jednu otvorenu notu, onu notu o kojoj je Matoš govorio 


kada je o njemu pisao, ali i kao o dijelu jedne europske kulture 

koji je i obogaćuje i prima nova znanja i kulturna dostignuća. 
Moja vizija Hrvatske i njezine unutarnje i vanjske politike ne ra- 
zlikuje se uvelike od Matoševe vizije, a niti se moja vizija buduće 
Hrvatske, one u kojoj će živjeti moje potomstvo, ne razlikuje od 
sljedećih riječi Trubača sa Seine: 

»Divan li će biti slobodan hrvatski dom kad se sagradi na sreću 
pozne unučadi! Jedan će tanki prozor gledati na grad duždeva, 
a u drugom će se sunčati dan Muhamedovog Istoka. Motivi sa 
starih hrvatskih kuća prelijevat će se jednostavnošću latinske 
Dalmacije, sa notama samostanskih smirenih pročelja, sa zanos- 
nim arabeskama Bosne, sa prostotom zagorske kurije i odab- 
ranim modernizmima u simfoniji novog, hrvatskog stila. A ljudi 
koji će možda šetati slobodnom ovom gradinom bit će srećniji 
od nas, savremenika farizejstva zakrabuljenog podgrijanim fra- 
zama, narodnog propadanja i lutanja u Ameriku.“ 

Ne vjerujem da ću doživjeti takvu Hrvatsku, no ako je doživi bilo 
koja od idućih generacija, ništa od onoga što proživjesmo i on- 
oga što nam tek dolazi neće biti uzaludno. Politički neprijatelji 
hrvatske nacionalne misli još su ovdje, no i mi smo, i ne smijemo 
se povlačiti pred njima jer onaj koga motivira ljubav će zasigurno 
kad tad odnijeti pobjedu. Na isti način kako su se raspale njihove 
jugoslavenske državne zajednice, raspast će se i njihov sustav vri- 
jednosti, iz razloga što neće i ne može izdržati test vremena. 


Hrvatstvo i Hrvatska ne samo da su položile na tom ispitu već 

su u dvadesetom stoljeću doživjeli velike demografske udarce, 
intelektualna elita bila je istrijebljena no, u ljudima poput mojih 
i tvojih predaka, dragi čitatelju, biološki smo opstali, a od nji- 
hovoga potomstva nastat će nova intelektualna elita, kadra ob- 
noviti lice ove zemlje. Samo treba ustrajati u ljubavi prema svojoj 
zemlji, i prenositi je dalje baš kao što su i oni činili, iako im ta 
ljubav ništa dobroga nije donijela u materijalnom smislu, ali im 
je osigurala mjesto u našim srcima, i mjesto u vječnosti. 


Oni su Hrvatska — njima je dugujemo. 

Jesmo li se pomirili? 


Ideja hrvatske pomirbe, odnosno pomirbe ustaša i partizana, 
te njihovog potomstva, zauzima središnje mjesto u novijoj hr- 
vatskoj povijesti i političkoj praksi, a do izražaja je došla u politič- 
kom programu dr. Franje Tuđmana i HDZ-a. Mnogi se danas 
pitaju, doduše i opravdano, je li pomirba uspjela, a o čemu je već 
pisano na ovom blogu iz pera cijenjenog kolege Josipa Medaka. 
Namjera ovog skromnog teksta je doći do odgovora na pitanje 
koje si mnogi postavljaju, a posebno u razdoblju godine kada se 
obilježavaju ikomemoriraju mnogi događaji iz Drugog svjetskog 
rata. 

Iako je mnogi vežu uz ime Franje Tuđmana, a oni bolje upuće- 
ni uz imena Bruna Bušića i Vjekoslava Maksa Luburića; ideja 
pomirbe se rađa u vrijeme vrhunca unutar hrvatskog sukoba. U 
službenom glasilu Ustaškog pokreta ,,Spremnost“ kroz članke ne- 
kolicine autora, a prvenstveno glavnog urednika Tiasa Mortigjije 
i Milivoja Magdića, raspravlja se o mogućnostima opstanka hr- 
vatske države nakon pobjede Saveznika. U tom smjeru novinari 
»9premnosti“ a posebno dvojica spomenutih ističu dva nužna 
uvjeta: pomirba Hrvata i prelazak na stranu zapadnih Savezni- 
ka. Svakako je zanimljiva činjenica, da u navedenim trenucima 
intelektualci okupljeni oko ,,Spremnosti“ otvorenu raspravljaju 


i zagovaraju okretanje leđa dotadašnjim hrvatskim saveznicima 

što je bilo suprotno politici poglavnika NDH i Ustaškog pokre- 
ta. Koliko je ova ideja hrvatske inteligencije bila aktualna ona se 
javlja i u Smojinom romanu i kasnije seriji ,Velo Misto“. Tako 
Boris Dvornik, nezaboravni Meštar u 14. epizodi upoznaje gle- 
datelja s člankom koji je izašao u , Novom dobu“ a koji govori 
o nužnosti pomirbe hrvatskog naroda s ciljem održavanja hr- 
vatske države. Uzevši u obzir piščevo političko jugoslavenstvo 
sama ideja je u romanu, a kasnije i u seriji, izrugana s izraženim 
ideološkim opisom ustaša kao nezasitnih krvoloka. 

Ideja pomirbe je već tada odjeknula među pripadnicima Hr- 
vatskih oružanih snaga, o čemu svjedoči Ilija Barbarić u svojoj 
knjizi , Nezavisna Država Hrvatska bilo je pravo ime“. U prvom 
dijelu knjige, koji je u naravi ratni dnevnik, na stranicama od 43. 
do 45., navodi kako je svjedočio pokušaju bojnika Mate Primor- 
ca, po nalogu tadašnjeg ministra u Vladi NDH Andrije Artukov- 
ića, uspostavi kontakta s dalmatinskim partizanima. Prema Bar- 
barićevoj priči, koji je kao pripadnik Ustaške vojnice bio zadužen 
za osiguranje bojnika Mate Primorca, čak se i održao jedan sas- 
tanak na Biokovu prema kojem je partizanima hrvatske naciona- 
lnosti ponuđen prelazak u HOS. Pri prelasku u HOS bi zadržali 
sve činove i privilegije, a Primorac je kao zajednički cilj označio 
pobjedu u ratu protiv komunista i jugoslavensko-srpskih snaga. 
Poslije pobjede svehrvatskih snaga u samostalnoj Hrvatskoj bi 
bili održani izbori na koje bi izašli HSS, KPH, pripadnici Ustašk- 


Zbirka blogova 


24 


EVAN MACIAN 





og pokreta itd. Partizani su navodno iskazali nepovjerenje, s ob- 
zirom da je Primorac nastupio u uniformi Hrvatskog domobran- 
stva, premda je bio ustaša; no, obećali su javiti vrijeme i mjesto 
drugog sastanka. Do njega nikada nije došlo, što je bilo u jednu 
ruku logično, s obzirom da je svima bilo jasno u kojem smjeru 
tada ide rat i uzimajući u obzir političko vodstvo partizanskog 
pokreta, te njihovo otvoreno neprijateljstvo prema rješenju hr- 
vatskog pitanja izvan okvira jugoslavenske države. 

Unatoč poratnim zločinima pobjednika; upravo među pripad- 
nicima ustaškog pokreta u dijaspori se reafirmira ideja pomiren- 
ja Hrvata i to u političkoj misli Vjekoslava Luburića koji je svoje 
istomišljenike okupljao oko časopisa ,Drina“, objavljujući pod 
pseudonimom General Drinjanin. U jednom od tekstova, u 
navedenom časopisu, sam Luburić poziva na skidanje zvijezde 
petokrake i slova “U“ te borbe za zajednički hrvatski grb. Nije 
suvišno spomenuti da je upravo Luburić simpatizirao partizan- 
sku borbu protiv Talijana, kao i neki drugi visokopozicionira- 
ni ustaški dužnosnici. S druge strane, uzevši u obzir da je Maks 
Luburić prije svega bio poznat kao jedan od organizatora i iz- 
vršitelja ustaških zločina te kreator politike terora, upitno je ko- 
liko je uz takav povijesni teret mogao provesti ideju pomirbe. 
Uskoro na političku scenu dolaze mlađe generacije emigranata, 
premladih da mogu snositi odgovornost za zločine i hipoteku 


NDH, a među njima i Bruno Bušić. Pjesnik i intelektualac. Bušić 

u svojoj nikad dovršenoj brošuri ,Hrvatski ustaše i komunisti“ 
izlaže ideju da je pomirba zaraćenih Hrvata jedini politički put 
prema hrvatskoj državi. U navedenoj brošuri, Bušić citira iz- 
vore iz predratnih partijskih glasila u kojima se opetovano i više 
puta zaziva rušenje Jugoslavije i podržava borba ustaške revolu- 
cionarne organizacije. Svjesno ili nesvjesno, Bušić je izbacio iz 
pamfleta motivaciju komunista koja je bila uglavnom pokretana 
odnosima između SSSR-a i Kraljevine Jugoslavije, ali i perfid- 
noj politici korištenja nacionalizma kako bi se Jugoslavija trans- 
formirala u savez sovjetskih republika, a koji zasigurno ne bi bio 
ostvarenje hrvatske želje za neovisnošću. 

Oko karizmatičnog Bušića se počinju okupljati sve emigrantske 
organizacije zbog čega se njegova zvijezda gasi u tamnoj pariškoj 
noći. I baš kako je Maks Luburić preuzeo ideju pomirbe iz ruku 
streljanih intelektualaca Magdića i Mortigjije, a Bušić iz spisa 
likvidiranog Luburića, tako Tuđman iz Bušićevih ruku preuzi- 
ma ideju pomirbe i postaje njenim posljednjim nositeljem. Tako 
se povijest, učiteljica života, poigrala s hrvatskim narodom te je 
partizan, jugoslavenski general i komunistički disident pod bar- 
jakom ideje pomirbe nikle u ustaško-nacionalističkim krugovi- 
ma stao na čelo pokreta za samostalnost Hrvatske. 

Osamdesete se približavaju svom kraju, a stanje u Jugoslaviji 
postaje sve napetije. Slobodan Milošević provodi birokratsku 


revoluciju i prekraja državu po srpskim mjerama, ali unatoč 

tome mnogi Hrvati u sustavu i dalje vjeruju da je zajednička 
država Hrvata i Srba jedino moguće rješenje. Tako je već spome- 
nuti Miljenko Smoje davao podršku Miloševićevoj politici, a 
mnogi koji su se devedesetih pojavili u hrvatskim uniformama 
i sjedili u Saboru samostalne Hrvatske, govorili su o hrvatskom 
nacionalizmu i separatizmu kao o istočnom grijehu hrvatskog 
naroda. Jedan od tih je bio i budući hrvatski admiral Sveto Leti- 
ca, koji se krajem osamdesetih kao umirovljeni zapovjednik flote 
JRM i član Centralnog Komiteta obratio otvorenim pismom 
Savezu komunista Srbije, u kojem ih je pozvao da se obračuna- 
ju sa srpskim nacionalizmom kao što su se hrvatski komunisti 
obračunali s hrvatskim nacionalizmom sedamdesetih. U ovom 
konkretnom primjeru, razvidno je kako se hrvatski komunisti 
nisu mogli suočiti sa stvarnim stanjem i kako su osamdesetih 
gledali na osamostaljenje hrvatske države i povezujući liber- 
alne težnje ,Hrvatskog proljeća“ i njegovih vođa poput Savke 
Dabčević Kučar, Mike Tripala, Vlade Gotovca, Dražena Budiše 
sa Slobodanom Miloševićem i njegovim političkim težnjama. 

U tim i takvim okolnostima nad Hrvatsku se nadvijaju oblaci 
rata, a zadnje na što su se Hrvati mogli pouzdati je bio državni 
sustav nesklon osamostaljenju Hrvatske; pa čak i među et- 
ničkim Hrvatima. No, u tim nepovoljnim okolnostima Hrvati 
su uspostavili državu i izvojevali pobjedu u ratu snagom vlas- 


titog oružja. U svemu tomu je presudnu ulogu imala Pomirba 

koju danas mnogi medijski komentatori i politički analitičari 
proglašavaju neuspjehom, sve zbog naših proljetnih prepirki o 
pitanjima Drugog svjetskog rata. 

Zaključno, pomirba je uspjela u onim najširim dijelovima hr- 
vatskog naroda, a posebno među potomcima partizana koji su se 
bez ikakvih dvojbi odlučili boriti za samostalnu hrvatsku državu 
i braniti je od agresije. Narod je shvatio da je jedino rješenje hr- 
vatskog pitanja uspostava samostalne hrvatske države i kod ve- 
likog dijela naroda su se razbile sve jugoslavenske iluzije s prvim 
pucnjevima. No, ako je moj zaključak točan, zašto i danas vod- 
imo bitke o temama Drugog svjetskog rata?! Zato što osnovna 
ideja pomirbe Hrvata jest uspostava nacionalnog konsenzusa i 
jedinstvenog stava oko postojanja hrvatske države, ništa više i 
ništa manje od toga. Ideja pomirbe nikada nije sadržavala neko 
magično znanstveno, historiografsko, ekonomsko ili sociološko 
rješenje svih naših društvenih i političkih problema, već iskl- 
jučivo prednje spomenuti konsenzus oko rušenja jugoslavenske 
državne zajednice iz čijih će ruševina niknuti Hrvatska. Upra- 
vo su naše ideološko-povijesne rasprave krunski dokaz uspjeha 
pomirbe Hrvata, jer iste ne bi bile moguće bez postojanja samo- 


stalne demokratske hrvatske države. 


Zasigurno postoji onaj manji dio hrvatskog stanovništva, a na 


koji je Tuđman upozoravao, koji se ne može pomiriti s posto- 

janjem hrvatske države, ali u tom slučaju pomirba nije moguća 
jer je tu riječ o crvenom plemstvu koji ideološke rasprave koristi 
radi afirmacije svog društvenog položaja. Štoviše, tu se ne radi o 
desno-lijevom političkom sukobu, već o hrvatsko-jugoslavens- 
kom, a između kojih je pomirba nemoguća, a koji jest u pozadini 
Domovinskog rata i Drugog svjetskog rata na hrvatskom pod- 
ručju. Postoji jedno pitanje koje ćemo teško odgovoriti, na koje 
možemo dobiti samo naše osobne zaključke, a tim se pitanjem 
bavio kolega Marko Paradžik u svom radu o Carlu Schmittu ob- 
javljenom u 10. broju časopisa Obnova. Koliko je utjecala odlu- 
ka Slobodana Miloševića da se u očuvanju Jugoslavije osloni na 
velikosrpsko pitanje u Hrvatskoj? Da je crveno plemstvo imalo 
garanciju Slobodana Miloševića da će se u Trećoj Jugoslaviji oču- 


vati sve privilegije, bili stali pod zastavu Pomirbe? 

Duh Dragutina Bubnja 


Jednog proljetnog dana 1931. godine pred Sudbenim stolom u 
Zagrebu, pred sudsko vijeće izvedena su 23 muškarca. Veliku sk- 
upinu optuženih su predvodili dvojica tamnokosih i ponositih 
mladića, pripadnika radničke pravaške mladeži Marko Hrani- 
lović i Matija Soldin pa je taj kazneni postupak ušao u povijest 
pod nazivom ,,Proces protiv Hranilovića, Soldina i družine“. Sk- 
upini mladih hrvatskih boraca za slobodu i neovisnost Hrvatske 
se na teret stavljalo više kaznenih djela; počinjenih u revolucio- 
narnom djelovanju optuženim pripadnicima hrvatskih naciona- 
lističkih organizacija. Posebno su pod povećalom javnosti, medi- 
ja i hrvatskih domoljuba bili Soldin i Hranilović jer su, među 
ostalim, bili optuženi za političko ubojstvo tj. atentat na Antona 
Tonija Schlegela, zagrebačkog novinara, vlasnika Jugoštampe i 
masona, zagovornika diktature i terora koji je bio persona grata 
na beogradskom dvoru. 

Dragutin Bubanj, predsjednik sudskog vijeća, na samom poč- 
etku postupka je upitao optužene da se izjasne o državljanstvu; 
na što mu je Hranilović prkosno odgovorio da je državljanin 
porobljene Hrvatske. Sudac Bubanj mimo svih pravila struke i 
svih kazneno procesnih normi je odgovorio kako su svi prisut- 
ni »državljani velike Jugoslavije“ i da trebaju biti ponosni na to. 


Tokom suđenja predsjednik sudskog vijeća, kao vatreni jugo- 

slavenski nacionalist, više puta je kršio pravila vođenja kaznenog 
postupka motiviran isključivo vlastitim ideološkim opredjeljen- 
jem i mržnjom prema okrivljenicima. Postupak se vodio u navi- 
jačkoj i huškačkoj atmosferi pa je tako i tužiteljima bilo dopušte- 
no vrijeđati, ne samo optuženike, nego i njihove branitelje među 
kojima su bili ugledni hrvatski odvjetnici kao što su dr. Vladko 
Maček, dr. Ivo Protulipac i drugi. Naposljetku su Soldin i Hrani- 
lović osuđeni na smrt, a kazna je potvrđena pred sudom drugog 
stupnja i obješeni su u Zagrebu, u Petrinjskoj ulici, dana 25. ruj- 
na 1931. godine. 

Jednog ljetnog dana 2019. godine, Visoki prekršajni sud je do- 
nio drugostupanjsku presudu protiv makarskog pjevača Mari- 
ja Rose koji je prigodom koncerta organiziranog radi proslave 
Dana pobjede i domovinske zahvalnosti i Dana hrvatskih bran- 
itelja otpjevao budnicu Marka Perkovića Thompsona ,Bojna 
Čavoglave“ Na sreću, prošla su vremena jugoslavenskih sudaca 
poput Dragutina Bubnja koji su drmali hrvatskim pravosuđem 
do 1990. godine i izricali hrvatskim nacionalistima i domolju- 
bima kazne zatvora i smrtne kazne, no duh Dragutina Bubnja je 
nažalost ostao prisutan u hrvatskom pravosudnom sustavu i hr- 
vatskoj političkoj, umjetničkoj i znanstvenoj javnosti. Ne želim 
ovdje direktno usporediti ličnosti Hranilovića i Soldina s Rosom 
ili sudsko vijeće Sudbenog stola sa sudskim vijećem Visokog 


prekršajnog suda Republike Hrvatske, niti suca prvostupanjskog 

suda; koji je okrivljenika Marija Rosu optužio na plaćanje kazne 
u iznosu od 765 kuna. No, ne mogu se oteti dojmu da je sudsko 
vijeće postupalo mimo pravila struke i zakona, isključivo politič- 
ki motivirano baš kao Bubanj i njegovi nasljednici. 

Naime, u kaznenopravnom sustavu RH, pa tako i u prekršajnom 
pravu vrijedi načelo zakonitosti izraženo u pravilu na latinskom 
jeziku: ,Nullum crimen sine lege“, Nullum poena sine lege“. Na- 
vedeno podrazumijeva da nitko ne može biti osuđen za kazne- 
no djelo, u ovom slučaju, prekršajno djelo, koje nije kao takvo 
određeno zakonom kao što nitko ne može biti osuđen na kaznu 
koja nije zakonom propisana. 

Treba napomenuti da spomenuto načelo zakonitosti zahtjeva 
od zakonodavca da norme budu jasne i precizne upravo da bi 
se spriječila zlouporaba istih u svrhe nespojive s ciljem kazne- 
no-prekršajnog postupka i sankcije. U Republici Hrvatskoj za- 
konom nije zabranjeno niti sankcionirano korištenje pozdrava 
»Za dom spremni“ a ni izvođenje pjesme ,Bojna Čavoglave“; 
stoga ostaje nejasno temeljem čega se kažnjava okrivljeni? U 
dosadašnjoj praksi represivnog aparata ,za dom spremne“ 
građane se teretilo za prekršajno djelo remećenja javnog reda i 
mira pa pretpostavljam da je i u ovom slučaju pjevaču stavljeno 
na teret prekršajno djelo protiv javnog reda i mira. 

Nadalje, da bi netko bio osuđen za prekršaj on svojom radnjom 


mora ostvariti biće prekršajnog djela što znači da se njegova rad- 

nja može podvesti pod opis prekršajnog djela kakav je isti nave- 
den u pravnoj odredbi Zakona o prekršajima protiv javnog reda 
i mira, Prekršajnog zakona ili nekog drugog zakona. Nejasno je 
i nerazjašnjeno u presudi, kako Mario Roso može remetiti javni 
red i mir izvodeći na koncertu pjesmu iz Domovinskog rata i to 
baš na koncertu koji je organiziran povodom državnog praznika 
kojim se prisjećamo pobjede u Domovinskom ratu. Tu dolaz- 
imo do zahtjeva načela zakonitosti za jasnoćom i preciznosti 
norme jer izgleda da se u ovom slučaju bilo što može podves- 
ti pod kršenje javnog reda i mira pa čak i nastup na koncertu. 
Čak bih i shvatio optužni prijedlog i presude sudova da je pjevač 
nepozvan došao na ,Dan mladosti“ ili pak na ,Dan ustanka“ u 
Srbu ili na susret veterana JNA i srpskih dragovoljnih postrojbi 
pa pjevao ,Bojnu Čavoglave“ s ciljem izazivanja sukoba. Sud u 
svojoj presudi, odnosno u dijelu presude koji je poznat javnosti, 
navodi kako se na koncertu mogao naći netko tko bi mogao biti 
uvrijeđen pozdravom ,,Za dom spremni“. Dakle, sud eksplicitno 
navodi da je mogao izvedbom pjesme povrijediti nečije osjećaje, 
no ne navodi da se radnjom okrivljenog ispunio zakonski opis 
prekršajnog djela tj. ne navodi da je netko na koncertu uvrijeđen 
nastupom makarskog pjevača. Samo sudsko vijeće nije utvrdilo 
da je došlo do prekršajne radnje, niti je navelo tko može biti uvri- 
jeđen pjesmom ,Bojna Čavoglave“. Meni na pamet padaju samo 


pripadnici vojske SAO Krajine i pripadnici JNA, a koji, uvjeren 

sam, izbjegavaju javne proslave Dana pobjede u Domovinskom 
ratu. S obzirom da nije dopušteno ekstenzivno tumačenje normi, 
pravno gledajući izvođenje ,Bojne Čavoglave“ nije prekršaj. Je- 
dini slučaj u kojem pjevanje ,Čavoglava“ bio prekršaj jest da je 
pjevate mrtvi pijani u dva sata ujutro budeći susjede. 

Sud temelji svoj stav činjenicom da je ,,Za dom spremni“ ustaš- 
ki pozdrav korišten za vrijeme NDH, što je nesporno. No, je li 
zbog toga taj pozdrav danas toliko progonjen. Ustaški pokret 
je povijesno i pravno gledajući završeno poglavlje hrvatske po- 
vijesti. Razlog zbog čega je taj pozdrav danas na udaru lijevih 
medija, političkih stranaka i jednog dijela pravosuđa jest taj što 
ih podsjeća na Domovinski rat i demokratske promjene kojim je 
uspostavljena neovisna hrvatska država izvan okvira socijalizma 
i jugoslavenske državne zajednice. Baš kao što ih na to podsjeća 
hrvatska zastava s grbom koji počinje s prvim bijelim poljem. Nije 
tu samo stvar HOS-a, jer pozdrav “ZDS" su koristile i naoružane 
trojke mjesnih zajednica u Zagrebu, pripadnici ZNG-a odnos- 
no gardijskih brigada kroz službene pjesme i stihove kao što su 
Tigrovi i Gromovi. Pozdrav se pojavljuje u pjesmama vezanim 
uz Domovinski rat i to ne samo u notornim Čavoglavama. Mišo 
Kovač pjeva o ,,za dom spremnoj“ 113. šibenskoj brigadi. Milo 
Hrnić u svom ratnom hitu ,Imoćani“ navodi kako su isti ,za 
dom spremni i život će dati“ Pripadnik Četvrte gardijske brigade 


i estradni pjevač Dražen Zečić u svojoj pjesmi ,Sve do Zemuna“ 

navodi kako su njegovi suborci u Kljacima spremni ići sve do 


Drniša, Knina i Zemuna i da su svi za dom spremni. 


Enfant terrible hrvatske estrade Vuco je opjevao samostalni vod 
Mirlovčana, stanovnika sela koje se nalazi blizu Čavoglava i Kl- 
jaka i čije su kuće u jesen i zimu 1991. godine bile na prvoj crti, a 
koji su pogađate te 1991. godine bili za dom spremni. Postoji sig- 
urno još niz poznatih i nepoznatih pjesama iz razdoblja borbe za 
hrvatsku državu iz čijih stihova iskače danas nepoželjni pozdrav. 
Iz navedenog je zaključno da su 1991. postojale dvije vrste Hrva- 
ta: oni koji su bili za dom spremni i oni koji to nisu bili. Žalosni 
povijesni obrat je taj što potonji danas proganjaju prve svim mo- 
gućim sredstvima, a sve navodno zbog fantomskog ustaštva koje 
očito cvate u Hrvatskoj. Barem tako kažu jugo nostalgičari i ve- 
likosrbi. Osobno me zanima da su kuće i obitelji profesionalnih 
tragača za ustašama bili 1991. na udaru bili isti koristili ,ZDS“ ili 
bi li ulazili u povijesne i pravne dubioze o navedenom pozdravu. 
Zašto nitko od dežurnih moralista 1991. godine te mladiće nije 
potegao za rukav i rekao im da ne budu za dom spremni i da 
sjede doma? Zato jer im je šutnja odgovarala. Zato što su znali 
da su ti koji su bili za dom spremni moraju zaustaviti JNA i čet- 
nike kako ne bi ušli u njihove domove za koje nisu bili sprem- 
ni. I sutra, kad bi se ponovila 1991. godina dežurni moralisti bi 


pobjegli ili umuknuli, a oni koji su za dom spremni bi se ostali 


Obnova 


35 


EVAN MACIAN 


suočiti s neprijateljem. Isti progonitelj s istim motivom progone 
trobojnicu s grbom koji započinje prvim bijelim poljem, a koji je 
nedavno u ,Slobodnoj Dalmaciji“ po tko zna koji put proglašen 
ustaškim grbom. U Hrvatskoj postoji vrsta ljudi kojoj je svaki 
hrvatski grb ustaški grb. Može heraldika po sto puta objasniti 
da su i prvo bijelo i prvo crveno početno polje ispravne verzije 
hrvatskog grba koje su se kroz povijest naizmjence javljale, ali to 
je uzaludan trud. Mržnja je iracionalna i ne poznaje argumente 
ni povijesne ni znanstvene. Ti ljudi ne vole ni službeni grb naše 
države, no okolnosti im ne dozvoljavaju da to otvoreno kažu pa 
se iskaljuju na grbu s prvim bijelim poljem, iako se on pojavio 
prije ustaša i nastavio živjeti u srcu hrvatskog naroda i nakon 
poraza Ustaškog pokreta. Cijela ta hajka je, u stvari, nastavak 
rata protiv Domovinskog rata. Sjetite se zluradih članaka koji- 
ma se iščekivala drugostupanjska presuda generalima Gotovini 
i Markaču kao konačna osuda hrvatske politike iz devedesetih. 
Sjetite se kako se željno iščekivala ćirilica u Vukovaru pod krin- 
kom brige za nacionalne manjine od istih onih ikona demokraci- 
je koji zanemaruju problematiku hrvatske manjine u Srbiji i koji 
su svakom prilikom ocrnjivali Hrvate u Bosni i Hercegovini. 
Nakon što su Knin i Vukovar kao dva grada simbola hrvatskih 
stradanja opstali i pobijedili, otrovna pera su se okrenula prema 
zadnjem što je ostalo, a to je pozdrav ZDS i grb s prvim bijelim 


poljem koji svakog Hrvata asociraju na 1990. i 1991. godinu i 

stvaranje hrvatske države. Druga žalosna činjenica je što toliko 
priželjkivano pravosuđe hrvatske države progoni pjevače domol- 
jubnih pjesama i budnica; baš kao što je to radilo jugoslavensko 
pravosuđe. Doduše, puno benignije, ali progon je i dalje progon. 
No, ono što represivni sustav nije naučio od svojih ideoloških 
predaka jest da zabrane ne vode nikuda, stoga je i ovo sudsko vi- 
jeće zadužilo hrvatske domoljube i nacionaliste, jer su produžili 
životni vijek i popularnost pozdrava ZDS i ,Bojne Čavoglave“ za 
barem još jedno stoljeće. 

Naposljetku bih uputio one koji žele znati više o procesu Hrani- 
lović, Soldin i družina na mrežne stranice Tomislava Jonjića gdje 
možete pronaći njegov znanstveni članak ,,Proces Hranilović — 
Soldin. Prilog poznavanju postanka ustaškog pokreta“ i razgovor 
gospodina Jonjića s Marijom Hranilović pod naslovom: , Moja su 
braća dali živote za Hrvatsku“. Riječ je o slučaju koji je danas do- 
sta nepoznat pa čak i među onima koji su dobri poznavatelji hr- 
vatske novije povijesti, a iz njihovog slučaja je sasvim jasno da su 
se oni dvadesetih godina suprotstavili revolucionarnom borbom 
istom jugoslavenskom i velikosrpskom neprijatelju kojem će se 
suprotstaviti i hrvatski branitelji ranih devedesetih. Nažalost, hr- 
vatsko-jugoslavenski sukob traje već cijelo stoljeće i u političkom 


i kulturnom životu moderne Hrvatske još nije okončan. 

O Tuđmanu 
- povodom dvadesete obljetnice smrti (I. dio ) 


Toga prosinačkog dana 1999. godine, umjesto u školskom 
dvorištu, veliki odmor smo proveli u dnu razreda; ispod sivoga 
panoa gledajući u fotografski portret dr. Franje Tuđmana u či- 
jem kutu je bio crni flor. Piskutavi dječji glasovi su davali svoja 
opažanja o Tuđmanu koja su, u biti, bile refleksije stavova koje su 
čuli kod kuće. Do tada jedinstven razred se podijelio na one koji 
su žalili za Tuđmanom, do onih koji su se njegovoj smrti veselili. 
Kako sam sin hrvatskoga dragovoljca iz 1991. i časnika, o čemu 
sam već pisao u jednom tekstu, bilo mi je nepojmljivo kako net- 
ko može ne iskazati dužno poštovanje prema Predsjedniku, pa 
čak i ne voljeti ga. Odrastajući; podjele viđene toga dana postaja- 
le su mi sve jasnijima i uvidio sam svu složenost povijesne ocjene 
lika i djela dr. Franje Tuđmana te sam se susreo s raznovrsnim 
mišljenjima i stavovima: od toga da je bio proizvod udbaško- 
ga podzemlja pa do toga da je bio fašistički diktator. Naravno, 
u taj raspon ulazi i nekritičko promatranje i slavljenje svakoga 
poteza kojega je Tuđman povukao u svojoj vojnoj, znanstvenoj i 
političkoj karijeri. 

Tudman je kao političar, uostalom kao i svako ljudsko biće, proiz- 
vod obiteljskih, povijesnih, kulturoloških i inih okolnosti koje 


mogu utjecati na našu potpunost i cjelovitost. Rodio se u obitelji 

radićevca i HSS-ovca Stjepana Tuđmana, koji je obnašao lokalne 
političke funkcije; stoga je politika bila ono što je Tuđmana pra- 
tilo od malih nogu. Stjepan Tuđman je očigledno pripadao lije- 
vom krilu hrvatskoga seljačkog pokreta, na što upućuje njegovo 
sudjelovanje u radu AVNOJ-a i ZAVNOH-a za vrijeme Drugoga 
svjetskog rata, ali i sudjelovanje njegovih sinova Stjepana i Franje 
u partizanskom pokretu. Na to upućuje i Tuđmanovo sjećanje na 
očevu uputu pred odlazak na školovanje u Zagreb: “U petnaestoj 
reče mi otac: “Sada si socijalist, a budeš li se pogospodio — kao 
drugi kad svrše škole - ne dolazi mi pred oči!“ 

Dakle, Franjo Tuđman se nije susreo sa socijalističkim idejama 
u Zagrebu, niti eskalacijom rata i njegovim odlaskom u šumu 
već su lijeve ideje bile sastavni dio njegova kućnog odgoja. Iz- 
bijanjem Drugoga svjetskog rata njegov odlazak u partizane 
je očekivan. Godine 1942. Tuđman postaje i službeno članom 
Partije, započevši tako uspon na jugoslavenskom i hrvatskom 
političkom nebu. Kraj rata Tuđman dočekuje kao načelnik Dru- 
goga organizacijskog odjela u Vrhovnom štabu NOVJ-a. Poslije 
rata u kojem gubi brata, tragičnim slučajem mu pogibaju otac i 
pomajka. Naime, Stjepan Tuđman i njegova žena pronađeni su 
mrtvi, a sve okolnosti upućivale su na to da su nasilan kraj pucn- 
jevima iz vatrenoga oružja. 

Oko smrti su se isplele mnoge teorije. Prva teorija glasi da su 


Stjepana Tuđmana zbog njegove nacionalne svijesti ubili pripad- 

nici OZNA-e, a tu teoriju je Tuđman prihvatio kao neospornu 
i istinitu. Njegovi desni kritičari su pak tvrdili kako je Stjepan 
Tuđman zbog svoje izdaje platio životom, a presudili su mu os- 
tatci ustaško-domobranske vojske koji su te 1946. godine još uvi- 
jek vodili rat. Treću i najtragičniju verziju smrti Tuđmanova oca 
Stjepana iznio je Vladimir Pavlinić, hrvatski politički zatvorenik, 
novinar, slikar, iseljenik koji se rodio i odrastao u Dubrovčanu, 
selu kraj Velikog Irgovišća te je njegov otac u HSS-u bio surad- 
nik Stjepana Tuđmana. Naime, prema informacijama koje je do- 
bio od lokalnoga liječnika, koji je po dojavi o smrti izašao na lice 
mjesta, Stjepan Tuđman je ubio suprugu i počinio samoubojstvo, 
napisavši u oproštajnom pismu kako ne može živjeti sa sramotom 
da je sudjelovao u dovođenju na vlast Komunističke partije. Pre- 
ma Pavlinićevim riječima, Tuđman je odbacio tu mogućnost, 
jasno kazavši kako se OZNA-in ubojica njegova oca sam otkrio i 
donio mu sliku hrvatskog grba iz Stjepanove kuće kao dokaz da 
je upravo on toga kobnog dana ubio bračni par Tuđman. 

No, kako bilo, veo tajni koji je okruživao smrt bivšega parti- 
zanskog političkog rukovoditelja nije spriječio strjelovit uspon 
Franje Tuđmana u redovima JNA. Završava ,Višu vojnu školu“ 
te znanstveno proučava rat, općenito ali i s naglaskom na par- 
tizanski rat i povijest NOB-a. Tako je dobio i važnu političku 
funkciju predsjednika vojnog kluba, beogradskoga ,,Partizana“. 


Iz te crtice je jasno da su tadašnje vlasti u Tuđmanu vidjeli odan 

kadar, u jugoslavenskom i marksističkom smislu. 

lako promaknut u čin generala, prethodne, 1961. godine, 
Tuđman odlazi iz vojske i osniva “Institut za historiju radničkoga 
pokreta Hrvatske", čiji je bio direktor. S vojne doktrine proširuje 
svoj akademski krug interesa na povijest pa 1965. godine stječe 
doktorat iz povijesnih znanosti na temu krize u Kraljevini Jugo- 
slaviji. Teško je utvrditi točan trenutak, ali bilo bi sasvim isprav- 
no navesti kako su šezdesete godine vrijeme njegova nacional- 
nog buđenja i skretanja u disidentske krugove. 

Na Institutu će zaposliti Antu Brunu Bušića, budućega prijatelja 
i bliskoga suradnika. Tada u krug ulazi još jedan utjecajni par- 
tizanski veteran i zagrebački gradonačelnik, Većeslav Holjevac, 
koji je pokretao nacionalno buđenje među partijskim kadrovi- 
ma, a u istom razdoblju Tuđman ulazi u Sabor i Maticu hrvatsku. 
Iz njegova razdoblja u Matici hrvatskoj zanimljiva je sljedeća 
anegdota koju je iznio Ivo Škrabalo. Naime, Škrabalo je za Hr- 
vatski tjednik napisao više članaka, od kojih je jedan bio osvrt na 
akciju Mira Barešića, gdje je Barešića i njegovu skupinu nazvao 
»revolverašima“. Tuđman ga je pozvao i prema njegovim riječi- 
ma mu rekao da ne može pisati na takav način o ,našim dečki- 
ma“ - kako je Tuđman nazvao nacionalističke revolucionare. 
Navedeno svjedočanstvo je vidljivo i dokumentarnom filmu 
»Miro Barešić — Život za Hrvatsku“. U istom filmu dr. Ivan 


Čizmić navodi svoje sudjelovanje šezdesetih na tribini, gdje su 

Holjevac i Tuđman govorili o slobodnoj Hrvatskoj; što mu je bilo 
neobično jer kako sam Čizmić navodi njih su dvojica dva desetl- 
jeća prije oružano sudjelovali u ratu protiv hrvatske države. 

Tuđman je navodno 1977. godine slažnom švedskom putovnicom 
otputovao iz Jugoslavije i održao niz sastanaka s političkim is- 
eljeništvom te uspostavljao kontakte- služeći se konspirativnim 
metodama, kako ga se u javnom životu u domovini ne bi povezalo 
s tzv. Ustaškom emigracijom. Iz toga razdoblja je zanimljivo jed- 
no pismo kojeg je sam Predsjednik objavio u svojoj knjizi ,Usud- 
bene povjestice“ a kojeg je uputio Bruni Bušiću u kolovozu 1977. 
godine pod konspirativnim imenom ,Zatočnik“. Iz sadržaja pis- 
ma je jasno da je to odgovor na Bušićevo pismo, u kojem isti traži 
savjete o daljnjem djelovanju hrvatskoga iseljeništva. Nažalost, u 
navedenoj knjizi to pismo nije objavljeno. Iz sadržaja Tudmano- 
va odgovora zanimljivo je nekoliko činjenica, no navest ću ne- 
koliko citata iz kojih će možda biti jasnije buduće Tuđmanovo 
djelovanje, a posebno u vrijeme uspostave samostalne hrvatske 
države: ,Što se tiče krajnjeg cilja svekolike hrvatske djelatnosti, 
danas više ne može i ne smije biti nikakve dileme: na temelju 
povijesno očuvane i u najnovije doba opet dokazane nacionalne 
samobitnosti, a u skladu s kretanjem suvremenoga čovječanstva 
— hrvatski narod zahtijeva punu suverenost i samostalnost, koju 
nijedan narod još nije postigao bez vlastite državnosti i bez toga 


da kao subjekt bude uključen u međunarodni poredak sukladno 

.ve.. 


vljeni svi napori svakoga nacionalno svjesnoga hrvatskog čov- 
jeka, bez razlike na idejno-političke, stranačke i vjerske razlike; 
toj, samo i jedino toj ideji moraju težiti i služiti sve duhovne i 
fizičke sile hrvatskoga nacionalnog bića, kako u domovini tako i 
u iseljeništvu.“ (...) 

»Kao što je to uvijek bivalo u sličnim okolnostima, u daljoj i u 
suvremenoj povijesti i našega i inih naroda: od krajnje ekstrem- 
noga čina i djela osobnoga samožrtvovanja do što šire (legalne) 
političke, kulturne, znanstvene i diplomatske djelatnosti! Svi su ti 
oblici povijesno neizbježni — htio to netko ili ne, pa su i potrebni 
i nužni i korisni.“ (...) 

»što se tiče muslimana: priznati vjersko kulturnu posebnost. 
Odlučno isticati njihovo hrvatsko podrijetlo i jezik; da su nastali 
okupacijom pretežito hrvatskih zemalja, da su SR BiH i SR Hr- 
vatska geopolitički (prometno, zemljopisno i strategijski ) ner- 
azdvojno povezane, te da bi bilo kobno svako izdvajanje.“ (...) 

Iz navedenih citata je sasvim jasno i vidljivo da je Tuđman već 
1977. godine imao viziju stvaranja hrvatske države, idejom 
pomirbe kroz političku, diplomatsku ali i revolucionarnu borbu. 
Kao predsjednik, u razgovoru za časopis , MI“, Tuđman navodi 
kako je Bušića odgovarao od revolucionarnih djelatnosti. Iz na- 
vedenoga je jasno da Tuđman nije imao šovinističkih trenutaka 


usmjerenih prema muslimanima u BiH, što mu se često stavljalo 

na teret devedesetih, već je zauzimao tradicionalne starčevićan- 
ske stavove koji su nakratko vrijeme bili oživotvoreni u NDH, ali 
i prvom razdoblju rata u Hrvatskoj i BiH do poznate Izetbegov- 
ićeve izjave o ratu koji ,nije naš“. 

Tuđman spominje i sebe u pismu, govoreći o sebi u trećem licu 
te navodi svoj intelektualni rad, njegovo publiciranje za an- 
glo-američko tržište, ali i njegove medijske istupe u zapadnim 
medijima. Nadalje, daje zanimljivu geopolitičku kritiku politike 
Zapada smatrajući da je obnova Jugoslavije s komunističkom 
vladom bila pogrješka Zapada, s obzirom na raspad Jugoslavije u 
travnju 1941. godine, ali da će Zapad podupirati Titovu federaci- 
ju zbog bojazni od nazočnosti Rusa na Jadranu; bez obzira koliko 
su njihovi probitci sukladni probitcima hrvatskoga naroda, no 
smatra da i dalje treba kod njih lobirati preko Radice i mačeko- 
vaca. 

Spominjući njegovo medijsko djelovanje u inozemstvu bitno je 
naglasiti da je to, kao i njegov intelektualni rad, bio razlog utam- 
ničenja i osude dr. Tuđmana. Iako je napisao značajna znanst- 
vena djela, posebice u vidu rušenja jasenovačkog mita i potvrde 
njegovi zatvorski memoarski zapisi jer otkrivaju Tuđmana čovje- 
ka mimo njegova znanstvenoga interesa i vojnoga poziva. Možda 
je Tuđman dao detaljnu analizu partizanskoga ratovanja u , Ratu 


protiv rata“ pojasnio položaj malih naroda i modernih ideologi- 

ja u knjizi ,Velike ideje i mali narodi“ i udario u jugoslavenske 
socijalističke mitove u ,Bespućima“, ali ovdje otkriva svoju in- 
tuitivnost, domoljublje, ljubav prema obitelj i čovjeku, ali i svoju 
neumiruću nadu u svrhovitost žrtvovanja. 

Tako 14. svibnja 1982. godine u tamnici piše: ,Intimno želio bih 
doživjeti 80-tu! Dotle bi se valjda vidjelo štošta iz naše naciona- 
lne sudbine, iz svjetske ... A tada bih znao što će biti i od moje 
unučadi ... A moja briga za njih, za moje odvjetke, bolje reći 
moja ljubav prema njima, osobito u ovim danima ne bi bila to- 
liko duboka, intenzivna da nije istovjetna s ljubavlju prema Hr- 
vatskoj domovini. Štoviše, da ova nije kao sveobuhvatna — i mo- 
jih predaka i moja i njihova - još i veća. U svakom slučaju jasno 
je: dana više nije ostalo beskonačno kao na početku puta, kada su 
pred nama bile beskrajne mogućnosti. Okviri su suženi. Iluzije 
i tlapnje raznesene životnim burama. Preostalo valja proživjeti 
ljudski zrelo. Što će reći što mudrije i djelotvornije. Svrsishodni- 
je. Ljudski običnije, a povijesno svrhovitije. Sretnije.“ 

Kada je u jugoslavenskom zatvoru pisao o svojoj prošlosti, 
zabludama, trenutnim teškoćama i nadanjima za budućnost, 
Tuđman nije ni mogao slutiti da će za sedam godina postati 
vođom nacionalnoga pokreta — Hrvatske demokratske zajed- 
nice, a potom i prvi predsjednik Republike Hrvatske u njezinu 


najtežem razdoblju. 


Obnova 


45 


EVAN MACIAN 


Zbirka blogova 


EVAN MACIAN 





O Tuđmanu 
- povodom dvadesete obljetnice smrti (II. dio ) 


U prošlom blogu pisao sam o okolnostima Tuđmanova živo- 
ta, koje su ga odvele na putovanje od partizanskoga borca do 
političkoga zatvorenika, u državi koju je oružjem i perom i on 
sam stvarao. Krajem osamdesetih godina, točnije 1989., Tuđman 
dolazi na čelo Hrvatske demokratske zajednice — širokoga 
narodnoga pokreta čime započinje posljednje razdoblje njego- 
va života, ali upravo i ono koje je pod najvećim povećalom i 
štovatelja i kritičara prvoga Predsjednika. Kako bismo razum- 
jeli Tuđmanove političke poteze, moramo razumjeti i okolnosti 
njegova dolaska na vlast. Naime, Tuđman pobjeđuje na prvim 
predsjedničkim izborima, preuzima kormilo nad Hrvatskom i 
cijelim sustavom koji je izgrađen na onome bivšemu, prožetome 
KOSovim mrežama. 

Tu se pojavljuje i problem hrvatskih komunista, koji se teško 
mire s Miloševićevim taktičkim uzmakom prema velikosrpstvu, 
kao i sa samim raspadom Jugoslavije. Nije na odmet spomenuti 
povijesni odlazak SDP-ovaca iz Sabora, ali i druge stvari o kojima 
se danas priča sa zadrškom. Malo je poznato da su dužnosnici 
SRH i SUBNOR-a aktivno sudjelovali u organiziranju ,događan- 
ja naroda“ vjerujući kako će baš srpski element u Hrvatskoj po- 


moći očuvanju partijske vlasti. Sljedeći problem jest priprema 

agresije JNA koja je neizbježna, a koja će se oslanjati na hrvatske 
Srbe kao odlučujuć faktor za pobjedu JNA i očuvanje SFRJ, ili 
barem osnivanje Jugoslavije u granicama velike Srbije. Uz složenu 
unutrašnju situaciju velik problem koji je pratio Tuđmanovo 
preuzimanje vlasti jest da Hrvatska nije imala iskrenoga savezni- 
ka te je bila neželjeno dijete drugoga raspada versajske tvorevine. 
Naime, Zapad Hrvatsku nije želio, a Istok je bio zauzet rješava- 
jući sve one probleme proizašle iz raspada komunizma. SAD je 
bio zainteresiran za očuvanje Jugoslavije, a laburistička britanska 
vlada i francuski predsjednik, socijalist Mitterand su prikrive- 
no, ili bez zadrške, podržavali Miloševića. U bilo kojim drugim 
okolnostima dolazak na poziciju vođe jedne države i naroda bi 
bila zavidna situacija za svakog promatrača, no uvjeti u kojima 
Tudman dolazi na vlast su sve samo ne idealni. 

Ono što mu kritičari zamjeraju iz vremena obnašanja dužnos- 
ti predsjednika su sljedeće: ratna politika (uključujući navodnu 
izdaju Vukovara i pitanje BIH), pretvorba i privatizacija, poslijer- 
atni autoritativan stil vladanja te izolacija od zapadnih zemalja. 
Što se tiče pitanja Vukovara, sve je jasnije s odmakom vremena 
kako je riječ o intrigama kontraobavještajne službe bivše države, 
dok su Tuđmanova oporba pa i jedan dio desne javnosti i veter- 
ana naivno prihvatili navedenu tezu. Naime, svaki političar vuče 
poteze na način da očekuje nešto dobiti zauzvrat. Pitanje je što bi 


tadašnji hrvatski vrh dobio gubitkom Vukovara. Mnogi su tada 

govorili da je cilj dobiti Hercegovinu u sastav Hrvatske, no isto 
tako se govorilo da su u paketu s Vukovarom prodani Osijek i dio 
Slavonije za zapadnu Hercegovinu, no vrijeme kao i granice nove 
države pokazali su da to nije točno. Zatim su se navodile tvrdnje 
kako nije slano dovoljno pojačanja i oružja, no pri tome se zab- 
oravlja napomenuti kako je tada rat bjesnio po cijeloj Hrvatskoj 
i mnogi su hrvatski gradovi bili ratna zona, pa čak i na rubu 
pada kao grad Zadar početkom listopada iste godine. Iz priče o 
prodaji Vukovara rađa se priča i o podjeli Bosne i Hercegovine, 
priča koja je možda bila najmoćnije oružje Tuđmanove oporbe. 
Iz prošloga teksta Tuđman — disident je želio vidjeti bosanske 
muslimane kao sastavni dio hrvatskoga nacionalnoga korpusa, 
što je vidljivo iz njegova pristupa pomoći BIH u naoružanju, vo- 
jnoj obuci i humanitarnim potezima. 

Nadalje, vezano uz podjelu BIH i poznat sastanak u Karađorđevu 
na kojemu je navodno podijeljena Bosna, nitko ne postavlja pi- 
tanje kako je Tuđman mogao dijeliti Bosnu, a nije imao ni Knin 
u granicama svoje države, niti je kontrolirao prometnice u pot- 
punosti koje su povezivale hrvatski jug i sjever. Danas ne postoje 
konkretni dokazi da je Tuđman bio organizator podjele Bosne, 
ali postoje konkretni dokazi da je Tuđman očekivao i takav sce- 
narij te osigurao politiku za takav rasplet događaja. Bosnu su 
tada dijelili puno moćniji ljudi od Tuđmana, čime prije svega 


mislim na predstavnike međunarodne zajednice, ali i bošnjačko 

vodstvo nije skrivalo teritorijalne kombinacije sa Srbima nauštrb 
hrvatskoga naroda. Mnoge javne osobe iz hrvatskoga života su 
tvrdile da posjeduju dokaze o podjeli Bosne ali i dokaze o proda- 
ji Vukovara, točnije zvučne zapise razgovora sudionika. Ipak do 
dana današnjega nisu ih predali u javnost, ali su zato nepovratno 
naštetili ugledu Republike Hrvatske, a sve zbog svojih osobnih 
animoziteta prema Tuđmanu. Iako je HDZ zasigurno povukao i 
krive poteze za vrijeme rata, mora se imati na umu da je ta stran- 
ka bila podijeljena u više klanova: reformirani komunisti, nacio- 
nalisti, tehnomenadžerska struja i birokrati. Sva politika HDZ-a 
je rezultat kompromisa između navedenih struja ili čak i sam- 
ovolje nekih od njih, a što je sve vodilo do Tuđmana kao preds- 
jednika stranke. Osobno ne vjerujem da je Tuđman želio likvid- 
irati Antu Paradžika niti je isto naredio, ali je sigurno utjecao 
na tijekove istrage te naposljetku udijelio pomilovanje. Još manje 
vjerujem da je umiješan u likvidaciju Blaža Kraljevića, posebno 
stoga što HDZ BiH i HVO nisu imali kontrolu nad svim svo- 
jim podružnicama, odnosno postrojbama u početnom razdoblju 
rata u BIH, niti su vodstvo u stranke u Zagrebu i hrvatski vrh bili 
upoznati sa situacijom. Što se tiče rata i političkih igrica mogli 
bismo napisati cijelu knjigu, ali naposljetku Tuđmanovo vojno, 
političko i diplomatsko vodstvo je uvelike pridonijelo konačnoj 
pobjedi u Domovinskom ratu. Njegove odluke u pregovorima s 


Miloševićem su zaustavljale akcije JNA i davale prijeko potrebne 

stanke radi reorganizacije i naoružavanja Zbora narodne garde. 
Njegova povremena popuštanja pred međunarodnom zajed- 
nicom dala su Hrvatskoj kredibilitet dok su Srbi imali imidž fa- 
natika s kojima se ne može razgovarati, a što je došlo do izražaja 
u Tuđmanovoj politici tijekom pokušaja implementiranja plana 
Z4, ali i mirne reintegracije. 

U poslijeratnom razdoblju nižu se već spomenuti Tuđmanovi 
krimeni: nastavak pretvorbe i privatizacije, izolacija i autorita- 
tivan stil vladanja. Što se tiče izolacije Tuđmanovi kritičari su u 
pravilu ljudi koji su 45 godina vjerno služili režimu koji je držao 
sve narode bivše države u izolaciji od zapadnih demokracija i nji- 
hovih blagodati. Naime, neosporno je kako je upravo Tuđmanova 
politika dovela do uspostave demokracije i višestranačja kao na- 
jviše ustavne vrijednosti RH kako bi Hrvati zasluženo stali uz za- 
padne zemlje, i kako je upravo Tuđmanovom vojnom politikom 
naša pripadnost zapadu obranjena. No, Tuđman koji je katkad i 
neopravdano popuštao zapadu, a kako bi Hrvatsku vratio kući, 
opekao se na zapadne politike koje su u ujedinjenoj Njemačkoj 
i bivšim komunističkim zemljama Srednje Europe vidjeli nepri- 
jatelje. Politika izjednačavanja žrtve i agresora započinje još u ti- 
jeku ratnih operacija, a dobiva na zamahu nakon Daytonskoga 
sporazuma i mirne reintegracije o čemu je Tuđman 1998. up- 
ozorio i generale. Ono što je stajalo iza takve politike SAD-a i 


Engleske je bilo nepovjerenje prema novim demokracijama zbog 

čega se Hrvatsku odlučilo izdvojiti iz Srednje Europe i ugura- 
ti u Zapadni Balkan. U već spomenutome razgovoru za časopis 
»MI“ Tudman daje svoju analizu tadašnje geopolitičke situacije 
i pogrješaka zapadnih sila koje još jednom upućuju na njegovu 
dalekovidnost, a posebno uzevši u obzir da danas SAD vode u 
potpunosti drukčiju politiku prema Poljskoj i drugim državama 
V4: 

»Io su već neki dublji povijesni, ali i suvremeni razlozi. Međun- 
arodni poredak se zasniva na pobjedi antifašističkih sila i na dik- 
tatu tobože demokratskih sila, a provode krajnje nedemokratske 
metode, što se vidi i danas na Hrvatskoj. Francuska, Engleska 
i Amerika vode takvu politiku da ne dopuštaju jačanje Sredn- 
je Europe, Njemačke, zemalja od Baltika do Jadrana, a budući 
da smatraju da je Hrvatska sastavni dio njemačke politike, au- 
tomatski žele da ne budemo sastav te i takve srednjoeuropske 
politike, nego nas bacaju na Balkan. Danas dakle jednim dije- 
lom u Europi te zapadne sile, ne srednjoeuropske nego zapadne 
i Amerika, žele balkanske i srednjoistočne europske integracije, 
i to nasuprot ovakve Europe, Europske unije i nasuprot Rusije. 
Sad imamo u Rusiji pad njezine moći, ali Rusija će kad-tad opet 
postati euroazijska sila i opet će Zapad biti na svoj način ugrožen, 
bit će sila o kojoj će se morati voditi računa. Zato je i žele oslabiti, 
iako su je priznali kao stožernu silu pravoslavnoga svijeta, čak i u 


ovome razdoblju kada je slabila.“ 

Što se tiče pretvorbe i privatizacije, Tuđmanov grijeh nije njezino 
provođenje već način na koji je provođena, a to je ono u čemu 
njegovi kritičari griješe kada u pravilu smatraju da je samo pro- 
vođenje iste grijeh protiv ,društvenoga vlasništva“. Društveno 
vlasništvo nije postojalo devedesetih jer je hrvatska odbacila 
socijalistički pravni i ekonomski poredak. Ono u biti nije pos- 
tojalo ni u socijalizmu osim kao pravna forma koja je u stvar- 
nosti moć davala političkoj kasti, a ne radniku. Najčišći oblik 
Tuđmanova marksističkoga naslijeđa, izuzev pokušaja abolicije 
Josipa Broza Tita, jest način provođenja procesa denacionalizaci- 
je i privatizacije koje je povjereno najbližim stranačkim surad- 
nicima i tehnomenadžerskoj struji HDZ-a - koji su u pravilu 
političko podrijetlo vukli iz socijalizma. Tuđman nije vjerovao 
u slobodno tržište i zazivao je stabilnost koja je i danas glavna 
parola hrvatskih političkih aktera. Doduše Tuđman, unatoč svo- 
jim lijevim uvjerenjima nije vjerovao ni u socijalizam, ili barem 
ga nije smatrao prikladnim povijesnom i političkom trenutku. 
No, svakako je danas neosporno kako su njegovi politički pov- 
jerenici upropastili niz poduzeća koja su mogla opstati na no- 
vome tržištu, no ono u čemu Tuđmanova dežurna kritika griješi 
jest da su sva poduzeća uništena u tim procesima. Neka od njih 
su propala davno prije Tuđmana i prije devedesetih samo što se 
privid urednoga poslovanja održavao koliko je god to moguće. 


Drugi Tuđmanov relikt iz njegove komunističke baštine jest bila 

autoritativnost koja je, donekle, za vrijeme rata bila razumljiva, 
ali ga je u mirnodopskom razdoblju uvela u niz političkih sukoba 
koji su bili nepotrebni, kao što je onaj u vezu imena ,Dinamo'. 
No, treba razumjeti i da je Hrvatska bila na rubu ratnoga stan- 
ja sve do mirne reintegracije, i da je Tuđman u biti u pravom 
mirnodopskom razdoblju vladao samo godinu i pol dana, a koje 
su bile obilježene snažnim pritiscima zapadnih sila koji bi vje- 
rojatno rezultirali njegovim odlaskom u Haag, a s ciljem pisanja 
nove povijesti Domovinskoga rata. To Tuđman nije mogao do- 
pustiti, ni zapadnim centrima moći, niti onima u Hrvatskoj koji 
su se sami hvalili ,da dobivaju dotacije iz svih centara svijeta“. 

Tuđmanovo razdoblje je okončano njegovom smrću nakon teške 
bolesti 10. prosinca 1999. godine, a na sprovod ga je pratio njegov 
narod iz svih hrvatskih zemalja i dijaspore, čiju je potporu imao 
što je jasno iz rezultata izbora u kojima je oba puta pobijedio u 
prvome krugu. No, postavlja se pitanje, što je Tuđman ostavio 


hrvatskome narodu? 

O Tuđmanu 
- povodom dvadesete obljetnice smrti (III. dio) 


Tuđman je, iz svega predloženoga, kompleksna povijesna osob- 
nost: mladi socijalist, gerilski borac protiv hrvatske države, ,oficir*, 
profesor, znanstvenik, protivnik, zavjerenik, hrvatski nacionalist, 
vođa antikomunističkoga rata koji je za sebe do kraja života govo- 
rio kako je marksist. Najbitnija hrvatska povijesna osobnost druge 
polovice dvadesetoga stoljeća, koji je vodio Hrvate u ratu, ne samo 
za državu već za goli biološki opstanak. Drugi dio smo završili s 
pitanjem o njegovoj ostavštini. Obzirom da je bio složen čovjek i 
političar, zasigurno je i njegova ostavština ista... 

Prije svega, neću pogriješiti ako utvrdim da je Tuđmanovo najveće 
političko nasljeđe u sadašnjem trenutku Hrvatska demokratska 
zajednica, koja i danas s manjim prekidima postojano vlada hr- 
vatskom političkom pozornicom. No, koliko je to zbilja Tuđman- 
ov HDZ? Je li se u odnosu stranke i prvoga predsjednika dogo- 
dilo isto, što i Starčeviću i HSP-u, ili Radiću i HSS-u? Nakon što 
je izvršena promjena vlasti 2000. godine, izvršen je državni udar 
u svim dijelovima države, prije svega vojno-obavještajnom i kul- 
turnom te ustanovama u kojima je koliko-toliko bila provedena 
»lustracija" a sav taj proces nazivan je detuđmanizacijom. Kad 
govorimo o zloglasnoj detuđmanizaciji moramo uvijek imati na 


umu da govorimo o nasilnoj političkoj čistki kojom su uklon- 

jene sve one snage koje su devedesetih godina svojim radom, 
zalaganjem ali i neupitnom odanošću hrvatskome cilju izgradile 
isti sustav. Dakle, izgradnja nove države je u očima Tuđmanove 
oporbe bila tuđmanizacija, iako se radilo o posve normalnome 
postupku izgradnje države nakon urušavanja prethodne tvorev- 
ine. Iako je došao na vlast upravo nacionalnom i desnom retori- 
kom, Ivo Sanader ipak je i detuđmanizirao HDZ, što su nastavili 
i njegovi nasljednici s izuzetkom Tomislava Karamarka kada se 
tuđmanistička simbolika na kratko vratila u stranku. Tuđman, 
koji je još od sedamdesetih godina sanjao povratak Hrvatske pod 
okrilje Zapada, bio je spreman voditi diplomatski rat sa istim tim 
Zapadom kada je shvatio gdje oni vide budućnost Hrvatske. Od 
te suverene politike predsjednika Tuđmana u stranci nije osta- 
lo gotovo ništa, što se nedavno očitovalo u slučaju Istanbulske 
konvencije i Marakeškoga sporazuma koji su nametnuti una- 
toč nepovoljnom javnom mnijenju. Sličnu politiku popuštanja 
i klanjanja današnji HDZ je vodio i na putu ulaska u Europsku 
uniju. No, svemu tome je pridonio i sam Tuđman, koji od HDZ-a 
nikad nije stvorio stranku već je želio da ostane tek pokretom. 
Ljudi koje je bio okupio oko sebe pokazali su se nedostojnima 
naslijediti ga na čelu stranke, a njihovi osobni pojedinačni in- 
teresi, častohleplje i karijerizam od stranke promjena i budućno- 
sti stvorili su stranku ,,status quo“ stanja. Jedino u čemu je HDZ 


ostao dosljedan Tuđmanovoj viziji jest nastavak nastojanja bi- 

vanjem širokim narodnim pokretom, odnosno big tent party, 
u kojem su dobrodošli ljudi različitih političkih profila ako bi 
to bilo u korist stranke - s razlikom da je Tuđman prvenstveno 
imao u vidu dobrobit države, i naroda. Dakle, HDZ se nikad nije 
i još uvijek nema u političkom interesu dovršiti transformaciju 
u stranku s jasnim svjetonazorskim i ekonomskim stajalištima. 
Nadalje, sve vlade koje su vodile ovu zemlju zaustavile su pos- 
tupak privatizacije što je Hrvatsku ostavilo u stanju vječne tran- 
zicije, i na vidiku još uvijek nema nade da ćemo jednoga dana 
izaći iz ovoga polusocijalističkoga stanja. Tuđman, koji je taj 
postupak vodio na već opisan način, barem je bio svjestan da 
Hrvatska mora kretati prema slobodi i slobodnome tržištu, ma 
koliko god on to odgađao zbog svojih osobnih političkih stavova 
i okolnosti u kojima je nastala hrvatska država. 

I danas je popularno mišljenje u Hrvatskoj kako je ,,200 obitelji,, 
Tudmanov projekt, iako se radi o još jednoj podvali ljevice koju 
su za Večernji list na proste faktore rastavili Davor Ivanković i 
dr. Romano Dominović u članku ,Kako je nastao hrvatski mit 
o 200 obitelji“ od 22. srpnja 2017. godine. No, Tuđman je ipak u 
spomenutom intervjuu za , MI“ izrekao svoju viziju hrvatskoga 
gospodarstva: ,,Prema tome, moramo sačuvati jedinstvo, saču- 
vati i razvijati nacionalnu svijest da o nama samima ovisi naša 
sudbina. I kao što rekoh, moramo znati da nam za nevolje nisu 


bili samo drugi krivi. Bitno je razvijati hrvatsku slobodu, razvi- 

jati takvo gospodarstvo da sve veći broj Hrvata bude zadovoljan 
onime što može postići u svojoj zemlji, da ne mora ići u svijet; 
da sve veći broj Hrvata bude bogat, jer uostalom, bez bogatih 
Hrvata nema bogate Hrvatske.“ Za vrijeme mandata predsjed- 
nika Tuđmana uz sve nesavršenosti tadašnjega sustava postojala 
je vizija Hrvatske. Vojno, politički i ekonomski snažne Hrvatske 
koja je ravnopravan partner svojim zapadnim saveznicima. 

Što se tiče ljevice, ljevica je do prije nekoliko godina mrzila 
Tuđmana, i ona politička i ona medijska. Tuđman je u njihovoj 
viziji bio fašističko čudovište iz ormara kojim su plašili svoju dje- 
cu kada nisu htjela jesti povrće. Kada se očekivala drugostupanjs- 
ka presuda generalima Gotovini i Markaču, mnogi su to nazivali 
osudom Tuđmanove politike. No, nakon što su Meron i sudačko 
vijeće razbili sva njihova očekivanja kao što je Tuđman razbio 
Jugoslaviju, događa se neočekivani obrat. Uz porast desnice, 
Tuđman, odnosno Tuđman u svome partizanskom dobu, postaje 
heroj ljevice. Od njega, kojega su prozivali za pljačku ljudi koji su 
živjeli u nacionaliziranim stanovima, kojega su prozivali za defi- 
cit demokracije članovi Partije, kojega su dezerteri prozivali da 
od ZNG-a želi stvoriti privatnu vojsku radi uspostave diktature, 
pokušavaju stvoriti vlastitu ikonu. Njegovu JNA epizodu žele 
učiniti većom i veličanstvenijom od njegove uloge iz disidentsk- 
oga razdoblja i nadalje. No, kao za sve ostalo i tu je Tuđman 


dijelomice kriv jer je pomirbeno izdvojio pojam antifašizma iz 

komunizma i time djelomično rehabilitirao zločinačku pozadi- 
nu partizanskog pokreta i komunističke Jugoslavije, iako danas 
svatko imalo upućen u političku prošlost lijevih ideologija zna 
kako je antifašizam kao pojam nastao unutar staljinističke Ko- 
minterne i njene promidžbe. Upravo se u tome slučaju ogleda 
tudđmanistički paradoks koji se sastoji od poštivanja temelja ko- 
munističke Jugoslavije, te s druge strane smatranje Jugoslavije 
tamnicom naroda. 

Unatoč prednjim navodima, pravaška teorija o Tuđmanu kao 
projektu jugoslavenskih tajnih službi je neodrživa jer Tuđmanov 
politički put i okretanje ka hrvatstvu započinje sigurno 25 go- 
dina prije početka raspada Jugoslavije, kada su agenti i surad- 
nici spomenutih ustanova počeli napuštati brod koji tone. U 
prilog njegovom nepokolebljivom hrvatstvu ide i prijateljstvo s 
Bušićem, aktivna potpora hrvatskom iseljeništvu, ali i njegov ne- 
prestani prohrvatski aktivizam koji se očitovao kroz znanstveni 
rad i javne nastupe u zapadnoeuropskim medijima u korist hr- 
vatskoga naroda i njegovoga konačnog cilja - ostvarenja samos- 
talne države. 

U hrvatskoj suvremenoj svakodnevnoj politici od Tuđmanove 
baštine nije ostalo gotovo ništa, što za desnicu možda i nije loše 
jer su pred nama neka nova vremena i novi izazovi, vezani za 
budućnost i prošlost ove zemlje na koju tuđmanizam više nema 


odgovora, ili su ti odgovori nedovoljni i zastarjeli. Tuđman nam 

je pokazao kako hrvatski nacionalizam može pobijediti, i to je 
važna lekcija njegova lika i djela. Pri tome moramo imati na umu 
da je riječ o nacionalizmu koji je 1945. godine i 1971. godine 
doživio dva velika udarca. Čovjek koji je stvarao državu okružen 
ljudima koji je ne žele te suprostavljen nadmoćnom neprijatelju 
bez značajne vanjskopolitičke potpore, uspio je u svome naumu 
o kojemu je još u kolovozu 1977. pisao svome prijatelju Brunu 
Bušiću. Naravno, to nije mogao napraviti da nije uživao potporu 
naroda i neupitnu odanost hrvatskih branitelja koji nisu sumn- 
jali u njegovu viziju. 

A sve ono što mu i danas zamjeramo, moramo se zapitati koliko 
su naše zamjerke realne. Neki mu zamjeraju što se nije obračun- 
ao s UDBA-om, neki mu zamjeraju što je stvorio tajkune. Tre- 
bamo li mu zamjerati? Tuđman je vladao deset godina, od čega 
odbijemo razdoblje rata i mirne reintegracije kao izvanredna 
stanja, a bližimo se već tridesetoj obljetnici naše samostalnosti. 
Jesmo li puno očekivali od starca koji je prošao dva rata, zatvor, 
političke procese i tešku bolest? Jesmo li mi kao narod zakazali u 
svojim izborima nakon Tuđmana, koji su mogli ukloniti njegove 
pogrješke? Koliko je pravedno kriviti Tuđmana za loše gospo- 
darstvo nakon dva desetljeća promašenih politika? Kakva je bila 
Tuđmanova Hrvatska, a kakva je bila detuđmanizirana Hrvats- 
ka? Ako je Tuđman kriv za sve, kako danas mnogi ne tvrde da 


detudmanizacija nije donijela radna mjesta, a neosporno je da 

je provedena? Tuđman je umro ne doživjevši osamdesetu što je 
želio ali je ispunio svoje obećanje, a to je da svoj život proživi 
svrhovito. 

Zaključno, Hrvatima i hrvatskoj politici ne treba retuđman- 
izacija jer se hrvatska politička stvarnost susreće s novim iza- 
zovima na koja ona ne može odgovoriti, ali nužno je usvojiti 
Tuđmanove principe u vanjskoj i unutarnjoj politici, koje su u 
njegovome slučaju bile beskompromisne kada se radilo o inter- 
esima hrvatskoga naroda. Posebice je to važno danas, kada su in- 
teresi EU i Njemačke u viziji hrvatskoga političkog vodstva preči 
nego li naši interesi. Baš kao Tuđman, i ja se osobno nadam da 
ću doživjeti osamdesetu godinu života (pa i više) kako bih vidio 
budućnost svoje obitelji ali i svoje domovine, koje su nepovratno 
povezane, te čvrsto vjerujem da će to biti zemlja kakvu su željeli 
predsjednik dr. Franjo Tuđman i veterani hrvatskoga Domov- 


inskoga rata. 

Josip Medak jedan je od mnogih pripadnika najnovijega vala 
mladih hrvatskih ekonomskih iseljenika, koji je iz ekonomske 
pobude, ali i nemirne krvi odlučio iskusiti život “gastarbajtera? 
u Irskoj. Od njega smo dobili tekstove iskustva života u tuđini, 
razmišljanja o pomirbi Hrvata, epidemiji korone, ali i doživljaj 
povratka obzirom da njegova životna epizoda ima sretan kraj - 
povratak kući. 

Jedan potopljeni brod i jedan podijeljeni grad - dio 1. 


Ili kako bjelosvjetski emisari ljudskih prava ne znaju pomesti 
pred vlastitim pragom! 


Dani su ubrzano prolazili, jednosmjerni let kući bio sve bliži, a 
Irska mi odjednom postala sve zanimljivijom. U nekoliko posl- 
jednjih mjeseci pronašao sam birtiju svog života u Corku, naučio 
klizati u Wexfordu, poljubio crni kamen elokventnosti u Blarney 
Castleu i uspio se izgubiti na jezerima Glendalougha. Sada je bilo 
vrijeme za sjever i zapad, Belfast, te na kraju Galway u kojem ću 
prvi puta umočiti prste u Atlantik i baciti pogled ka Americi. 
Moram priznati da me prije dolaska na Smaragdni otok irska po- 
vijest i nije baš pretjerano zanimala. No kada si u Rimu ponašaš 
se kao Rimljanin, stoga sam prošao ubrzani tečaj upoznavanja 
svega irskoga, što na Wikipediji, što kod Mateje, moje vjerne 
suputnice i cimerice, najveće zaljubljenice u Irsku što je majka 
Bosna ikada dala. 

Belfast, prve asocijacije: murali, nemiri, IRA — to sam i prije 
znao. Od Mateje sam saznao za Shankill Road, jednu običnu uli- 
cu koju je cijeli svijet upoznao krajem 20. stoljeća, u vremenu 
poznatom kao The Troubles. Ne znam kako je meni naziv te (ne) 
slavne ulice promaknuo. Ubrzo ću shvatiti da to nije cesta poput 


Marmontove aleje koja me iz moga Karlovca vodi kući, ili Sars- 


Obnova 


65 


JOSIP MEDAK 


field Roada u Dublinu kraj kojega sam tada živio. 

Prvi dojam Belfasta uživo bila je neka čudna hladnoća, nestalo je 
južnjačke irske ležernosti, zamijenjena britanskom ozbiljnošću. 
Nakon doručka u restoranu, koji je odisao meni ne baš omil- 
jenim snobovskim duhom, prvo smo obišli Gradsku vijećnicu. 
Glavna atrakcija - policija ispred nje. Gdje god pogledaš policija, 
i to vidljivo naoružana - tada sam počeo shvaćati da ispod sve te 
uljuđenosti pakleni kotao još uvijek vrije. 

Nakon vijećnice kiša nasje potjerala na usidreni brodić preuređen 
u muzej. Tko bi rekao da je Belfast nekada bio jedna od vodećih 
europskih luka, dom najvećega europskog brodogradilišta. Ne 
znam više kako se zvao, ali poseban pozdrav šaljem simpatičnom 
psiću cure koja je radila na recepciji, đukela mi osvojila srce. 
Brod za brodom i evo nas u muzeju Titanica. Da, upravo ovd- 
je je izgrađen nepotopivi Titanic, kratkotrajni ponos britanske 
talasokracije. Ogromni kompleks posvećen brodu čija je ekrani- 
zirana sudbina natjerala suze i na brojne muške oči oduzeo nam 
je nekoliko sati. Nakon samo četiri godine od otvorenja 2012. 
godine proglašen je najboljom turističkom atrakcijom Europe. 
Ne znam je li baš najbolja, ali je uistinu zadivljujuća - još jednom 
sam se uvjerio u irsku kreativnost pri stvaranju kvalitetne turis- 
tičke priče. Posebnu pozornost mi je privukao popis putnika na 
kojem sam pronašao i naše nesretnike. 


Čudan je to osjećaj gore u Sjevernoj Irskoj čitati prezimena lju- 

di na -ević i -ović koji su se pred stotinjak godina iz hrvatskih 
sela otisnuli na put ka boljem životu, a pronašli ledeni grob u 
sjevernom Atlantiku. Tko zna što im je prolazilo kroz glavu dok 
su se pokušavali probiti iz potpalublja, tu među strancima na 
stranome moru. Zapravo znam — spasenje života, to je jedino na 
što čovjek u takvome trenutku može misliti. 

Po mome dobrom starom običaju i tu sam negdje sam odlutao 
i još jednom iživcirao Mateju. Oprosti, cimerice, znaš da mi je 
to zaštitni znak. Iz muzeja smo izašli potpuno iscrpljeni, kiša je 
i dalje padala pa smo se sklonili u najbliži McDonalds, potroši- 
li nekoliko funti i tu sam shvatio kako te Sjeverne Irce zapra- 
vo jedva razumijem. Ovi dolje u Corku pjevaju dok govore, ali 
ipak nešto pohvataš, no za Belfast mi treba prevoditelj. Srećom, 
Mateja je profesorica engleskoga s posebno jakom voljom za up- 
oznavanje lokalnih dijalekata pa mi je olakšala dan. Inače, da se 
vratim na funte, to su mi jedne od najljepših kovanica što sam 
ih ikada vidio, ne zbog lika presvijetle kraljice, već zbog svoga 
neobičnog oblika. Britanci uvijek moraju biti posebni. 

»shankill Road, murali?“ gotovo u isti tren se sjetismo da nam 
je do povratka ostalo tek nekoliko sati, a onu najbitniju stvar još 
nismo vidjeli. Brzo hvataj ruksake i trči. Inače, iskusni putopisci 
kažu da je za upoznavanje tog dijela belfaške povijesti i sadašn- 
josti najbolje uzeti taksi na jednoj strani gdje će Vam taksist is- 


pričati svoju verziju priče, a onda sve ponoviti na drugoj, sa dru- 

gom. Na kraju sam doneseš zaključak. Na isti modus operandi 
smo se i mi odlučili. ,Čekaj, a na kojoj smo mi uopće strani?“ 
»Ma boli nas briga, hvataj prvoga kojeg vidiš, nemamo vreme- 
na!“ I prvi taksist nas pristojno odbije, drugi također, a trećem 
samo uletimo na zadnje sjedalo, u onaj pravi britanski black cab. 
Taksist kao mornar Jamesa Cooka, obrijana glava, tetovaže, faca 
poput izbacivača iz najgorega underground kupleraja. Nešto on 
promrmlja, povuče par puta prstom ispod nosa, znakovito se 
nasmiješi i izjuri iz auta. ,Ill be back in five minutes“, naravno 
nije to tako zvučalo, ali Mateja kaže da je baš to rekao. Ja nju po- 
gledam, vidim gleda ona mene, ,A što sad?“ Kunem se da sam u 
tom trenutku vidio Del Boya i Rodneya kako u trokolici prolaze 


mimo našeg taksija. Ni njima ništa nije bilo jasno. 


NASTAVIT ĆE SE... 

Jedan potopljeni brod i jedan podijeljeni grad - dio 2. 


Ili kako bjelosvjetski emisari ljudskih prava ne znaju pomesti 
pred vlastitim pragom! 


Belfast me uistinu fascinirao, moderan i uspješan grad prepun 
tragova o slavnoj industrijskoj prošlosti, a u zraku osjećaj neke 
neugodne napetosti - na prvi pogled nespojivo. Jedan tračak 
te nelagode smo Mateja i ja upravo sada osjećali. Sjedili smo u 
crnom taksiju i čekali našeg vozača da se vrati iz kladionice. Onaj 
njegov potez prstom ispod nosa i dalje nam nije bio jasan: “Pa 
nije valjda otišao povući? U što se mi uvalismo!“ 

»OK, let's go!“ evo njega, upada kao hajdučki harambaša. 

»Gdje ćemo?“ 

»Paaa, well, mi bismo voljeli vidjeti zid i Shankill Road“ odgov- 
ori mu Mateja prepuna entuzijazma. 

»Shankill Road, zašto baš tamo“ u izvornoj verziji sve je to zvuča- 
lo nekako puno oštrije. 

»Pa zanima nas irska povijest“ nevino prozborismo u isti glas. 
»Znači želite vidjeti što su sve radili oni katolički teroristi i ubo- 
jice - odakle ste i što ste vi?“ i tu nam je pao mrak na oči. Ug- 
lavnom, da ne duljim priču, krenuli smo u željenom pravcu ne 
znajući gdje ćemo završiti. Harry, tako se taj sjevernoirski tak- 


sist zvao, ipak nas nije odlučio odmah potopiti u rijeci Lagan 

nakon što je saznao da smo Hrvati i katolici, ali nam je održao 
dugo i, moram priznati, nadasve zanimljivo povijesno predavan- 
je iz vlastite perspektive. Možda nas kasnije potopi. Podrijetlom 
iz protestantske obitelji, djetinjstvo i mladost su mu obilježeni 
stalnogorećim sukobima, otac mu je zauzimao visoki položaj u 
jednoj od paramilitarnih organizacija, a braća i on od rođenja 
bili u sve uključeni. Prolazili smo mimo tipičnih irskih kućica i 
pubova ukrašenih britanskim lojalističkim zastavama i spomen 
obilježjima, a sve nas je svakom sekundom sve više podsjećalo 
na crnokroničarski naslov tipa: ,Dvoje mladih naivnih turista 
zadnji puta viđeno u crnom taksiju“. Odjednom smo se našli uza 
sami zid, slavni peace wall koji dijeli lojalistički Shankill Road od 
republikanskog Falls Roada. 

Izišli smo kod neke, na prvi pogled neugledne i beznačajne 
rampe. Stojimo mi tako, a Harry mi govori kako mu je jednog 
dana dojadilo nositi pancirku, na ulici se osvrtati iza svakog ugla 
te je pobjegao od rodnog grada na naftne bušotine. Pri tome mi 
se unosio u lice i pokazivao ožiljke od metaka, onako prepun 
energije - možda od šmrkanja s početka priče. Mateja je veselo 
skakutala uokolo i fotografirala zid prepun, o kako ironično, mi- 
roljubivih poruka koje su napisali make love - not war turisti, a 
mene je zanimalo čemu ova rampa služi. Slušao sam Harryjevo 
objašnjenje prateći njegove pokrete krajičkom oka - na drugoj 


strani je katolički dio Belfasta, rampa se svako jutro u osam sati 

diže i navečer u osam sati spušta. Ako automobil prijeđe na su- 
protnu stranu mogao bi biti izrešetan - logično. 

Kad skupim dojmove, kad se sjetim one njegove: “I don“t want 
my children to live the same life as me!“, postane mi jasno da je 
Harry častan i pošten čovjek bez obzira što bi, da sam ja Irac Joe, 
rođenjem bili na suprotnim stranama. 

Na povratku nam je spominjao stvari koje i nisu za javnost, a mi 
nismo htjeli previše ispitivati. Usput je svratio i do katoličkog di- 
jela grada. Prolazili smo pored republikanskih murala, na njima 
simboli, zastave i borci, među kojima i Che Guevara. Harry nam 
objasni kako se radi o običnom teroristu i ubojici. Ok, neke stvari 
smo i sami znali. Gdje nas je pokupio, tu nas je i ostavio, naplatio 
točno u penny - profesionalizam na vrhuncu. 

Dok smo čekali autobus koji će nas vratiti u naš Dublin odlučis- 
mo napraviti još jedan krug pješice po katoličkom Belfastu, oči- 
gledno siromašnijem od protestantskog. S jedne strane nekoliko 
mladića u trenirkama, s ljutim psima na povodcima - na drugoj 
zgrada opasana bodljikavom žicom. Približili smo se i pročitali - 
hospital. ,Draga cimerice, idemo mi natrag.“ 

Na povratku u južne krajeve miješali su se osjećaji, pustolovna 
duša bila je ispunjena, ali se um pregrijavao pokušavajući sve 
nekako posložiti u smislenu cjelinu te izvući zaključak iz onoga 
što smo vidjeli. Iako oboje dolazimo iz Hrvatske, tj. Bosne i Her- 


cegovine koje su i danas među mnogim zapadnjacima sinonim 

za krvoproliće, bili smo dojma kako je u Belfastu ta mržnja jača, 
ozbiljnija i opasnija od podjela u našem starom kraju. Harry, koji 
je sve to iskusio na vlastitoj koži, nekoliko puta nam je rekao: 
“Nikada tu ne će biti mira — ili mi ili oni!“ Poučno, a pomalo 
i tužno bilo je ispod oka analizirati njegovu unutrašnju borbu, 
sukob između lojalnosti paramilitarnoj obitelji i mrtvom bratu 
te mirnog života sa suprugom i djecom. 

No ostavimo Harryja kao pojedinca po strani, u mislima se po- 
pnimo na Black Mountain koji nadvisuje Belfast i pogledajmo 
dolje. Tu na samom zapadu Europske unije vidimo grad podi- 
jeljen zidom, grad u kojem je i danas normalna stvar izrešeta- 
ti nekoga tko je druge vjeroispovijesti. Nama s istog tog zapada 
dolaze proroci ljudskih prava te pričaju o rušenju barijera, ljuba- 
vi i cvijeću. Dolaze iz metropola i elita koje su upravo taj Belfast, 
Sjevernu Irsku i Ulster odvojile od matice zemlje, a zatim ga pre- 
gradile zidovima. Nije li to malo licemjerno, besramno? Gospo- 
do, možda nismo savršeni, ali bogami - niste ni vi. Pometite prvo 


pred svojim pragom! 

O slatki, strani dome 


»Čovjek u tuđini uvijek ostaje ,netko drugi“ a s vremenom pos- 
tane i u vlastitoj zemlji stranac“. Ipak manje problema imaju oni 
koji istovremeno nastoje njegovati ono dobro iz baštine svoga 
naroda i prihvaćati ono najbolje što nudi zemlja u kojoj žive“ 
rekao je fra Šimun Šito Ćorić za četvrti broj časopisa Obnova na 
temu Hrvati izvan Republike Hrvatske. 

Taj je broj svjetlost dana ugledao u svibnju 2015. godine, mjesecu 
koji je meni osobno označio prekretnicu u dotadašnjem živo- 
tu. Odrastanje u kraju obilježenom vjekovnim iseljavanjem, 
slušanje priča o rođaku nestalom na dokovima Buenos Airesa, 
pradjedovima koji su rabotali u čeličanama Pennsylvanije, pra- 
baci rođenoj u Pittsburghu, njenom ocu koji je Prvi rat proveo 
na obalama Jordana u Palestini, djedu i ujaku što su mirovine i 
bolesti zaradili na njemačkim bauštelama i našim poslijeratnim 
Australcima, u meni je budilo želju za lutanjem, za nepoznatim. 
Prerije Karla Maya i prašume Julesa Vernea tu su čežnju samo 
dodatno raspirivale. 

U svibnju 2015. pala je odluka, vođen genima predaka i dječačkim 
sanjarenjima kupio sam kartu u jednom smjeru. No, za razliku 
od rođaka koji su iz logora u Italiji dva mjeseca brodom plovili 
do Sydneya, ja sam već za dva sata bio na irskom tlu, oboružan 


Google Mapsom i svim čudima moderne tehnologije. Prva na- 

vala adrenalina, hostel, stan prvi, stan drugi, posao prvi, drugi, 
treći i niz živopisnih likova obilježili su prvu godinu emigracije. 
Obećanje je bilo - godinu dana me nema - godinu i jedan dan 
nakon odlaska sletio sam u domovinu na prvi godišnji odmor. U 
Zadru me granična policajka dočekala verbalnim pranjem što u 
istoj ruci držim osobnu iskaznicu i putovnicu. Moj grijeh, moj 
preveliki grijeh ... 

Negdje oko ponoći stižem kući. Crni, moj nabildani rottweiler 
nije me prepoznao — prvi okus gorčine u ustima. Čaća i mater 
priredili pravi hrvatski doček uz kobasice, sir i gemišt. Nakon 
ushićenog prepričavanja dogodovština i početne navale roditel- 
jskih emocija spuštam se do stare sobe. Otvaram ju i gledam — 
gdje sam ja? Uz krevet neke ogrlice s natpisima Southern Com- 
fort, otkud mi to? Otvaram ormare, prolaze minute, a mene 
polako preplavljuje neka čudna jeza, jedan od najneugodnijih 
osjećaja što sam ih ikada doživio. Umom mi se vrzmaju misli — 
što ja stvarno ovdje živim, što je ovo stvarno moja kuća? U tom 
trenutku bližim mi se činio potrgani madrac u Irskoj no krevet 
što mi ga je kum stolar po mjeri izradio. Sjedam van na stube, to- 
pla je proljetna noć, na vedrom nebu srebrni mjesec, obrisi šume 
i svjetla u daljini. Gledam tu daljinu, palim cigaretu i razmišljam 
— ja sam stranac u vlastitoj kući! Ali zašto? Nema racionalnog 
objašnjenja — osjećaj je jednostavno tu. 


Sljedeći dan odlazim na kavu, Korana tiho teče, jorgovani u cva- 

tu, karlovačke frajle u novim ljetnim kombinacijama. Nekako 
je lakše, ali neugodni osjećaj i dalje bode u podsvijesti. Navečer 
izlazim u grad, neki tip zapne mi o rame, a ja instiktivno dižem 
ruke: ,,Sorry man!“ Gleda me kao da sam mu majku opsovao, 
mislim si — bilo bi bolje da i jesam. 

Dva tjedna i evo me ponovno u Dublins Fair Cityju. Razgov- 
aram s drugovima emigrantima, ne želim ispasti pretenciozan pa 
nekako iz zasjede spominjem što mi se dogodilo one prve noći 
u domovini. Svi potvrđuju isto, svi su to osjetili. Tad mi je post- 
ala jasna realnost emigrantskog života, pa makar i iz perspektive 
mojih bijednih godinu dana u relativnoj blizini Hrvatske. 
Vratimo se jedno do dva desetljeća u prošlost. Nama domorod- 
cima tada su svako ljeto posebnu atrakciju predstavljali Austral- 
ci koji bi dolazili posjetiti stari kraj. Danas više gotovo nitko ne 
dolazi. Kratke hlače i polo majica u njima, bijele čarape i široki 
šeširi bili su njihov zaštitni znak. Jezik zaostao u 50.-ima i 60.- 
ima prošaran engleskim izrazima te opće nesnalaženje u vre- 
menu i prostoru izazivali su naš podsmijeh, ali i optužbe za izda- 
ju zavičaja. 

Uspoređujući sebe nakon godinu dana u tuđini i rođaka Aus- 
tralca koji je rodno selo prvi puta posjetio nakon četrdeset go- 
dina povlačim svaku tešku riječ i svaku tešku misao na njegov 
račun. Riječi fra Šimuna Šite Čorića s početka teksta sada su 


jasnije, no ikada. Milijuni naših sunarodnjaka razbacani su od 


Obnova 


75 


JOSIP MEDAK 


vancouverskih otoka do Wellingtona, od Stockholma do Punta 
Arenasa i Cape Towna. Njihova različitost od nas u domovini 
nije gluma ili visoko držanje, već sama esencija tuđine koja liječi 


neke stare rane, ali istovremeno otvara i nove. 

Druga strana doma 


Za modernog Zapadnjaka putovanja su u ovom stoljeću, od 
luksuznog proizvoda, hrane za dušu istraživača opijenog wan- 
derlustom, nasušne potrebe ekonomskog migranta ili pošteno 
zarađene sezonske nagrade, postala sredstvo dokazivanja vlas- 
tite pripadnosti svijetu bez granica, instagram-kič i način bijega 
od samoga sebe. Društvene su mreže izgarale od tijela fotogra- 
firanih, ako ne već pod suncem Kariba ili Francuske Polinezije, 
onda barem na obalama hrvatskog Paga ili španjolske Mallorce 
— provučenih kroz obavezne filtere. 

Nomadski način života slavljen je kao konačno oslobođenje 
tijela i uma, a digitalni nomadi prosipali su svoju mudrost na 
lifestyle portalima predstavljajući se zvučnim titulama, James 
Bond lanenim košuljama i koktel-čašama s obaveznom slam- 
kom. Biti apatrid, čovjek bez domovine, bez nekretnine, kučeta 
i mačeta, značilo je biti progresivna, osviještena jedinka u har- 
moničnom svijetu današnjice. Kuće i zemlju, ionako posjeduju 
samo seljačine. Dom, ta jednostavna i zvučna troslovna riječ, u 
hrvatskom jeziku opjevana nebrojeno puta, obezvrjeđivana je i 
izvrgnuta ruglu kao ostatak nazadnog tradicionalizma minulih 
vremena, skoro kao da počinje slovom f. 

A onda je sve stalo — krenuvši iz daleke Kine (vjerojatno) koro- 


navirus je satrao turizam i putničke agencije, digitalne nomade 

bacio u očaj zarobivši ih u stranim zemljama, u očima ih do- 
morodaca pretvorio u špijune i tipove sumnjivih namjera. Neki 
donedavno razočarani tradicionalist mogao bi ovu situaciju 
shvatiti kao dar s nebesa. Hashtagove #traveltheworld, #doy- 
outravel i #igtravel zamijenili su pokliči #ostanidoma i #stayath- 
ome. Preko noći dom je opet postala tražena roba u gradu. Biti 
svoj na svome više nije reakcionarna krilatica, već vrlo razumna 
preporuka. 

Trend rada od kuće eksplodirao je u svim smjerovima. Više 
nema opuštenih slika s Mallorce, već se osviješteni Zapadnjak 
facebook prijateljima predstavlja iz dnevnog boravka, u gornjem 
dijelu sakoa i donjem dijelu pidžame, marljivo tipkajući na lap- 
topu te potiho srčući nescafe kako ne bi probudio partnera/icu 
i psa. Fleksibilno radno vrijeme, neformalna atmosfera i ured u 
vlastitom domu srušili su nomadski život s prijestolja tjelesnog 
i umnog oslobođenja. Sve vrste webshopova i dostava su procv- 
jetale, a raznovrsni gadgeti opustošili bankovne račune home 
workera. 

Zapravo, ne treba previše dramatizirati — najvjerojatnije će se 
kroz nekoliko mjeseci svijet vratiti u normalu, ali posljedice po 
društvo, osobne navike i poslovni svijet će ostati, ma koliko kod 
naoko beznačajne bile. Neki prognoziraju povratak zaboravljen - 
im vrijednostima, nacionalnom i osobnom suverenizmu. Ja os- 


obno volio bih svjedočiti trendu preporoda zapuštene djedovine, 

od slavonskih ravnica, ličkih poljana do otočnih maslinika. 
Dade se iz moguće budućnosti iščitati pokoji vrlo pozitivan sce- 
narij, no moj um dopušta i one druge, npr. pametnu sobu u čija 
dva kuta muškarac i žena rade od kuće, a u preostala dva djeca 
na pametnom tabletu prisustvuju online satu tjelesnog odgoja. 
Na rukama im pametni satovi mjere razinu stresa u krvi, kako bi 
znali kad je vrijeme za jutarnju dozu normabela ili helexa, dok na 
vrata kuca dostavljač iz kineskog restorana. Vrijeme je za pauzu 
— čine ju egzotične kalorije i emisija korporativnog YouTube 
kanala — Dnevna doza opasnosti otvorenih prostora. Izlazak u 
lokalnu ćevabdžinicu preopasna je pustolovina za modernog Eu- 
ropljanina — zrak je zagađen i prepun virusa, postoji mogućnost 
povrede u hodanju, nebom lete golubovi samoubojice. Kuhati 
kod kuće, ili od kuće, ionako više nitko ne zna. 

U takvom futurističkom scenariju, oni digitalni nomadi s počet- 
ka priče djeluju neustrašivo poput mojih sugrađana — braće Mir- 
ka i Stjepana Seljana. Koktel-čaša na Bora Bori djeluje neodolji- 
vo kao Seljanima trpeza cara Menelika Etiopskog. No, to možda 
samo moja previše bujna mašta fantazira na sigurna dva metra 


društvene distance. 

Luka Vladanović je još jedan u nizu naših blogera kojeg zanima- 
ju teme povijesti, politike, društvenih promjena i kulture. No, za 
razliku od ostalih autora koji pripadaju po svom zvanju u grupe 
društvenjaka i humanista, Luka je liječnik. Rođen je i odrastao u 
Zagrebu u kojem je stekao obrazovanje kroz klasičnu gimnaziju 
i Medicinski fakultet. 

Kratak podsjetnik o ,,Istanbulskoj konvenciji“ 


Uvod 

Svatko pri zdravoj pameti će se složiti da je nasilje nad ženama i 
nasilje u obitelji važno društveno pitanje na čijem suzbijanju tre- 
ba neumorno raditi u smislu prevencije kao i u smislu efikasnog 
sudskog ili kaznenog gonjenja za učinjena djela nasilja. I oko te 
konvencionalne tvrdnje zasigurno nema spora. No, ipak Repub- 
lici Hrvatskoj se nameće jedan dokument koji taj konvenciona- 
lan stav dovodi u poziciju da se konvencionalizira. 

Dokument je popularno nazvan ,Istanbulska konvencija“ ( u 
daljnjem tekstu IK). 

U samom početku razmatranja IK-e važno je uočiti ishodište 
društvenog fenomena nasilja nad ženama, kao i nasilja u obitelji 
općenito. U vlastitoj nemoći i iz vlastite nemoći da nadiđe vlastitu 
psihološku, emocionalnu, duhovnu nezrelost, čovjek, bio mušk- 
arac ili žena, poseže za upotrebom sile i time dakle upada u nešto 
što se naziva nemoral. Tko je nosilac odgovornosti za takvu vrst 
primitivnog odnosno nemoralnog ponašanja: izostanak rada na 
vlastitosti, institucije, obrazovanje, obiteljski odgoj, religija? To je 
tema za jednu drugu diskusiju. 

Dakle, da ponovimo u središtu ovog fenomena nalazi se nemoral- 
no ponašanje. Svjestan ljudske egzistencije i djelovanja u kom- 


pleksnosti fenomena zvan život, ipak svo to ljudsko djelovanje se 

u osnovnoj supstanci može svesti na djelovanje dobra i djelovan- 
je zla koja su međusobno u suprotivu i međusobno se isključu- 
ju. No, ipak civilizacija svjesna postojanja fenomena nasilja nad 
čovjekom na bezbrojnim primjerima ljudske povijesti, ipak kao 
da zaboravlja na to i kao da u Nietzscheovoj maksimi perpetu- 
irano vraća i ponavlja to nasilje. Zašto? To isto može biti pred- 
met jedne ontološke rasprave gdje bi se naglasilo da fenomenu 
nasilja treba pristupiti i ontološki, a ne samo deskriptivno. Ono 
što država kao oblik društvenog uređenja mora činiti jest suzbi- 
ti i suzbijati svaki oblik nasilja. To ima činiti kroz svoje legalne 
institucije koje će od slučaja do slučaja nasilja odašiljati svojim 
stanovnicima poruku da se nasilje nikad ne isplati jer: 

radi se o nemoralnom činu čije posljedice trpi i zlostavljani i zlo- 
stavljač, a i cijelo društvo. 

da će svako nasilje biti podvrgnuto sudskom procesu 

da će sudski proces početi u najkraćem roku i 


da će kazne biti rigorozne. 


Zašto Istanbulska konvencija? 

Razumljiv je i sasvim legitiman stav da kada se pripadnici naroda 
i njihovi politički predstavnici ne mogu dogovoriti oko određenih 
društvenih normi i rada institucija koje imaju za svrhu podizanje 
kvalitete međuljudskih odnosa kao temelj zdravog društva, treba 


intervenirati eksterni subjekt kao zalog neutralnosti i objektivnosti. 

Smatram da stanovnici Republike Hrvatske i njeni predstavnici 
u trodiobi vlasti moraju moći pokazati zrelost i odgovornost te 
urediti unutarnja pitanja svojim politikama, a ne tražiti outsourc- 
ing morala i vlastitog unutarnjeg uređenja. Zaista se stječe dojam 
da je Hrvatska smještena u neko amazonsko vlažno područje 
gdje se ljudi ophode jedni prema drugima na krajnje primitivan 
način. Iz toga proizlazi stav da je IK potpuno nepotrebna kada 
država sama po sebi, u svojoj legislativi, već ima mehanizme spr- 
ječavanja nasilja, ali koji su očigledno tromi i neefikasni. Stoga 
je potrebno pristupiti poboljšanju postojeće legislative, a to se 
može sasvim kvalitetno učiniti jasnim i čvrstim politikama aktu- 
alnih vlasti, a ne tražiti nekakva rješenja ,izvana“ koja mirišu na 
vanjskopolitičke ucjene. Ludost je misliti da kada se jednog pet- 
ka dogodi ratifikacija IK-e da u ponedjeljak ljudi više neće vršiti 
nasilje jedni prema drugima, jer eto potpisali smo konvenciju i 
od sada će teći ,med i mlijeko“. 

Legitimno je i postaviti pitanje legitimiteta Vijeća Europe. Ima 
li ta ,Europa“ legitimitet prosuđivati i čitati moralne lekcije 
narodima. Gdje se to ,Europa“ moralno zadužila da ima tu vrst 
legitimiteta? Gdje je ta ,Europa“ bila kada ju je hrvatski narod 
trebao po nekim drugim pitanjima? Gdje je ta ,Europa“ kada 
treba preispitati pravičnost i pravednost haaškog suda? Gdje je ta 
»Europa“ kada treba ukazati i raditi na svjetskom miru i nuklear- 


nom razoružavanju? E tada se ta ,Europa“ ponaša kao moralna 

kukavica i nema hrabrosti preuzeti odgovornost za lidera nekog 
ljepšeg svijeta. Kako će preuzeti odgovornost kada ne zna u ime 
čega treba djelovati, kada se odrekla svojih kršćanskih temelja 
i zamjenila ih poganštinom i idolatrijom. O ulozi kršćanstva u 
izgradnji Europe se može napisati more teksta. Toliko kulture, 
umjetnosti, filozofije pa i znanosti je kršćanska ideja utkala u eu- 
ropski identitet. Europski identitet je jednostavno neshvatljiv bez 
kršćanstva. Naravno da se koncepti mijenjaju pa je Europa dan- 
as u etičkom, religioznom i kulturnom smislu pluralna i tu nije 
ništa loše, ali suludo je odricati se tolikih bogatstva i vrijednosti 
proizašlih iz kršćanske ideje. U konvenciji sastanka u Nizzi 7. 
Prosinca 2000. o temeljnim pravima Unije stajalo je u Preambuli 
: “... Svjesni svoje duhovne i moralne baštine, Unija se temel- 
ji na individualnim općim vrijednostima ljudskog dostojanst- 
va, slobode, jednakosti i solidarnosti.“ Da bi kasnije ta duhov- 
na i moralna baština potpuno isparila u sljedećoj Preambuli. U 
ime čega moralno djelovati* U ime koje moralne paradigme i 
metafizike? Čovjek mora biti naslonjen na nešto, ne može biti 


samodostatan. 

Onda bi ta ,Europa“ drugim narodima maćehinski solila pamet 
o moralnom djelovanju pojedinaca jedne države i krojila za- 
kone po svojim mjerilima i ,uspostavljala specifičan mehanizam 
nadzora “ kako to u Članku 1. navodi. Volio bi kada bi radije 
nadzirala primjerice proces osiguravanja skupocjenih lijeko- 
va za rijetke bolesti od kojih pate djeca u Hrvatskoj ili proces 
obrazovanja u pogledu ispunjavanja dokumentacije prilikom 
povlačenja financijskih sredstava iz europskih fondova kao i 
procese prilagođavanja legislative koja će omogućiti adekvatno 
iskorištavanje tih sredstava. To su neka od pitanja koja ne može- 
mo sami riješiti i tu nam je potrebna ,Europa“ a ne u pitanjima 
koja možemo i moramo sami riješiti, a izostaje politička volja (s 


namjerom ili neznanjem?). 


Rodna ideologija 

Ono što je podiglo prašinu u javnosti oko ratifikacije IK jest pi- 
tanje takozvane ,rodne ideologije“ koja se konstantno provlači 
kroz dokument. Dokaz da je rodna ideologija uistinu prisutna u 
Konvenciji jest činjenica da je 89 puta u Konvenciji i ,Pojašnja- 
vajućem izvješću“ spomenut pojam roda u raznim varijantama. 
Navesti ću samo neke: rodno utemeljeno nasilje, rodni identitet, 
rodne uloge, rodno razumijevanje nasilja, rodno osjetljivo tu- 
mačenje, rodno osjetljive smjernice i postupci za azil, rodno ute- 


meljeno kršenje ljudskih prava, izrazito rodni fenomen, izrazito 

rodno označeno, rodni stereotipi, rodna perspektiva, rodna po- 
larizacija, rodna dinamika,dubinsko poznavanje rodno utemel- 
jenog nasilja, rodno neutralan način... 


Razvidno je sada da pojam ,rod“ nije tek usputni pojam IK-e. 


Primjeri i argumenti 

U članku 3. Konvencije ,,rod“ se definira kao: ,Društveno ob- 
likovana uloga, ponašanje, aktivnosti i osobine koje određeno 
društvo smatra prikladnima za žene i muškarce“. Potpuno je 
očigledno iz navedenoga da se radi o društvenom konstruktu 
koji se naziva ,rod“ koji svoje uporište pronalazi isključivo u 
mašti društvenih eksperimentatora koji nastoje kroz konvenci- 
ju provući pojam “roda“ i time mijenjati društvene paradigme, 
a time zapravo iz pozicije relativizma vršiti kirurške zahvate s 
posljedičnim rastakanjem društva i obitelji kao njegove osnovne 
supstancije. Kako je pojam ,rod“ u korelaciji sa društvenim 
ulogama? Već na prvoj stepenici, onoj etimološkoj, zapinjemo u 
kontekstu tog novog društvenog konstrukta, koji nema nikakvo 
antropološko utemeljenje. 

Nadalje stavak 43. ,Pojašnjavajućeg izvješća“ navodi sljedeće: 
»Kako bi se prevladale rodne uloge članak 12. uokviruje iskor- 
jenjivanje predrasuda, običaja, tradicija i ostalih praksi koje se 
temelji na ideji inferiornosti žena ili na stereotipnim rodnim 


ulogama kao opću obvezu za sprečavanje nasilja.“ Dakle kon- 


Zbirka blogova 


88 


LUKA VLADANOVIĆ 





vencija ovdje želi uvjetno rečeno ,in bona fide“ napraviti jedan 
duboki zahvat u običaje i tradiciju. Ma tko će odlučivati o tome je 
li neki običaj ili tradicija temeljena na inferiornosti žena? Nitko 
nema pravo zadirati u kulturu i običaje jedne suverene nacije. 
Pada mi na pamet pitanje: ,,Hoće li se moći ubuduće ispričati vic 
o Bračaninu ili plavuši da se ne podlegne kaznenom progonu, 
jer eto netko može misliti da su plavuša i Bračanin društvene 
uloge?“ 

Nadalje stavak 53. iz članka 4. ,Pojašnjavajućeg izvješća“ navodi 
sljedeće: ,Određene skupine pojedinaca mogu doživjeti diskrim- 
inaciju i na temelju rodnog identiteta, što jednostavno rečeno 
znači da rod s kojim se poistovjećuju nije u skladu sa spolom koji 
im je dodijeljen pri rođenju“ U ovoj rečenici se ogleda eklatant- 
nost intencije nametanja novog društvenog konstrukta, a s time 
i nove društvene paradigme. 

Nadalje stavak 62. u članku 6. ,,Pojašnjavajućeg izvješća“ navodi 
sljedeće: ,,S jedne strane zahtjeva od stranaka da se osiguraju da 
se rodna perspektiva ne primjenjuje samo u izradi mjera i imple- 
mentaciji konvenciji nego i pri evaluaciji njihovog učinka. To na- 
dalje znači da se tijekom stadija evaluacije od stranaka zahtjeva 
da odrede postoji li rodna razlika u učinku odredaba.,, 

Dobar dio posla oko praćenja i provedbe će se dati u ruke nevla- 
dinim organizacijama odnosno organizacijama civilnog društva 


gdje će u ovakvoj konstrukciji paradigme, pretpostavljam, pre- 


Obnova 


89 


LUKA VLADANOVIĆ 


tendirati nevladine udruge koje proklamiraju pseudoliberalni tojest 
pseudolijevi politički svjetonazor u RH, a redovito se naslanjaju na 
pseudoilijeve političike stranke i udruge koje redovito agresivno 
nastupaju prema svemu onome što je tradicionalno ili konzervativ- 
no etiketirajući etiketom ,srednjovjekovnog ognjištarenja“. Nadalje 
u stavku 1. članka 14. Konvencije stoji: ,,Stranke će poduzeti, kada 
je to primjereno, potrebne korake kako bi nastavne materijale o pi- 
tanjima kao što su ravnopravnost žena i muškaraca, nestereotipne 
rodne uloge, uzajamno poštovanje, nenasilno rješavanje sukoba u 
osobnim odnosima, rodno utemeljeno nasilje nad ženama i pravo 
na osobni integritet, prilagođeno razvojnim sposobnostima učeni- 
ka, uključile u redovni nastavni plan i program i na svim razinama 
obrazovanja.“ Dakle vidimo i intervenciju i u obrazovni sustav gdje 
se djeci nameće ta nova društvena paradigma zvana ,,rodna uloga“. 
Nedopustivo je uzurpirati od roditelja pravo da odlučuju što i kako 
djeca trebaju učiti u školama, a tim više učiti ono što nema nikakvo 
znanstveno utemeljenje. 

Nadalje u poglavlju 5. stavka 153. ,Pojašnjavajućeg izvješća“ navo- 
di se sljedeće: ,,Priređivači nacrta odlučili su da, u načelu, sve kaz- 
nenopravne odredbe Konvencije trebaju biti predstavljene na rodno 
neutralan način; spol žrtve ili počinitelja stoga ne smije, u načelu, 
biti konstitutivan element kaznenog djela. Međutim to ne sprečava 


Strane da uvedu odredbe koje se posebno odnose na pojedini rod.“ 

Zaključak 

Istanbulska Konvencija se može promatrati na više razina : 

Prva politička razina - gdje je pitanje želi li postojeća adminis- 
tracija na vlasti servilno i bez pogovora akceptirati Konvenci- 
ju kao eksternu regulativu koja želi svesti nasilje nad ženama i 
obitelji na najmanju moguću mjeru ili će vlast internim politika- 
ma urediti vlastitu kuću, a za isti cilj. 

Druga politička razina - gdje postojeća administracija ima mo- 
gućnost prevariti svoje biračko tijelo koje ju je uspelo na vladajuće 
pozicije. Naime, postojeća vlast se deklarira kao demokršćanska. 
Demokracija će se ovdje zaobići, jer u predizbornoj kampanji 
ratifikacija nije obećana. Kršćanstvo će se također zaobići, jer 
je kršćanska antropologija temeljena na muškarcu i ženi koji su 
isključivo spolno određeni. 

Svjetonazorskoj - gdje je potpuno razvidno da postoji sraz dvaju 
svjetonazora: uvjetno rečeno liberalnog i uvjetno rečeno konzer- 
vativnog. Gdje je osnova sukoba poimanje društvenih paradigmi 
i antropologije . 

Uzimajući samo zadnjih 28 godina iskustva unutrašnje i vanjske 
politike Republike Hrvatske čiji bihevioralni principi redovito is- 
padnu na spektru između servilizma i beskrupuloznosti teško je 
vjerovati da ova Konvencija ima smisao, osim nečijih privatnih 
interesa znajući ,Sitz im leben“ trenutne administracije u kon- 


tekstu vanjske politike. 

Kako god bilo, čiji god svjetonazor, čija god istina ili društvena 
paradigma ovdje pobijedila uvijek će postojati istina na koju se 
čovjek može osloniti i kada sve ostale istine počnu urušavati, a ta 
istina je vjerujem nadahnula i autora ovih riječi koje kada i ako 
ih se usvoji u svoju osnovnu suptanciju, svoj duh, uništava nasil- 
je ab initio : ,Žena je stvorena iz rebra muževog, ne iz njegovog 
stopala da se po njoj gazi, ne iz njegove glave da se njome vlada, 
već iz njegovog boka da mu bude jednaka, ispod ruke da bude 


zaštićena, pored srca da bude voljena.“ 

Blut und erde - nacija bez Logosa 


Ideje 

Ideja. Taj subjektivni misaoni sadržaj koji oblikuje našu svakod- 
nevnicu. Ideje kao plod parenja naših iskustava i naših želja čije 
korijenje seže duboko u podsvijest, ali poput krošnji strše u više 
razine svijesti pokušavajući doseći najvišu ideju - Ideju dobra. 
Čovjek živeći svoj život tako boravi u carstvu ideja gdje opred- 
jeljujući se za određenu konstelaciju istih u nekom konkretnom 
misaonom procesu zauzima poziciju svoje istine o stvarima i po- 
javama na koje se te ideje odnose. Ipak osuđen na vječni sukob 
u sebi, sukob njegovih istina i jedne Istine, gdje čovjekove istine 
idu tamo-amo poput penduluma i pri prolasku iz lijeve u desnu 
i iz desne u lijevu amplitudu, ipak u djeliću vremena budu po- 
ravnate s početnom pozicijom equilibriuma odnosno istinom. 
»što je istina?“ pitao je Pilat stojeći pred utjelovljenim Logosom. 
Zaista osupnuti banalnošću odgovora možemo reći, a ne pogri- 
ješiti da je istina je ono što jest i vidimo na primjeru penduluma 
da je ekskluzivna. I kako onda pomiriti našu istinu s onom jed- 
nom Istinom? 

Pristup idejama može biti rigidan i fluidan. Netko brzo prihvaća 
druge ideje, reciklira ih te djelomično ili potpuno integrira u svoj 
svijet ideja. Gleda svakojake vrste riba u tom morskom plavet- 


nilu svih mogućih ideja, i one oku ružne i one oku lijepe, i male 

i velike i jednobojne i šarene. Roneći može dolje vidjeti i druge 
vrste životinja; i one koje obitavaju na dnu, školjke, rakove pa i 
kamene grebene, koralje, razne vrste morskih biljaka. I sve ga 
to oduševljava i začuđuje u isto vrijeme. No, postoje ,ronioci“ 
koji ostanu u plićaku u vodi do koljena pa se onda opsesivno i 
posesivno navezuju za neke crne potkove bačene u more s obale 
ili pak na neku crvenu morsku zvijezdu ne znajući da postoje 
dubine u kojima je čitavo carstvo drugih morskih entiteta. 

No, i jedne i druge, i one koji se bućkaju u plićaku i one koji rone 
u velikim dubinama kroz površinu mora obasjava sunce koje im 
omogućuje da vide to što vide. Sunce je ovdje kao najveća ideja, 
ideja dobra. Ono isto sunce koje bi otvorilo oči ljudima u Pla- 
tonovoj spilji. Povijest nas uči, a i život sam, katkada ponajviše 
onaj obični banalni, svakodnevni, život da postoje sukobi ideja. 
I tako, najgore i najkrvoločnije stvari u povijesti civilizacije je 
uzrokovao upravo čovjek koji je imao neko svoje carstvo ideja 
oko koje je okupio sebi slične. Osvijestiti sam sebi i dopustiti da 
u drugima postoji, također, svijet ideja prvi je korak društvenom 
kompromisu. No, taj kompromis neće biti dovoljan ako svi ne 


pogledamo u sunce, u vrhunaravnu Ideju dobra. 

Konzervativna ideja, vjera i nacionalizam 

Ako sulatice ideje oko čovjekova bića, onda jedna odbeskonačnog 
broja tih latica jest ideja o uređenju totaliteta društvenih odnosa 
oko njega. Na kojim vrijednostima, svjetonazorima, društvenim 
postavkama graditi društvo jedne države? Jedno od tih modu- 
sa uređenja, a polazeći od grube podjele društva na liberalno i 
konzervativno, jest ono konzervativno, možemo reći i tradicio- 
nalističko. 

Ovdje valja naglasiti kako u hrvatskom javno-političkom di- 
skursu vlada potpuna zbrka, kako pojmova tako i polova, u na- 
jpopularnijoj političkoj bipolarnoj klasifikaciji politika, lijevo 
to jest, desno. Svjestan da unutar navedenih kategorija postoje 
subkategorije koje ih raščlanjuju po svojim posebnim karakter- 
istikama i da ponekad jedne s drugima ne stoje u nužnoj para- 
digmatskoj svezi, staviti ću ih na istu, desnu, ravan upravo kako 
bi tekst bio u tome smislu konzistentan i jasan našem etnosu. 
Prvo obratimo pozornost na važne statističke podatke. Prema 
popisima stanovništva iz 2001. I 2011. godine jest nešto manje 
od 88% to jest, nešto više od 86% osoba koji se izjašnjavaju ka- 
tolicima, što je konkretno nešto manje od 4 milijuna, odnosno 
nešto više od 3,5 milijuna ljudi. Ljudi sa imenom i prezimenom, 
naših prijatelja, kolega, poznanika, sugrađana. Takva činjenica 
dopušta legitimitet tekstu dovesti u vezu vjeru i vlast. Kada bi 


na trenutak eliminirali društveno-političku stvarnost i pogleda- 

li strukturu stanovništva prema religijskom opredjeljenju zakl- 
jučak se nameće sam po sebi: stanovništvo velikom većinom stoji 
u katoličkoj vjeri. No, stoji li zaista s obzirom na paradoks da je 
unatoč toj činjenici, hrvatsko društvo neuredno na gotovo svim 
razinama. Kako to da ta skoro devedeset postotna katolička Hr- 
vatska stalno pleše nad ponorom u koji svako malo upada, no 
opet se poput feniksa ponovno rađa i onda opet repetuira isti 
ples smrti. Stvarnosti kao što su vjera i religija bliski su desnoj 
misli. Racionalno-logički se očekuje onda da građani sa tog des- 
nog, vjernički katoličkog spektra, a kojih je ogromna većina, iz- 
abire u mudrosti duha svoje predstavnike na vlasti. Nažalost, ne 
možemo svjedočiti istome. Gdje je ta disjunkcija pokušati ću dati 
odgovor u daljnjem razmatranju. 

Najmarkantnija asocijacija koja se veže na to desno jest domol- 
jublje odnosno patriotizam, a koji nekako uvijek ima veliki en- 
ergetski potencijal kliznuti u nešto što se zove nacionalizam po 
modelu patriotskog inspirija i nacionalističkog ekspirija. No, 
odmah na početku napravimo distinkciju između domoljublja i 
nacionalizma. Naime, često smo svjedoci tog pojmovnog naba- 
civanja kao gnjilim rajčicama koje se već u rukama raspadaju. I 
zaista kao da oba pojma nose u sebi identičnu supstanciju, kao 
da kroz prozor kuhinja i domoljublja i nacionalizma dolazi isti 
miris, a zapravo u praktičnom smislu vidimo, i povijest je ne- 


brojeno puta pokazala, da se razilaze u izvedbi. Domoljublje je 


Zbirka blogova 


96 


LUKA VLADANOVIĆ 





odnos koji je proizašao iz najvišeg odnosa - iz ljubavi. Izražaj 
ljubavi prema svojoj zemlji u kojoj uživaš dar života, prema pri- 
padnicima naroda te zemlje, prema svoj materijalnoj i nemateri- 
jalnoj baštini koja ju specifično karakterizira. Ali ne po eksklu- 
zivnom principu odioznosti prema ne-svojemu, već otvorenosti 
ljubavi prema onima koje vidiš pokraj kada se okreneš oko sebe, 
kako onima prvima pokraj sebe - svojoj obitelji, prijateljima, su- 
građanima tako i onima drugima, trećima, stotima; po centrip- 
etalnom načelu koji nadilazi i samu naciju: obitelj, grad, zavičaj 
zemlja, kontinent, svijet. Istinskom ljubavlju kojom nas uči Sveti 
Pavao u poslanici Korinćanima. S druge strane, nacionalizam 
kao doktrina koji naciju vidi kao cilj svakog političkog nastojan- 
ja, a nacionalni identitet vidi kao mjeru svake ljudske vrijednosti 
(Anthony D. Smith) i pretpostavlja da je odnos prema naciji iznad 
svakog drugog osobnog ili grupnog identiteta, gdje je primordi- 
jalni supstrat nacionalizma nacionalna svijest najčešće kao sen- 
timent dakle subjektivno iskustvo sa sastavnicama nacije. I tako 
dolazimo do problema disjunkcije, gdje schisis leži u nekonz- 
istentnoj prirodi čovjeka u permanentnoj sklonosti pretakanja 
jedne ideje u drugu pa se tako domoljublje i nacionalizam stalno 
pretaču jedno u drugo i to predstavlja onda otežavajuću okolnost 
u uspostavi zdravog suživota. Desno političko tijelo u svojim ide- 
jama o uređenju države u svojim intrinzičnom totalitetu društ- 


venih odnosa kao i ekstrinzičnim međudjelovanjima sa drugim 

subjektima s kojima dolazi u posredni ili neposredni doticaj ut- 
jelovljuje gore navedeno permanentno pretakanje. No, osvrnimo 
se još na trenutak na povezanost nacionalne svijest to jest, nacio- 
nalnog osjećaja s religijskim obrascima. Vjera i Nacija. 

Što međusobno povezuje ta dva pojma duboko i iracionalno us- 
ađena u konzervativno političko tijelo, gdje gornji ekstremiteti 
predstavljaju predstavnike u vlasti, a donji glasače koji su ih le- 
galizirali i politički ovlastili? To dekapitirano i sterilizirano tijelo 
koje pijano tetura pod hrvatskim društveno-političkim nebom. 
Konzervatizam kao ideja odnosno pogled na totalitet društvenih 
odnosa jest ta veza koja povezuje vjeru i naciju. Zato se u nas 
nacionalni i vjerski imaginarij često mogu vidjeti zajedno. Dak- 
le, postoji određena bihevioralna i semiotička pravilnost u ,des- 


«e 
nome. 


Subordinirani logos 

Alegorijski pogled na odnos vjere i nacije u kontekstu stremljen- 
ja uređenju države kao zajednice svih državljana može se dočara- 
ti speleološkom slikom - uspinjanjem na planinu. U nižim pred- 
jelima, dok je još zrak bogat kisikom, dva penjača Vjera i Nacija 
zajedno funkcioniraju, drže se zajedno, skupa jedu, skupa piju. 
No, što se ti naši penjači više uspinju, u jednom ključnom tre- 
nutku kao da se dogodi moment hipoksemije, gdje vjera počne 


kopniti i zaostajati za nacijom. Tako, dok nacija suvereno korača 

naprijed, vjera je ostala ispod oblaka i više se ne vidi. Tu sliku 
si možemo predočiti kao mudrog starca koji zaostaje i naiv- 
nog mladića koji juri naprijed ne obazirući se. Ako zamrznemo 
sada sliku planine s pogledom iz daljine, vidimo da tada vjera, 
kao vjera u Stvoritelja svega vidljivoga i nevidljivoga biva sub- 
ordinirana naciji. Taj momentum subordinacije vjere naciji jest 
suštinski uzrok hrvatskog problema. Tako jureći prema vrhuncu 
planine nacija u svojoj hipoksičnoj svijesti prelazi u patološku, 
incestuoznu vezu prema krvi i zemlji i zalazi u svijet navezano- 
sti, odnosno svijet ,Blut und Erde“ kao paradigme čovjekovog 
pogleda na total društvenih odnosa. Tako se zemlja i krv (drža- 
va, regija, grad, selo, naselje, kvart, zastava, grb, himna, poklič, 
preci, nasljednici, čiste loze, nadljudi, nadrase) nalaze u subor- 
diniranom odnosu prema vjeri. Vjeri kao transcedentalnoj stvar- 
nosti koja je u isto vrijeme usmjerena i imanentna utjelovljenom 
Logosu, toj vječnoj riječi Očevoj. I što onda očekivati kada na 
vrijednosnoj ljestvici iznad Logosa postavimo sve drugo? Tko je 
još lud da vjeruje da odnosi ,,Blut und Erde“ mogu donijeti pros- 
peritet, kada su u dvadesetom stoljeću donijeli toliko krvi u obli- 
ku i lijevih i desnih totalitarnih režima. Nemojmo se, dakle, ništa 
čuditi već učinimo introspekciju i utvrdimo je li naš unutrašnji 


prostor dovoljno uređen. 

Manifestacije 

Svi državni problemi, primjerice, nezaposlenost, loš ekonoms- 
ki status, iseljavanje, problemi u brodogradilištima, migrantska 
kriza, loša sudbena vlast; sve su to fenotipi mutiranog genotipa, 
gdje smo mi u naš genotip nešto dodali, izbacili to jest, zamijenili 
istinu sa laži. I ne treba tražiti krivce samo u vlasti i političarima 
već u dobroj mjeri u duhu naroda. Jer narod i njegova metafizika 
su kalup vlasti po jednostavnoj maksimi: kakav narod, takva 
vlast. A čovjek, zoon politikon, će izgraditi zemaljski život upra- 
vo onako kako zamišlja vječni život s onu stranu koprene, a up- 
ravo, jer ga niti ne zamišlja, onda ovozemaljska stvarnost postaje 
sve više pustinjom s pokojim oazama. Zato je moralno-politička 
dužnost, u jednom metafizičkom zagrljaju, čas se zagledavati u 
utjelovljeni Logos, čas u narod kao metaforu skupa političkog 
djelovanja. Tada će politika biti vrst društvene djelatnosti za opće 


dobro svih građana. 


Sve dok naše ideje, pa tako i ideje o osjećaju ljubavi prema materi- 
jalnim i nematerijalnim stvarnostima, ne prođu kroz sito i rešeto 
utjelovljenog Logosa, gdje će preostati onaj fini ostatak, destilat, 
od primarne smjese i kao rosa pasti na naše ideje ne možemo 
očekivati korak naprijed u ostvarivanju sreće i blagostanja. Jer ta 
iskrivljena, istinom nepročišćena ideja o vjeri je suština proble- 


ma ovdje, taj naš poganski, idolatrijski, starozavjetni pristup koji 

je eliminirao sve proroke istine. Vjera svedena na rutinu i folklor. 
Gledajući prema obzoru u budućnost javlja mi se bojazan, hoće li 
neko novo buđenje europske ili svjetske desnice još jednom pasti 
na razinu ispod životinje ili će naučiti iz povijesti. Hoće li se opet 
ideja nacije okliznuti u neki novi nacionalizam, neki novi totali- 
tarizam i poput našeg ronioca utopiti u vodi do koljena, znajući 


da je put na planinu često popločen dobrim namjerama. 


Znakovi vremena 

Ostaje nam utjeha u vjeri da je i ovaj egzistencijalistički žrvanj 
dio Božje providnosti (znakova vremena) i kao da čujem šapat 
kroz nebesa koji nas opominje i podsjeća na Logos. I zaista ne 
preostaje se nadati da se ovaj naš, ako hoćete europski, narod 
neće još dugo mučiti u porođajnim bolima dok ne prihvati taj 
Logos. Zapisano je da Bog i krivim crtama piše ravno. Stoga lijepe 
i afirmativne vrijednosti konzervativne, tradicionalne, desne 
misli sačuvajmo prvenstveno od sebe, od zahtjeva našeg ratia 
koji je grijehu sklon, slab i nesavršen. Tako čista, će zasigurno 
naći svoje mjesto pod nebom kada i ako joj bude dano odozgo; i 
legitimirajmo svoj esencijalni identitet prema Istini, ane prema 
naciji. Tako pristupajmo i odgoju, prenosimo supstancu istine, 
koja je ljubav, sreća i blagostanje svih bez izuzetka. Tek tada gle- 
dajmo plemeniti preobražaj nacionalne, materijalne i nemateri- 


jalne baštine, u istinu po Logosu. 

Sve dok naše ideje, pa tako i ideje o osjećaju ljubavi prema materi- 

misli sačuvajmo prvenstveno od sebe, od zahtjeva našeg ratia 

koji je grijehu sklon, slab i nesavršen. Tako čista, će zasigurno 
naći svoje mjesto pod nebom kada i ako joj bude dano odozgo; i 
legitimirajmo svoj esencijalni identitet prema Istini, a ne prema 
naciji. Tako pristupajmo i odgoju, prenosimo supstancu istine, 
koja je ljubav, sreća i blagostanje svih bez izuzetka. Tek tada gle- 
dajmo plemeniti preobražaj nacionalne, materijalne i nemateri- 


jalne baštine, u istinu po Logosu. 

Kada smo pisali o raznolikosti naših autora, Branimir Grabić je 
upravo jedan od onih koji obogaćuje naš opus. Riječ je o vrsnom 
akademiku koji je diplomirao na francuskom Nacionalnom in- 
stitutu istočnih jezika i civilizacija. Predmet njegovih razmišljan- 
ja je njegovo stručno područje: hrvatska povijest. Njegov uvid u 
našu modernu, ali i dalju povijest daje dodatnu dimenziju našoj 
blogosferi. Branimir ulazi u red naših autora s međunarodnim 


akademskim iskustvom i ugledom. 

Jedan slabo poznat ili ozloglašeni hrvatski frankofil u Fran- 


cuskoj: Dr. Ante Starčević 


O političkim idejama osnivača i prvaka Hrvatske stranke pra- 
va doktora Ante Starčevića, tog velikog poklonika Francuske i 
Francuske revolucije od 1789 g., prevladavaju paradoksalno u 
pojedinim znanstvenim publikacijama objavljenim na francus- 
kom ili potpuno nepoznavanje (ugledna enciklopedija Encyclo- 
paedia Universalis izostavlja ga, ali posvećuje jedan članak Vuku 
Karadžiću), ili negativne, krive i površne predodžbe, bez ikakvog 
obzira na povijesne razloge i okolnosti, najviše zbog manjkavosti 
u poznavanju tekstova Ante Starčevića i relevantne bibliografije 
(za one koji znaju hrvatski), ali zasigurno i zbog vrlo rijetkih pre- 
vedenih Starčevićevih tekstova na francuskom, i gotovo nikakvih 
ozbiljnih objavljenih studija o njegovim političkim idejama na 
francuskom; takva su iskrivljena gledišta pogoršana velikim nedo- 
statkom hrvatske literature na francuskom o hrvatskoj političkoj 
povijesti, tako da se o njoj piše u posve tendencioznim raspravama 
(osim za neupućene) posebno u djelima o povijesti Srba i Jugoslavi- 
je objavljenim na francuskom, u svrhu opravdavanja određenih 
nacionalno-ideoloških sasvim jasnih stajališta autora, dotle da pri- 
kazuju Antu Starčevića kao preteču i inspiratora ustaškog režima 
(Dušan T.Bataković, Yougoslavie - nations religions idćologies, 
LAge €homme, Lausanne 1994, str.29-30, 185-186). 

Ante Starčević i Vuk Karadžić: Nesuvisle i krive usporedbe 
Drugi promoviraju tezu o izjednačavanju povijesne odgovorno- 
sti. Tako u svojoj knjizi «Le discours balkanique» (2004), čije je 
hrvatsko izdanje objavljeno pod naslovom «Balkanske rasprave» 
(2009), francuski jezikoslovac Paul Garde drži da je pronašao 
sličnosti između jezikoslovnih velikosrpskih teorija Vuka 
Karadžića i pojedinih polemičkih teza Ante Starčevića, izazvanih 
zapravo negacijom hrvatske nacionalne individualnosti, kako od 
slavistike 19. stoljeća tako i od velikosrpskih nacionalističkih 
krugova pobuđeni Karadžićevim teorijama. 

Paul Garde je interpretirao ideje Ante Starčevića, o kojima je 
dao sumaran, okrnjen i manjkav prikaz, previdom povijesnih, 
ideoloških i političkih okolnosti koje su na njih utjecale. Napro- 
tiv, pronašao je Vuku Karadžiću olakotne okolnosti, pod iz- 
likom da Ante Starčević nije tobože imao ,ni ozbiljnu znanst- 
venu informaciju niti spokojnost svog srpskog prethodnika“ 
(str. 247 francuskog izvornog izdanja). Drugačije rečeno, autor 
nastoji prikazati kao vjerodostojne Karadžićeve velikosrpske 
jezikoslovne teorije, koje smatra ,ozbiljnom znanstvenom infor- 
macijom“ premda su njegove teorije bile u isto doba u Hrvatskoj 
osporavane i opovrgnute. 

Što se tiče Karadžićeve ,spokojnosti“, riječ je o jednom notor- 
nom plagijatoru, koji je ,posudio“ velik dio leksika iz rječnika 
hrvatskoga jezika 17., 18. i 19. stoljeća (od J. Habdelića, I. Be- 

lostenca, A. Della Belle, A. Jambrešića, ]. Stullija, i tako dalje) te 
iz gramatike EM. Appendinija, i objavio ga pod svojim vlastitim 
imenom i pod naslovima takozvanog ,,Srpskog rječnika“ i ta- 
kozvanim ,,Srpskim narodnim poslovicama“, čak bez navođenja 
svojih izvora. [1] 

Garde je učinio još jednu prividnu usporedbu između V. 
Karadžića i A.Starčevića: ,Na dvije strane, pustolovne pret- 
postavke teoretičara XIX stoljeća završavaju, zasigurno unatoč 
njihovih autora, s krvoprolićima u XX-tom. Ima o tome mnogo 
drugih primjera drugdje u Europi. Marx nije predvidio Gulag, 
niti Nietzsche Shouh.“ (str. 248) [2] 

Usporedba između Karadžićevih i Starčevićevih teza nije 
umjesna zbog više razloga: V. Karadžić je doista bio suvremenik 
»Krvoprolića“ čija je žrtva bila muslimansko pučanstvo Srbije, 
a koje je sam Karadžić (tada tajnik srpske vlade) naveo bez os- 
uđivanja: ,Pošto Srbi uzmu i očiste Beograd od Turaka godine 
1807., premjesti se Sovjet iz Smedereva u Beograd.“ [3] Naprotiv, 
Starčević nije nikada zagovarao prisilno pohrvaćivanje pučan- 
stva koja je smatrao hrvatskim, jer ,samo razumno osvedočen- 
je, slobodna volja, prava vera na zajedničku korist“ mogla ih je 
učiniti Hrvatima, i držao je da više ne postoje Hrvati ,čiste krvi“ 
iz 7. stoljeća, jer je svaki narod ,,smesa različnih naroda, različne 
kervi“: ,narodnost hervatska, gospodivšega naroda, nadahnula 


je celo pučanstvo naše domovine, premda ove narodnosti čiste 

danas nigde neima“. [4] 

Karadžićeve teorije izvršile su već u njegovo doba golem utje- 
caj na velikosrpsku ideologiju teritorijalnog širenja Srbije, koja 
je dobila podršku srpskih vladajućih krugova (Ilija Garašanin, 
Mihajlo Obrenović, Nikola Pašić) i bila je širena putem propa- 
gandne mreže. Naprotiv Starčevićeve teze, protivne unitarnoj i 
potom dualističkoj austro-ugarskoj habsburškoj monarhiji, nisu 
nikada dobile podršku vladajućih austro-ugarskih krugova, i 
nisu se nikada oblikovale u jednom programu koji bi zahtijevao 
priključenje Srbije Hrvatskoj i u jednoj hrvatskoj državi; nasu- 
prot velikosrpskom programu koji je zahtjevao priključenje Sr- 
biji svih teritorija, uključujući i Hrvatsku, djelomično naseljenu 
Srbima ili navodnim Srbima. 

Zauzevši suprotno stajalište od pretpostavaka slavista P. Šafarika 
i V. Karadžića, koji su tvrdili da bi srpsko ime bilo izvorno ime 
Slavena (Šafarik je međutim kasnije napustio ovu teoriju), i koji 
su poistovjećivali većinu Hrvata (štokavskog narječja) sa Srbi- 
ma, Starčević je poistovjećivao sve Srbe (uključujući iz Srbije) s 
Hrvatima, pod utjecajem hrvatskog povjesničara Pavla Rittera 
Vitezovića (1652-1713) i djela bizantskog cara Konstantina VII. 
Porfirogeneta (,De administrando imperio“). Ne zanijekavši, 
međutim, postojanje srpskog imena i Srbije, Vitezović se sam 
pozivao na povijesne nehrvatske izvore koje su poistovjećivali 


Srbiju s Hrvatskom (Ljetopis Popa Dukljanina, Skilices, Flavius 

Blondus, Andrea Dandolo, itd.). 

U Starčevićevo doba, velikosrpska nacionalistička ideologija bila 
je širena među pravoslavnim pučanstvom u Hrvatskoj od jedne 
propagandne mreže, osnovane od srpskog ministra Garašanina, 
i bila je smatrana kao prijetnja teritorijalnom integritetu Hr- 
vatske. Do tada, pučanstvo pravoslavne vjeroispovijesti u Hr- 
vatskoj nazivalo se raznim imenima. Kada tvrdi da ,,ima već oko 
sto godina da se nastoji svom silom nametnuti ovo ime“ (=srps- 
ko) ,hrvatskom narodu“ (Gardeov citat, str. 246-247), Starčević 
ističe time širenje srpske nacionalističke ideologije u Hrvatskoj, 
koja je po Starčeviću rascijepala jedinstvo hrvatskoga naroda s 
vjerskim razlikama. No, po njemu nacija se ne može definirati 
samo na temelju vjere. 

U Starčevićevoj misli, nadahnutoj demokratskim idejama nacio- 
nalne vladavine (suverenosti) Francuske revolucije od 1789 g., 
pojam nacije temelji se na poistovjećivanju naroda s povijesnim 
i političkim teritorijem hrvatskog kraljevstva; sukladno s tim, 
svi njezini žitelji tvore jednu te istu hrvatsku političku naciju, 
bez obzira na etničko podrijetlo i vjersku pripadnost. Priznanje 
jedne posebne srpske narodnosti u Hrvatskoj bilo je dakle, po 
Starčeviću, ravno priznavanju jedne srpske političke državnosti 
na povijesnom području hrvatskog kraljevstva: upravo ono što 
su velikosrpski nacionalistički krugovi već tada zahtjevali. 


Paralelizam koje je Garde postavio između Karadžićevih teorija 

(1849. godine) i Starčevićevih stajališta (1867. godine) je daleko 
od toga da bi bio utemeljen. ,Ovu volju za brisanjem imena on- 
oga drugog“ (str. 125), koju Garde pripisuje ujedno Karadžiću i 
Starčeviću, tiče se mnogo više Karadžića, koji nije nikada pre- 
ispitao svoje posrbljujuće jezikoslovne teorije, iako su bile ospo- 
ravane i opovrgnute s hrvatske strane, i koji nije nikada prizn- 
ao postojanje Hrvata štokavskog narječja. Naprotiv, Starčević 
je nijansirao svoje teze i dopustio raznolikost posebnih imena 
u Hrvatskoj (,Slovenci i Srbi“ 1883. godine) i shvaćao je pohr- 
vaćivanje kao dobrovoljni i miroljubiv proces: ,U svakoj zemlji 
ima pučanstvah različnih jezikom, verom, pasminom itd. pa se 
po tom i različnim imeni zovu. I u Hrvatskoj ima pučanstva tal- 
ianskoga, židovskoga, ciganskoga itd. Mi neuviđamo da ti nazivi 
obćenitosti stanovništvu ili domovini škode. Dok je tako, naše 
je načelo: te nazive neotimati ni narivavati, neka ih svatko rabi i 
menja kako hoće.“ Loši zakoni, preteški porezi, imovinska i os- 
obna nesigurnost, ,te i takove stvari ne tište samo n.p. Katolike, 
nego i Serbe, i Luterovce, i Kalvinovce i Židove». , Deržeć se toga 
načela, mi iskreno ljubimo i za brata deržimo i Serba, i Nemca, 
i Taliana, i Žida, i Cigana i Luterovca, itd., svakoga tko radi za 
obćenito dobro svega naroda i cele domovine; a plašimo se jed- 
nako i Hervata i Serba itd., svakoga tko je proti onim skupnim 


svetinjam“[5] smatrao je Starčević. 

Politika “čišćenja": Korijeni i kronologija 

Garde tvrdi da ,ova volja za brisanjem imena onoga drugog 
ustrajala je u sljedećem stoljeću, i pretvorila se u pokušaje eli- 
miniranja njegove osobe“, da bi zaključio kako je ,,u dva tabora, 
semantička rasprava dovela do etničkog čišćenja“ (str. 125-126); 
ovakvim razmućivanjem autor zapravo relativizira prethodnost 
Karadžićevih teorija i etničkoga čišćenja u Srbiji (na djelu već 
u Karadžićevo doba), i imputira Starčevićevim idejama potenci- 
jalne namjere koje su im bile sasvim strane; Starčević je uvijek 
otklonio političko nasilje: dostojna osveta otaca, kako je isticao, 
smije biti samo ,,svih nas sloboda, jednakost i bratinstvo“[6]. 
Garde, koji nije škrt u pretjeranim i površnim pojednostavljen- 
jima, i ponekad u sofizmima, tvrdi da se ,ova volja za brisanjem 
imena onoga drugog“ navodno pretvorila u sljedećem stoljeću 
»u pokušaje eliminiranja njegove osobe“ i da bi prema tome ,,se- 
mantička rasprava“ u ,dva tabora“ dovela do etničkog čišćen- 
ja. Autor tako sasvim izbjegava kronologiju događaja, političke 
okolnosti i razvoj situacije u Jugoslaviji, čiji je odlučujući čim- 
benik bio centralizam, hegemonizam i surova represija srpskog 
monarhističkog režima. 

Garde je tako zapravo prešutno odriješio srpske vlastodršce od 
njihovih odgovornosti, da bi ih imputirao ,semantičkoj raspra- 
vi“ i ,obojici tabora“. Međutim, predodžba iz koje autor izvodi 


svoje tumačenje, ,voljom za brisanje imena onog drugog“ jest 

povijesno netočna što se tiče hrvatske strane: srpska manjina je 
bila službeno priznata u Hrvatskoj od 1861 g., i posebno njego- 
vana od gotovo diktatorskog mađaronskog režima Bana Khuena 
Hedervaryja (1883.-1903.)[7], podupiran od gotovo cijele srpske 
političke klase (101 od 103 zastupnika). U isto doba u Hrvatskoj, 
velikosrpski nacionalistički krugovi prijetili su Hrvatima ,istrag- 
om“, koju je zagovarao antihrvatski pamflet ,Srbi i Hrvati - Do 
istrage, naše ili vaše“, objavljen 1902. godine u Zagrebu u ,,Srbo- 
branu“, glasilu Srpske samostalne stranke. 

Od 1918. godine, politička vlast u Kraljevini Srba, Hrvata i 
Slovenaca je bila monopolizirana od srpske vladajuće klase. Niti 
glavna hrvatska oporbena stranka Stjepana Radića (HSS), koal- 
irana 1927. godine sa SDS-om Svetozara Pribićevića (Srbina iz 
Hrvatske), niti čak tadašnji narodni zastupnik Stranke prava (i 
budući vođa tajne organizacije «Ustaša») Ante Pavelić, nisu ni- 
jekali postojanje Srba. Ovaj je, naime, izjavio 3 kolovoza 1928. 
godine, nakon atentata u beogradskoj Skupštini protiv hrvatskih 
zastupnika (među kojima i Radić): 

»-.sadanja borba predstavlja u prvom redu borbu Hrvatske za iz- 
vojštenje položaja, koji odgovara historijskom državnom pravu, 
dakle za njezinu samostalnost, no ujedno po Hrvatskoj i za os- 
lobođenje svih potlačenih nasilnim hegemonizmom, koji ovog 
puta imaju vanrednu priliku, da u zajedništvu s Hrvatskom i Hr- 


vatima izvojuju svoja čovječanska i građanska prava, a u prvom 

redu Srbi u Hrvatskoj i u ostalim takozvanim prečanskim kraje- 
vima, što u slozi s Hrvatima i mogu izvojštiti.“[8] 

Pet mjeseci kasnije, srpski monarh Jugoslavije Aleksandar 
Karađorđević raspustio je Skupštinu i uspostavio svoju diktat- 
uru. Napokon, vojni državni udar u Beogradu 27. ožujka 1941. 
survao je Jugoslaviju u rat. U međuvremenu je centralistička, 
unitaristička i represivna beogradska politika sama dovela do ra- 
dikalizacije jednog djela hrvatske oporbe, čije su metode ispoč- 
etka bile umjerene. 

Pripisujući navodne korijene ideje etničkog čišćenja ,,seman- 
tičkoj raspravi“ u ,oba tabora“ Garde izbjegava kontinuitet 
politike ,čišćenja“ u Srbiji, zagovarane od pojedinih srpskih 
političkih krugova, od Karadžićeva doba do ultra-nacionalističk- 
og četničkog pokreta 1941. godine. Dapače, Garde proturiječi, s 
obzirom na V. Karadžića i 1. Garašanina, s tezom autora knjige 
»Etničko čišćenje“ u predgovoru njezinog drugog francuskog 
izdanja (!)[9]. Garde, kojem ne nedostaje eufemizama, našao je 
čak himbena objašnjenja ili opravdanja pripremanim četničkim 
operacijama ,čišćenja“ nazivanjem pokolja civilnog hrvatskog 
pučanstva počinjena od četničkog vođe M. Đujića, ,kaznenim 
pohodima protiv hrvatskih sela“[10]. 

Korelacija između teritorijalizacije velikosrpske ideje i čišćenja“, 
s ciljem eliminiranja alogenih pučanstava (muslimana, Alban- 


aca) prisilom i nasilnim sredstvima, pojavljuje se već izričito u 

tajnim ,Načertanijama“ (1844) ministra Garašanina o teritori- 
jalnom širenju Srbije, s težnjom stvaranja ,,srpskog carstva“, čije 
temelje treba ,čistiti“[11]. 

U svom elaboratu naslovljen ,Iseljenje Arnauta“ (1937. godine), 
koji je reaktualizirao metode etničkog čišćenja prakticirane od 
srpskih vlasti tijekom 19. stoljeća, Vasa Čubrilović, sveučilišni 
profesor, zagovarao je planiranu i sustavnu eliminaciju albansk- 
og pučanstva Kosova, s pregledom kontinuiteta politike ,čišćen- 
ja“ u Srbiji: ,Već u prvom srpskom ustanku (1804 g.), «isterujući 
najsevernija naselja albanska još od Jagodine», Srbija je počela 
«kresati» «ovaj albanski klin» koji je razdvojio «naše stare raške 
zemlje od Makedonije i doline Vardara ... Zahvaljujući širokim 
državnim koncepcijama jednog Jovana Ristića, Srbija je tome 
klinu otkinula još jedan deo posle dobijene Toplice i Kosanice. 
Predeli između Jastrepca i Južne Morave tada su bili radikalno 
očišćeni od Arnauta.“ 

«...Karađorđe u prvom ustanku, Miloš, Mihajlo, Jovan Ristić, 
nisu imali posebno ministarstvo agrarne reforme, ni vrhovnih 
agrarnih inspektora, ni skupog aparata, pa su ipak očistili Srbiju 
od stranog elementa, naselili je svojim narodom koji je iskrčio 
beskrajne šumadiske šume ... Postoji još jedno sretstvo koje je 
Srbija vrlo praktički upotrebila posle 1878 godine, tajno palenje 
sela i arnautskih četvrti po gradovima.»[12] 


Tijekom ustanka u Bosni i Hercegovini 1876. godine, nasilje 

koja je počinila srpska vojska u muslimanskim i katoličkim se- 
lima[13], kao nastavak politike vjerske netolerancije i , čišćenja“ 
provedene u Srbiji tokom 19. stoljeća i još kasnije, iznijeli su na 
vidjelo dvoličnost srpske politike, već formulirane u Garašani- 
novim ,Načertanijama“: iako su nabrajana najprikladnija sred- 
kozvanim ,srpskim“ pučanstvima susjednih zemalja, naznačuje 
se da temelji ,srpskog carstva“ u nastajanju trebaju biti ,čišćeni“. 
kom 19. stoljeća prema vjerskim manjinama (muslimani, židovi, 
katolici), unatoč opomena europskih sila koji su je obavezali na 
poštivanje vjerskih manjina (Pariški ugovor 1856. godine, Ber- 
linski kongres 1878. godine), i uporan animozitet velikosrpskih 
krugova prema hrvatskim katolicima i bosanskim muslimanima, 
očitovali su dvoličnost i varljivost velikosrpskog propagandis- 
tičkog gesla o ,Srbima triju vjerozakona“ (V.Karadžić), namjen- 
jeno lakšem ostvarivanju ,,srpskog carstva“. 

Laza M. Kostić, bivši član kolaboratorske srpske upravne vlasti 
1941. godine, pohvalio je također etničko čišćenje organizira- 
no tijekom cijelog 19. stoljeća: ,,1878. su pripojeni Srbiji četiri 
najužnija okruga s Nišom... Shodno tadašnjim običajima, kralj 
Milan je izvršio čistku i taj predjel skoro sasvim očistio od tuđeg 
mileta, naročito muslimanskog...Isti proces koji se vršio u starim 


okruzima Srbije, vrši se od 1878. u novim. To je doprinelo jako 


Zbirka blogova 


118 


BRANIMIR GRABIĆ 





mnogo nacionalnoj čistoći...“[14] 

Ublažavanjem Karadžićeve i Garašaninove teorije, i ignoriran- 
jem politike ,čišćenja“ u njihovo doba u Srbiji, pod izlikom da 
njihovi tekstovi ne bi predvidjeli navodno ,druge metode ne- 
goli uvjeravanje, propagandu, zavođivanje“ i ne bi još ,iznijeli 
na vidjelo nasilna sredstva“[15], Garde ne samo što izbjegava 
povijesne činjenice, nego dapače razriješuje krivnje i legitimira 
srpski imperijalistički projekt. No, neki čitaju i vide samo ono što 


žele pročitati i vidjeti. 


Ante Starčević, panslavizam i Rusija 

Po Gardeu, ako ,pojedini Srbi žele biti Slaveni u pravom smislu 
riječi, pojedini Hrvati ne žele uopće smatrati se takvim. 

Ovo je u XIX stoljeću stajalište političara Ante Starčevića...“ (str. 
397) Autor je prikazao tek površan i sumaran pregled stajališta 
A. Starčevića, umjesto da ih protumači. Starčevićevo odbijanje 
slavenstva je zapravo bilo uvelike pod utjecajem teorija slavista 
P. Šafarika, koje su gotovo nijekale postojanje hrvatskog naro- 
da, poistovjećivanjem Hrvata štokavskog i čakavskog narječja s 
takozvanim ,Slavosrbima“ i koje su svele Hrvate na govornike 
kajkavskog narječja (u okolici Zagreba). 

Po Gardeu, Starčević, ,poistovjetivši imena ,slavensko“ i ,,srps- 
ko“ i odbivši ih sasvim, ne donosi nikakav pravi dokaz kao pot- 


vrdu svojoj tezi“, u citiranom tekstu: , Znanstveni svijet zna da je 

ime Serb ili Serv u antici, i Slaven u srednjem vijeku, bilo u svim 
narodima uobičajena riječ za ,,rob“...“ (str.397) Starčević je zapra- 
vo posudio etimologiju pripisivanu imenu Srbin (servus=rob) 
bizantskom caru Konstantinu Porfirogenetu (De administrando 
imperio, pogl.32): ,Srbi na jeziku Romeja znače robovi ... Ovo 
ime dobiše Srbi, jer postadoše robovi cara Romeja“[16]. Starčević 
je naime odgovarao, pozivanjem na Porfirogeneta, Karadžićevoj 
tvrdnji prema kojoj Hrvati ,nemaju nikakvoga narodnoga ime- 
na“[17], ako ne bi preuzeli ime Srba (,,Srbi svi i svuda“). Ako su 
za Starčevića ime ,,Slaven“ i riječ ,rob“ imali uvijek isto značenje, 
riječ ,rob“ u romanskim i germanskim jezicima ipak proizlazi 
etimološki preko latinskog ,sclavus“ od imena ,Slaven“, što ne 
može značiti, razumije se, da bi svaki Slaven bio rob, ni da bi 
svaki rob bio Slaven u srednjem vijeku. 

Ime Slaven nije imalo, po Starčeviću, nacionalnog značenja, jer 
je pravo nacionalno ime samo ono ,kojim se sam narod u svo- 
jem jeziku zove“[18]. Takozvana sveslavenska narodnost, prema 
Starčeviću, bila je skovana od bečkih spletki da bi natjerala Hr- 
vate, Poljake i Čehe na odricanje svoje nacionalne povijesti, da 
bi zastrašila Europu s panslavizmom i sa sveslavenskim repub- 
likama, i da bi dala Austriji podršku Europe, i dopustila Rusiji 
da ugnjetava narode[19]. Slavenstvo, prema Starčeviću, bi dovelo 
Hrvate i druge narode do njihovog pokorenja hegemoniji Rusije 


i njezinog despotskog režima. Međutim, novi rusofilski smjer 

Ante Starčevića i Hrvatske stranke prava (između 1878. i 1890. 
godine), u nadi da bi Rusija mogla osloboditi narode pod vlašću 
Austro-Ugarske, poput Hrvata, i zazvao je u Stranci prava pojavu 
jedne slavofilske frakcije. 

Možda u nakani relativiziranja Starčevićevih nacionalnih sta- 
jališta, Garde je naglo pobrkao vjeru i nacionalnost tvrdnjom da 
je Starčevićeva majka bila navodno ,ipak srpkinja po rođenju“ 
(str. 246): premda je doista pripadala pravoslavnoj obitelji iz Hr- 
vatske, bila je prešla na katolicizam već prije njegova rođenja[20]; 
u tadašnje doba, 1823. godine, godinu rođenja Ante Starčevića, 
vjerska pravoslavna pripadnost u Hrvatskoj još je bila daleko od 
toga da se podudara u većini sa srpskom narodnošću, i nema 
nikakvog dokaza da bi srpska narodnost bila tada većinska među 
pravoslavnim pučanstvom u Hrvatskoj, ni da bi se Starčeviće- 
va majka, Milica Bogdan, smatrala Srpkinjom; svijest hrvatske 
pripadnosti, u najmanju ruku pokrajinske, još je tada opstojala 
među ,,grčko-istočnim“ pučanstvom hrvatskih pokrajina (adre- 
sa o zahtjevu za ujedinjenje ,hrvatskog naroda“ u Dalmaciji s 
Banskom Hrvatskom 1861. godine[21], Rakovički ustanak pod 
vodstvom Eugena Kvaternika 1871. godine). 

Ideje Ante Starčevića, kako ih Paul Garde tumači tendenciozno i 
površno, ne odgovaraju ni povijesnoj stvarnosti, ni Starčevićevim 
idejama posmatrane u njihovoj cjelini i u političkim i ideološkim 


okolnostima njihovog doba. Garde svrstava Starčevića (ali ne V. 

Karadžića) među ,,zlonamjerne autore“ (str. 215), glede zapra- 
vo velikosrpske ideologije, koja je nijekala postojanje hrvatskog 
naroda. 

Više nego površan pregled Starčevićevih političkih ideja u Gar- 
deovoj knjizi odaje koliko su one (ne)poznate u Francuskoj: osim 
posredstvom propagandnih tendencioznih i zlonamjernih izvo- 
ra, najveći frankofil među hrvatskim političarima u hrvatskoj 
povijesti ostaje još uvijek nikako ili slabo poznat i krivo shvaćen 


u Francuskoj. 


[1] V.Grubišić, Vuk S.Karadžić i hrvatski jezik XIX i XX stol- 
jeća, Hrvatska Revija 3/1987, str.416-443 — K.Spalatin, Vuk-Ko- 
pitar i jezik u Hrvata, Hrvatska Revija 1/1988, str.68-77 — E.von 
Erdmann-Pandžić, Jezik kao ideologija, Hrvatska Revija 1/1994, 
str.33-55 - V.Horvat, Crkva u Hrvatskom narodnom preporodu, 
Zagreb 1986. 

[2] Usporedba s Marxom i Nietzsche-om, koja relativizira 
Karadžićeve teorije u elaboriranju velikosrpske ideje i njenog 
sastavka, etničkog čišćenja, nije baš uvjerljiva. K.Marx i FEngels 
zagovarali su jasno i nedvosmisleno osvajanje vlasti i obaranje 
buržoazije nasiljem (Manifest Komunističke stranke, pogl.L,IV), 
odnosno «revolucionarnim terorom», istrebljenjem protivnika i 
neistomišljenika, pa i čitavih tzv. «bezpovijesnih» i «kontrarev- 


olucionarnih» naroda (Engels), među kojima su svrstani i Hr- 

vati (Pobjeda kontra-revolucije u Beču, Neue Rheinische Zei- 
tung 7/11/1848; Demokratski panslavizam, NRZ 15-16/02/1849; 
Borba Mađara, NRZ 13/01/1849, itd.). Nietzsche je otvoreno 
zagovarao odbijanje ravnopravnosti među ljudima poučavane 
od kršćanskog morala, i pravo ubijanja onih koji nisu dostojni 
živjeti i onemogućavanje njihovog umnožavanja, navodno u cil- 
ju razvijanja čovječanstva («Tako je govorio Zaratustra», «Ecce 
homo»), što objašnjuje zašto su se nacisti njim inspirirali. Utopi- 
ja savršenog društva je bila u povijesti najkraći put u najgoreg. 
[3] M.Grmek, M.Gjidara, N.Šimac, Etničko čišćenje-povijesni 
dokumenti o jednoj srpskoj ideologiji, str.17, Nakladni zavod 
Globus, Zagreb 1993 

[4] M.Gross, Povijest pravaške ideologije, str.132,150,199, Za- 
greb 1973. 

[5] Gross, str. 232 

[6] Isto, 71 

[7] M.Artuković, Ideologija srpsko-hrvatskih sporova (Srbobran 
1884-1902), Zagreb 1991 - N.Rumenjak, Politička i društvena el- 
ita Srba u Hrvatskoj potkraj 19 stoljeća .Uspon i pad Srpskoga 
Kluba, Zagreb 2005. 

[8] Jutarnji list 4 kolovoza 1928 - R.Horvat, Hrvatska na mučilištu, 
pretisak, str.410, Školska knjiga, Zagreb 1992. Začudo, ovaj pa- 
sus izjave je ispušten (cenzuriran?) u knjizi jugoslavenskog ko- 


munističkog povjesničara B.Krizmana «Ante Pavelić i Ustaše» 

(str.27, Zagreb 1983). 

[9] Usporeditistr.16., 19.i22. predgovora P Gardea u francuskom 
drugom izdanju (Points Histoire Seuil 2002), sa str.34., 37., 43., 
80.-81. prvog francuskog izdanja knjige M.Grmeka, M.Gjidare, 
i N.Šimca,« Le nettoyage ethnique-documents historiques sur 
une idćologie serbe », Fayard 1993 (Hrvatsko izdanje: Etničko 
čišćenje-povijesni dokumenti o jednoj srpskoj ideologiji, Nak- 
ladni zavod Globus, Zagreb 1993) 

[10] P. Garde, Vie et mort de la Yougoslavie, str.73, Fayard 1992. 
[11] Izvori velikosrpske agresije, priredio B.Čović, str.67, Zagreb 
1991. 

[12] Izvori velikosrpske agresije, str. 106-124 

[13] B. Zelić-Bučan, Bosanski franjevci u mrežama srpske nacio- 
nalne propagande, Hrvatska revija 4/1993, str. 431 

[14] D. Hlad, Etnička heterogenost « homogene » Srbije, Hrvats- 
ka Revija 3-4/1992, str.369 

[15] Predgovor P. Gardea u drugom francuskom izdanju knjige « 
Le nettoyage ethnique » (Points Histoire Seuil 2002), str. 19 

16] 1. Mužić, Podrijetlo Hrvata, str.1 99 bilj.15, Zagreb 1989 

17] Izvori velikosrpske agresije, str. 85 

18] Gross, str.130 

19] Gross, str.71 

20] J.Horvat, Ante Starčević, 2 izd., str.47, Zagreb 1990 

21] N. Stančić, Hrvatska nacionalna ideologija preporodnog 

pokreta u Dalmaciji, str.178, Zagreb 1980. 

BOŽIDAR THEODOROS 


Misteriozni Božidar 'Iheodoros kao autor pod pseudonimom 
jednog pleonazma imena i prezimena na paradoksalan način 
bavi se filozofijom povijesti i povijesti filozofije te povijesti 
pravnika. Smisao je pseudonima da se čitatelj ne bavi privatnom 
povijesti autora radi boljeg rezimiranja samog teksta. Tko zna, 
možda upravo sada upravo čitate ovaj tekst u nekom kafiću, na 
stolu do Božidara Theodorosa koji upravo smišlja neki novi tekst 


za Obnovu... 

Istina kao vrhovno načelo povijesti kao znanosti i distinkcija 
od kolektivnog pamćenja 


U današnjem još uvijek (post)modernističkom razdoblju, koje je 
na svom izmaku, sekularizam i racionalizam te naivni scijenti- 
zam uzdižu na pijedestal znanost kao nešto što je suprotstavljeno 
religiji. Pritom scijentisti zanemaruju u takvom načinu razmišl- 
janja da je načelo istine zapravo načelo usvojeno kao najviša vri- 
jednost iz kršćanske metafizike (,,Ja sam put, istina i život"; Isus 
Krist utjelovljuje istinu i njegovo kazivanje je istinito). Koliko je 
snažno to načelo inkorporirano u naš način mišljenja, možda 
bolje od znanosti oslikava pravni sustav gdje je načelo istinitosti 
propisano u parničnom i kaznenom postupku kao načelo ko- 
jime se mora voditi sud. Ukoliko presuda u svom činjeničnom 
supstratu nema kvalitetu istinitosti onda je nevaljana, i načelo 
pravednosti time biva povrijeđeno. Sudac mora jednako kao 
povjesničar utvrditi u dokaznom postupku koje su se činjenice 
zbilja dogodile. 

Prije nego što razmotrimo načelo istinitosti u povijesti kao 
znanosti i kolektivnom pamćenju, možemo se zapitati što je 
to zapravo istina? Ako pođemo od vrlo stare Aristotelove ko- 
respondencijske teorije onda bi mogli reći ukratko da je istina 
ono što se iz zbilje podudara sumom. Međutim, ako napravimo 


veliki skok do 20. stoljeća onda paradoksalno njemački mislioc 

Martin Heidegger, reflektirajući se baš na antičko poimanje is- 
tine (grč. &dAr|0&ta- aletheia) daje temelj za zbrku koju će spretno 
izgraditi francuski postmodernisti: Jean-Francois Lyotard, Jean 
Baudrillard i Paul-Michel Foucault. Heidegger istinu doživlja- 
va kao istovremeno otkrivanje i skrivanje onoga što jest, bitka. 
Njemački jezik bogat kalkovima za slaganje neologizama kao 
što su tubitak (Dasein) što je zapravo sinonim za čovjeka ili bi- 
tak-u-svijetu, dovodi do do spoznaje da je jezik kuća bitka, dok 
je tubitak pastir bitka. Njegov učenik Hans-Georg Gadamer ute- 
meljuje filozofsku hermeneutiku i tu dolazimo do problematike 
interpretacije. Činjenica se može različito interpetirati i tako se 
može doći do različitih istina, na što primjerice utječu i predra- 
sude promatrača, pozitivne ili negativne, u odnosu na promatra- 
no. Naime, Heidegger u svom djelu Bitak i vrijeme uz ontološku 
i antropološku, vrši i epistemiološku revoluciju jer osim što tvrdi 
da nema odnosa subjekta i objekta, već i subjekt nužno doživlja- 
va objekt na način da je subjekt uronjen u objekt i pod utjecajem 
objekta u spoznaji. Subjekt istovremeno utječe na spoznavanje 
objekta to jest i na sam objekt koji se tim spoznavanjem mijen- 
ja. Proučavanje elektrona će pokazati koliko je radikalno točna 
postavka da promatrano ovisi o onome tko promatra, iako je po- 
treban oprez u usporedbi promatranja čovjeka/društva i proma- 
tranja prirode: vrlo lako dođe do disanalogije pošto čovjek je dio 


prirode, no i neovisan od nje po slobodnoj volji. Spomenuti fran- 

cuski postmodernisti zapravo radikaliziraju rašomonsko načelo 
i usvajaju kao aksiom ideju, da istina ima uvijek više što je slično 
nečemu, na što je već upućivao Nietzsche u djelu S onu stranu 
dobra i zla. On je tvrdio da od više istina treba uzeti samo onu 
koja služi životu, i također je smatrao da je kršćanstvo svojom 
ljubavlju prema istini uništilo samo sebe, jer su ljudi u potrazi za 
istinom otkrili da je kršćanstvo lažna religija izmišljena od čov- 
jeka. Takvu dogmu moderne označio je ispravno papa emeritus 
Benedikt XVI. kao diktaturu relativizma. 

U povijesti kao znanosti neprihvatljivo je stajalište pluralizma 
istine, u smislu dijametralno različitih istina. Svako odstupanje 
od načela monizma istine zapravo briše razliku između povijesti 
kao znanosti i kolektivnog sjećanja. Zdravorazumski i iskustve- 
no znamo da se može dogoditi samo jedan događaj, i ako zane- 
marimo mogućnost različitih subjektivnih doživljaja na način da 
definiramo podudarnost kao niz subjektivnosti, kao objektivnost. 
Premda zanimljivo je i pitanje cjelovitosti istine: ako znamo samo 
dio istine o određenom povijesnom događaju, ima li ta spoz- 
naja o povijesti pravu kvalitetu istine? Kolektivno sjećanje isto 
pohranjuje istinu, ali selektivno, i funkcionira na razini simbola 
više nego na razini činjenica. Povijest kao prava znanost želi čistu 
istinu bez obzira na posljedice, dok kolektivno sjećanje izvlači 
iz događaja određenu apstrakciju koja ima društvenu funkciju 


(integracija, izraz društva prema nekom društvenom fenomenu 

ili nekom drugom društvu, moral društva). Povijesti kao znano- 
sti je bitan svaki detalj istine, dok je kolektivnom sjećanju bitan 
samo onaj općeniti dio koji se može ugraditi u jezgru simbola. 
Primjerice povijesnoj znanosti je bitno u izučavanje bana Josipa 
Jelačića, je li pisao poeziju na njemačkom jeziku, kakav je bio 
njegov odnos prema Bachovom apsolutizmu itd... Kolektivnom 
je pak pamćenju navedeno nebitno, njemu je u fokusu osoba 
bana Josipa Jelačića kao simbol ujedinjene Hrvatske, što izvire 
iz stvarne povijesne činjenice da su se pod njegovom banskom 
vlašću našle sve hrvatske zemlje, te i borbe protiv neprijatelja što 
je utjelovljenje dobilo u mitu o usmjerenosti kipa na glavnome 
trgu Hrvatske i budnici «Ustani bane, Hrvatska te zove, zove...». 
Znanost može za razliku od kolektivnog sjećanja biti i destruk- 
tivna, pa u proučavanju određene povijesne osobe bez pristra- 
nosti tražiti samo činjenice bez nekog posebnog vrjednovanja 
čine li one tu osobu pozitivnom ili negativnom za jedno društvo. 
Kolektivnom pamćenju Hrvata bitan je dr. Franjo Tuđman samo 
kao utemeljitelj države Hrvata, sve ostalo je sporedno. Na neki 
način njegova osoba postaje simbol hrvatske državnosti u kolek- 
tivnom pamćenju i tako transcendira samog sebe, to jest kolek- 
tivno pamćenje ga lišava svega onoga što je bilo kod njega kao 
osobe loše, i ljudsko. Zbiva se proces sličan apoteozi svetaca ili 
nekih pretkršćanskih bogova. Taj je proces stvaranja kolektivnog 


pamćenja dobro opisao Mirecaea Eliade na primjeru policijsk- 

og izvješća samoubojstva jednog mladog čovjeka iz rumunjskog 
sela zbog prekida zaruka što je bilo faktično stanje, dok je selo u 
kojem je živio od tog faktičnog stanja napravilo sjećanje to jest 
mit u kojem su zle vile tog mladog čovjeka zavele i prevarile ga 
da se baci sa stijene. 

Za kolektivno pamćenje bitan je mit, za povijesnu znanost bitna 
je istina, no ne kazuje li mit samo jedan drugi vid istinet U tom 
pitanju mora se naglasiti da se u tom kontekstu mit ne poima 
pejorativno kao u današanjem kolokvijalnom govoru, već više 
u svom etimološkom značenju u kojem ono ima značenje priče 
u kolektivnom pamćenju. Znanost u svom dekonstruktivistič- 
kom pozitivizmu može doći, i dolazi, u direktnu konfrontaciju s 
takvim pojmom mita. 

Jan Asmann u eseju Kultura sjećanja razlikuje prirodno i um- 
jetno (mnemotehničko) pamćenje, te iz umjetnog izvodi kul- 
turu sjećanja čiji su temeljni modaliteti jezik, vrijeme i dokazi 
i odmah na početku dovodi sve u vezu s etnosom. Dobar dio 
svog eseja bazira na razmišljanju francuskog sociologa Mauri- 
cea Halbwachsa (Bergsonovog učenika) koji razlikuje individ- 
ualno i kolektivno pamćenje. Maurice čini se dobro razumije 
način funkcioniranja pamćenja pa ga veže za modalitete oso- 
ba, događaje, grupe, rekonstrukciju i ponajviše mjesta o čemu 
je napisao knjigu Legendarne topografije Evanđelja u Svetoj 


zemlji. Praktičnost tog razumijevanja pamćenja možemo uočiti 

na primjeru popularnog kliničkog psihologa Jordan Petersona 
kada kroz priču Disneyjevih crtića predaje psihologiju pa veže 
različite psihološke teorije za konkretne dijelove priče — likovi, 
mjesta, događanja. 

Sakralnost mjesta bolje od njega razumije spomenuti Eliadea, jer 
Maurice po svemu sudeći pristupa pozitivistički i racionalistički. 
U tom kontekstu je nemoguće shvatiti bit sakralnosti kao što nije 
moguće shvatiti svojstvo tekuće vode bez da se u nju bude uron- 
jen. Kolektivno pamćenje dosta je blisko pojmu kolektivne svijes- 
ti, za koju Maurice smatra da postoji do te mjere da ono oblikuje 
individualno pamćenje. Sve to podsjeća na Jungov pojam kolek- 
tivnog nesvjesnog, što Jan oštro demantira u eseju, no ne previše 
uvjerljivo, posebice ako se uzme u obzir da je Maurice bio Jungov 
suvremenik. Maurice kolektivno pamćenje razlikuje od povijesti 
u sljedećim dihotomijama: subjektivno - objektivno, sjećanje - 
činjenice, raznolikost sjećanja — jedna povijest, konkretno — ap- 
straktno, tekuće — čvrsto, tradicionalno — znanstveno, cikličko 
- linearno... Temeljni oblici kolektivnog sjećanja za Mauricea su 
komunikacijsko i kulturno sjećanje. Kulturno sjećanje po njemu 
ima temelje u mitu, sakralnom, svetkovini, kultu mrtvih, eksklu- 
zivnosti i visokoj diferencijaciji s jasnim pravilima za očuvanje i 
širenje. Komunikacijsko sjećanje je ograničeno u odnosu na kul- 
turno te se veže za genealogiju i rodoslovlje (2 do 3 generacije), 


40 godina pojedinca (biografija) i aktivne grupe (npr. hrvatski 

proljećari) s time da veliku ulogu u njemu drži usmena povijest. 
Ako prihvatimo takvo razumijevanje kolektivnog sjećanja i kon- 
frontiramo ga s poviješću kao znanosti možemo reći da su oni 
danas u stalnoj interakciji - npr. povjesničar svojim radom može 
pridonijeti kolektivnom sjećanju ako istražuje neku zaboravljenu 
osobu, jer publika i šira javnost ne će zapamtiti detaljne rezultate 
njegove znanstvene metodologije i sustavnosti. Međutim šira će 
javnost i zajednica u kojoj živi u predstavljanju tog djela i njegov- 
oj publikaciji putem različitih medija vratiti u kolektivno sjećan- 
je osobu koja je zaboravljena i možda ju čak uzeti za određeni 
simbol. S druge strane, povjesničar znanstvenik možda se baš 
odluči za istraživanje određene tematike zbog prisutnosti iste u 
kolektivnom pamćenju. To sve navodi na zaključak komplemen- 
tarnosti povijesti kao znanosti i kolektivnog pamćenja, uz jasno 
razlikovanje jednog i drugog. 

Monistička istina je zapravo i u jednom i u drugom. Primjerice 
istina je da je Franjo Tuđman simbol naše državnost i istina je da 
je Franjo Tuđman u političke svrhe surađivao s Josipom Mano- 
lićem, Stipom Mesićem i njemu sličnima, te da je bio u sukobu 
s Antom Paradžikom. Istine su to neovisne jedna o drugoj. Što 
ima veću vrijednost za zajednicu? To je već pitanje njezina vri- 


jednosnog sustava. 

Kliofest ili Marxistjugosrbofest u Zagrebu? 


Dana 10. svibnja 2018. godine u 17 sati u Nacionalnoj sveučilišnoj 
knjižnici održalo se predstavljanje prijevoda knjige Paula Veynea 
Jesu li Grci vjerovali u mitove?, s podnaslovom ,Ogled o kon- 
stitutivnoj imaginaciji" Predstavljanje su vodili Dijana Bahtijari, 
Jelena Marohnić i Marina Milićević Bradač. Najavljeno je bilo u 
programu Kliofesta i sudjelovanje Hrvoja Gračanina no on se, 
bez obrazloženja od ostalih sudionika, jednostavno nije pojavio. 
Urednica Dijana Bahtijari iz nakladničke kuće Tim press držala 
je ulogu moderatora, stoga je predstavljanje započelo njezinim 
uvodnim riječima. Ukratko je izložen životopis autora Veynea, 
francuskoga povjesničara i arheologa, te je spomenuto kako je 
još jedna njegova knjiga, Palmira : nezamjenjivo blago izdana 
2016. godine, predstavljena na prošlogodišnjem Kliofestu. Ono 
što nisu spomenuli predavači, jest da Wikipedia otkriva kako je 
trenutak političkoga buđenja autora bio ispred reljefa koji slavi 
oslobođenje grada (na kraju bulevara St. Michel) nakon čega se 
pridružio Komunističkoj partiji Francuske. Wikipedia (verzija 
na engleskom jeziku) dalje navodi kako je predstavljen autor os- 
tavio partiju četiri godine kasnije. Također, predavači su propus- 
tili spomenuti da se prema podatcima s Wikipedije godine 1978. 
Veyneov epistemološki esej izdavao ponovno, u novom paketu 


sa dodanim esejom o Michelu Foucaultu kao povjesničaru: 

Foucault revolutionne Vhistoire. U tome je eseju Veyne odstu- 
pio od inzistiranja na povijesti kao pripovijesti, usredotočivši 
se umjesto toga na to da Foucaultovo djelo predstavlja glavnu 
promjenu u povijesnom razmišljanju. Bit Foucaultove “revoluci- 
je? bila je, prema Veyneu, u pomaku pozornosti od “predmeta? 
do “praksi', kako bi se istaknuo način nastanka epistemoloških 
objekata, a ne oni sami. Sve nam to izričito ukazuje da se radi 
o klasičnom postmodernizmu - kao neomarksizmu u celofanu. 
Odnos između povjesničara antikviteta i filozofa također je ut- 
jecao na Foucaultov prijelaz prema antici u drugome svesku Po- 
vijesti seksualnosti, kao i njegovo čitanje liberalizma na javnim 
predavanjima (1978-9). Godine 2008. Veyne je objavio cjelovi- 
tu knjigu o Foucaultu, obradivši pojedine teme iz svoga eseja iz 
1978, proširivši ga na intelektualni portret. Eto, to je izostavljeno 
u predstavljanju knjige - namjerno ili slučajno? 

Nakon izlaganja životopisa, u uvodnom su se govoru izložile 
neke osnovne postavke načina promišljanja problematike knjige, 
istaknute u njezinu naslovu: mogućnost polovičnoga vjerovanja 
u mitove, dvosmislenost mitova, promišljanje o aktivnom stva- 
ranju mita kao istine, mogućnost usporedbe vjerovanja Grka iz 
antike s današnjim vjerovanjima. Temeljni mislioci na koje se au- 
tor Veyne referira jesu Karl Marx, Friedrich Nietzsche i Sigmund 
Freud (sasvim slučajno, po nekim autorima poznati kao arhitekti 


kulture smrti Zapada), dok se pak u izvorima referira na autore 

helenističkoga razdoblja. Izložena je također i struktura knjige 
(231 stranica, 10 poglavlja, Uvod i Predgovor). 

Odmah nakon pozdravnog uvoda riječ je dobila dr. sc. Marina 
Milićević Bradač, redovita profesorica Odsjeka za arheologiju na 
Filozofskom fakultetu u Zagrebu. U svome izlaganju sadržaja i 
načina promišljanja u knjizi, istaknula je da autor povezuje kon- 
cept vjerovanja sa filozofskim školama i sistemima. Utvrdila je i 
da ne postoji jedinstvena definicija mita, već otprilike 40 raznih 
teorijskih prijedloga. Istaknula je skromno da se autor vodi eti- 
ološkom teorijom koja se povezuje sa Mirceaom Eliadeom. U toj 
se teoriji traga za uzrocima mita u stvarnome svijetu, odnosno 
nastoji se prepoznati koje je to djelovanje ili čin doveo do nas- 
tanka mita kao nacrta za uzorno ponašanje. U tom kontekstu se 
spomenula ritualna teorija mitova i teorija jednom davno. 
Istaknula je bitnim razmišljanje autora Veynea da veliki kreativ- 
ci antike, književnici ili filozofi (Eshil, Platon, Sofoklo, Homer, 
Sokrat) nisu pouzdani kao put prema istini o podrijetlu mita 
jer navodno sami ne vjeruju u njih, već ih izmjenjuju za potrebe 
umjetnosti ili filozofije. Suvremenu percepciju mitova osobno 
je usporedila s euhemerizmom, tvrdeći da je to pristup najbliži 
današnjem ateističkom pogledu na svijet. Euhemerizam je pris- 
tup tumačenju mitologije gdje se polazi od pretpostavke kako 
su mitovi i legende zasnovani na stvarnim povijesnim događa- 


jima i osobama. Isti pristup drži da povijesni događaji, kroz pre- 

pričavanje pripovjedačevim preuveličavanjima, postaju legende, 
pritom nakupljajući izmjene i nove detalje koji odražavaju društ- 
vene običaje. Euhemerizam je nazvan po grčkom mitografu Eu- 
hemeru (starogrč. Ebnuepoc) iz 4. st. pr. Kr, koji je bio jedan od 
ranih pobornika ovoga načina razmišljanja. U novijoj literaturi o 
mitologiji (npr. Bulfinchova mitologija, 1867.) euhemerizam se 
naziva “povijesnom teorijom mitologije“ Nadalje, dr. Milićević 
Bradač je spomenula Veyneov kritički stav prema Diodoru zbog 
filozofskoga iskorištavanja mitova, kao i prema paradoksografi- 
ma (npr. Flegon iz Strabona), tada popularnima zbog prepriča- 
vanja ekstravagantnih mitova. Zaključno je istaknula dilemu oko 
stvaranja bogova od Homera i sramežljivo ubacila povezanost 
autora s postmodernističkim misliocem Paulom Michelom Fou- 
caultom s kojim je ,često vodio razgovore.“ 

Dr. sc. Jelena Marohnić, docentica povijesti na Filozofskom 
fakultetu u Zagrebu nastavno je na zaključak prethodnice kate- 
gorički svrstala autora knjige i njegov način razmišljanja u post- 
modernizam. Odmah na početku izlaganja je izjavila kako je od 
prvoga izdanja djela do prijevoda prošlo 35 godina, te da je ta 
knjiga tretirana prilično kontroverznom. Ponovila je tvrdnju iz 
uvoda moderatorice kako autor nastoji posložiti analogiju naše- 
ga i njihovoga vremena, tj. da želi proučavanjem antičke Grčke 
shvatiti kako danas nastaju mitovi i kako se formira vjerovanje u 


njih. Nadodala je toj tvrdnji da autor pri tome ne štedi niti dom- 

inantne paradigme u prirodnim znanostima. Svoje je izlaganje 
usmjerila na obrazloženje podnaslova knjige: ,Ogled o konstitu- 
tivnoj imaginaciji“ Podnaslov je objasnila pojmom kulturnoga 
kapaciteta, koji je definirala kao sposobnost razumijevanja svoje 
i povijesne kulture. Istaknula je kako autor u obrazlaganju nave- 
denoga koristi tri metafore: palaču imaginacije, program istine i 
stakleni vrč. ,Palača imaginacije" je metafora za dualno mišljenje 
pri razlikovanju povijesti kao znanstvenoga mišljenja, i povijesti 
kao mitskoga mišljenja te također sposobnost samoga mislioca 
u razlikovanju dvaju različita načina mišljenja. ,, Program istine? 
je metafora više načina konstituiranja mitova kao istine u koje 
ljudi vjeruju. Stakleni vrč“ je konačno metafora za ograničenje 
razumijevanja vlastite mitologije i mitologije iz prošlosti. Nad- 
alje, Marohnić se referirala na autorovo razumijevanje Talesa i 
Hesioda kao profesionalnih epicentara širenja vjerovanja u mi- 
tove, te na autorovo promišljanje o njima kao začetcima raciona- 
lizacije mita, odnosno početcima razlikovanja povijesnog načina 
mišljenja od samog vjerovanja. Utvrdila je i kako je autor u svoje 
vrijeme bio dosta kontroverzan, jer je mit vidio kao dio političke 
ideologije, a njegovu kvalitetu promatrao kroz njegovu iskoris- 
tivost, tvrdeći da je svaka spoznaja interesna te da praksa misli 
kako i djeluje. I ponovno autora ovoga teksta to nekako podsjeća 
na nečiju filozofiju, Marx ili...? 


Zaključno se Marohnić osvrnula na zadnja dva poglavlja, gdje se 

razrađuje metafora staklenoga vrča kao ograničenja materijalne 
stvarnosti činjenica i interpretacije tih činjenica, gdje je ključan 
problem - problem krivotvoritelja. Prema autoru postoje dva tipa 
krivotvoritelja: onaj koji se unutar svoje sredine smatra istinitim, 
premda iz perspektive povijesne znanosti iznosi netočne tvrdnje 
(npr. Toma Arhiđakon), i onaj krivotvoritelj koji unutar našeg 
vrča tj. vremena odbacuje programske istine (npr. poricanje ho- 
lokausta - primjer upravo autora predstavljene knjige). 

Predstavljanje knjige jest njezina promidžba, posebice ako je 
moderator događanja urednica izdavačke kuće te knjige, no 
odsutnost konstruktivnoga kritičnoga odmaka prema autoru i 
knjizi koja se predstavlja bitno smanjuje razinu razumijevanja 
autora, posebice prema onome djelu publike koji je već pročitao 
knjigu izdanu prošle godine. Isto također sprječava pravu sli- 
ku autora i djela onima koji knjigu još nisu pročitali. Sukladno, 
odmah je iz same publike točno zamijećeno da se autor Veyne 
zasigurno nije referirao na razumijevanje antike Oswalda Spen- 
glera, premda je zbilja nemoguće da intelektualac tih kapaciteta 
nije upoznat s izvornom teorijom promatranja antičkoga načina 
mišljenja. Naime, tvrdnja je Oswalda Spenglera da je svijet antike 
dijametralno suprotan svijetu Zapada po svojim bitnim simboli- 
ma, koji čine sadržaj misli i djelovanja jednih i drugih. Primjer- 
ice, antika drži simbol tjelesnosti i zbijanja u prostoru i vremenu, 


dok Zapad ima simbol beskonačnosti. To se očituje u kulturnom 

totalitetu, jer Spengler, poput velikana poznavanja antike Carla 
Jacoba Christopha Burckhardta (koji također nije niti jednom 
spomenut) smatra granice između politike, znanosti, umjetnosti, 
tehnologije i religije fluidinima, do te mjere da se smatra kako 
se o biti jednog društva može vjerodostojno jednako spoznati iz 
vodoopskrbnoga sustava kao i vrhunskih književnih djela. Spoz- 
ga tzv. staklenog vrča, jer se bit ili simbol očituje u svemu, pa 
tako navedenu razliku simbola Zapada i antike može predstavl- 
jati razlika u društvima npr. hram / katedrala; prirodni i iracio- 
nalni brojevi i infitimezalni račun; Arhimed — Euklid; izravna 
demokracija / delegacijski sustav demokracije; fizički i ne-djeljiv 
novac / kreditni sustav itd... 

Tako se nije shvatilo od predstavljača niti drugo pitanje iz pub- 
like: postoji li i kod autora u spomenutom pokušaju analogije da- 
našnjih vremena i antike, uvid u sličnost kasnoga razdoblja an- 
tike i današnjega kasnoga razdoblja Zapada. Spengler je doslovno 
tvrdio da je antika imala svoju (post)modernu, isto kako ju i mi 
danas imamo kao formu; uz bitnu razliku u sadržaju istih zbog 
razlike u biti, odnosno utjelovljenju simbola društva. Zajedničko 
je i jednoj i drugoj formi u tom postmodernističkom razdoblju 
prodor racionalizacije i prirodnih znanosti, te dekonstrukcija 
mita u razdoblju dekadencije. Tu je profesorica doktorica Ma- 


rina Milićević Bradač u jednom trenutku svoga odgovora samo 

obrambeno utvrdila da je 19. stoljeće početak racionalizacije mi- 
tova antike. Zanimljivo jest da je isti trenutak prema Spengleru 
početak dekadencije Zapada, to jest prijelaz iz kulture u civili- 
zaciju. Docentica Jelena Marohnić shvatila je smisao pitanja te 
izjavila da kod autora Veynea nema linearnoga načina mišljenja, 
i na taj način zapravo postavila poveznicu sa Spenglerom u vidu 
cikličnoga tj. spiralnoga poimanja društva. Spengler je društva 
promatrao kao metafizičke organizme s dva temeljna razdoblja 
postojanja: kulturom (rođenje, djetinjstvo, mladost, zrelost) i 
civilizacijom (kasnija zrelost, starost, umiranje). 

Iz publike se postavilo još jedno pitanje: ne promišlja li sam au- 
tor Veyne unutar staklenoga vrča judeokršćanskoga načina mišl- 
jenja, uz konstataciju da Grci nisu imali vjerovanje kao način 
mišljenja, nisu uopće razlikovali mit i stvarnost. Dakle, već i ko- 
rištenje samog pojma “vjerovanje“ je pogrješno, miješa se pojam 
mithosa i logosa. Profesorica dr. sc. Marina Milićević Bradač na 
to je samo kratko odgovorila da se ona ne bavi judeokršćanskim 
načinom mišljenja, što je pomalo kontradiktorno jer je upravo iz 
te perspektive mišljenja Zapada, slično poput autora, promatrala 
način mišljenja u antici. Nastavno, može se opet i spomenuto pi- 
tanje postaviti u kontekst Spenglerovoga mišljenja, prema čemu 
su Grci bogove i ostala mitska stvorenja doslovno percipirali kao 
fizičke objekte, npr. ako se mislilo Pan time se mislilo na neki 


mali šumarak. 

Dr. Peter Kreeft sukladno sa Spenglerom, i s puno više proniclji- 
vosti od Miličević Bradač, daje temeljnu razliku vjerovanja Grka 
kao pogana od vjerovanja katolika: kod pogana nema transcen- 
dentalnosti jer sve sveto je ovdje, nema onostranosti! 

Iz svega navedenoga može se zaključiti kako je pravo pitanje koje 
se trebalo postaviti zapravo razlika između filozofije povijesti 
i povijesti kao znanosti, s obzirom da su i izlaganje i rasprava 
s publikom išli u smjeru filozofije povijesti bez da se početno 
postavila navedena distinkcija. Isto bi naravno postavilo i pitanje, 
je li Kliofest otvoren samo za povijest kao znanost, ili i za filozofi- 
ju povijesti? U obranu predstavljača treba naravno uzeti u obzir 
svrhu predstavljanja kao i ograničenost vremenom za izlaganje 
i raspravu. No, nikako se ipak ne može ignorirati dojam pris- 
tranog izlaganja, jer uz sramežljiv spomen velikoga povjesničara 
religije Mircea Eliadea, nije bilo ni konfrontacija, primjerice sa 
predstavnikom škole Annales Jacquesa Le Goffa (bez obzira na 
njegov interes za različito povijesno razdoblje). Obzirom da au- 
tor ovoga teksta drži da je Foucaultova postmodernistička mis- 
ao samo daljnja reprodukcija marksističkoga poimanja načina 
mišljenja, u svome pakiranju no s drugim tekstom - što je bilo 
moguće primijetiti na nekoliko mjesta u izlaganju (naglasak na 
praksi, Karl Marx i Paul - Michel Foucault kao osnovni referent- 
ni mislioci), otvara se pitanje zatvorenosti predstavljača u vlastite 


marksističke paradigme, i njihove sposobnosti kritičkoga mišl- 


Zbirka blogova 


144 


BOŽIDAR THEODOROS 





jenja izvan vlastitoga ,,staklenog vrča“. 

Na kraju, ako autor ovoga teksta spomene da su se uz tu mark- 
sističku interpretaciju antike u najboljem stilu Milana Kangrge 
upriličila i predavanja kao što su ,Titovo ne Staljinu ili Staljino- 
vo ne Titu?" (uz sudjelovanje neizostavnoga Tvrtka Jakovine), 
Studentsko proljeće 1968 (uz sudjelovanje univerzalnoga Žarka 
Puhovskog), ,U Vrtlogu komunizma" (uz sudjelovanje neobično 
stručnoga Ive Goldsteina), ,Vreme sporta i razonode" (uz sud- 
jelovanje stalnoga partnera Vlade RH Milorada Pupovca) et cet- 
era et cetera, tada se autor ovoga teksta zbilja ne može ne zapitati, 
zašto se taj festival povijesti u Zagrebu naziva ,,Kliofest" kada bi 


sasvim solidan naziv bio - ,Marxistjugosrbofest“. 

Filozofija egzistencijalizma -I dio: Bog i Sartre u Filozofiji eg- 


zistencijalizma 


Kada u Hrvatskoj nekoj osobi šire opće kulture spomenete filo- 
zofiju egzistencijalizma njegova prva asocijacije je Jean-Paul Sar- 
tre. To je pomalo paradoksalno jer se jedan marksist i ateist, čija 
je instant popularnost nalik Žižekovoj, smatra pripadnikom filo- 
zofije u kojoj je bitno mjesto imao Bog u kojeg on nije vjerovao. 
Hrvatska je za filozofiju egzistencijalizma prvi put čula nakon 
što je Sartre oštro napao hrvatske komuniste za odstupanje od 
staljinizma. 

Bit filozofije je pitanje i polazište je filozofije egzistencijalizma 
da u stanjima koje prosječan čovjek smatra lošim (patnja, bolest, 
tjeskoba, očaj, suočenost sa smrću itd.) dolazimo do ključnih pi- 
tanja i odgovori na ta pitanja nam odgovaraju o smislu našeg 
života. Na primjer pitanja: Kako bi ste reagirali da saznate da 
imate još tri dana života? Kako bi ste proveli tih tri zadnja dana 


svog života? 

Osnove i začetak filozofije egzistencijalizma 


Prvi koji je izveo ključne pojmove filozofije egzistencijalizma i 
postavio ih u međusobni odnos bio je Toma Akvinski iz razdo- 
blja zrele skolastike. Toma odvaja razlikovanje odnosa egzis- 
tencije i esencije od razlikovanja odnosa materije i forme jer 
esencija obuhvaća materiju i formu. Egzistencija (akt) se razliku- 
je od esencije po tome što čovjek opstaje. Toma govori da je taj 
prijelaz stvaralačko djelo Božje jer je egzistencija kontingentna 
(može biti i ne biti.) On se naravno ne može smatrati filozofom 
egzistencijalizma, no bitno je istaknuti njegovo razlikovanje eg- 
zistencije i esencije koje će bitni ključno za filozofiji egzistecijal- 
izma. S obzirom na to da je teologija i Bog bila bitna u njegovoj 
filozofiji odmah dovodi u svezu misao na Boga s tom filozofijom. 
Začeci filozofije egzistencijalizma nalaze se u njemačkom 
klasičnom idealizmu što me zaista iznenadilo jer su pojam eg- 
zistencije i pojam sistema u suprotnosti. Sama rasprava o začet- 
ku filozofije egzistencijalizma u Hegelovoj filozofiji potekla je iz 
predavanja Jana Hyppolitea (francuski prevoditelj i komentator 
Hegelove Fenomenologije duha) koji je uvidio problem odnosa 
racionalnog i iracionalnog, u njihovoj antitezi i totalnoj sintezi. 
Filozof Maurice Merleau Ponty tvrdi da se egzistencijalni prob- 
lem kod Hegela javlja u njegovu glavnom djelu, Fenomenologiji 


duha: ,Postoji egzistencijalizam kod Hegela u tom smislu da za 

njega čovjek nije u prvi mah svijest koja mahnita u jasnoći vlas- 
titih misli, jer život koji je zadan sam sebi traži razumijevanje 
samog sebe.“ Kako bismo shvatili izjave ovih filozofa, moramo 
prije svega pokušati razumjeti Hegelovu filozofiju u Fenome- 
nologiji duha koja je nastala u vrijeme Hegelova profesorskog 
razdoblja u Jeni (1805.-1807.) čije su povijesne okolnosti Napo- 
leonova osvajanja proizašle iz Francuske revolucije kao posljedica 
pobjede građanskog čovjeka nad feudalnom prošlošću srednjega 
vijeka, gdje se ruše političke, ekonomske i državne strukture, a 
ujedno i duhovna struktura. Ključni je pojam Hegelove egzis- 
tencije apsolutno (identitet svega subjektivnoga i objektivnoga, 
prirodnoga i duhovnoga, materijalnoga i idealnoga), jer tim po- 
jmom on nastoji prevladati suprotnost bitka i ništavila, umno- 
sti i zbiljnosti, sistema i egzistencije. Uz taj ključni pojam valja 
spomenuti i pojavu pojma otuđenje koji će kasnije dominirati 


filozofskim mišljenjem marksizma i filozofije egzistencijalizma. 


Hegelov je sistem moguće shvatiti samo ako se polazi od njegov- 
ih prethodnika, no ja ću se vratiti samo do Schellinga s kim je 
Hegel započeo svoj filozofski razvitak. To ću učiniti jer je za moj 
predmet izlaganja bitan “kasniji“ Schelling koji je bio Hegelov 
kritičar i kod kojeg se također nalaze začeci filozofije egzistenci- 
jalizma. Hegelovom sistemu apsolutne ideje Schelling suprot- 


stavlja filozofski interes za egzistenciju držeći da sistemom ap- 

solutne ideje možemo samo prikazati što nešto jest ako jest, ali 
nikako ne možemo izvesti kako uopće dolazi do toga da jest. U 
svojoj imanentnoj kritici idealizam prikazuje kao esencijalizam 
i zato možemo reći da je naslutio granice idealizma uopće (a 
osobito vlastitog mišljenja). Svoj raniji idealizam i Hegelov ide- 
alizam prikazuje kao sistem racionalističkog mišljenja (tj. neg- 
ativnom filozofijom), dok za svoju kasniju filozofiju kaže da je 
pozitivna filozofija jer polazi od egzistencije (Schelling je inače 
svoja berlinska predavanja u spisima svojega biografa Rosenk- 
ranza označio egzistencijalnom filozofijom). Time što je dokučio 
da um ne može shvatiti egzistenciju i slobodu u njihovom iracio- 
nalnom temelju, uočio je pukotine Hegelova apsolutnog sistema 
i dao značajan prinos začetku filozofije egzistencijalizma. Na taj 
se način težište s idealističkog filozofiranja o esenciji svega što 
jest prebacuje na pitanje o egzistenciji bića. Mišljenje da u “kas- 
nom" Schellingu treba gledati začetnika filozofije egzistencijaliz- 
ma podupire Karl Jaspers u svojoj monografiji o Schellingu, iako 
mu uz to priznanje prigovara što nikad nije prestao biti idealist 
i što racionalistički iskrivljuje kršćansku objavu te »nema smis- 
la za zbiljnost religije«. Filozofija egzistencijalizma osim svojih 
začetaka u filozofskoj formi, ima svoj začetak i u književnosti 19. 
stoljeća. On se nalazi u romanima ruskog pisca Fjodora Miha- 
jloviča Dostojevskog (Demoni, Braća Karamazovi, Zločin i kaz- 


na). U svojim romanima, kao prvi među ruskim piscima, Dosto- 

jevski prikazuje tmurno ozračje urbane sredine s puno tjeskobe 
i egzistencijalne osamljenosti modernog čovjeka i Bogom koji 


se javlja intertekstualno i izravno, posebice u Braći Karamazovi. 


Predstavnici filozofije egzistencijalizma i Sartre 

Prvim predstavnikom filozofije egzistencijalizma smatra se dans- 
ki filozof S&ren Aabyee Kierkegaard. Rodio se 5. svibnja 1813. u 
Kopenhagenu kao sin bogata trgovca koji ga je odgojio u reli- 
gioznom duhu protestantizma i opteretio tjeskobnim iščekivan- 
jem neodređene kazne, koja je trebala pogoditi njegovu obitelj 
zbog očeva grijeha koji se sastojao u tome da je jednom u mlado- 
sti hulio na Boga. Ta prijetnja paralizirala je Sorena: raskinuo 
je zaruke s djevojkom i uz to je otklonio poziv pastora kako bi 
mogao djelovati kao nezavisan čovjek. Bitno je pitanje koji su 
bili problemi njegova vremena. Malograđanska sredina Danske 
i prvi znaci raspadanja građanskog društva u Europi uoči rev- 
olucije 1848. neposredni su razlozi Kierkegaardova protesta. Ti 
znaci raspadanja očituju se u pukotinama Hegelova apsolutnog 
sistema kojim su naizgled (kako je to tada vidjelo malograđans- 
ko društvo) pomirene i prevladane sve postojeće opreke religi- 
je i filozofije, pojedinca i društva. Zbiljnost se sve više udalju- 
je od misli, rascjep i jaz sve je dublji. Hegelovi učenici postaju 
njegovi kritičari, a među njima se, kao najžešći kritičar, nalazi i 


Kierkegaard. Na posljednjim stranicama svoje disertacije O po- 

jmu ironije s obzirom na Sokrata (koju je obranio 1841.) rekao je 
da je zadaća njegova vremena da rezultate znanosti (tj. Hegelove 
filozofije) prevede u osobni život. Upravo tu započinje njegovo 
razmišljanje o nemogućnosti provođenja Hegelova sistema u os- 
obni život jer to spoznavanje nije bitno vezano uz osobni život 
— ono spoznavanje koje nije bitno povezano s vlastitim životom 


i njegovim najintimnijim problemima nebitno je za egzistiranje. 


Esencija i egzistencija dva su temeljna momenta bitka, no s gle- 
dišta pojedinca oni su vječite opreke i nejednako vrijedni pa je 
stoga, prema Kierkegaardu, Hegel pogriješio kada ih je htio sje- 
diniti. Kierkegaard jasno ističe primat egzistencije nad esenci- 
jom te pojmu egzistencije prvi put daje osebujni egzistencijalis- 
tički smisao ograničavajući ga na oznaku načina bitka čovjeka. 
Esencija nečega (što nešto jest) pogađa samo opću bit (vrstu 
ili rod) dok, naprotiv, egzistencija ili da nešto jest pogađa sva- 
ki pojedinačni opstanak u njegovoj neponovljivosti. Dakle, bit- 
na je značajka egzistencije u tome što je ona pojedinačno a ne 
općenito, i kako to Kierkegaard kaže: ,Ono što opstoji, uvijek 
je pojedinac; apstraktno ne postoji.“ Obični opstanak pojedin- 
ca nije egzistencija. Egzistencija je onaj opstanak koji je shvatio 
sama sebe (bitak izvan sebe). Biti egzistencija (zbiljski egzistirati) 
znači više nego opstojati, stoga je središnji Kierkegaardov prob- 


lem egzistencije kao pojedinačne opstojnosti. Kierkegaard tvrdi 

da je čovjekov individualni opstanak izuzetak (egzistencija kao 
ex-sistere) koji se nikakvom shemom ni općim planom ne da do 
kraja proniknuti, iscrpiti ili predvidjeti. Tako se on najradikalni- 
je suprotstavlja Hegelu (njegovom panlogizmu, racionalizmu, 
dijalektici nužnosti, filozofiji apsoluta, dijalektici pomirenja). 
Kierkegaard reagira i na Hegelovo učenje da je istina cjelina i 
sustav govoreći da sustav uvijek zataji kad ga živi individuum 
ozbiljno pita za djelovanje jer se egzistencija kao konkretnost su- 
protstavlja svakoj apstrakciji. Tvrdi se da je Hegel jednom rekao: 
»Ono što je u mojoj filozofiji moje, to je pogrešno“ a Kierkeg- 
aard pak: ,Ono što u mojoj filozofiji nije moje, to je pogrešno“; 
»Istina je istina kada je istina za me.“ Dakle, on drži da je istina 
subjektivna i da ne može postojati neka objektivna istina neo- 
visna o pojedinačnoj egzistenciji (ta subjektivnost istine osobno 
me podsjeća na sofističko učenje o istini). Danilo Pejović u svom 
poglavlju ,Egzistencijalna dijalektika Ili-ili* kaže da postoje tri 
glavna izvora koji su utjecali na Kierkegaardovu misao i njegova 
djela: protestantska teologija, religiozno-etički rigorizam dansk- 
oga sjevera, Hegelova filozofija i Schellingova pozitivna filozofija. 
Njegovu fazu stvaranja možemo podijeliti na tri dijela. Prva faza 
njegove književne djelatnosti pada između godina 1843. i 1846. 
U tom razdoblju nastaju njegova najvažnija djela o pojmu egzis- 
tencije u kojima se po prvi put javljaju središnji motivi kasnije 


filozofije egzistencijalizma (očaj, strah, tjeskoba): Ili-ili (1843.); 

Strah i trepet (1843.); Pojam tjeskobe (1844.); Filozofski prebirci 
(1844.); Stadiji na životnom putu (1845.); Završni neznanstveni 
dodatak filozofskim prebircima (1846.). Ili-ili je Kierkegaardov 
egzistencijalistički spis objavljen nakon što je čuo Schellingova 
predavanja u Berlinu. U tom djelu govori o opreci koja se sastoji 
u tome da čovjek zna za beskonačnu zbilju onostranoga, a da 
pritom mora ostati, što je paradoks njegove životne situacije, u 
vjeri, tj. stajanju između imanencije i transcendencije. Udes je 
egzistencije da izdrži taj položaj. Egzistirati prema Kierkegaardu 
znači izdržati taj paradoks u udubljivanju u apsurdnost svojeg 
položaja između vremena i vječnosti. Uz to, kaže da egzistenci- 
jalna strast proizlazi iz jednokratnosti i nepovratnosti: ,Za on- 
oga koji egzistira ono najviše je egzistencija, jer egzistira samo 
jednom.“ U djelu Pojam tjeskobe govori o iskustvu tjeskobe koji 
je za njega temeljni oblik u kojem čovjek doživljava paradoks 
svoje egzistencije. Ona se prema njegovim riječima vrlo dobro 
očituje u stanju sna: ,Sanjajući, duh projicira vlastitu zbiljnost, 
no ta je zbiljnost ništavilo.“ Prema tome, ništavilo je tjeskob- 
na mogućnost da se može ne postojati. Egzistencija je poseban 
način opstojanja čovjeka, određena je mogućnošću, a to znači 
slobodom i tjeskobom. Tjeskoba se sastoji od slobode odlučivan- 
ja koja nam nameće odgovornost. Sloboda izbora nam u isti mah 
otvara mogućnost krivnje da padnemo u grijeh i kao slobodna, 


svaka je egzistencija nakon toga kriva i nosi čuvstvo krivnje kroz 

cijeli Život. Prema tome, tjeskoba proizlazi iz mogućnosti tjesko- 
be i grijeha, iz otvorenosti, odlučivanja i odgovornosti: dakle, 
iz čovjeka samoga, i temeljno je njegovo stanje, ako je duhovno 
biće. Mogućnost je teža od stvarnosti. 

Kierkegaard drži da je Kristov najteži trenutak bio onaj kada je 
pun tjeskobe kao čovjek rekao Judi: ,,Što misliš činiti, čini brzo!“ 
Čovjek neminovno doživljava životne suprotnosti vremenitosti i 
vječnosti, zbilje i ideala, a budućnost mu je k tome neizvjesna, s 
jedinom izvjesnošću smrti. Jedino čovjek može doživjeti tjesko- 
bu. Kao katolik, osjećam se dužnim spomenuti i to da tjeskoba 
može biti spasenje pomoću vjere. Kierkegaard je to vrlo dobro 
obrazložio rekavši da svatko mora naučiti da se plaši na pravom 
mjestu i u pravo vrijeme te da je onaj tko je to naučio, ,ovlad- 
ao najvišim znanjem.“ Tjeskoba dolazi iz čovjeka samoga i kao 
mogućnost slobode uz pomoć jer ona oblikuje čovjeka razotkri- 
vajući sve obmane konačnosti. Koga tjeskoba oblikuje, oblikuje 
ga mogućnost, i samo onaj koji je oblikovan prema mogućnosti, 
oblikovan je prema svojoj beskonačnosti. U svom djelu Stadi- 
ji egzistencije Kierkegaard govori o tri životna stadija: estetič- 
kom, etičkom i religioznom. Najniži je estetički stil jer se sas- 
toji u tome da životu dajemo mogućnost rafinirana uživanja u 
neponovljivosti trenutaka, a ideal mu je Don Juan. Etički stadij 
sastoji se od ozbiljnosti autonomne odluke (samostalnosti izbo- 


ra) i njezine potvrde ponavljanjem (npr. trajnost braka), a svoj 

uzor ima u Sokratu. Religiozni stadij nastupa tek s čuvstvom 
tjeskobe i patnjom egzistencije, tj. sa spremnošću na mučeništvo 
u ovome svijetu. Religiozni čovjek ima ideal u Kristu, on poti- 
skuje sve svjetovno i vremenito da bi stupio u odnos s Bogom. 
Vjera je, naime, čovjeku jedini spas i Kierkegaard to vrlo lijepo 
kaže: ,Život je proigrao samo onaj koji nije postao svjestan sebe 
kao duha, niti to da stoji pred Bogom.“ Stadiji na životnom putu 
predstavljaju nazore na svijet kojima čovjek prolazi do najvišeg 
stupnja religioznosti. Prijelaz iz jednog stadija u drugi ostvaruje 
se skokom slobodne i neobrazložene odluke. On se izvršava u 
iznenadnom trenutku (tu Kierkegaard Hegelovom pojmu posre- 
dovanja suprotstavlja pojam skoka). Svojom egzistencijalnom 
dijalektikom razmatra proturječnu smjenu životnih stadija na 
putu pojedinca koji se kao vremen, konačan i upućen prema sm- 
rti, sprema na skokoviti trenutak prijelaza u vječnost. U drugu 
fazu njegova stvaranja (1846.—1850.) ubrajamo djela: Gledište 
na moju književnu djelatnost, Bolest na smrt i Uvježbavanje u 
kršćanstvu. Druga faza je nastala kao obrana rada, potaknuta od 
humorističnog lista Corsara koji je objavio niz karikatura koje su 
očito smjerale na njega i ismijavale njegovu ulogu u javnosti. U 
svom djelu iz druge faze stvaranja, Bolest na smrt, govori o po- 
jmu očaja za koji kaže da je i prednost i nedostatak. Očaj je pred- 
nost čovjeka nad životinjom jer ukazuje na njegovu beskrajnu 


superiornost (pokazuje da je čovjek duh). Prednost katolika je da 


Obnova 


155 


BOŽIDAR THEODOROS 


može posvetiti pozornost toj bolesti, a biti izliječen od te bolesti 
jest blaženstvo kršćanina. Bogočovjek (tako Kierkegaard naziva 
Krista) je pokazao kako se čovjek osuđen na život mora mučiti da 
bi na kraju umro radi Boga i iz toga Kierkegaard izvodi da, ako 
želimo postići vječnost, trebamo biti prezirani i vrijeđani cijeloga 
života. Naslov njegova djela odnosi se na život - on naime tvrdi 
da je život bolest na smrt jer je apsolutna zbiljnost strašna i jeziva 
i ona od nas traži žrtvu cijeloga života. Prema mojem skromnom 
mišljenju, on je tu već zalutao u ekstremnu krajnost. U trećoj fazi 
(1850.—1855.) otvoreno je napao službenu protestantsku crkvu i 
uopće postojeću građansku svjetovnu “kršćanskost" (Christen- 
heit). Negirao je istinitost crkvenog “kršćanstva“ i tvrdio da je 
nepomirljiva s izvornim Pavlovim kršćanstvom Novoga zavjeta. 
Držao je da su svi životni problemi individualni i da je vjera pri- 
vatan odnos čovjeka i Boga (što je i inače oznaka protestantiz- 
ma). Prema Kierkegaardu, nema opće sheme i svaki pojedini 
čovjek mora naći svoj put: ,Gomila je laž.“ U toj fazi njegova se 
misao kretala unutar okvira kršćanstva i može se vrednovati kao 
dobro ako se prihvati da je napadao kršćanstvo da bi ga spasio. 
Opozicija protiv građanskog morala i religije osamila ga je još 
više i istrošila njegova novčana sredstva. Fizički iscrpljen, jed- 
noga dana pada na ulici i nakon što ga otpreme u bolnicu, 11. 
studenoga 1855. umire u bijedi i osami. 


Na kraju, imanentnom kritikom možemo reći da je njegova 

zasluga za filozofiju u tome što je prvi predstavnik filozofije eg- 
zistencijalizma. Uz to je bitno spomenuti njegov utjecaj na neke 
književnike (primjerice, na Strindberga, Ibsena, Rilkea i dr.). Ug- 
lavnom se može reći da je njegov cilj, a to je da ohrabri građansk- 
og čovjeka da izdrži u besmislu svoje dehumanizirane povijesne 
egzistencije, bio dobar. Tražio je humani smisao egzistencije i 
upravo je to odlika filozofa: da traga. Slijedom svega navedenog 
nije potreban neki veleumni silogizam da se izvede zaključak ko- 
liko je bitnu ulogu igrala misao na Boga u njegovoj filozofiji. 
Filozofija egzistencijalizma pojavljuje se ponovo se nakon Prvo- 
ga svjetskog rata, tridesetih godina prošloga stoljeća u Njemačkoj 
koja je devastirana nakon poraza (velike reparacije, demografska 
nestabilnost, siromaštvo, nezaposlenost itd.). U njemačkoj filo- 
zofiji egzistencijalizma isprva su u javnosti zabilježena određena 
stanja ljudskog raspoloženja kao posljedice navedenih uzroka. 
Mnogo se govorilo o strahu, brizi, tragici, propasti, očajavanju, 
nihilizmu. Njemačka filozofija egzistencijalizma nikako nije htje- 
la biti antropologijom, etikom ili kritikom kulture, nego filozofi- 
jom bitka, dapače, prvom filozofijom. Dva su glavna predstavni- 
ka njemačke filozofije egzistencijalizma - Jaspers i Heidegger. 
Karl Jaspers (1883.—1969.), profesor u Heidelbergu i Baselu, su- 
protstavio se nacionalsocijalizmu i totalitarizmu koje je držao 
oblicima drastične depersonalizacije ljudske ličnosti. Isticao 


je sve prisutnije probleme suvremenog društva poput općega 

niveliranja, mašinizacije i omasovljavanja koji uzrokuju gubitak 
ličnosti. Jaspers odbacuje htijenje onih filozofskih pravaca (npr. 
pozitivizma, pragmatizma) koji žele filozofiju učiniti egzaktnom 
znanošću. On samu znanost ne odbacuje kao nešto nevrijedno 
držeći kako je ona nužna za filozofiju, ali uočava njezine granice 
u tome što ne može dati odgovor na čovjekova pitanja o smislu 
niti može odrediti ciljeve njegova života. Tvrdi da znanstvena i 
uopće racionalna analiza ne mogu shvatiti egzistenciju. Egzis- 
tencija kod Jaspersa znači igru života i duha. U njegovu djelu 
Filozofija egzistencije obrađen je paradoks egzistencije (u kojem 
se spaja ono objektivno i subjektivno, bit osobe i ljudskih odno- 
sa, smisao svijeta i života) koji je prema njemu dohvatljiv jedino 
neposrednim intuitivnim razumijevanjem. Pojedinačni egzisti- 
rajući čovjek središnja je tema Jaspersove filozofije: ,Filozofija 
se tiče čovjeka kao čovjeka.“ Za njega su glavne značajke egzis- 
tencije komunikacija, sloboda i granične situacije. Komunikaci- 
ja znači neposrednost i ljubav. Budući da je čovjek egzistencija 
slobode, egzistencija jest sloboda (mogućnost čovjeka da bude 
ono što nije i da ne bude ono što jest). U graničnim situacijama 
(poput podređenosti slučaju, patnje, smrti, borbe) svaki čovjek 
naslućuje transcendenciju i u tom kontaktu nalazi se rješenje za 
čovjeka. Prema tome, čovjek treba ustrajati u paradoksima egzis- 
tencije, kao što su život, strah i patnja. Jaspers obrađuje i prob- 


lem odnosa uma i egzistencije. Negira život kao bezumnu egzis- 

tenciju držeći da onaj tko se da voditi samo osjećajem, nagonom, 
instinktom i samovoljom, dospijeva (kao većina Nietzscheovih 
pristaša) u slijepo nasilje. Egzistencija nije neovisna o umu, i 
zato svatko tko govori o duhu kao egzistenciji neovisnoj o umu 
dospijeva (kao i većina Hegelovih pristaša) do intelektualnog 
općeg (shematskog, neosobnog, nepovijesnog). Um i egzistenci- 
ja su veliki polovi opstanka. Svaki se gubi ako je drugi izgubljen. 
Kada se govori o Jaspersu, potrebno je spomenuti i njegov pojam 
osvjetljenje egzistencije koji vrlo dobro razrješuje i objašnjava 
shvaćanje problema odnosa uma i egzistencije: ,Egzistencija se 
samo kroz um osvjetljuje, um samo kroz egzistenciju dobiva sa- 
držaj.“ Taj je pojam, dakle, apel na vlastite mogućnosti u nastavl- 
janju igre s napetošću polova duha i života. U toj se igri te mo- 
gućnosti razjašnjuju i jačaju. Za ljudsku spoznaju Jaspers tvrdi da 
je beskonačna igra šifri u kojima nikada ne dostižemo samoga 
Boga, a za objavu misli da se unosi u osvjetljenje egzistencije. 
On ukazuje na to da sav ljudski bitak u sebi posjeduje mogućnost 
da se približi Bogu. Ergo, misao na Boga je igrala bitnu ulogu i 
kod Jaspersa kao filozofa egzistencijalizma. 

Drugim predstavnikom njemačke filozofije egzistencijalizma, 
kao što sam već naveo, drži se Martin Heidegger (1889.—1976.). 
Vrlo je zanimljivo spomenuti odmah da on sebe odbija ubrojiti u 
filozofe filozofije egzistencijalizma. Razlog tomu je središnje pi- 


tanje njegova djela Bitak i vrijeme koje glasi: ,,Što je smisao bitka 

uopće?“ O Heideggeru kao filozofu filozofije egzistencijalizma 
govori Fritz Heinemann u svojoj knjizi Novi putovi filozofije gdje 
Heideggerovo djelo shvaća kao početak nove filozofije egzis- 
tencijalizma. Iako postoje mnoge teze općenito protiv mišljenja 
da Heidegger ne pripada filozofima filozofije egzistencijalizma, 
nitko ne može poreći da početak Heideggerova pitanja i njego- 
vo utemeljenje nije ukorijenjeno u analitici ljudskog opstanka i 
zato implicitno sadrži mogućnost da se njegova filozofija shvati 
kao filozofija egzistencijalizma. Bitak opstanka o kojem Heideg- 
ger govori u svom djelu jest egzistencija jer se značajke opstan- 
ka označuju kao egzistencijalije. Argument koji ide u prilog tezi 
da je Heidegger ipak filozof filozofije egzistencijalizma vidi se u 


»x 


njegovu govoru o egzistencijalnoj “propalosti“ što je zapravo vrlo 
analogno pojmu otuđenja (jednom od bitnih pojmova filozofije 
egzistencijalizma premda ga prvi aktualizira Karl Marx!) po tomu 
što on govori kako čovjekov opstanak zaboravlja sebe obrađujući 
bitak. On spominje i iskustvo tjeskobe (jedno od egzistencijal- 
nih stanja), jer kaže da opstanak ipak u nekim trenucima biva 
stavljen pred svoju mogućnost kraja, gdje se ponovno stavlja 
pred svoju konačnost na koju je zaboravio obrađujući bitak i u 
tim trenucima se često događa da se opstanak tjeskobi i bježi od 
svijeta. Usprkos tome, u fenomenu tjeskobe opstanak osjeća da 
je u svijetu. U svojim kasnijim spisima (Što je metafizika; O biti 


razloga; Kant i problem metafizike) Heidegger općenito kritizira 

cjelokupnu povijest metafizike tvrdeći kako je ona povijest zabo- 
rava bitka. To vrlo dobro razjašnjava svojom metaforom ,šumski 
putovi“ (Holzwege) koja služi kao metafora za putove kojima se 
on kreće, ali i kojima se kretala zapadna misao od Grka do danas. 
Za metafiziku općenito kaže da nije bila sposobna samu stvar 
(Ding) pustiti da bivstvuje u svojoj stvarnosti. Njegovi poslijer- 
atni spisi (1935.—1946) govore o tome da u suvremenom svijetu 
vlada zbrka te da ni političke, ekonomske, sociološke, znanstvene 
ni metafizičke perspektive ne misle ono što se u vremenu zbiva: 
»Nitko ne zna što je bitak.“ , Suvremeni čovjek stoji u zaboravu 
bitka i nije u stanju reći što je to da neka stvar jest.“ Filozofiju 
drži univerzalnom fenomenološkom ontologijom koja polazi od 
hermeneutike opstanka, tj. da služi za svako razumijevanje bit- 
ka. Zato svojoj filozofiji daje zadatak da pitanje o bitku izvuče 
iz zaborava i da bude “mišljenje* bitka jer drži da su čovjek i bi- 
tak otuđeni u našem vremenu. Za Heideggera egzistencija znači 
način bitka čovjeka. O čovjeku kaže da je opstanak (egzistencija): 
on opstoji tako da se pita o bitku, nastoji ga shvatiti i čineći to, 
sam sebe konstituira. Čovjek se treba pitati o istini samoga sebe 
i istini onoga što jest. Dakle, egzistencija prema njemu imenuje 
jedan način bitka i to onoga bića koje stoji otvoreno za obzor 
bitka. Egzistencija je prednost svojstvena samo čovjeku i tu pred- 
nost karakterizira bitak u svijetu. Čovjek koji egzistira je ono biće 


bitak kojeg se od bitka u bitku odlikuje otvorenim ustrajanjem 

u neprikrivenost bitka. Jednostavnije je to rečeno u njegovoj 
glasovitoj metafori: Čovjek je pastir bitka.“ U svojim kasnijim 
spisima konačno određuje egzistenciju kao slobodu, mogućnost 
i transcendiranje. Razlikuje autentičnu i neautentičnu egzistenci- 
ju. U autentičnoj egzistenciji čovjek pomaže drugima da nađu 
sebe, a u neautentičnoj egzistenciji čovjek ne polazi od sebe 
samoga, nego se bezlično povodi za drugim. Osim egzistenci- 
jalističke problematike, Heidegger se bavi problemom vremena, 
govora, umjetnosti i tehnike. Drugi dio Bitka i vremena govori o 
vremenu jer ima zadaću prikazati vremeni smisao brige, tj. pri- 
mat budućnosti nad drugim dimenzijama vremena. Budućnost 
je dakle temeljno vrijeme jer ona daje pravu dimenziju prošlosti 
i sadašnjosti. 

Odnos čovjeka i tehnike Heidegger razmatra kao ontološku 
problematiku. Samo vrijeme uzima kao horizont razumijevanja 
bitka koji je vremenit. Upozorava na opasnost koju nosi tehnika: 
mogućnost da čovjeka učini pukim oruđem i bićem rada. Glavni 
problem tadašnjega zaborava bitka vidi u idolizmu tehnike. 
Bilo bi krivo misliti da Heidegger napada pojavu tehnike jer on 
sam kaže da je u redu upotrebljavati tehničke predmete sve dok 
pritom pazimo da ,ih svakog časa slobodno možemo ispustiti.“ 
Prema njegovu mišljenju, trebamo upotrebljavati tehničke pred- 
mete kao ono što jesu i u njihovoj upotrebi biti opušteni prema 


stvarima (Gelassenheit zu den Dingen) i istodobno otvoreni za 

tajnu (Offentlichkeit fiir das Geheimnis). Jezik je područje gdje 
se moderna tehnika nezaustavljivo širi i prijeti izbrisati posljedn- 
je tragove prirode suvremenog čovjeka i zato u svom spisu Put k 
jeziku Heidegger negira tumačenje jezika kao puke informacije. 
Zagovara izradbu nadjezika (interplanetarnog sredstva infor- 
macije) od metalingvistike i istodobno tvrdi da gramatika nikad 
ne može doseći bit jezika (ona ga prikriva). Za govor kaže da 
je temelj čovječjega bitka jer govor čovjeku omogućuje da eg- 
zistira (da iz-stoji). Govor ne doživljava kao jednu od čovjekovih 
sposobnosti, nego kao “kuću* bitka. Umjetnost Heidegger vrlo 
cijeni tvrdeći da govor velikih pjesnika otvara čovjeku njegovu 
povijesnu dimenziju. Umjetnost dakle čovjeku podaruje nepon- 
ovljivu istinitost. Kao izvor umjetnosti uzima pjesništvo u širem 
smislu, tj. način činjenja istine bitka svojim zbivanjem. Estetika 
prema njegovu mišljenju promašuje bit umjetnosti jer je njezin 
vidokrug omogućen na način bitka stvari (res, realitas). Mišljen- 
je bitka i pjesništvo prema Heideggeru izviru iz istog izvora u 
kojem je njihova prvotna bliskost danas neponovljiva. To pot- 
krepljuje argumentom da je mišljenje prapjesništvo što prethodi 
svakoj poeziji. Sama umjetnička zbiljnost je po njemu zbiljskija 
od realnosti svega realno postojećeg. Iz svega navedenog, može- 
mo vidjeti da Heidegger naizgled nema direktnu poveznicu s Bo- 
gom u svojoj filozofiji, no u tom kontekstu moramo spomenuti 


Heideggerov odgovor na pitanje koje mu je naš filozof Danilo 

Pejović u razgovoru postavio: 

- Što je Bog i kako on stoji u vašoj filozofiji? 

— Bog se ne da odrediti kao stvar. Pitati što je Bog kao stvar nije 
moguće. 

- Što je Bog ontološki? 

— To se pitanje može odlučiti samo ako se postavi iz dimenzije 
Svetoga, onoga što ozdravljuje i izbavljuje. 

Jedan od predstavnika francuske filozofije egzistencijalizma 
započeo je svoje djelo svojevrsnim tumačenjem Heideggerova 
početka i kome je vrlo zgodno bilo što Heidegger se nije izrav- 
no bavio pitanjem misli na Boga jest spomenuti Jean-Paul Sartre 
(1905.-1980.), boem, političar ljevice, filozof i književnik koji se 
htio nastaviti na Heideggera želeći filozofiju egzistencijalizma 
podijeliti u dva pravca (ateistički i kršćanski). On je htio zajed- 
no s Heideggerom stajao na čelu ateističkog pravca. To je učin- 
io jer je htio da se njegov pothvat shvati kao ogled o fenome- 
nološkoj ontologiji. Izdvojio je iz filozofije egzistencijalizma ono 
što je privlačno (uz to je uzeo još ponešto iz prosvjetiteljstva i 
suvremene književnosti) i tako stekao ugled traženoga filozofa. 
Ubrzo, nakon rata, Heidegger je doznao za njegov rad i distan- 
cirao se od njega držeći da Sartre nije gledao ono bitno. Dva 
njegova glavna djela su: Bitak i ništavilo i Egzistencijalizam je 
humanizam. Bit svojega stajališta Sartre definira postavkom u 


svome djelu Bitak i ništavilo: ,Kod čovjeka egzistencija pretho- 


Zbirka blogova 


164 


BOŽIDAR THEODOROS 





di esenciji.“ U tom djelu Sartre razlikuje bitak po sebi i bitak za 
sebe. Bitak po sebi se odnosi na sav bitak u svijetu i on je masivna 
materija (ono je po sebi to što jest), nema nikakva temelja i sve 
nivelira. Bitak za sebe je svijest, tj. čovjekova egzistencija i on se 
suprotstavlja bitku po sebi ništeći ga: ,,Bitak za sebe stvarno nije 
ništa drugo nego čisto poništavanje bitka u sebi.“ 

U tim kalkovima tipičnim za Heideggerovu filozofiju može se 
primjetiti Sartreovo kopiranje Heideggera. Bitak za sebe nije, 
nego on uvijek postaje i stalno se oblikuje. Bitak čovjeka se pre- 
ma njemu, dakle zbiva tako da njegovim posredstvom sam sebe 
ništavi i kao podrijetlo ništavljenja uzima to što čovjek može reći 
“ne? jer je ništavilo. Ništavnost ljudskog opstanka manifestira se 
u čovjekovoj središnjoj značajki: slobodi. Čovjek je za Sartrea 
apsolutno slobodan, oslobođen svake prisile, bez obitelji, bez do- 
movine, bez religije, bez zanata itd. Čovjeka ne obvezuje ništa 
jer on sam jest ništa. Ništavnost ljudskog opstanka svugdje se 
pokazuje kao tjeskobno-kontradiktorna. S obzirom na to sta- 
jalište prema čovjeku i njegovoj egzistenciji, logično je zaključiti 
da je tu riječ o nihilizmu. Sartre ide i korak unazad (do Hegela) 
jer se ništavilo “za sebe" sastoji u tome da ono neprestano teži 
da bude i po sebi, da se s njime sjedini kao jedinstvo subjekta i 
objekta u pojmu apsoluta. Iako u svom djelu Egzistencijalizam 
je humanizam brani svoj egzistencijalizam optimizmom kako 


postoji samo još čovjek s mogućnošću izbora, ipak ostaje nepo- 

bitno da je čovjek u njegovoj filozofiji ništavna kreatura osuđena 
da izdrži u nelagodi svog besmisla. Dakle, humanizam o kojem 
Sartre govori nije ništa drugo, nego nihilizam koji sve niječe i 
ništa ne može izgraditi. Čovjek je za njega okružen s “ništa? i pre- 
ma tome njegova sloboda više nije dar, nego prokletstvo. Sartreu 
egzistencija znači jednostavno biti tu, što je prepisao od Heide- 
ggera (Dasein). Primat koji on daje egzistenciji nad esencijom, 
Heidegger kritizira time što kaže da se obrtanjem metafizičkog 
stajališta ne mijenja bit tog stajališta i da kao takvo ono ostaje u 
zaboravu bitka. Iz svega navedenog, Sartre je zapravo anomali- 
ja u filozofiji egzistencijalizma jer je njegova filozofija bolestan 
nihilizam. Njegovu smiješnu popularnost lijepo ismijava pisac 
Boris Vian u romanu Pjena dana. Inače zazirem od korištenja 
u argumentima ad hominem, no filozof propovijeda primje- 
rom, a on je bio poznat po tome što je uz pomoć svoje filozofije 
spavao sa studenticama sukladno dogovoru sa svojom životnom 
družicom Simone Lucie Ernestine Marie Bertrand de Beauvoir. 
Njih dvoje su imali dogovor da jedno vrijeme u svojoj vezi mogu 
spavati s drugima. Usput rečeno, njegova spomenuta družica je 
odgovorna za postomodernistički feminizam zbog svoje opake 
misli da se ženom ne rađa, već da se ženom postaje odakle je 
krenula postavka ideologije genderizma na razlici spola i roda. 
Ne ću uopće ulaziti u obrazlaganje zašto se niti ona poput Sar- 


trea ne može smatrati pripadnikom filozofije egzistencijalizma, 

budući da je ona prije svega začetnica filozofije feminizma ako se 
nešto takvo uopće može nazvati filozofijom. 

Pravi i autentični predstavnik francuske filozofije egzistencijal- 
izma za razliku od Sartrea jest zapravo Gabriel Marcel (1877. 
1973.), kod kojeg je bitak metafizike ponovno je u prvom planu. 
Kod tog se kršćanskog filozofa, koji je poučen Kierkegaardo- 
vim mišljenjem, uočava razlika u usporedbi sa Sartreom: stara 
metafizika i moderni osjećaj egzistencije ulaze u uzajamno 
ograničujuću i podupiruću sintezu. Marcel također polazi od os- 
jećaja mučnine, tjeskobe, nezaštićenosti i ubačenosti u svijet, ali 
pritom prihvaća kršćanski pogled na svijet. U analizi čovječjeg 
osjećanja mučnine, Marcel dolazi do otkrivanja novih pozicija 
u prihvaćanju moralnih vrednota, primjerice otkriće teocen- 
tričnosti u čuvstvima nade, ljubavi, vjernosti, nezaštićenosti i 
nesigurnosti. Učenja Sartrea i Marcela su konfrontacija navodno 
ateističkog i kršćanskog smjera filozofije egzistencijalizma, što se 
jasno vidi po proturječnim pojmovima njihova učenja: nevjera i 
vjera, tjeskobnost i nada, rivalstvo i ljubav, osamljenost i alocen- 
trizam, ništavilo i bitak, pesimizam i optimizam. Sartre drži da 
nema Boga jer bi za njega priznati Boga značilo degradirati se na 
razinu predmeta. Marcel filozofsko pitanje o Božjoj opstojnosti 
drži suvišnim jer u Boga treba vjerovati. Prema njemu, problem 
Boga u filozofskom smislu uopće ne postoji jer je Bog vjerovanja 


i svemu anticipativna Apsolutna Nazočnost. Smrt na koju Sartre 

gleda kao na konačni kraj čovjekove mučnine, Marcel doživljava 
kao početak jedne nove budućnosti. 

Smrt za njega znači svršetak materijalnog bivstvovanja, ali i oslo- 
bođenja izvorne osobnosti. U Marcela je pojam nade vrlo bitan 
jer je ,ona doživljajni odgovor stvorenja na poziv Beskonačnosti 
Bića.“ Sartreovom rivalitetu među ljudima, prema kojemu ljudi 
vode rivalsku borbu jedni protiv drugih u težnji da drugog učine 
svojim predmetom, Marcel suprotstavlja posebno unutrašn- 
je duhovno susretanje s drugima u ljubavi, jer u ljubavi smo 
sposobni shvatiti čovjeka kakav je, a ne u razumskim sudovima 
što ih o nekome stvaramo. Osim toga, drugi su nam potrebni 
za realizaciju vlastite osobnosti koju, ako kao Sartre polazimo 
od nužnosti subjektiviteta za određenje vlastite naravi i stvaran- 
je vlastitoga svijeta, nikada nećemo realizirati jer ćemo završiti 
u egoizmu. Bog je dakle onaj koji me poziva kao pojedinca na 
otvaranje prema drugima, tj. Božja me Ljubav poziva i ja odgo- 
varam tom pozivu bezuvjetnošću vjernosti i nade kao ozračja u 
međuljudskom ponašanju. ,Bitak je primarno Mi-bitak.“ Samo 
alocentrična vjernostiljubav mogu razbuditi ljude za život. Usm- 
jerenost življenja se prema Marcelu nikada ne smije zaustaviti na 
određenom stupnju sum (jesam što jesam), nego ono mora biti 


upravljeno na trajni sursum (uvijek više, prema Uzvišenom) koji 

se temelji na razlikovanju između biti i imati. Čovječje imati nije 
njegovo biti; biti je njegova prava egzistencija i za nju kaže da 
nije predmet koji bi mogao biti spoznat. Dakle, smisao našega 
života je da od onoga što imamo uvijek preuzmemo više za svoje 
biti, tj. za svoju pravu egzistenciju. To se događa pomoću progre- 
sivnog usvajanja koje se sastoji od postajanja čovjeka čovjekom. 
Polazište Marcelove metafizike je pojam utjelovljenost pomoću 
kojega filozofski obrađuje problematiku “duša - tijelo" Za tu 
problematiku kaže da je izvan kompetencije razuma jer samom 
spoznajom ne može dohvatiti tijelo kao “svoje" nego kao “ovo". 
Kao “svoje? ga doživljava samo kroz čuvstvo i on odbija reći: ,ja 
sam moje tijelo“ jer bi to bio materijalizam. Ne smije reći ni da 
je istovjetan sa svojim tijelom jer onda njegovo tijelo ne bi mo- 
glo ići skupa s njegovim Ja. Bilo bi krivo reći da je tu posrijedi 
agnosticizam ili idealizam jer je biće za Marcela misterij i kao 
takvo ono je izvan kompetencije razuma. Biće samo u sebi nosi 
i sam čin spoznaje te zbog toga ono ne može biti objektivirano 
kao drugi predmet spoznaje jer bi za to bilo potrebno stajati iz- 
van tog bića. Dosljedno tomu, za Marcela ni egzistencija (ono 
najizvornije Jastvo) ne može biti objektivirano ni u kakvim po- 
jmovnim određenjima. Nema odgovarajuće ideje za egzistenciju 
jer je ona, kako Marcel kaže, ,neuhvatljiva apsolutna sadašn- 
jost.“* Ona međutim ipak postoji i mi je osjećamo u činima ljuba- 


vi, vjernosti i nade. Dakle, ako se netko zaslužuje nazvati fran- 

cuskim egzistencijalistom onda je to Marcel, a ne Sartre. 

Za kraj prvog dijela bloga o filozofiji egzistencijalizma samo ću 
još reći da vas molim, ako se sretnemo negdje na ulici i krenemo 
razgovarati o filozofiji egzistencijalizma ili nekim ključnim pitan- 
jima koja izlaze iz nje da mi ne spominjete Sartrea kao njezinog 


predstavnika, inače će naš razgovor odmah završiti na vašu štetu. 
Popis korištene literature 


Filozofija egzistencijalizma, u: Hrvatska enciklopedija, Leksik- 
ografski zavod M. Krleže, Zagreb 

Egzistencijalizam, u: A. ANZENBACHER: Filozofija, Zagreb, 
ŠK, 1992. 

Filozofija egzistencije, u: J. HIRSCHBERGER: Mala povijest filo- 
zofije, Zagreb, ŠK, 2002. 

D. PEJOVIĆ: Sistem i egzistencija, Zagreb, Zora, 1970. 

I. KALIN: Povijest filozofije, Zagreb, ŠK, 2004. 


Zbirka blogova 


170 





BOŽIDAR THEODOROS 


Filozofija egzistencijalizma II. dio - Svevremena aktualnost 


filozofije egzistencijalizma 


Nakon što smo u prošlom blogu istjerali Sartrea iz filozofije eg- 
zistencijalizma i pokazali kako Bog u njoj ima bitno mjesto u 
njoj, vrijeme je da se pitamo što nam to filozofija egzistencijiz- 
ma može ponuditi danas? Kada pitam to pitanje ono je upućeno 
konkretnom čitatelju ovog bloga. Da tebi, koji ovo čitaš. Da bi 
odgovorili na to pitanje pošteno bi bilo pojasniti njene implikaci- 
je kroz nekoliko filozofskih disciplina: ontologija, antropologija 


i etika. 


Ontologija filozofije egzistencijalizma 

Filozofija egzistencijalizma Martina Heideggera zapravo je on- 
tologija filozofije egzistencijalizma jer kod njega u prvom planu 
nije egzistencija nego bitak. Martin Heidegger je jedini koji je 
pitanje o biti svega što jest shvatio kao pitanje o sudbini Zapa- 
da. On naime govori o zaboravu bitka. Zaborav bitka za Heide- 
ggera znači iskustvo bitnog otuđenja čovjeka i bitka kao prave 
dimenzije cjelokupne povijesti Zapada. Sav svoj misaoni pokušaj 
Heidegger vidi kao uspomenu na bitak. Heideggerovo mišljenje 
dolazi iz iskustva zaborava bitka i zato on pokušava načiniti filo- 
zofiju koja bi bila još utemeljenija, nego bilo koja metafizika koja 


tijekom povijesti (od Anaksimandra i Aristotela do Descartesa 

i Kanta) nije uopće govorila o bitku kao takvom, nego se uvi- 
jek ticala samo bića krećući se u dimenziji bića, tj. nije se jasno 
vidjela ontološka razlika između bića i bitka. Dakle, problem u 
početku metafizike je mišljenje bića. Za metafiziku kaže da nije 
bila sposobna da samu stvar (Ding) pusti da bivstvuje u svojoj 
stvarnosti. U Descartesa nalazi prve znakove završetka zapadn- 
jačke metafizike jer je on nivelirani pojam bitka doveo dotle da 
svijet postane slikom subjekta. U Nietzscheovu nihilizmu konač- 
no vidi posljednji stadij metafizike (Descartesova subjektivnost 
postaje volja za moći) jer je u biti nihilizma bitak ništa. Prema 
tome, povijest metafizike kao povijest zaborava bitka je u svojoj 
biti nihilizam. Cijelim svojim djelom Heidegger nastoji izgovor- 
iti bitno iskustvo zaborava bitka i ukazati na bit današnjice. Želi 
pokazati da su, primjerice, pitanja o spoznaji, vanjskom svijetu 
i dr., teoretski moguća tek u nastojanju čovjeka da odgovori na 
pitanje što je istina njega samoga i svega što jest. Ishodište puta 
k tom bitku leži u opstanku čovjeka. Način bitka čovjeka Heide- 
gger označava kao opstanak (Dasein) ili tubitak. Bit toga tubitka 
je sloboda, a težište je stavljeno na egzistencijalnu odlučnost 
(Entschlossenheit). Odlučnost je u Bitku i vremenu mišljenja 
kao otvorenost tubitka za istinu kao svjetlo bitka. Valja spome- 
nuti da opstanak za Heideggera nije svijest nego egzistencija, i 
to egzistencija bitka-u-svijetu, bitka-kod, su-bitka, čuvstvovan- 


je, razumijevanje, govor, laćanje vlastitih mogućnosti, bitak-is- 

pred-sebe, strah, bitak k smrti, biti-duboko-držan u ništa. Ove 
“egzistencijale" kao nešto zajedničko povezuje vremenost ili po- 
vijesnost. Vrijeme kao zbivanje jest smisao bitka. Bitak se u ra- 
zličitim vremenskim razdobljima različito objavljuje čovjeku i to 
se događa neovisno o čovjekovu htijenju. Čovjek kao pastir bitka 
misleći čeka da mu se bitak ponovno obrati i njegov napor da 
se to dogodi što prije je uzaludan jer on nije gospodar povijesti, 
nego čuvar istine bitka. Istina bitka se javlja kao rasvjeta bića u 
otvorenoj neskrivenosti. Bitak se rasvjetljuje tako da se u isti mah 
prikriva. Prema tome, bitak se skriva ako se otvara u biće. To se 
naziva šutnjom bitka (epoche des seinćs) i ona pripada u skriveni 
karakter vremena. Kada se bitak otkriva, on utemeljuje povijest 
Zapada i u isti mah odvraća od mišljenja. 

U čovjeka se bitak otkriva tako što hipostazira u jedno biće koje 
nadilazi sva bića te je i samo najbićevitije, i onda iz tog bića proi- 
zlazi bićevitost svih bića koja tada u svakom biću gledanjem pre- 
poznaje prisutnost najvišeg bića što vječno prebiva iznad ostalih 
- što je prema mojem kršćanskom vjerovanju Bog. Kada bitak 
napokon u svom krajnjem sustezanju nestaje iz čovječeg tu, onda 


čovjek gubi tlo pod nogama i postaje bez-bitan. 

Antropologija filozofije egzistencijalizma 

U strukturama filozofije egzistencijalizma postoji pojam egzis- 
tencijalije (po uzoru na Heideggera) unutar kojih se nalaze an- 
tropološka razmišljanja o svjetovnosti, povijesnosti, tjelesnosti, 
su-bitku (društvenosti), nesposobnosti, smrti, spolnosti, stidu, 
strahu, posjedovanju itd. Čovjek može reflektirati svakidašnje 
iskustvo od kojeg filozofija polazi i filozofi filozofije egzistenci- 
jalizma drže da on pritom raspolaže dvjema mogućnostima: ob- 
jektivnom i subjektivnom refleksijom. Objektivnom refleksijom 
čovjek može apstrarhirati od samoga sebe, od svoje osobno-in- 
dividualne subjektivnosti i unutrašnjosti te svoj interes usm- 
jeriti na ono što je objektivno dano. U kategoriju objektivne 
refleksije također pripada i povratak na sebe npr.: ako mislim 
sebe kao živo biće, kao umno biće ili kao državljanina, moje je 
“ja pritom irelevantno i od njega apstrarhiram. Tipičan primjer 
za tu mogućnost je tehničko-znanstveni interes. Egzistencijalisti 
misle da se povijest filozofije do njih uglavnom kretala u znaku 
te objektivne refleksije koju oni različito obezvrjeđuju i kriti- 
ziraju. Gabriel Marcel u njoj vidi temeljnu težnju posjedovanja 
koja se očituje u racionalnom načinu svrstavanja u kategorije. 
Martin Heidegger smatra da je ljudski bitak u toj objektivnoj 
refleksiji neizvoran i propao. Subjektivna refleksija je čovjekova 
mogućnost da on samog sebe može zahvatiti kao mogućnost i 


filozofi filozofije egzistencijalizma visoko je vrednuju. U toj sub- 

jektivnoj refleksiji čovjeku je uvijek stalo do svojeg sebe-bivst- 
va, do subjektivnog bitka, koje se naziva egzistencijom i zato je 
subjektivna refleksija središnja tema antropologije filozofije eg- 
zistencijalizma. Ta mogućnost čovjeka osvještava u različitim eg- 
zistencijalnim doživljajima. Heidegger je doživljava kao poiman- 
je svojeg bitka-k-smrti. Kod Gabriela Marcela ta se subjektivna 
refleksija osvješćuje u mogućnosti samoubojstva, a kod Jaspersa 
u iskustvu krhkosti bitka koje možemo dobiti u graničnim situ- 
acijama. Razlika između subjektivne i objektivne refleksije je od 
presudne važnosti za antropologiju filozofije egzistencijalizma. 
Čovjekov je opstanak jednokratan, izniman, konačan i povijes- 
tan. Čovjekov opstanak razlikuje se od načina bitka svih drugih 
bića time što kod čovjeka egzistencija prethodi esenciji: čovjek, 
naime, nije unaprijed određen svojom biti, nego tek svojim op- 
stankom on određuje svoju bit. Jedan od antropoloških proble- 
ma kojim se bave različiti filozofi filozofije egzistencijalizma jest 
problem smisla. Zajedničko im je da bespoštedno razotkrivaju 
problematiku smisla svojstvenu čovjekovom bitku govoreći da 
čovjek u konačnosti i faktičnosti iskusi sebe kao slobodu i mo- 
gućnost. Jaspers ipak u graničnim situacijama (npr. u smrti kao 
posljednjem neuspjehu) vidi Božje znakove kao smisao koji 
moramo protumačiti. Meni su osobno najprihvatljivija razmišl- 
janja o smislu ona Kierkegaardova i Marcelova. Kierkegaard je 


jedinu mogućnost prevladavanja očaja vidio u egzistencijalnom 

vezivanju čovjeka za Boga. Jednako tako, za Gabriela Marcela iz- 
vorno egzistirati znači sudjelovati u božanskom bitku s ljubavlju, 


nadom i vjernošću. Dakle, možemo s čvrstom sigurnošću zakl- 
jučiti da se današnja filozofska antropologija ne može zamisliti 
bez poznavanja filozofije egzistencijalizma. 


Etika filozofije egzistencijalizma 

Filozofija egzistencijalizma je filozofija koja čovjeka radikalno 
poziva na egzistiranje. U tom pozivu se na najvlastitiji možeb- 
itak očituje i temeljna praktična-etička težnja. Čovjek je pozvan 
da iziđe iz svojeg samozaborava u svakidašnjem bitku-u-svijet te 
da se suoči sa svojom odgovornošću kao slobodna egzistencija. 
Za razliku od drugih bića, čovjek kao sloboda sebe čini ono što 
jest, i to je prvo načelo filozofije egzistencijalizma. Čovjek iz sebe 
čini što hoće jer nema unaprijed određene biti. Filozofi filozofi- 
je egzistencijalizma predočuju čovjeku njegovo vlastito sebstvo 
kao slobodu i kao mogućnost. Govore o slobodi, a da nisu ri- 
ješili problem samoga podrijetla slobode. Za slobodu kažu da 
je mogućnost između dobra i zla u promišljanju, ali ne govore 
o podrijetlu slobode. Oni se nastavljaju na Kanta koji slobodu 
shvaća kao transcendentalnu mogućnost danu od Boga. Kierke- 
gaard se u etici oslanja na kršćanstvo, ponajviše na prizore iz Sve- 
toga pisma u kojemu postoje modeli kako činiti dobro. To čini 


jer je iz same etike koja proizlazi iz filozofskog mišljenja čovjeka 

vrlo teško odrediti što je to dobro, što se može vidjeti na prim- 
jeru Kanta i Sokrata koji, iako su razvili svoje etičko mišljenje, u 
svojoj filozofiji nisu potpuno uspjeli dati sadržaj pojmu dobra, 
tj. odrediti što je ono što je etično. Aristotel se svojom “zlat- 
nom sredinom (ne valja ni previše ni premalo) najviše približio 
određenju sadržaja dobra i zla. Iz tih pokušaja možemo zaključiti 
da čovjek sam ne može odrediti ono što je dobro ili zlo jer nam 
taj sadržaj može dati samo Bog. On je to i učinio putem objave 
u Novom zavjetu, gdje nalazimo konkretne primjere onoga što 
je dobro i onoga što je zlo te neke etičke maksime kao što su: 
»Ljubi bližnjega svoga kao samoga sebe“. Upravo je u tome velika 
važnost religije; u njoj se etička teorija prakticira. Kierkegaard to 
vrlo dobro primjećuje i zato religiju drži posljednjim i najvišim 
etičkim stadijem koji čovjek može doseći. Heidegger također 
shvaća etiku kao teoretsku disciplinu jer etičke principe čovjek u 
praksi nikad ne izvršava. Što god čovjek činio, uvijek čini loše jer 
ne može postići savršene etičke principe. Primjer Isusa Krista mi 
ljudi praktično nikada ne možemo doseći jer smo grešni i nesav- 
ršeni u svojim činima, no možemo težiti tim etičkim principima, 
što se događa samo onda kada ih posjedujemo i upravo je to je- 
dina etičnost u nama. Etički principi se iskazuju u našoj slobodi 


koja je izbor između dobra i zla, ali i promišljanje. 

Zaključak 

Za suočiti se s patnjom, smrti, bolesti, očajem, tjeskobom, de- 
presijom i ostalim teškim uvjetima života i izvući iz njih smis- 
ao života potrebna je stanovita hrabrost. Egzistencijalizam se od 
toga jasno odvojio od lijevohegelijanaca koji su završili u mark- 
sizmu, gdje su za sva zla krivi zli kapitalisti i buržuoazija te vjeru- 
ju da će njihovom eliminacijom nestati svo zlo na ovom svijetu 
i da ćemo postići ćemo zemaljski raj, to jest komunizam. Tamo 
gdje je opasnost raste spasonosno rekao je Holderlin, pjesnik 
koji je usput rečeno drugovao s Hegelom! 

Kršćanska metafizika patnje i smrt daje nam rješenje, no i 
iskušenje. Pravi put je teži put, šumoviti. Stoga ću završiti upravo 
sa stihom spomenutog Holderlina urezan u Heideggerovu koli- 
bu prema svjedočenju našeg filozofa Danila Pejovića: 


»Behiite dein Herz mit allem Fleif3; denn daraus gehet das Leben“ 

Pravnici u povijesti 


“Ihe first thing we do, lets kill all the lawyers? (Prvo što treba- 
mo napraviti jest pobiti sve odvjetnike), kaže “Dick The Butch- 
er? u povijesnoj drami Williama Shakespearea Henry VI, drugi 
dio, četvrti čin, scena 2. Ta izjava samo potvrđuje koliko je bit- 
na uloga pravnika u povijesti, jer bez njih nema tko regulirati 
pravila društvene igre. Namjerno sam za potrebe ovoga eseja 
uzeo pravnike kao širi pojam od odvjetnika jer oni mogu biti 
odvjetnici, suci, službenici itd. Često su oni mnogo više od iskl- 
jučivo čovjeka struke, posebice odvjetnici čiji poziv zahtijeva da 
budu dobri pravnici, govornici, menadžeri, psiholozi i slično to 
jest njihova je uloga nužno višedimenzionalna. U povijesti, našoj 
hrvatskoj i svjetskoj, pravnici su ostavili velik trag i to ne samo u 
pravu već i drugim područjima ljudske djelatnosti. 

U antici susrećemo pravnika Demostena kojisnagom volje unatoč 
govornoj mani (brijanje glave na pola, vikanje prema valovima, 
oblutak pod jezikom) postiže slavu u svojim govorima (Filipike) 
u politici zbog kojih je naposljetku stradao povodom političkoga 
istupanja protiv Aleksandra Velikog, u obrani starih vrijednosti 
polisa.[1] Govor je uz pisanje najjače oružje pravnika, pomoću 
njega sa samo 20 godina dobio je parnicu protiv skrbnika koji su 
upropastili očevu imovinu.[2] Odvjetnik Ciceron slijedi njegov 


primjer u govorima, s tim da se bavi i književnošću i filozofijom, 

no zadesila ga je ista tragedija zbog političkoga istupanja protiv 
Marka Antonija u obrani starih vrijednosti republike. [3] Nije bez 
veze E. Scott Fitzgerald napisao u Notebook E :“Show me a hero 
and Ill write you a tragedy.“ (Pokaži mi heroja i napisat ću ti 
tragediju). [4] 

U srednjem vijeku pravnici kao glosatori na kanonima rimskoga 
prava, koje je preživjelo pad rimskoga carstva, vrše bitnu ulogu 
u izgradnji Europe.[5] Anoniman autor iz srednjega vijeka u 
književnosti progovara negativno o odvjetnicima u Farsi o ad- 
vokatu Pathelinu, i ta će karikirana i nepravedno generalizirana 
stigma odvjetnika kao pokvarenog građanina ostati u povijesti 
iz nekog razloga prisutna sve do danas.[6] Koliko je tanka linija 
između književnosti i prava govore dvije činjenice. Prva je ta da 
se u nas Hrvata za početak pismenosti na našem originalnom 
pismu glagoljici zapravo uzimaju pravni akti - Bašćanska ploča 
zapisana u kamenu, i prva hrvatska glagoljska knjiga Misal po za- 
konu rimskoga dvora te se oni danas podučavaju u srednjoj školi 
u sklopu nastave književnosti.[7] Druga je ta da je veliki pjesnik 
Francesco Petrarca koji je utjecao na brojne hrvatske pjesnike 
nesvršeni student prava.[8] Poznat književnik Ariosto Ludovico 
najprije studira pravo, zatim tek književnost, te uz brojne javne 
službe piše ep Bijesni Orlando.[9] Autor ovih redaka je za vri- 
jeme studija prava učio na trećem katu Nacionalne sveučilišne 


knjižnice gdje bi uvijek rado za odmor od krutoga pravnog tek- 

sta uzeo za čitanje Eseje svoga kolege Michela Eyquem de Mon- 
taignea, francuskoga pravnika i filozofa koji je nakon studija 
prava postao sudski savjetnik, a zatim se bavio politikom kao 
gradonačelnik Bordeauxa.[10] Uza sve navedeno upravo je 
zapanjujuća raskoš njegove erudicije i znanja u književnim ese- 
jima te se za njega može reći da je izvjesni Homo universalis baš 
poput renesansnoga genija Leonarda da Vincija, obzirom da se 
bavi gotovo svim aspektima ljudske djelatnosti. Njegov sunarod- 
njak, veliki dramatičar Jean-Baptiste Poquelin Moličre također je 
bio pravnik što samo ukazuje na točnost teze Otta Weinningera 
da je jedno od obilježja genija da u sebi može zamisliti karaktere 
različitih ljudi, i svetca i razbojnika, i kukavicu i hrabra čovjeka 
itd.[11] Univerzalnost Montiagnea i širinu duha Moličrea imao 
je i pravnik Johann Wolfgang Goethe. 

Pravo je studirao u Leipzigu i Strassburgu, u Frankfurtu je radio 
kao odvjetnik, a kasnije radi, prihvativši poziv vojvode Karla Au- 
gusta da se nastani u Weimaru, kao tajni savjetnik, to jest upravl- 
ja financijama i javnim službama.[12] Osim književnosti u kojoj 
je postigao svjetsku slavu (Patnje mladog Werthera, Faust) bavio 
se znanstvenim studijama (botanika, anatomija i osteologija) te 
čak polemizirao sa sir Isaacom Newtonom o prirodi boja. [13] 
Malo je reći da nitko u dosad navedenom nizu nije bio takozvani 
fah idiot, te se samo bavio strukom. 


Sada smo došli do dugačkoga 19. stoljeća gdje ćemo potražiti 

primjere pravnika u našoj hrvatskoj povijesti, čisto da ovo ne 
ostane ogled o pravnicima samo iz svjetske, premda hrvats- 
ka povijest jest dio svjetske povijesti - pošto nema svjetske po- 
vijesti bez nacionalnih povijesti. Čitatelj treba imati na umu da 
je dosadašnji niz pravnika u povijesti zbog opsega ovoga eseja 
selektivan, i takav će nastaviti biti do samoga kraja. O slici tih 
odvjetnika prije prvoga svjetskog rata možda je najbolji opis dao 
Milan Begović u advokatu Miki u Gigi Barićevoj, daleko bolje 
nego Krleža u liku Kamila Emeričkog.[14] U Hrvatskoj iz reda 
pravnika tu nalazimo u 19. stoljeću romantičnoga revoluciona- 
ra i političara Eugena Kvaternika koji je bio odvjetnik u Brodu 
na Kupi.[15] Njegova ideja samostalne države Hrvata te pokušaj 
ostvarenja te ideje kroz revoluciju i borbu za istu, koštala ga je 
života baš kao što su politički ideali koštali života njegovih kole- 
ga Cicerona i Demostena s početka ovoga eseja. Njegov stranački 
kolega Ante Starčević također je radio u odvjetničkoj kancelariji 
i snosio posljedice ideje koja se u to vrijeme činila nemogućom, 
no danas ga eto zbog toga nazivamo Ocem domovine premda 
on nije doživio ulazak u obećanu zemlju Kaanan.[16] Relativno 
nepoznato o poznatome Starčeviću jest da niti on nije bio fah 
idiot te da, osim što se bavio politikom govorio je sedam jezi- 
ka i bavio se publicistikom i književnošću.[17] Književnošću 
se bavio i pravnik te političar Ivan Mažuranić, nazvan banom 


pučaninom, pa je uz reformu pravosudnoga sustava i velike 

zakonodavne djelatnosti (odgovornost bana (vlade) Saboru, 
dioba sudstva i uprave te neovisnost sudaca, moderna upravna 
organizacija, racionalnija sudbena organizacija i racionalniji ka- 
zneni postupak, moderniji penološki sustav, sloboda tiska i po- 
rotno suđenje, uređeno je pravo na javno okupljanje, donesen je 
zakon o zavičajnoj pripadnosti, liberaliziran izborni postupak, 
uvedeni su zametci nekih javnih službi npr. statistička služba, 
javno zdravstvo, unaprjeđenje poljoprivrede, laicizirano je i 
poboljšano pučko školstvo i osnovano Zagrebačko sveučilište“ 
) ostao zapamćen u povijesti po svome književnom djelu Smrt 
Smail-age Čengića i nadopuni Gundulićevoga Osmana (XIV. i 
XV.).[18] O njemu je Starčevićev kolega pravnik Ante Kovačić 
imao negativno mišljenje (travestija Smrt Babe Čengićkinje na 
poznati Mažuranićev ep, 1880.) s pravaških pozicija, što je bio 
po skromnom mišljenju autora ovoga teksta sasvim neopravdan 
stav. [19] Njegov je roman U registraturi danas obvezna literatura 
u našem srednjoškolskom obrazovanju a uz to napisao je i roman 
Fiškal s autobiografskim elementima, gdje je glavni lik odvjetnik 
stoga je poput Goethea i Moliera on više poznat kao književnik 
nego pravnik.[20] Pravnici-književnici bili su i Ksaver Šandor 
Gjalski (Pod starimi krovovi, 1886.; Na rođenoj grudi, 1890.; Iz 
varmegjinskih dana, 1891.; Diljem doma, 1899.) koji se bavio ta- 
kođer politikom; te pjesnik Vladimir Vidrić poznat i po tome 


što je povodom otvaranja Hrvatskoga narodnoga kazališta 1895. 

sudjelovao u prosvjedu protiv Mađara (nosio studentski barjak) 
pa je bio uhićen i osuđen na četiri mjeseca strogoga zatvora. [21] 
Vidriću i Kovačiću je osim prava, politike i književnosti zajed- 
ničko to što su obojica završili u umobolnici - ništa čudno jer 
tanka je linija genijalnosti i ludila. Tragična sudbina, poput Ni- 


etzscheovoga ludila. 


Za vremenski skok s početka 20. do početka 21. stoljeća spome- 
nut ćemo relativno nepoznatoga pravnika Ivu Korskoga (1918.- 
2004.) čija je strast bila primarno politika, to jest konkretno 
starčevićanski ideal neovisne države Hrvata. Sa samo 19 godina 
kreće se kao student prava u katoličkim krugovima, piše antiko- 
munističke radove iz područja filozofije i prava, i biva zatvoren 
zbog svojevrsnoga političkoga aktivizma te je nakon što je dok- 
torirao pravo NDH dočekao u zatvoru. Nakon NDH odlazi u Ar- 
gentinu gdje je specijalizirao pravo industrijskoga vlasništva i vo- 
dio emigrantsku organizaciju, Hrvatsku republikansku stranku 
nakon smrti Ivana Oršanića kao predsjednik i urednik časopisa. 
Njegova erudicija došla je do izražaja u mnogim mu djelima (De- 
setotravanjska razmatranja, Izdaleka, I tvoj glas vrijedi, Iz ideala 
u stvarnost, Pet razgovora o Hrvatskoj, Hrvatski nacionalizam) 
koja su za cilj imala državu Hrvata čije je ostvarenje u povijesti i 
dočekao. U toj državi Hrvata međutim, pravnici poput njega do 


današnjega dana ne sudjeluju u stvaranju njene politike. Vlast i 

dominaciju u politici mlade države Hrvata je makijavelističkim 
metodama zauzelo nekoliko pravnika: Vladimir Šeks (otac Us- 
tava RH), Stjepan Mesić (bivši predsjednik u dva mandata), Ivo 
Josipović (bivši predsjednik u jednom mandatu), Zoran Mila- 
nović (bivši premijer) i Andrej Plenković (sadašnji premijer). Ne 
želim se upustiti u raspravu o njihovim svjetonazorima, već ću 
samo istaknuti da im činjenica što su pravnici nije bila na odmet 
u politici i našoj suvremenoj povijesti. Zapravo, kraj ovoga teksta 
želim posvetiti pravniku, to jest odvjetniku Tomislavu Jonjiću, 
koji je poznavao spomenutoga Korskog, i po svemu sudeći dijeli 
njegove ideale. Nad ocem Tomislava Jonjića, inače također odv- 
jetnikom, u bivšemu komunističkom režimu i bivšoj državi, gdje 
su gore spomenuta gospoda pravnici sasvim lagodno živjeli (uz 
izuzetak Vladimira Šeksa), vršena je ekstremna politička represija 
(Goli otok).[22] Mladi Tomislav Jonjić našao se devedesetih go- 
dina u obnovljenoj Hrvatskoj stranki prava, međutim kasnije 
se posvećuje poslu i obitelji, radi u veleposlanstvu u Švicarskoj, 
zatim kao odvjetnik i brani optuženike u Haagu, istodobno se 
posvećujući povijesnoj znanosti u čemu je i doktorirao na temu 
Hrvatska vanjska politika: 1939. - 1942., što je izdano u obliku 
knjige.[23] Dakle, on je doslovno pravnik u povijesti. Dugi niz 
godina uređuje časopis Politički zatvorenik. Sada je trenutačno u 
političkom životu udružio snage s intelektualcem i povjesničar- 


om Zlatkom Hasanbegovićem, te su na zadnjim izborima za EU 

parlament nastupili zajedno sa HSP-om koji vodi Karlo Starčević. 
[24] Ostaje nam za vidjeti hoće li hrvatska mladost iznjedriti još 
pravnika u povijesti, i to pravnika koji ne će biti samo fah idioti 
već pravnika koji će se okušati u umjetnosti, filozofiji, politici i 
općenito u znanosti. Tko kaže da više ne možemo imati pravni- 
ke većega značaja od svih dosada navedenih svijetlih primjera, 
ili barem njima ravnopravnih? Hoćemo li doživjeti nov naraštaj 
pravnika koji će Hrvatsku učiniti ponovno velikom? Na to nam 


odgovor može dati samo buduća povijest. 
Posvećeno T. J. 

velikim europskim reprezentantima svoga zvanja, osobito oni- 
ma pariškim. To su bili većinom ljudi znanja i duha, načitani, 
poznavaoci stranih jezika i kultura, izvrsni govornici debateri, 
verzirani više-manje u svim područjima ljudskoga znanja. Pro- 
cesi što su ih vodili, bili su dramatske senzacije, na koje je hrlila 
Publika i vraćala se s njih puna udivljenja. Klijentu, koga su oni 
branili, pretraživali su sve duševne trzaje i pa makar bio najokor- 
jeliji zločinac, nalazili opravdanja za njegov čin u misterijama 


ljudskog bića, u neodoljivoj okrutnosti udesa ili neslomljivim 

zakonima osjećaja. Ali i u sitnim konfliktima svagdašnjeg života, 
u malim razmiricama i sukobima, znali su upućivati svoje kli- 
jente na velikodušnost i strpljenje, obzirnost i čovještvo. Ponos- 
ni, odbijali su sve sumnjive poslove i onda kad su vidjeli da im 
drugi otimaju popularnost i klijentelu. A i oni, koji su među nji- 
ma bili manje skrupulozni u nastojanju da dođu do imetka i bo- 
gatstva, i oni su iskorištavali samo jače i moćnije, a štedjeli slabe 
i siromašne. Tražili su radije karijeru javnog i političkog života, 
do kojih su se uspinjali oportunitetom i kompromisima, pa se 
tako lišavali prigovora da zarađuju na tuđoj nevolji. Mika je od 
svog šefa poprimio čitav gospodski stav i ponosnu dostojanst- 
venost, koje nije više nikad izgubio, usprkos brutalnim ratnim 
i poratnim vremenima, koja nisu nijednu kastu tako demorali- 
zirala kao njegovu. On je odmah vidio da zvanje, kojemu se on 
želi posvetiti, uza sve svoje krutosti i tvrdoće, može biti humano 
i uzvišeno isto kao i liječnička, a katkad možda i više. I nastojao 
je stjecati što više znanja i iskustva, ne samo u svojoj struci nego 
u svemu što je otkrivalo čovjeka i njegovo mišljenje, djelovanje 
i osjećanje. Čitao je neprestano, kad god mu je posao dopuštao. 
Velika biblioteka njegova šefa stajala mu je na dispoziciji. Za- 
nimao se najviše za historiju, memoare, filozofiju, a napose je 
bio zanesen grčkom tragedijom, Shakespeareom, Rabelaisom i 
don Quijoteom. Mika je također imao mnogo smisla za humor. 


Njegov je duh bio neiscrpno vrelo dosjetaka. Njegova je fraza 

Mario Jurčec rođen je 16. 10. 1989. u Zagrebu. Diplomirao je 
na Filozofskom fakultetu u Zagrebu, a u svom znanstvenom 
radu bavi se proučavanjem neklasičnim logikama te povezanosti 
logike s različitim područjima od epistemologije, filozofije jezika 
i lingvistike. 

Do sada je objavljivao na portalima i tiskanim izdanjima poput 
Sloboda.hr, Energy Press, Maxportal, Hrvatsko slovo, Projekt 
Velebit i Obnova. 

U svom publicističkom radu, pišući o različitim temama od 
geopolitike, književnosti, kulturne politike i političke ekonomi- 
je, Jurčec heterodoksnim pristupom koji uključuje filozofiju, 
političku teoriju, teorijsku sociologiju i kulturnu teoriju, nastoji 
shvatiti aktualne i prošle fenomene u njezinoj širini, izbjegava- 
jući pretjerana pojednostavljenja i nekritičko preuzimanje sva- 


kodnevnih klišeja. 

Michel Houellebecq i europska kultura pesimizma 


Michel Houellebecq se vratio i ponovno uzbukao (književnu) 
javnost! Od svoga prvog proznog pojavljivanja s novelom “Širen- 
ja područja borbe" iz 1994. plijeni pozornost, ne samo književnih 
kritičara i intelektaulaca opće prakse, kojima njegov rad pred- 
stavlja samo jednu u nizu tema u razglabanju - od književnos- 
ti, glazbe, dnevne politike do sasvim banalnih, malograđanskih 
tema i zadovoljstava. Njegov tematski opus obuhvaća širok ra- 
spon fenomena raštrkanih između erosa i thanathosa : trans- 
gresija, sloboda, sreća, terorizam, transhumanizam, religijski 
fanatizam, identitet i konačno smrt. 

Kao i njegov prethodni roman “Pokoravanje" iz 2015., vrijeme 
izlaženja romana prati radnju romana. Aktualni događaji koji 
potresaju Francusku i šire snažan odjek u cijelom svijetu tako već 
drugi put rade savršen marketing Houellebecqu. Dok je “Pokora- 
vanje" roman o islamizaciji Francuske, izašao na dan bombaškog 
napada na redakciju Charlie Hebdoa, dotle “Serotonin', izlazi u 
doba pobune pokreta “Žutih prsluka? 

Od samog početka svoje književne karijere, ne samo da plijeni 
pažnju široke javnosti, on ju i šokira. Tome u prilog govore i sud- 
ski proces koji se vodio protiv njega 2002. zbog jedne rečenice iz 
njegovog romana “Platforme. Iako je optužba odbačena, Houel- 


lebecq je pokazao da unatoč svim utopijskim pričama o kraju 

povijesti i blagodatima slobode govora i liberalno-demokrats- 
ka društva poznaju cenzuru i policiju misli, danas poznatu pod 
sintagmom političke korektnosti. Sintagma koja se slijepo drži 
maksime Jacquesa Derridae o tome kako nema ničega izvan tek- 
sta, prosuđivat će tako djela koja im nisu po volji. Krajem deve- 
desetih, kritikom stvarnosti, otvarao je teme i tabue zapadnog 
društva o kojima je malo tko razmišljao, a još manje se usudio 
pisati. Samim time, za Houellebecga su se lijepile etikete koje su 
ga svrstavale u retrogradne ladice. Ladice pasatističkih stavova, 
tako će nakon “Širenja područja borbe" biti proglašen za anti- 
feminističkog i mizoginog pisca, nakon “Elementarnih čestica? i 
socijaldarvinistom i staljinistom! Inače, glavni lik romana je de- 
presivni genetičar Dzeržinski, što je očita aluzija na šefa Čeke, a 
svojim kasnijim djelima bit će žigosan kao islamofob. 

Svojim djelima u kojima je otvorio tabu teme zapada i predvidio 
mnoge, Houellebecq je stvorio svoj vlastiti stil. Stil po kojemu će 
postati poznat i osporavan u povijesti književnosti. Književnik 
s kojim ga često uspoređuju, a kojeg je često spominjao, Louis 
Ferdinand Celine jednom je kazao kako je stil jedino ono što je 
u književnosti važno. Za sve ostalo je kasno; po Celineu nema 
mjesta novim idejama, tehnika je nadvladala umjetnost, a jedina 
potraga i kreativnost koja ostaje piscu je upravo stil. Osporavan 
i kritiziran za svoga života, kao i Celine, Houellebecq je ipak za 


vrijeme svoga života doživio priznanja poput nagrade Le prix 

Goncourt ili nedavno kada ga je francuski predsjednik odlikovao 
medaljom Legije časti. Nakon sedam objavljenih romana, neko- 
liko objavljenih knjiga eseja i pjesama, bezbroj članaka, najviše 
francuske nagrade, može se slobodno reći da je Houellebecq 
najveći živući francuski pisac. Pretenciozno bi bilo reći, kako je 
najveći svjetski pisac ili kako živimo u “doba Houellebecqa", ali 
je sigurno kako je obilježio epohu kraja dvadesetog i početka 21. 
stoljeća! 

Unatoč svojoj originalosti i provokativnosti, pa i svojemu ose- 
bujnom individualnom stilu, Michel Houellebecq ostaje “ukori- 
jenjen u kulturi“ I to jednoj, velikoj kulturi. U francuskoj kulturi 
posebno mjesto oduvijek imaju književnost i filozofija. Samim 
time, prosječnost nema mjesta u njoj. Kultura u kojoj se književ- 
nost i filozofija svojom metapolitičnošću prelijevaju u politiku. 
Francuska je bila domovina modernog progresivizma. Ali, isto 
tako i domovina de Bonalda, Renana, Barresa, Celinea, Vennera. 
Osim toga, Houellebecq pripada još jednoj, široj kulturi. Eu- 
ropskoj kulturi pesimizma. Poput svojih uzora, o kojim je pisao 
ili spominjao u djelima, izravno ili neizravno, Houellebecq svo- 
jim radom nastavlja jednu vrstu svjetskog kretanja. Kultura pes- 
imizma, kao samosvojna vrsta europskog svjetskog kretanja, 
davala je važno mjesto umjetnosti. Pesimizam, kao protugibanje 
teško je bilo shvaćeno kao pokret ili samoidentifikacija autora. 


Tako je na Schopenhauerovo opisivanje tragične umjetnosti kao 

pesimističke, Nietzsche tvrdio kako je umjetnost ono što nad- 
vladava nihilizam. I Spengler, koji se u “Propasti zapada“ pod- 
rugljivo odnositi spram pesimizma, kasnije će napraviti zaokret i 
nazvati optimizam kukavičlukom. Pesimizam, kao protugibanje 
je, dakle, jedno opće mjesto velike umjetnosti Europe, jedna ve- 
lika ideja koja u sadašnjem gibanju vidi stagnaciju ili propast, 
naspram vedre, optimističke vizije napretka. Uostalom, nije li 
upravo i velikan prosvjetiteljstva, Voltaire u svom romanu “Can- 
dide" upravo ismijavao “najbolji od svih svjetova? matematičara 


Leibniza? 


Ethos suvremene književnosti: Schopenhauer u supermarketu 
Književna teorija druge polovice dvadesetog stoljeća raskinula 
je sa starom, pozitivističkom teorijom. Dug je to bio put koji je 
još od vremena ruskog formalizma s početka dvadesetog stol- 
jeća vodio sve do poststrukturalizma. U pogledu funkcionalno- 
sti književnosti, partijnost književnosti iz tridesetih i četrdesetih 
godina; pedesetih zamjenjuje poziv “angažirane? umjetnosti, on- 
ako kako je zahtijevao Sartre. Teza francuske Nouvelle critique, 
najbolje izrečena kod Rolanda Barthesa o “smrti autora, zauvi- 
jek prekida s pozitivističkom linijom začetom s Taineom prema 
kojoj je djelo plod triju faktora: čovjeka, pisca i njegove sredi- 
ne. Umjesto pisca i njegovog djela, po Barthesu, kritika u jeziku 


treba tražiti smisao djela. Mjesto istine u djelu sada ustupa ono 

valjanosti. 

Koja je onda funkcija književnosti i uloga kritike? Je li njezin 
posao provocirati i služiti aktivističkim potrebama ili biti u služ- 
bi marketinga i reklamne industrije? Houellebecqovi protagonis- 
ti često su profesori književnosti (Bruno u “Elementarnim čes- 
ticama' Francois iz “Pokoravanja"): na početku “Pokoravanja', 
duhovito primjećuje kako studij književnosti, osim akademske 
karijere, ne vodi nigdje. Ali, nije ni štetan. Tako djevojci koja se 
prijavi na posao prodavačice on može biti dobar pokazatelj in- 
telektualne živosti; što je pretpostavka za napredovanje. U eseju 
“Izaći iz 20. stoljeća" tako tvrdi kako književnost ne služi ničemu. 
Najbolji primjer za to mu je roman “Bjesovi" ; tamo je Dostojevs- 
ki izložio čitavu ljevičarsku ideologiju i njihove (buduće) zločine. 
No, ništa od toga nije utjecalo na buduće naraštaje; štoviše, lje- 
vičari su nad njome preuzeli monopol. Adornovo pitanje o mo- 
gućnosti pisanja poezije poslije Auschwitza, Houellebecq pre- 
formulira u: imali smisla odnosno može li se pisati znanstveno 
fantastična književnost poslije Hirošime? I odgovor je potvrdan; 
Hirošima je bila preduvjet da znanstvena fantastika dobije status 
književnosti. 

Napredak egzaktnih znanosti, naspram letargičnosti human- 
ističkih. Znanstvena fantastika tako može imati filozofijsku di- 
menziju, jer stavlja čovjeka u perspektivu. 


U drugom eseju “Različiti pristupi neredu“ problematici su- 

vremene umjetnosti pristupa s razine arhitekture, koja za njega 
kao i za mnoge teoretičare ima prvotno značenje za suvremenu 
umjetnost. Suvremena arhitektura je skromna i transparentna 
arhitektura, jer mora omogućiti brzi pokret ljudi. Prostor je sve- 
dena na čisto geometrijsku dimenziju. Suvremena arhitektura je 
svedena na program “kako izgraditi police u supermarketu“, u 
čemu mu i materijali kojim se koristi (staklo i plastični materi- 
jali) pomažu. Slično tome, na razvoj književnosti poslije Drugog 
svjetskog rata isto su utjecale promjene u tehnologiji. Linearno 
i ravno pisanje pisaćeg stroja, a kasnije osobnog računala, zami- 
jenilo je pisanje rukom; što je utjecalo na pojavu detektivskog 
romana i američkog novog novinarstva. To odvajanje od književ- 
nosti dovest će do pojave masovne industrije zabave i društva 
spektakla. 

Logika spektakla, logika je supermarketa. Ona, poput Schopen- 
haeura, ne vjeruje u povijest; ali ide i dalje od njega. Ne postoji 
samo jedna volja, čovjek supermarketa nije čovjek jedne želje. To 
vodi slabljenju volje u samog čovjeka. Masovno uvođenje referen- 
ci, reklama, slogana dovodi do slabljenja predodžbe. Umjetnost 
je komunikacija među ljudima. Književnost, po Houellebecqu, 
pokazuje svojevrsno protugibanje spram nihilizma suvremene 
književnosti. Ona je jedina konceptualna umjetnost danas. Riječi 
su koncepti. Ona nema logiku supermarketa. Za knjigu je po- 


trebno vrijeme, razmišljanje, sve ono što je nepotrebno za logi- 


Zbirka blogova 


200 


MARIO JURČEC 





ku supermarketa i brzinsko gibanje. Osim toga, čitatelji moraju 
imati stabilan život, a život potrošača je život slabića. Posebnu 
ulogu Houellebecq vidi u poeziji tjeskobe i ugnjetavanja. Suvre- 
mena poezija ne gradi više hipotetsku “kuću bitaka", kao što ni 
suvremena arhitektura ne gradi mjesto za stanovanje. Društvo 
koje nije u stanju proizvesti neku novu ideju, ima samo jedan 
estetski zadatak: prekinuti s potrošnjom, ne sudjelovati, drugim 


riječima: zakoračiti u stranu! 


Oswald Spengler u Parizu 2022. 

Spenglerova morfologija kultura i njeno propadanje u fazi cvili- 
zacije; središnje je mjesto u kontekstu povijesti europske kulture 
pesimizma. Učmalost i starost koji civilizaciju dovodi do kraja, 
zamjenjuje mladost i poletnost nove mlade kulture. Tu zakom- 
jernost je Spengler vidio na primjeru propasti Rimskog carstva 
i obnovi Euope pod karolinškom renesansom. Zima kulture, 
razdoblje kada je kultura raskinula sve veze između čovjeka i 
kulture, pojedinca i zajednice javlja se s prevlašću financijskog 
aspekta nad industrijom. U svojoj “Propasti zapada“ Spengler je 
prije sto godina tvrdio kako je zapad došao u fazu kada se više 
ne želi boriti, kada misli da je njegovo mišljenje univerzalno i 
vječno. Pojave poput “sekundarne religioznosti (sjajno opisane 
na primjeru new age sekte u Houellebecqovoj noveli “Lanzarote? 


i na njemu nastavljenom romanu “Mogućnost otoka“) govori 

kako moderni liberalizam nema više ni obilježja individualizma, 
već je zaglibio u stanje trajnog permisivizma. 

U “Pokoravanju" život protagonista sinkroniziran je sa radnjom 
romana. Tako se prikazuju glavne francuske stranke, Socijalistič- 
ka i stranke desnice, koje ne vide nikakvu prijetnju ni opasnost u 
pobjedi kandidata Muslimanskog bratstva. Štoviše, Socijalistička 
stranka prva ulazi u koaliciju s Muslimanskim bratstvom te na 
kraju popušta oko spora sa sastavljanjem vlade i prepušta mini- 
starstvo obrazovanja Muslimanskom bratstvu. Time napušta ne 
samo svoje važno biračko tijelo, već i ideju laiciteta obrazovanja. 
I glavni konkurent na predsjedničkim izborima, Marine Le Pen 
pokazuje znakove popuštanja: oblači se poput Angele Merkel, 
citira Julesa Ferryja i Condorceta. Glavni protagonist, profesor 
književnosti Francois ponaša se kao i cijela Francuska u romanu: 
očekuje pobjedu ljevice ili desnog centra prije prvog kruga; na 
dan drugog kruga odlazi na putovanje Francuskom, ni sam ne 
zna gdje. Sam priznaje kako “nije pazio na satovima povijesti“, 
a kada nakon pobjede Ben Abbesa, odlazi u poznato srednjov- 
jekovno hodočašće u Rocmadour, pred kipom Crne djevice ne 
osjeća ništa. 

Pobjeda Ben Abbesa i islamizacija Francuske prikazana je polag- 
ano i stupnjevito. U zajedničkoj vladi za premijera je postavljen 
praktični katolik i uvjereni laicist. Prvo na redu dolazi islamizaci- 


ja obrazovanja. Ben Abbes kao ekonomski model uvodi distrib- 

utivizam, katoličku ekonomsku doktrinu s početka dvadesetog 
stoljeća. Glavni cilj mu je obnova Rimskog carstva, naravno u 
novom, islamskom ruhu. Islamski tradicionalizam, onako kako 
ga shvaća prosječni Europljanin, je samo prafenomen iz kojeg će 


niknuti nova kultura. 

Dvadeset godina arheofuturizma- jedna anatomija 


Godine 1998. u izdanju francuske izdavačke kuće L/Encre izaš- 
la je knjiga čija se tematika ticala političke teorije i sociologije. 
Sam ton knjige nije bio nimalo optimističan: “Naša civilizacija 
je došla do vrhunca, ona koja je produkt moderniteta i egalita- 
rizma i slijedi nam konvergencija katastrofe. Mnoge civilizacije 
su nestale i to je utjecalo na određene dijelove svijeta. Danas, 
prvi put u povijesti, katastrofa prijeti čitavom svijetu“ stajalo je 
u predgovoru. 

Na prvi pogled radilo se o knjizi poput Kaplanove “Ihe Coming 
Anarchy? ili Huntingtonove “The Clash of Civilizations“, koje su 
nasuprot do tada prihvaćenom narativu optimizma, temeljenoga 
na znanstveno-tehnološkom napretku i nagloj pobjedi paradig- 
mi “trećeg vala" demokracije, pokazivali njihove proturječnos- 
ti. Ovaj put kritika je dolazila s druge strane svijeta, iz Europe, 
točnije Francuske. Radilo se o Guillaumeu Fayeu, 49-godišnjem 
novinaru, komentatoru s doktoratom iz političkih znanosti. Za 
razliku od Kaplana i Huntingtona, koji su na svoje pozicije doš- 
li iz raznih varijanti liberalno- demokratske paradigme, Faye je 
bio bivši član grupe GRECE poznate po kolokvijalnom nazivu 
»Europska nova desnica"? (Nouvelle Droite) koju je zbog neslag- 
anja s radom i programom napustio 1986. Spomenuta knjiga 


nosila je naziv “Arheofuturizam" (LArchćofuturisme) u kasnijim 

izdanjima i prijevodima s francuskoga poznatija i kao “Europs- 
ka vizija postkatastrofičnoga doba" (Archeofuturism: European 
vision of Post-catastrophic Age) ili “Tehno-znanost i povratak 
antičkim vrijednostima (L Archeofuturisme: Techno-science 
et retour aux valeurs ancestrales). Ideje izložene u knjizi pred- 
stavljaju orginalnu verziju akcelioranizma i tehnološkoga prim- 
itivizma; svojevrsnu desnu verziju postmodernizma, koja spaja 
visoku tehnologiju s tradicionalizmom, arhaičko s tehničkim 
sofisticizmom. Za jedne oblik tradicionalističke kontrainicija- 
cije, za druge genijalan koncept kako prevladati progresivizam 
i egalitarizam. Faye je svoje ideje arheofuturizma i konvergeci- 
je katastrofe nastavio razvijati u daljnim svojim djelima. Strogo 
govoreći, rad Guillamea Fayea možemo podijeliti na dvije faze: 


Prije arheofuturizma i nakon njega. 


Kritika Nove desnice: Nepročitani Gramsci 

Prvo poglavlje “Arheofuturizma" nosi naziv “Poruka Novoj 
desnici" u kojoj objašnjava svoje napuštanje iste, i 12-godišnju 
šutnju. 

Prvenstveno, radilo se o padu utjecaja “Nove desnice" u javnom 
prostoru, kako Francuske, tako i ostatka Europe. Časopisi koji su 
izdavali, prvenstveno Elements, gubio je sve više na značaju te 
se sa svojim temama i jezikom zatvarao u sve uži krug čitatelja. 


Kako u izdavačkom, Nova desnica je postajala sve zatvorenija i 

marginalnije utjecajna u općenitom društvenom pogledu. Faye 
navodi primjer sa Nacionalnom frontom (Front national): dok 
je GRECE sedamdesetih i početkom osamdesetih bila značajna 
grupa na desnici, Nacionalna fronta na čelu s njihovim predsjed- 
nikom Jean- Marieom Le Penom bila je marginalna, uskogrud- 
na, antieuropska i pro-američka stranka. Desetak godina kasnije, 
mnogi značajni članovi skupine GRECE postajali su članovi ili 
savjetnici Nacionalne fronte, poput Pierrea Viala i Jean-Yvesa Le 
Galloua. 

Razloge u stagnaciji Nove desnice Faye ne vidi toliko u cenzuri 
medija i šezdesetosmaša koji su preuzeli značajne poluge vlasti 
(svaka cenzura je na kraju poticajna) koliko u pogrješnoj strate- 
giji Nove desnice, izboru krivih tema i načinu obraćanja publi- 
ci. Prije svega navodi metapolitičku strategiju. Faye time misli 
na Gramscijevu strategiju kulturne hegemonije: “Nismo čitali 
Gramscija, a i ono što smo čitali nismo dobro razumjeli." Kultur- 
na hegemonija Gramscija imala je smisla u kontekstu Komunis- 
tičke partije Italije dvadesetih godina 20. stoljeća. Kako bi uspje- 
la, kulturna strategija mora biti poduprta od strane neke (jake) 
političke sile. Tu Faye vidi primjer različitih anti-rasističkih, soci- 
jalističkih udruga u Francuskoj osamdesetih i devedesetih godi- 
na, koji su bili usko povezani sa Socijalističkom partijom, poput 
SOS racisme. Nova desnica je tako sa svojim isticanjem parole: 


“sve je kultura" zaboravila da je ta strategija zastarjela stotinjak 

godina, te je i u otvorenijem političkom sustavu, gdje se svakih 
par godina održavaju izbori, neodrživa. 

Osim strateških pogrješaka, Faye vidi pogrješke i u ideološkim 
programima i temama. Najveće zamjerke uputio je anti amer- 
ikanizmu i podrškama politici “trećega svijeta" pod zastavom 
borbe protiv globalizacije i unarnog multikulturalizma. ,Ne pos- 
toji treći svijet kao takav“ po Fayeu, ideje trećega svijeta negi- 
raju sukob sjevera s jugom, i vode u agresivne, pro-islamističke 
stavove. Povezan s time je i koncept etnopluralizma koji je po 
Fayeu, obrnuta verzija multikulturalizma. U primjeni će dovesti 
do tribalizacije i getoizacije društva. Iako je u načelu protiv mi- 
gracije, etnopluralna paradigma ne sprječava, već ga neutralizira 
prihvaćanjem postojanja različitih ne-europskih zajednica. Ta- 
kođer, ono što je kritizirao bila je politička upotreba paganizma. 
On danas predstavlja samo folklor, bez ikakve vjere, organizacije 


bez čega nema ni metapolitičke strategije. 

Konvergencija katastrofe 

U srži kritike arheofuturizma je današnje stanje kao “kon- 
vergencija katastrofe", ideja da će Europu u razdoblju između 
2010- 2020. zahvatiti na više područja, uzrokujući krajnji kolaps. 
Katastrofa nije isto što i apokalipsa, ni dekadencija kao stanje 
u kojemu se sada nalazimo. Trivijalizirajući kompleksnu teori- 
ju kaosa matematičara Renea Thoma, Faye ju je primjenjivao 
na prošle i buduće događaje. Tako je smatrao da veliki događaji 
izbijaju iznenada, unutar kratkoga roka te imaju katastrofalne 
posljedice. Najočitiji primjer bio je pad komunizma, koji se zbio 
u nekoliko godina. Uzroke nadolazeće katastrofe prije svega vidi 
u sadašnjem metastizirajućem europskom socijalnom sustavu - 
demografskoj invaziji “juga* na “sjevernu hemisferu. pogotovo 
ako se uzmu sukobi na području sjeverne Afrike (puno prije tzv. 
Arapskoga proljeća i velikoga migrantskog vala), što pridonosi 
većem ukorjenjivanju radikalnoga islama na području Europe. 
UZ to, sadašnja kulturna politika europskih zemalja u području 
obrazovanja stoji s naglaskom na multikulturalizam (multirasi- 
zam) kao i vrijednosti sekularnoga republikanizma. 

Uz ove političko- demografske probleme, katastrofu vidi i u po- 
dručju ekonomije a prije svega, u području financija predviđa 
propadanje Francuske na razinu zemlje trećega svijeta. U “Ar- 
heofuturizmu* te u “Konvergneciji katastrofe" (La congergence 


des catastrophes), svojevrsnom nastavku “Arheofuturizma", piše 

kako do 2010. godine mora doći do velike svjetske recesije na- 
lik onoj tridesetih godina. Globalizacija, naročito ona ekonoms- 
ka, mora se sukobiti s univerzalizmom; čisto kao sukob između 
praktične i teorijske ideje. 

Dok je univerzalizam kompatibilan s državnom kontrolom gos- 
podarstva i zato je pogodan egalitarizmu; globalizacija je sušta 
suprotnost, više naklonjena slobodnijem, nereguliranom gos- 
podarstvu te je kompatibilna autarkiji velikih prostora. Upravo 
zato, autarkija ili poluartarkični blokovi velikih prostora, važ- 
na referenca u geopolitičkoj ideji arheofuturizma - eurosibiriji, 
postaje moguća u trenutku post-katastrofičnog doba, vremenu 
kada je univerzalističko potrošačko društvo propadnuto. Global- 
no gospodarstvo je fragilno, jer je bazirano na virtualnoj stvar- 
nosti, svojevrsna “casino“ ekonomija, bez ikakvoga upravljanja. 
Pozivajući se na znanstvenike poput Konrada Lorenza i Jeana Ro- 
standa, Fayeova antropologija definira čovjeka kao bolesno biće, 
koje čak i ne zaslužuje naziv Homo sapiens: ,čovjek nije mudar, 
samo je inteligentan" Naš neokorteks ne funkcionira dobro s os- 
tatkom našega mozga. Također s time u vezi, Faye vidi golemu 
katastrofu u zagađivanju, pogotovo u vezi koje tehnologija proiz- 


vodi u području zagađivanja okoliša i pojave novih bolesti. 

Arheofuturizam i vitalistički konstruktivizam 

Kao protuteže i protuotrov ovoj katastrofi Faye predlaže dvije 
ideje: vitalistički konstruktivizam i arheofuturizam. Sam ih na- 
ziva, pozivajući se ponovno na Renea Ihoma, radikalnu misao. 
Radikalna misao je jedina sposobna suprotstaviti se vladajućoj 
ideologiji. Ova ideja nije utopijska niti ekstremistička. Ona je 
revolucionarna i radikalna, jer zadire u sam korijen stvari. 
Vitalistički konstruktivizam kao ideja drugo je ime za anti-egali- 
tarizam. Pozivajući se na svog učitelja, talijanskoga pisca Giorgia 
Locchija, egalitarizam je središnja crta zapadnoga moderniteta. 
Želimo li izaći iz sadašnjega stanja, moramo se obračunati sa 
trenutnom situacijom, moramo razmišljati o anti-egalitarizmu. 
Vitalizam u sintagmi “vitalistički konstruktivizam" označava re- 
alizam i organski, ne-materijalistički mentalitet, humanost i au- 
tonomnu etiku; konstruktivizam kao povijesnu “volju za moć? 
i faustovski duh zapada. Trojstvo vitalističkog konstruktivizma: 
Nietzscheova volja za moć rimskoga poretka i realističke helenis- 
tičke mudrosti, protiv sadašnje civilizacije koja je produkt mo- 
derniteta i egalitarizma. 

Arheofuturizam kao strategija, doći će u razdoblju postaktastro- 
fičnoga doba, kada modernističke vrijednosti egalitarizma i indi- 
vidualizma više ne će imati primjenu na društvo. Doba u kojem 
živimo, doba je interregnuma, vrijeme koje prati kolaps starih i 


profilaciju novih vrijednosti. Arheofuturizam se sastoji od dvije 

vrijednosti: Povratku onome prvotnom (arche) i prevrjednovan- 
je suštine futurizma. 

Prihvaćanje arhaičkoga u području vrijednosti znači odbacivan- 
je modernističkog progresivizma. Arhaičko ne znači povratak 
u nazad, niti je oblik tradicionalizma, u smislu prijenosa vri- 
jednosti. Mišljenje kako je modernizam gledanje u budućnost, 
a arhaičko apelacija u prošlost je pogrješno. Modernitet je sam 
regresivan, dok je arhaizam futuristički. Arhaičke vrijednosti su 
biologističke, duhovne i hijerarhijske. Odbacivanjem progresiv- 
ističkih vrijednosti odbacujemo vjerovanja u egalitarna čuda, a 
isti se sastoji u optimizmu u beskonačnom rastu. 

Faye odbacuje linearno poimanje vremena i smatra kako esenci- 
ja tehnologije počiva upravo u arhaičkim vrijednostima. Ethos 
tehnologije i poriv za otkrićem proizlaze iz europske faustovske 
duše. Dvadeset prvo stoljeće bit će ono u kojem europska civili- 
zacija mora ući u svoju metarmorfozu, ili nestati. Sada ulazimo 
u četvrto razdoblje europske civilizacije. Prvo je, antičko razdo- 
blje, označavalo fazu rasta, a drugo fazu širenja i pokoravanja 
svijeta. Upravo u trećem razdoblju došlo je do otvaranja zapa- 
da svijetu, zbog njegove prometejske tragične duše što je ujed- 
no bilo i uzrokom njezina pada. Faye predlaže cikličko, sferično 
promatranje vremena, Nietzscheov “vječni povratak istome" te 
povratak mitu. Poput biljarske kugle koja se obija i vraća natrag, 


tako se i povijest vraća, ne u isto, već identično stanje. Nasuprot 

abrahamskim religijama, ova pozicija drži da sudbina i čudo nisu 
nadmoćni snazi ljudske volje. “Poput Ahileja, europski čovjek ne 
kleči pred bogovima, već čvrsto stoji ispred njih". Suština futuriz- 
ma sastoji se u planiranju i zapravo otkrivanju budućnosti. 
Arheofuturistička sinteza arhaičkih i futurističkih elemenata 
je mješavina apolonskih i dionizijskih vrijednosti. On se može 
sažeti u tri točke: 

1. Tehnologija i znanost nisu proizašle iz egalitarističkih princi- 
pa i vrijednosti, već iz etnokulturnoga naslijeđa antičke Europe. 
Faye duhovito primjećuje da Francuskoj revoluciji nisu bili po- 
trebni znanstvenici, osim u onoj mjeri kada su trebali unaprijedi- 
ti giljotinu. 

2. Arheofuturizam mijenja svjetonazor; budućnost se sastoji ne 
u povratku folkloru i povijesnom sjećanju, već u njenoj metar- 
morfozi. 


3. Arheofuturizam kao povratak redu, poretku. 


Kolonizacija Europe i perspektive Eurosibirije 

Etničko pitanje, uz ono ekološko, postat će jednim od najvažnijih 
u 21. stoljeću. Promjene koje su se dogodile osamdesetih godina, 
prije svega s masivnom imigracijom iz područja Afrike, promi- 
jenile su globalnu paradigmu sukoba zapad/istok i stvorili novu 
paradigmu sjevera protiv juga, koja postaje sve jače izražena. Pri- 


hvaćanje masovne migracije u zapadnom svijetu nije posljedica 

samo humanitarističke etike, već i zapadnjačkoga ernomazohiz- 
ma (mržnje prema svojoj etničkoj skupini) i ksenofilije (slijepe 
ljubavi prema svemu stranome). Guillaume Faye smatra da nije 
problem samo islamizam - razne inačice radikalnog islama, već 
islam sam. On zbog svoje prirode, svojih temeljnih postavki ne 
može supostojati u stranom mu civilizacijskome krugu. Etničko 
pitanje, koje razmatra u svojim kasnijim knjigama “Kolonizacija 
Europe" ( La Colonisation de VEurope: discours vrai sur Vim- 
migration et PIslam ) i “Razumjeti Islam? (Comprendre Vislam), 
mnogo prije početka velike migranstske krize, tvrdi da se ne radi 
o krizi već invaziji, nalik onoj u razdoblju od 5. do 8. stoljeća. No 
za razliku od te migracije, kada su na Rimsko carstvo navaljivali 
Goti, radilo se o plemenima istoga civilizacijskog podrijetla - in- 
deouropskoga. Zanimljivo je ovdje Fayeovo gledište na naciju i 
rasu. Nacija kao što joj ime govori, označava zajedničko podri- 
jetlo. Nacija ne obuhvaća tako jezik, ili barem nije nužno. Ona 
obuhvaća rasu. Ali rasa tu nije shvaćena samo kao antropološka 
oznaka, već prije svega - kao mentalitet. 

Faye predlaže geopolitički koncept “Eurosibirije" kao odgovor 
sjeverne hemisfere na najezdu sa juga. Eurosibirija kao imperij 
od Atlantskoga do Tihoga oceana. 

U takvom području mogle bi se provesti arheofuturističke ide- 
je, a gospodarstvo bi se temeljilo na koncepciji autarkije velikih 


prostora. Po Fayeu, prepreka ujedinjenju su uskogrudni, “mali? 

nacionalizmi. Ipak, predviđa princip “separacije" gdje bi svatko 


imao svoje mjesto u odnosu prema susjedima. 

Dominik Tomić ime je našeg najmlađeg suradnika - kako 
blogosfere Obnove, tako i časopisa. Iako najmlađi, jedan je od 
najkvalitetnijih i najčitanijih autora na blogosferi. Posljedica je 
to erudicije, načitanosti i pismenosti kojima odiše analitičnost 
u njegovim tekstovima. U ovoj zbirci predstavljen je trima tek- 
stovima: dvodijelnom analizom “Mi Europljani i naše zablude“ te 
tekstom “Nepoznati Voltaire i Francuska revolucija" Ovi tekstovi 
mogli bi bez problema proći bilo koju znanstvenu recenziju, a 
samo su dio Tomićeva rastućeg opusa. Topla preporuka za čitan- 


je autora za kojeg ćete sigurno čuti još mnogo puta. 

Mi Europljani i naše zablude, dio I 


Početkom 2019. godine na Instagramu i Facebooku kružili 
su oglasi inicijative EU-a Make.org, sa sjedištem u Ulici Loui- 
sa-Renća Villermća 4 u Parizu, koja je korisnike društvenih 
mreža i elektroničke pošte pozivala na izjašnjavanje o prijedlozi- 
ma drugih Europljana iznesenih u anketi ,,Mi Europljani“ (We 
Europeans) u sklopu inicijative, koje je prijavom na istu mogao 
podnijeti svaki stanovnik neke od država članica Europske Uni- 
je. Na tom zadatku, prema riječima sa službenih stranica inici- 
jative Make.org, ,WeEuropeans udružuje snage s VoxEurop sa 
ciljem identificiranja i analize pozicija političkih stranaka diljem 
Europe. Kao informativna platforma na deset jezika, VoxEu- 
rop pridonosi raspravi među europskim građanima o pitanjima 
od primarnoga značaja za Europu (okoliš, demokracija, nejed- 
nakost). Proizvedena od strane tima stručnih i strastvenih eu- 
ropskih novinara i prevoditelja, VoxEurop web stranica je slo- 


bodno dostupna zahvaljujući potpori njenih čitatelja.“ 

Glas Europe 

Krilatica spomenute inicijative VoxEurop (Glas Europe“) glasi 
»Za slobodni protok ideja“ (engl. for free movement of ideas), 
jasno istaknuta u desnom kutku glavne stranice. Ipak, brz- 
inskim pregledom samih naslova kolumni otkriva se uvid o jas- 
noj i neprikrivenoj usmjerenosti inicijative ka eurocentričnim 
stavovima, uz isključivost prema bilo kakvome euroskepticizmu. 
U prilog tomu svjedoče i sami naslovi članaka objavljenih na 
stranici voxeurop.eu, pa tako među ostalima autor Ahto Lobjak- 
as u članku ,Ihe rightwing tail wags the liberal dog“ 22. svibnja 
ove godine piše: ,Ihe upcoming European elections may return a 
smaller contingent of far-right deputies than feared. Eastern Eu- 
ropeans have become a Trojan horse in Europe“.[1] Uz vrlo nep- 
rimjerenu opasku o istočnoeuropljanima (u koje ulaze i njegovi 
sunarodnjaci Estonci) kao ,trojanskom konju za Europu“ (dokaz 
o prisutnosti “Europe dviju brzina" i na mentalitetskoj, a ne 
samo gospodarskoj razini), Lobjakas, kolumnist estonskoga 
Postimeesa i voditelj radijske razgovorne emisije ,,Stanje naci- 
je“ (est. Olukorrast riigis), Estonsku nacionalnističko-konzerva- 
tivnu stranku, poznatiju pod pokratom EKRE, svrstava u krajnju 
desnicu koja ,,sa samo 17,8 posto glasova (...) ne diktira političke 
izbore koliko lišava ostatak vlade svoga medijskog kisika“[2], na- 
dodajući i kako ,njezini vođe (...) glasno i neotesano nastavljaju 


pronositi svoja otvoreno rasistička, ženomrziteljska ihomofobna 

stajališta“[3]. Poprilično je to ,otvoreno“ i ,tolerantno“ obilježa- 
vanje euroskeptika u svrhu ,slobodnoga protoka ideja“. Zaniml- 
jivo je i umanjivanje glasačke potpore EKRE-a u sintagmi ,,samo 
17,8 posto glasova“, kao da se na gotovo 18 od 100 estonskih bi- 
rača slobodni protok ideja ne odnosi. 

Ann Ighe, urednica lista Ord&Bild, već u samom naslovu član- 
ka objavljenoga 22. svibnja usklikuje kako ,napokon, klimatske 
promjene postaju stvar politike“ (engl. Finally, climate change 
gets political) pozivajući se na rezultate anketa Eurobarametra 
koji analizira stavove švedskoga biračkog tijela ususret izborima 
za Europski parlament, te navodi kako su ,problemi koji najviše 
dotiču birače klimatske promjene, selidbe i desničarski popu- 
lizam“ uz kratak komentar ,a familiar European, if not global, 
landscape“ - krajolik sličan Europi, ako ne i svijetu“.[4] Da na- 
vedeno nije u potpunosti točno u istome tekstu donosi i sama 
autorica navodeći kako među švedskim strankama postoji ,opće 
opiranje (mrskost, oklijevanje, engl. reluctance) na uvođenje 
poreza na ugljikov dioksid (engl. CO2 Tax) na europskoj razi- 
ni, uglavnom zbog raširenoga straha od od širenja moći EU-a 
na nova područja (djelovanja)“[5] Zašto? Zato što francuski 
Žuti prsluci nisu prvenstveno podigli bunu na uvođenje poreza 
na ugljikov dioksid ,zbog raširenoga straha od od širenja moći 
EU-a na nova područja (djelovanja)“, već zato što su pripadni- 


ci pokreta, pretežno Francuzi srednjega i radničkoga sloja, pos- 

tupnom gentrifikacijom izbačeni iz iz središta velikih gradova i 
potisnuti iz njihovih predgrađa da bi ih mogli nastaniti afrički 
i arapski doseljenici pristigli tijekom migracijske krize[6], ali i 
zbog rasta cijene energenata, primjerice, dizela za 14-22% u 
razdoblju između studenoga 2017. i studenoga 2018.[7], djelo- 
mično uzrokovanih reformama premijera Emmanuela Macrona 
i loših gospodarskih rezultata njegove vlade (rast nezaposlenosti 
na rekordnih 9%[8|, rast broja Francuza ispod granice siromašt- 
va na 8,8 milijuna ili 14% ukupnog stanovništva Francuske[9], 
pad prosječne plaće zbog kojega je 5 milijuna Francuza u tom 
trenutku živjelo s osobnim mjesečnim prihodima manjim od 
855 eura[10]). Ekonomske reforme Macronove vlade uključivale 
su uvođenje novih osam poreza[11] kojima je udio državnih pri- 
hoda u BDP-u sa dotadašnjih 45% (tada najviša vrijednost među 
svim visokorazvijenim državama)[12] skočio na rekordnih 57%, 
16% više od prosjeka članica OECD-a.[13] Macronov porez na 
CO2 posljednja je kap koja je Francuzima prelila čašu. Osnivač 
talijanske skupine Žutih prsluka, trgovac Alberto Nardozzi iz To- 
rina, u svojoj je izjavi za britanski Ihe Guardian naznačio kako 
talijanska skupina ,,za razliku od Francuza podržava svoju vladu“ 
te se ,bori protiv intervencionističke politike Europske Unije“. 
[14] Prosvjedi žutih prsluka odvili su se iu Bruxellesu, Amsterda- 
mu, Rotterdamu i Haagu, no dok su oni u nizozemskim gradovi- 


ma bili miroljubive naravi (troje uhićenih u Amsterdamu[15)), 

prosvjednici u belgijskoj prijestolnici posezali su za kamenjem 
i pirotehnikom (vatromet, signalne rakete) na policiju, koja ih 
je rastjerivala vodenim topovima uz uhićenje 400 prosvjednika. 
[16] Uzroci, povodi, načini organiziranja i krajnji ishodi prosv- 
jeda razlikuju se od članice do članice i nije točno generalizirati 
stanje u Francuskoj na Italiju ili Belgiju. 

[1] https://voxeurop.eu/en/2019/27-voices-europe-esto- 
nia-5123254 

[2] Izvorni navod iz članka na engleskom: ,, However, the defin- 
itive component in the surprising three-party coalition which 
emerged after the elections is the extreme right. With just 17.8 
percent of the vote, the Estonian Nationalist Conservative Party 
- or EKRE as it is commonly known by its Estonian acronym — 
has captured the new governments agenda. It doesn't so much 
dictate the political choices, as it starves the rest of the govern- 
ment of all media oxygen.“ 

[3] Izvorni navod iz članka na engleskom: , Instead its leaders 
have, now in government, loudly and uncouthly continued 

to proclaim their openly racist, misogynist and homophobic 
views.“ 

[4]https://voxeurop.eu/en/2019/27-voices-europe-swe- 
den-5123229 

[5] Izvorni navod iz članka na engleskom: ,Commentators note 


a general reluctance among most Swedish parties to introduce 

a CO2 tax at the European level — mainly due to the widespread 
fear of extending EU powers to new domains.“ 

[6] Vidi Georges Bensoussan, Izgubljeni tragovi Republike (fr. 
izvornik Les Territoires perdus de la Republique - antisemitisme, 
racisme et sexisme en milieu scolaire) i David Goodhart, Velika 
zamjena (fr.izvornik Le grand remplacement). 

[7] https://www.vice.com/it/article/wj3n9b/chi-sono-gilet-gial- 
li-movimento-protesta-francia 
[8]https://lexpansion.lexpress.fr/actualites/1/actu- 
alite-economique/le-taux-de-chomage-stable-en-france-au-3e- 
trimestre-a-9-1_2049368.html 
[9]https://www.liberation.fr/direct/element/la-france-compte- 
88-millions-de-personnes-pauvres-soit-14-de-la-popula- 
tion_87172/ 
[10]http://www.efigaro.fr/conjoncture/2018/10/11/20002- 
20181011ARTFIG00231-cinq-millions-de-francais-vivent-avec- 
moins-de-855-euros-par-mois.php 
[11]https://lexpansion.lexpress.fr/actualite-economique/un- 
cabinet-d-audit-a-comptabilise-8-nouveaux-impots-depuis-1- 
election-de-macron_1977959.html 
[12]https://lentreprise.lexpress.fr/actualites/1/actualites/les- 
prelevements-obligatoires-ont-augmente-en-2017-a-45-4-du- 
pib-insee_1995179.html 


[13]https://www.lexpress.fr/actualite/societe/l-etat-edredon-a- 

etouffe-l-etat-regalien_1757331.html 
[14]https://www.theguardian.com/world/2018/nov/26/paris- 
begins-clean-up-after-gilets-jaunes-clash-protest-with-police 
[15]https://nltimes.nl/2018/12/10/limited-turnout-yel- 
low-vests-protests-netherlands-three-arrests 
[16]https://www.reuters.com/article/us-belgium-protests/ 
brussels-police-arrest-hundreds-in-yellow-vest-riot-idUSKB- 
N10700P 

Mi Europljani i naše zablude, dio II 


Ono što jest slično je sve jače opiranje prijetećoj islamizaciji Eu- 
rope, sve snažnije izraženo u ,starim članicama“ EU-a, državama 
Zapadne Europe i Beneluksa. Primjerice, Eric Zemmour u knjizi 
»samoubojstvo Francuske“ (fr. Le Suicide Francais) navodi kako 
je opis sigurnosnog stanja u Francuskoj ,narušavanje njezinoga 
ustavno-pravnog poretka na vlastitom teritoriju“*[1], opće stan- 
je nesigurnosti ,očitovano u porastu broja tzv. no-go zona“[2], 
oličenje bezvlašća i nemoći francuske policije. Samo u pokraji- 
ni Ille-de-France krajem 2018. postojalo je barem stotinu divl- 
jih naselja (slamova, fr. bidonvilles) koje francuska policija ,nije 
držala pod svojom jurisdikcijom“ tj. nije djelovala u njima.[3] 
Kao da to nije dovoljno, i sam Macron davao je neprimjerene iz- 
jave o ,uspostavi Islamske Francuske“[4] i pozitivnim vidovima 
islamizacije francuskog društva[5], usprkos jasnom opredjeljen- 
ju islamskoga religijskog vodstva protiv demokratskoga uređenja 


kao prihvatljivoga.[6] 


BREXIT, ali demografski 

Da otpor Europljana prema migrantskom valu ne-Europljana 
nije od jučer, dokazuje Douglas Murray u hvaljenoj Čudnoj smr- 
ti Europe koji svoje argumente nalazi u europskim istraživanjima 


javnoga mnijenja od 1950-ih do danas, u kojima su se Europlja- 

ni većinski protivili masovnim migracijama, dok su vladajuće 
strukture činile upravo suprotno, što je opisao sljedećim riječi- 
ma: ,Svo vrijeme Europljani su pronalazili načine pretvaranja 
da to (integracija useljenika, op.a.) može funkcionirati. Ustrajući 
primjerice, u stavu da je takva imigracija posve normalna. Ili, 
ako se integracija ne postigne u prvom naraštaju, možda će se 
to dogoditi s njihovom djecom, unucima ili nekom idućom gen- 
eracijom. Ili da uopće nije važno jesu li ljudi integrirani ili ne. 
Svo smo vrijeme odbijali prihvatiti mnogo izgledniju činjenicu 
da to jednostavno neće funkcionirati. Takav je zaključak posljed- 
njih godina migracijska kriza samo ubrzala.“[7] Uzrok tom stavu 
vidi i u popularnoj zabludi“ da se ,čini da je trenutačni stav 
da će se u nekoj fazi idućih godina ljudi iz Eritreje i Afganista- 
na u Europi pomiješati kao što su Đenovljani i Firentinci danas 
stopljeni u Italiju“[8], što za posljedicu ima sljedeće: ,,(...) zna- 
mo da Europljani ne mogu postati što god požele. Ne možemo, 
primjerice, postati Indijci ili Kinezi. A ipak se od nas očekuje da 
povjerujemo kako svatko na svijetu može doći u Europu i postati 
Europljaninom.“[9] 

Današnji multietnički kaos u Europi ima svoj uzrok u demografi- 
ji tj. njezinoj pogrješnoj političkoj provedbi u zemljama Zapadne 
Europe. Naime, dva svjetska rata u četvrtstoljetnom vremens- 
kom razdoblju desetkovale su europsku populaciju. Primjerice, 


Ujedinjeno Kraljevstvo izgubilo je u Prvome svjetskom ratu, 

prema službenom izvješću britanske vlade iz 1924., 744 000 vo- 
jnika[10] (bez kolonija), a u Drugome svjetskom ratu 357 000, 
uz 6 000 nestalih[11]. Commonwealthovo Povjerenstvo za ratna 
grobišta (Commonwealth War Graves Commision) popisalo je 
2014. 887 858 poginulih vojnika s Britanskoga otočja i njegov- 
ih kolonija[12] u Prvome svjetskom ratu, što znači da na sve 
kolonije aktivne u borbama Prvoga svjetskog rata otpada oko 
140 000 poginulih vojnika. Isto izvješće navodi oko 383 700 mrt- 
vih vojnika Britanskog Carstva u Drugome svjetskom ratu[13] , 
prema čemu na Krunske kolonije (Crown Colonies) oko 25 000 
poginulih vojnika, iako se navode brojevi i do 150 000 poginu- 
lih iz članica Commonwealtha (afričke, američke, istočnoazijske, 
europske otočne, bliskoistočne, oceanijske, južno i jugoistoč- 


noazijske kolonije). 


Zanimljivo je, dakle, utvrditi da iako je Britansko Carstvo zauz- 
imalo četvrtinu svjetskoga kopna i kontroliralo tri desetine sv- 
jetskih mora[14], većina stradalnika, ranjenih i mobiliziranih 
vojnika dolazila je s Britanskoga otočja tako da su, najvećem 
postojećem carstvu unatoč, narodi Britanskoga otočja pretrpjeli 
najveće demografske gubitke. 

Douglas Murray svoju knjigu započinje pregledom korjenite 
promjene etničke slike Britanskoga otočja u drugoj polovici 20. 


stoljeća osvrćući se na nespremnost i kratkovidnost u (ne)plan- 

iranju što konzervativnih što laburističkih vlada kroz desetljeća, 
koje je rezultiralo potpunom promjenom etnodemografske slike 
Britanije na popisima 2002., a napose 2011. godine. Ono što 
Murray uviđa zabrinjavajućim jesu reakcije na korjenite popu- 
lacijske promjene koje su bile ,neobično jednoglasne“ jer ,kad 
su političari svih velikih stranaka govorili o popisu rezultate su 
spominjali samo u slavljeničkom duhu“.[15] 

Nemoguće je ne primijetiti britanski demografski (a time i et- 
nički, kulturološki, društveni) paradoks. ,Tijekom većega dijela 
svoje prošlosti (...) Velika Britanija imala je izvanredno postoja- 
nu populaciju“ jer čak je i normansko osvajanje 1066. ,,za posl- 
jedicu imalo samo 5 posto normanskoga stanovništva Engleske“. 
[16] Ono što nisu uspjeli Normani, pošlo je za ruku musliman - 
ima, čiji je broj sa 1,5 milijuna 2001. porastao na 2,7 milijuna 
2011., premda i taj broj ,uvelike podcjenjuje stvarnost“. Naime, 
dvije općine s najbržim rastom broja muslimana, Tower Hamlets 
i Newham, bile su ,među onima s najslabijim odazivom na popis 


jer otprilike svako peto kućanstvo nije sudjelovalo u njemu“.[17] 

Ikarov pad 

Kao da demografske promjene i ekonomska stagnacija nisu 
dovoljne, francuska filozofkinja Chantal Delsol u svojem djelu 
»Suvremena zabrinutost“ (fr. Le suoci contemporain), na en- 
gleski prevedeno kao ,Ikarov pad“ (engl. Icarus Fallen), nihil- 
ističko, bezvrijednosno i dekadentno stanje europskoga društva 
uspoređuje s idejom stanja u kojemu bi Ikar bio, da je preživio 
pad. Razrađujući njezinu ideju, Murray se osvrće na europsku 
filozofiju koja je ,rastavila na dijelove samu sebe i sve ostalo, 
ali posve bez ideje kako da ponovno sastavi bilo što, a kamoli 
sebe. (...) Ako je preostala još koja prevladavajuća ideja, onda je 
to ideja da su ideje problem. Ako je preostao još koji zajednički 
vrijednosni sud, onda je to da su vrijednosni sudovi pogrješni. 
Ako je preostala još koja izvjesnost, onda je to nepovjerenje u 
izvjesnost.“[18] Chantal Delsol zamijetila je da je do duhovnoga 
pada ,,stare Europe“ došlo zato, jer je Europljanima ,posljednjih 
pedeset godina dobre sreće posve izbrisalo osjećaj za tragičnu 
dimenziju života“.[19] Murray primjećuje da je za vrijeme mi- 
grantske krize ,bilo nezamislivo da bi desničarski zapadnoeu- 
ropski vođa rekao makar pola onoga što bi rekao ljevičarski 
istočnoeuropski vođa“[20] navodeći primjer slovačkoga ljevičar- 
skog premijera Roberta Fica koji je, odbijajući prihvatiti kvote 
za preraspodjelu migranata, izjavio: ,Osjećam da u EU-u upravo 


činimo ritualno samoubojstvo, a mi samo gledamo.“[21] Unatoč 

prijetnjama, Fico nije odustao: ,Islamu nije mjesto u Slovačkoj. 
Migranti mijenjaju karakter naše zemlje. Mi ne želimo da se 
karakter ove zemlje promijeni.“[22] Mađarski premijer Viktor 
Orban 15. ožujka 2016. u svome govoru istaknuo je: ,Ovaj nas 
put opasnost ne napada kao što to čine ratovi i prirodne katastro- 
fe, iznenadnim povlačenjem tepiha pod našim nogama. Masov- 


na je migracija spori tok vode, koji malo pomalo erodira obale.“ 


Na Zapadu ništa novo 

Tako je govorio Remarque, a tako i danas pišemo ,Mi Europlja- 
ni“ (WeEuropeans). Ukupno 1,7 milijuna sudionika dalo je 11,3 
milijuna glasova u sklopu inicijative Make.org, a na stranicama 
inicijative (i konferenciji održanoj 22. ožujka) svečano je obja- 
vljeno deset najboljih. Čitajući prijedlog Andriania iz Grčke, 
šestoga najboljeg u izboru hrvatskih glasača, ,potrebno je zašti- 
ti radnička prava u svim zemljama EU-a“, ili prijedlog Salvado- 
ra iz Španjolske, devetoga u izboru, ,potrebno je imati jasne i 
transparentne informacije o svim projektima i sporazumima u 
Europskoj uniji“[23], teško se ne nasmijati na naivnost i pro- 
mašenost općenitosti tih pitanja. Pojam zaštite radničkih prava 
ili transparentnih informacija toliko su široki, ali i izlizani, da 
ih je nemoguće ovako trivijalizirati. Rumunj Gheorghe Adrian 
zahtijeva: potrebno je ulagati u obrazovanje i istraživanje“, kao 


da se dosad nije uložila ni lipa. Hrvatskim glasačima u ovome iz- 

boru najbolji prijedlog je uspostavljanje reciklažnoga programa 
na razini EU-a, kao da ih se ne tiče što Mustafa Ružnić, premijer 
Unsko-sanskoga kantona, graničnoga s Kordunom i Banovinom, 
ukazuje sljedeće: ,Evidentirano je na stotine prekršaja i krivičnih 
djela, 79 najtežih, ubistva, pokušaji ubistva, silovanje, bludne 
radnje, teške krađe. Nijedna policijska agencija se nije uključila u 
rješavanje ovih problema.“[24] 

No, trebaju li nam Ružnićeve riječi, kada i sami svjedočimo da 
migranti demoliraju planinarske domove[25] i otimaju strane 
državljane na našoj granici[26], ili što načelnik MUP-ove Up- 
rave za granicu Zoran Ničeno u HRT-ovoj ,Temi dana“ govori o 
nikada većoj brojki uhićenih krijumčara na hrvatskim granica- 
ma.[27] Obzirom na odgovore dobija se dojam da Hrvati žive u 
oblacima, ali stvarnost je drugačija. Stvarnost je da 43-godišnji 
karlovački šumar, koji je, braneći svoju imovinu, suprugu i šes- 
tomjesečno čedo od tridesetak migranata, u samoobrani ozlije- 
divši ilegalnog migranta iz Pakistana zaradio kaznenu prijavu, 
a ilegalac smještaj u bolnici.[28] U Pakistanu ne bijesni rat, a 
spomenuti maloljetnik (desetogodišnjak) sigurno nije spreman 
za europsko tržište rada. Zašto i bi, kada je Geld Miller iz švic- 
arskoga Neue Ziircher Zeitung izračunao da njemačke porezne 
obveznike svaki migrant košta 2500 eura mjesečno, što je iznos 
jednak prihodima od poreza prikupljenih od dvanaestorice rad- 


nika.[29] Zvuči održivo, zar ne? 


Obnova 


233 


DOMINIK TOMIĆ 


[1]https://www.lepoint.fr/societe/eric-zem- 
mour-predit-une-guerre-civile-entre-commu- 
nautes-18-12-2014-1890709_23.php 
[2]http://www.lefigaro.fr/actualite-france/2018/09/06/01016- 

en-france.php 

france_1578414 

[6] Vidi različite izvore: https://nationalinterest.org/feature/po- 
litical-islam-compatible-democracy-17731 
https://www.commdiginews.com/world-news/muslim-writ- 
er-explains-why-islam-and-democracy-are-incompa- 
tible-47245/ 
https://www.theatlantic.com/magazine/archive/1993/02/is- 
lam-and-liberal-democracy/308509/ 
https://www.jihadwatch.org/2016/09/canadian-imam-is- 


lam-and-democracy-are-absolutely-incompatible 

[7] Murray, Douglas. Čudna smrt Europe, Egmont, Zagreb, 
2018., str. 9 

[8] isto, str. 10 

[9] Isto, str. 11 

[10] Statistics of the military effort of the British Empire during 
the Great War, 1914-1920, Glavni stožer (Stationery Office) 
Ministarstva rata Ujedinjenog Kraljevstva, London H.M, 1924., 
dostupno na https://archive.org/details/statisticsofmili00grea 

iary Services of the United Kingdom 1939-1945, Glavni stožer 
Njezina Veličanstva (Her Majesty's Stationery Office, HMSO), 
naredba (command, cmd) br. 6832, str. 7 Vidi i: Haghton, Tim. 

1945-1989, Routledge, 2016., ISBN 9781317183907 

son, 2005., str. 236 

[17] Murray, str. 18 

[18] Murray, str. 233 


Obnova 


233 


DOMINIK TOMIĆ 


[19] Chantal Delsol u predgovoru engleskom izdanju Icarus 
Fallen, str. 20 

[20] Murray, str. 236 

[21] Fico: EU's migration policy is “ritual suicide; EurActiv, 26. 
siječnja 2016. 

[22] Fico sieht keinen Platz fur Islam in der Slowakei, Der Stan - 
dard, 27. svibnja 2016. 

[23] https://weeuropeans.eu/hr/hr 

granti-oteli-slovenca-te-se-njegovim-automobilom-odve- 

skosten-sind-ein-deutsches-tabuthema-Id.1316333 


Obnova 


237 


DOMINIK TOMIĆ 


Nepoznati Voltaire i Francuska revolucija 


Francois Marie Arouet - Voltaire - središnja je ustanova fran- 
cuskoga prosvjetiteljstva[1], već za života stekavši naslov vodeće- 
ga duhovnog autoriteta prosvjetiteljske Europe[2]. Romanom 
Candide ili optimizam (Candide ou YOptimisme, 1759.), u ko- 
jemu ironizira i satirizira filozofiju optimizma G. W. Lieblinza, 
a koje je i njegovo recepcijski najtrajnije djelo[3], ulazi u kanon 
europske književnosti i postaje neizostavnom figurom svih škol- 


skih književno-povijesnih i filozofskih pregleda. 


Nepoznati Voltaire - primjer oglivizma 

Premda nam se dvostoljetnim nastojanjima novina, školskih či- 
tanki i predavača sa sveučilišnih katedra »prodaje« priča o snošl- 
jivome intelektualcu pripisujući mu se citat nikada potvrđene 
autentičnosti[4], uvidom u Voltaireovu retoriku i djelovanje ta se 
slika značajno mijenja. 

Je li snošljiv čovjek, intelektualac, čovjek »otvorena uma« onaj 
koji izjavljuje da je »kršćanstvo divlja zvijer koja siše krv svo- 
jih istomišljenika«[5]* Može li se osoba koja je u pismu svome 
prijatelju zabilježila da bi »bila ludost postati mučenikom zbog 
istine«[6] biti prozvana vođom »prosvjetiteljskoga« pokreta? 
(Može, što mnogo govori i o samome tom pokretu.) Može li se 


takva osoba nazvati »slobodoljubivom«, koja usklikuje »uništite 

bestidnicu« (Ecras€z Vinfame)[7] upirući prstom u svoje nepri- 
jatelje te, poput Katonova »Ceterum censeo Carthaginem esse 
delendam«, ponoviti: »Sva svoja pisma završavam s Ecr. Linf. kao 
što je Katon uvijek govorio “Uostalom smatram da Kartagu treba 
razoriti'«, pri čemu Voltaireova Kartaga jest Katolička Crkva. [8]. 
Kako se ovaj Voltaireov diskurs uklapa u Orwellov obrazac 
»oglivizma«? Drug Ogilvy nije postojao, ali mu je Veliki brat uz 
pomoć lažnih fotografija, lažnoga životopisa i hibridnoga junašt- 
va stvorenoga ciljanom propagandom, udahnuo život.[9] Kao 
takav, Ogilvy klasično je oružje informacijskoga rata, kojim se 
»čovjeka može lišiti izravnoga iskustva o pojavama i činjenicama. 
Posljedica je navedenoga što čovjek pojavu i događaj prihvaća 
kao stvarne samo ako oni postoje u informacijskome prostoru. 
Razlog takve pojavnosti posljedica je medijske preplavljenosti 
obavijestima, a ne činjenicama.«[10] Tako nepostojeć Voltaireov 
citat (vidi bilješku br. 4) spretnim zahvatom počinje postojati u 
boljoj prošlosti te se posljedično, ovom »inverzijom sjećanja«, iz 
kolektivnoga pamćenja briše sve ono nepoželjno oko Voltaireove 
osobe, kako bi se nova slika stvorila pripisivanjem stanovitoga 


citata E. B. Halla, Voltaireu samome. 

Voltaireov »znanstveni rasizam« 

Mit o tolerantnom, prosvjetiteljskom Voltaireu, pada u vodu 
pred njegovim vlastitim riječima: »Bijelci su superiorni crncima, 
kao što su crnci superiorni majmunima, a majmuni kamenica- 
ma.«[11] 

U uvodnome dijelu svoga Eseja o običajima Voltaire naznačuje 
kako »samo slijep čovjek može posumnjati da su bijelci, crnci, 
albini, Hotenoti, Laponci, Kinezi, Amerikanci potpuno različite 
rase« zastupajući poligenetičku teoriju, po kojoj različite ljudske 
rase potječu od različitih praroditelja, a koja je poslužila »Eu- 
ropljanima, naravno i Francuzima, da na afričkome kontinen- 
tu uspostave robovlasnički sustav.«[12] Stoga Voltaire i kaže: 
»Nemamo prirodno pravo okovati stanovnika Angole« dodajući 
da »na to imamo sporazumno pravo. Zašto se prodaje taj crnac? 
Ili, drugim riječima, zašto se dopušta da ga se prodaje? Ja sam ga 
kupio, on mi pripada, što mu onda krivo radim? Radi kao konj, 
ja ga loše hranim, još gore odijevam, zapovijedam da ga izbati- 
naju kada ne sluša. Što je tu toliko čudno? Postupamo li bolje 
prema našim vojnicima?« No, Voltaire nastavlja i dalje: »Crnac, 
u odnosu na vojnika, ima prednost da ne riskira svoj život nego 
ga provodi u društvu svoje crnkinje i svoje crnčadi.«[13] 
Načelom inverzije Voltaire robovlasništvo nad crncima pozitivi- 
zira ustvrdivši: »Crnac koji prodaje samoga sebe luđak je, a otac 


koji prodaje svoga malog crnca barbar je. A ja se ponašam ra- 

zumno tako što ga kupim i time mu dajem priliku da radi na mo- 
joj plantaži.«[14] Zanimljivosti radi, Voltaireov primjer slijedit 
će i njegov prijatelj John Locke, koji će zarađivati na trgovanju 
dionicama kompanije Royal African, koja se bavila trgovinom 
crnačkim robljem.[15] 

Voltaire će u prvome poglavlju Rasprave o metafizici (1734.) 
iznijeti pretpostavku kako se filozof s Marsa u potrazi za ljud- 
skim bićem i njegovim glavnim osobinama iskrcao na Zemlju, 
u državu nazvanu Cafri. Priča se nastavlja ovako: »Vidim maj- 
mune, slonove, crnce koji, čini se, svi imaju nekakv tračak nesav- 
ršena razuma (...) Kada bih na prvi dojam prosuđivao, bio bih 
sklon misliti da među tim bićima, slon onaj koji je razuman. Ali, 
da ne sudim lako, promatram neko mladunče od šest mjeseci, 
slonića, lavića, psića. Opažam, bez trunke sumnje da te mlade 
životinje imaju neusporedivo veću snagu i spretnost, više ideja i 
strasti, bolje pamćenje od jednoga malog crnca. Opažam i to da 
poslije nekog vremena on ima toliko ideja kao i oni svi zajedno. 
Isto tako opažam da te crne životinje među sobom govore bolje 
i raznolikijm artikularnijim jezikom negoli druge životinje (...) I, 
naposljetku, dugim promatranjem skromnoga stupnja superior- 
nosti koju oni s vremenom dobiju nad majmunima i slonovima, 
usuđujem se na procijeniti da je tu riječ o čovjeku.«[16] 

Ovaj prikaz najbolje ćemo zaokružiti anegdotom iz Voltaireo- 


va života. Naime, po pronalasku fosiliziranih riba i školjaka u 

talijanskim Dolomitima, Voltaire se uznemirio istime, bojeći se 
da bi ta (paleontološka) otkrića mogla u ljudma potaknuti vje- 
rovanje da se opći potop, u određenome povijesnom razdoblju, 
doista dogodio. Stoga je u svojoj akademskoj disertaciji iz 1746. 
godine utvrdio da su te ostatke donijele i ondje ostavile »bezbro- 
jne mase hodočasnika i križara na povratku iz Svete Zemlje.« O 
ovoj izjavi književni kritičar Erich Auerbach napisat će: »Svojim 
budalastim ismijavanjem fosila pronađenih na Alpama Voltaire 
je pokazao vrstu neurotičnoga straha.«[17] 

Na kraju će i sam Voltaire u pismu Ihćriotu zapisati: » Treba znati 
lagati kao sam vrag, odvažno lagati, a ne se pritom stidjeti. Treba 


znati lagati sada i uvijek, a ne samo u jednome trenutku.« [18] 


Voltaire i Francuska revolucija 

Španjolski političar, filozof i diplomat Juan Donoso Cort6s, koji 
je do izbijanja »majke svih revolucija« bio umjeren liberal, u 
svome je Govoru o diktaturi iz 1849. ustanovio: »Ova revolucija 
je tvrdila da će svijetu donijeti vladavinu slobode, jednakosti i 
bratstva. Sada pak, moja gospodo, što je ova revolucija donijela? 
Ona je učinila nužnom slobodu diktature, ona je tu diktaturu 
proglasila i odmah sebi prisvojila; ona je u ime jednakosti iznašla 
diktaturu novoga plemstva partijskih drugova; i konačno: u ime 
bratstva na ulicama Pariza međusobno su se poklala opoganjena 


braća. Ova republika, koja se naziva republikom triju istina, ja 

kažem da je to laž. Ja se odričem ove republike, jer je to republika 
triju laži.«[19] 

Općepoznato je da su Sjedinjene Američke Države podržale 
i pozitivno vrjednovale revoluciju, to više što su u njenoj pri- 
premi sudjelovali američki političari i masoni Benjamin Frank- 
lin i Marie Joseph Marquis de Lafayette te što je uslijedila nakon 
Američke revolucije (1776.).[20] U Međunarodnom leksikonu 
masonerije stoji pak ključno priznanje: »Masonerija nije ništa 
poduzela da bi organizirala revoluciju. Ona je dala Francuskoj 
ideju o jedinstvu roda ljudskoga, poučena od Franklina i Lafay- 
etta, formulirala je ljudska i građanska prava, i u njenome je u 
krilu dozrijevala duhovne ideje 1789. A što je slijedilo nakon 
1791. nema više veze s ovim idejama.«[21] 

Naime, u vrijeme Revolucije, u Francuskoj je bilo 629 mason- 
skih loža, od toga u Parizu 65, a ukupan broj slobodnih zidara 
bio je oko 70 tisuća članova. Na izborima za Skupštinu državnih 
staleža u svibnju 1789. (neposredno prije izbijanja revolucije) 
dvije trećine izabranih delegata bili su masoni, njih 477.[22] 
Teoretičari, organizatori i agitatori revolucije bili su članovi ilu- 
minata, francuski i ini masoni, okupljeni oko slobodnozidarske 
krovne frakcije Veliki Orijent (Grand Orient, osnovan 24. svibn- 
ja 1773.), napose masoni združeni u prestižnu parišku ložu »Les 
Neuf Soeurs« u kojoj je upravo tih godina veliki meštar bio Ben- 


jamin Franklin, budući predsjednik SAD-a. U tu je ložu, kojoj je 

sjedište bilo u negdašnjem samostanu isusovačkoga novicijata, u 
svojoj 84. godini života, 17. veljače 1778. svečano bio primljen i 
Voltaire, u nazočnosti dvjesto i pedesetorice masonske braće. [23] 
Tom prigodom veliki meštar lože uputio je Voltaireu pozdravnu 
riječ: »Predragi moj brate, vi ste bili slobodni zidar još prije ne- 
goli ste primili ovo obilježje i vi ste ispunili odgovarajuće obveze 
još prije negoli ste za to od nas primili zaduženja«[24]. 

Dokaz da je revolucija bila dugoročno pripremana u Francuskoj 
i izvan njezinih granica služi pismo što ga je DAlembert uputio 
Voltaireu 23. studenog 1770., gotovo devetnaest godina prije iz- 
bijanja revolucije, a u njemu piše: »Na našoj strani imamo caricu 
Katarinu, pruskoga kralja Friedricha II., Kristijana VII. iz Dan- 
ske, kraljicu Švedske, Ulricha iz Brandenburga i njegova sina, 
budućeg Gustava III., kralja Poljske, mnogo kneževa Carstva i 
cijelu Englesku.«[25] 

Revolucija kao visceralna mržnja protiv »trona i oltara«[26] 
možda se najbolje može sažeti u rečenici Denisa Diderota, glav- 
noga urednika i izdavača Francuske enciklopedije: »svijet neće 
biti sretan dok posljednji kralj ne bude zadavljen crijevima posl- 
jednjega svećenika.«[27] A tu su ideju zdušno podupirali brojni 
intelektualci toga vremena, od Voltairea, Holbacha, Helvetiu- 
sa, Rousseaua, D'Alemberta do Condorceta, Dantona, Marata, 


Montesquieua. Roberspierrea i drugih.[28] 

Umjesto zaključka, još jedna crtica iz Revolucije 

Jedan od prvih suvremenih genocida zbio se u pokrajini Vande- 
ji, gdje su jakobinske snage usmrtile oko 120 tisuća ljudi zbog 
njihove pripadnosti katoličanstvu.[29] Za ovaj pokolj nije se sa 
sigurnošću znalo sve do otkrića »kartona BS/8« u Povijesnome 
arhivu Francuske vojske, koji sadrži korespondenciju između 
revolucionarne vlade u Parizu i vojnih zapovjednika u Valdeji od 
1793. do 1794. godine. U tim se zapisima (korespondencijama) 
nalazi zapovijed iz Pariza »potamanite ih sve - rat neće završiti 
dok ne nestane i zadnji stanovnik Vandeje« kao i odgovor gen- 
erala Turreaua: » Vandeja treba postati nacionalno groblje.«[30] 
Republikanski general Westermann u pobjedničkome je zanosu 
izjavio: »Vandeja više ne postoji! Umrla je pod našim slobodar- 
skim sabljama, sa svojim ženama i svojom djecom. Zgazio sam 
djecu kopitima mojih konja, masakrirao žene da više ne rađaju 
bandite. Ne mogu sebi predbaciti da sam ikoga zarobio. Sve sam 
uništio... Ceste su posijane leševima. Ima ih toliko da na nekim 
mjestima tvore piramidu.«[31] 

Od jednakosti, slobode i bratstva u ovoj klaonici ni slova. Sapi- 


enti sat. 

Suprotno naslovu posljednjeg poglavlja, ovdje nisu zastupljeni 
svi ostali autori, bilo oni koji redovito pišu za naš blog i časopis, 
bilo oni koji su se na našim stranicama pojavili samo jedan put. 
Ovdje su izabrani tekstovi autora koji su se na našim stranica- 
ma pojavili jednom, ali su postigli veliku čitanost i praćenost. 
Svakako se nadamo kako će Vas ovi tekstovi odvesti na trag naših 
drugih, ovdje neobjavljenih autora, kao što su Marko Paradžik, 
J. Benjamin Williams, Edin Muftić, Ricardo Bottino, Ivan Dadić 
(koji se istaknuo prijevodima Chestertonovih eseja), Tomo Hun- 


jak i drugi. 

Tradicionalno tetoviranje Hrvata katolika 
u Bosni i Hercegovini 


Dražen Stojanović 


Rijetki su oni koji su se sustavno i znanstveno uputili u obradu 
ove teme. Zadnji i ujedno važan sustavan pokušaj znanstvenog 
istraživanja ove pojavnosti bio je za vrijeme poznatog arheologa 
i povjesničara Ćire Truhelke. 

Naravno, kroz vrijeme na istu temu se nadovezalo mnogo drugih 
istraživanja i teorija, često u domeni pseudo znanosti ili pokušaja 
lakšega objašnjenja i tumačenja tradicije, koja danas dobiva jed- 
no novo značenje i dimenziju. 

Sve ono što je tipično niklo iz naroda kao što su priče, legende, 
pa u ovom slučaju i samo tetoviranje, podložno je raznim tu- 
mačenjima i raznim dodatnim pojašnjenjima koje narod usmen- 
om predajom s koljena na koljeno prenosi. U vrtlogu povijesnih 
promjena sve je podložno nestajanju, a tako je i s tradicionalnim 
tetoviranjem Hrvata katolika u Bosni i Hercegovini. No, kreni- 
mo na početku od povijesnih pojašnjenja. 

Bosna i Hercegovina u svojoj specifičnosti stoljećima je bila 
raskrižje kultura i susreta dviju civilizacija, Zapada i Istoka. Čes- 
to na vjetrometini povijesti izložena raznim, kako vanjskim tako 


i unutarnjim utjecajima, nemirima, ratovima i previranjima, diči 

se svojom današnjom raznolikošću, ali i teškim povijesnim bre- 
menom kojeg su na jedan osobit način nosili i još uvijek nose 
Hrvati u Bosni i Hercegovini. Hrvatski korpus često je bio pod 
izravnom prijetnjom nestajanja s područja BiH, ali unatoč sil- 
noj povijesnoj nemilosti, on kao takav je očuvao svoj identitet. 
Najvažniji dijelovi identiteta jednog naroda njegovi su jezik i 
tradicija, a budući da je tradicija jedan dosta širok pojam ovd- 
je ćemo samo staviti naglasak na tradiciju tetoviranja. Povijest 
tetoviranja Hrvata katolika u BiH seže u Osmansko doba. Na 
stranicama Wikipedije možemo naći jednu dosta šturu povijest 
te tradicije: ,, Najviše se prakticirala kada je Bosna i Hercegovina 
pala pod osmanlijsku vlast. “Sicalo" se ruke, čela i prsa. Zemljop- 
isno je ovaj običaj najviše bio raširen među Hrvatima u Bosni, 
nešto manje u Hercegovini, Turopolju, a postojao je iu Dalmaci- 
ji. Kako su Turci otimali kršćansku djecu i slali ih u Tursku da 
budu janjičari i sluge (kao što su oteli i djecu bosanske kraljice 
Katarine koja je BiH u nasljeđe ostavila Svetoj Stolici u Rimu, sve 
dok joj se djeca ne vrate katoličkoj grudi i vjeri), katolici su tako 
željeli zaštitili svoju djecu i zauvijek ih obilježiti, kako bi znali 
kome pripadaju. Kasnije su Turci običavali iskoristiti pravo prve 
bračne noći, tj. spavali bi s tek vjenčanom djevojkom prije nego 
to učini njezin muž. Po predaji, katolici su tako tetovirali svoje 
djevojke, kako bi bile odbojne muslimanima i kako bi u sluča- 


ju da ih odvedu, uvijek znale tko su nekada bile. Tetovirana su 

muška i ženska djeca od 3. do 18. godine i to na blagdan Svetog 
Josipa, Blagovijest, Veliki Petak i u Korizmeno vrijeme pomoću 
prirodnih materijala kao što su med, ugljen, pljuvačka i majčino 
mlijeko. Teme su bile razbojnički križ, Jeličin križ itd. Tetoviran- 
je je bilo redovito do 1938. godine, a od onda je u padu. Zadn- 
ja osoba koja se sicala tradicijskim načinom rođena je 1969., a 
mati ju je sicala 1984. godine.“ Iz povijesti je jasno vidljivo da je 
pripadanje hrvatskom korpusu značilo i automatsko pripadanje 
Katoličkoj Crkvi. Hrvati i danas njeguju svoj identitet, a posljed- 
nja kraljica Bosanskog kraljevstva Katarina Kosača-Kotromanić 
(1425. Blagaj, BiH — 1478. Rim, Italija) među Hrvatima se štuje 


kao žena na glasu svetosti. 


Bosanski kraljevi nazivali su se često i kraljevima Hrvata, a ispre- 
pletenost povijesti dviju kraljevina Bosne i Hrvatske je stoljetna. 
Vratimo se na temu tradicionalnog tetoviranja. Iz kratke povijes- 
ti te tradicije tetoviranja ili ,,sicanja“ vidljivo je da tradicija ima 
svoj kontinuitet sve do danas, kada pojedini moderni tattoo ma- 
jstori iste motive tetoviraju mladim naraštajima. 

Samo tetoviranje izaziva čuđenje, jer nije nešto svakodnevno, ali 
je ipak sveprisutno. Postoji čitava povijest tetoviranja u raznim 
kulturama i narodima. Čak je i ledeni čovjek Otzi (nađen u Alpa- 
ma, a živio prije 5300 godina) na sebi imao tetovaže. Oslikavanje 


ljudske kože izaziva maštu i kao takvo često je danas sredstvo 

moderne umjetnosti. Teme i motivi su kod tetoviranja različiti 
kao što je i sama motivacija tetoviranog pri tetoviranju različita. 
Tetoviranje Hrvata katolika u BiH ima jednu povijesnu pozadinu 
koja iako na oko izgleda čvrsta i dobro utemeljena, podložna je 
daljnjem istraživanju i tumačenju. Budući da je motiv ,sicanja“ 
uglavnom križ kao znak raspoznavanja i zaštite, postoje i razne 
teorije o tome odakle je preuzet motiv križa, uobičajen za tetovi- 
ranje kod katolika. Teorije su razne i one se istraživanjima multi- 
pliciraju. Ovdje ću samo navesti dvije koje se stalno uzimaju kao 
vjerodostojne u tumačenju pojavnosti tetoviranja. Prvu teoriju je 
iznio fra Zvonko Martić koji je proveo niz istraživanja u vezi sa 
tradicionalnim običajima katolika u Bosni i Hercegovini i smatra 
da neka istraživanja pokazuju da su tetovaže križeva na rukama 
katolkinja bile prisutne i u predslavenskom periodu na Balkanu. 
Sličnu teoriju zastupa i Truhelka u svojem istraživanju u kojem 
kronološki spominje povijesne razloge tetoviranja sve do Ilira. 
Također, u istom istraživanju Truhelka navodi tehnike i motive 
tetoviranja katolika u Bosni i Hercegovini. Motiv je najčešće bio 
križ ili križić preuzet vjerojatno još od Slavena. Tu je i teorija da 
su motivi križeva za tetoviranje preuzeti s stećaka za vrijeme Os- 
manskog pokoravanja Bosne (pad Bosanskog kraljevstva 1463.) 
koji također sa sobom nose dosta povijesnih nejasnoća. Stećci 
su srednjovjekovni nadgrobni spomenici koji tijekom cijeloga 


srednjeg vijeka nastaju u zaleđu jadranske obale. Spuštaju se 

negdje i do samoga mora pa ih nalazimo u Šibenskom i Makar- 
skom primorju, ali i na Pelješcu, u Konavlima itd. Računa se da 
ih je danas po planinskim prostranstvima Dinarida ( pretežno 
Hrvatska, Bosna i Hercegovina, Crna Gora) razasuto preko 70 
tisuća. Ti ,bilizi“ (jedno od njihovih izvornih imena) tipološki 
mogu biti ploče, sanduci, sljemanjaci, stupovi i križine. Stećak 
jest nadgrobni spomenik, ali svaki srednjovjekovni nadgrobni 
spomenik nije ujedno i stećak. Ta razlika do danas nije točno 
utvrđena. Bezbrojne teorije o etničkoj ili vjerskoj pripadnosti 
nemoguće je konkretno primijeniti na svim područjima gdje se 
stećci javljaju. Po onome što sada znamo o stećcima, oni nastaju 
krajem 13. stoljeća i traju do kraja 15. stoljeća tj. prvih desetl- 
jeća 16. stoljeća, a možda i duže u nekim zabačenim krajevima. 
Druga teorija je dosta bliska logičnom tumačenju nastanka teto- 
viranja kao i preuzimanju motiva, ali ostaje još uvijek otvoreno 
pitanje zašto bi katolički puk uzimao motive sa bogumilskih na- 
dgrobnih spomenika. Dok prva teorija jasno daje na znanje da je 
simbol križa na Balkanu, a i šire, postojao još i u predslavensko 
vrijeme kao motiv tetoviranja, postavlja se pitanje jesu li Hrvati 
preuzeli tu tradiciju od naroda koje su zatekli svojim dolaskom 
na prostor Bosne i Hercegovine, a ti narodi možda su preuze- 
li istu tradiciju od naroda prije njih. Jednostavnih pojašnjenja 
nema, jer svako daljnje istraživanje obiluje rađanjem novih pi- 


tanja, tako da je uistinu potrebno u dogledno vrijeme ozbiljno 

se uhvatiti ove teme. Pune ruke posla pritom imati će etnolozi i 
povjesničari zajedno s arheolozima. Arheologija bi tu mogla dati 
i puni i zadnji odgovor na tradiciju tetoviranja na tim prostori- 
ma iz jednostavnog razloga što je za takvu vrstu tetoviranja bio 
neophodan alat. Zasigurno je da tetoviranje na području Bosne i 
Hercegovine ima dugu tradiciju i povijest, ovo je samo grebanje 


po površini nečega što zacijelo ima duboko povijesno značenje. 


Svako novo tumačenje koje dolazi imat će svoje pristalice i pro- 
tivnike, ali u tome i jest čar istraživačkoga rada. Ono što se sa 
sigurnošću može reći jest da je tradicionalno tetoviranje u Bos- 
ni i Hercegovini svojstveno jedino hrvatskom narodnom tijelu s 
pokojim izuzetkom kod ostalih naroda u BiH. Ono je ostalo do 
danas zastupljeno samo u ženskom dijelu populacije. Truhelka o 
tome piše: ,Kao što je već doktor Gliick primijetio, mogao sam i 
ja konštatovati da je osim rijetkih izuzetaka, tetoviranje jedino i 
splohom u katoličkog dijela naroda u Bosni običajno. Tetoviranje 
u žiteljstvu ostalih vjera, na koje se tamo-amo nailazi, nikad ne 
ide na račun kojeg etničkog momenta, već ga vazda valja sves- 
ti na spoljašne utjecaje.“ U prilogu ovog članka donesena je, i 
dosad nigdje objavljena, fotografija ženske ruke koja prikazuje 
motiv križa kod tetoviranja žene, Hrvatice i katolkinje s područ- 
ja Konjica (selo Bušćak). Na fotografiji je tetovirana ruka Anđe 


Šudić (79.) koja svjedoči da je tu tetovažu napravila još kao dijete 

s 12 ili 13 godina. Po njenom svjedočenju razlog tetoviranja je 
bio motiviran željom da se označi njena pripadnost katoličkoj 
vjeri. Tvrdi da taj običaj, kao što je to prethodno već rečeno, pot- 
ječe iz vremena Turaka (osmanlijska vladavina) i da se preno- 
sio s koljena na koljeno. Odluku o tetoviranju Anđa je donijela 
samovoljno i tvrdi da je taj običaj bio prisutan samo kod ženske 
djece koja bi se uglavnom tetovirala do svoje 15. godine, a motiv 
je uvijek bio križ. Koristila je pritom iglu i smjesu. Internetske 
stranice su prepune fotografija tradicionalnog tetoviranja jer su 
u zadnje vrijeme skupine entuzijasta i istraživača uvidjele vrijed- 
nost tradicije, koja nažalost polako izumire ili mijenja svoj izvor- 
ni oblik u jedan moderan. Pokušava se spasiti na sve načine to 
kulturno dobro starih generacija. Na slikama koje kruže inter- 
netom možemo osim križa vidjeti i druge simbole koji potječu 
čak iz poganskoga kulturnog kruga (obično su u prošlosti takve 
simbole tetovirali muškarci). Zanimanje za povijest i motive 
tradicionalnih tetovaža ne pokazuje samo domaća javnost, nego 
i strani novinari. Ta specifičnost koju hrvatski narod stoljećima 
čuva i prenosi s koljena na koljeno jest uistinu jedna od mno- 
gobrojnih vrijednosti koja našu povijest čini poput kamenčića u 
mozaiku još bogatijom i ljepšom. 

Zaključujem da će područje Bosne i Hercegovine još dugo u 
svakom pogledu biti dobro tlo za istraživače svih vrsta, a po- 


glavito za etnologe, arheologe, povjesničare i antropologe. Bosna 

i Hercegovina u sebi skriva mnoga mistična mjesta, neuobiča- 
jenu tradiciju, njezino tlo skriva mnoge povijesne ostatke od 
Ilira, Rimljana, Slavena i ostalih starih naroda koji su obitava- 
li na njenom teritoriju. Kao što je stećak i nakon toliko stoljeća 
mnogima zagonetan i do kraja neistražena pojavnost, tako će 
možda i ,sicanje“, odnosno tradicionalno tetoviranje ostati ta- 
jnovitim velom obavijena pojavnost, a taj veo jest tajna koju je 
vrijeme stavilo na lice zemlje, i u ovom slučaju lice hrvatskog 
naroda. Uistinu je zbog nedostatka literature teško dati dobro i 
opširno tumačenje tradicionalnog tetoviranja Hrvata katolika na 
području Bosne i Hercegovine, ali takvu zadaću ostavljam kom- 
petentnijima i stručnijima od mene. Slika koja je ovdje donesena 
neka ostane kao znamen na pokušaj spašavanja tog djelića po- 


vijesti i tradicije naroda kojem i sam pripadam. 

Mirila - mit o kultu duše na južnom Velebitu 
Tanja Trošelj Miočević 


Kolektivno sjećanje je skup uspomena što ga dijeli određena za- 
jednica, a pamćenje je rad na tom sadržaju, kažu autorice član- 
ka Zašto pamćenje i sjećanje, Maja Brkljačić i Sandra Prlenda u 
knjizi Kultura pamćenja i sjećanja, koju su priredile, u Zagrebu 
2016. godine. Zašto je važno njegovati tradicijsko, kulturno i po- 
vijesno naslijeđe i ne prepustiti ga zaboravu? Budući da se to čes- 
to događa, pitamo se koji su razlozi tomu? 

Moderan načina života i nove životne navike utječu da se kul- 
turne prakse neke zajednice gotovo potpuno mijenjaju ili su se 
posve promijenile. U novim civilizacijskim okolnostima dolaze 
nove prakse, a stare se vremenom gube i na kraju posve nestanu. 
Zaborave se. Svjedoci smo iz vlastitog iskustva i sjećanja, kako 
se samo prije dvadesetak godina živjelo drugačije, bez masovnih 
medija, osobito masovne primjene kompjutera i mobitela, a ka- 
moli prije sto godina, kada su mediji bili prirodni materijali i 
tehnologije kojima se izražavala kultura i svjetonazor neke za- 
jednice. 

Životi kakvima su živjeli naši stari gotovo da i ne postoje, a sve 
što je od toga ostalo, nalazi se još samo u sjećanjima živih ili je 


kulturna praksa, srećom, postala dio kolektivnog sjećanja. No, 

ako se to nije dogodilo, a praksa, koja je nekad bila dio zajednice, 
više se i ne spominje, a nema ni zapisa o njoj, nameće se pitanje 
kako u takvim slučajevima smanjiti rizik od njezinog potpunog 
zaborava, jer mnoge prakse i običaji na raznim geografskim pros- 
torima izloženi su tom apsolutnom zaboravu. Prenošeni su gen- 
eracijama samo usmenom predajom i ako ih nikada nitko nije 
zapisao i interpretirao, ostaju trajno izgubljeni. Bez zapisanog 
traga lako se može trajno zakinuti povijest određenog geografsk- 
og prostora, ali time, nažalost, i povijest cijele zajednice. 

U prilog tezi donosim primjer velebitskih mirila u sklopu pogreb- 
nih običaja na Velebitu koji se nasljeđivao i mijenjao migracijom 
stočarskog stanovništva, a koji bi bio zaboravljen da nije bilo is- 
traživanja tijekom 20. stoljeća, počevši od bilježenja predajnih 
narativa, nezaobilaznog Nikole Bonifačića Rožina, koji se kao 
rukopisi danas čuvaju u Institutu za etnologiju i folkloristiku u 
Zagrebu. Posebno bih izdvojila istraživače: Ivana Krajača, Antu 
Glavičića i Mirjanu Trošelj, koji su rođenjem vezani za velebitski 
kraj, zato ih i ističem, i koji su spasili od zaborava taj jedinstveni 
kulturni fenomen. Premda su mirila prisutna u kulturi i običaji- 
ma na čitavom Dinarskom arealu, osvrnula bih se samo na suže- 
ni geografski prostor - južni Velebit. 

Mirjana Trošelj, profesorica povijesti umjetnosti i književnos- 
ti, već je u osnovnoj školi otkrivala uz kozje putove “neobične 


grobove," mirilišta na raskrižjima, brinama, kosama/prijevoji- 

ma, docima i dragama (vododerinama). Prvi odgovor na pitanje 
koje je postavila davnih 60-ih: “Kakvi su to kod nas toliko brojni 
i neobični grobovi; dobila je od svoje bake, Pere Jović (rođene 
1880.-1977.): “To nisu grobovi, to su sveta mista - mirila, tu su 
duše naši pokojnika. Duša se na njima odiljuje od tila i vezuje 


|? 


za sveti kamen!“ Odgovor kojim joj je baka “definirala" mirila, 
Mirjana Trošelj je šezdesetih, kada ona nisu više bila u funkciji, 
»otela zaboravu“ njihov religijsko-simbolički kontekst i prikazala 
ga u nizu stručnih i znanstvenih radova od 1980. do danas. U toj 
jednoj bakinoj rečenici, rečeno je sve, što mi je u jednom razgov- 
oru osobno rekla Mirjana Trošelj. 

Mirila su bila mjesta na kojima se “duša opraštala od svjetovnoga 
života i odlazila u svjetlost vječnu, a tijelo u grobu postat će zem- 
lja i iz toga razloga biti posve nevažno. Na mirilima su se stočari 
južnog Velebita opraštali od pokojnikove duše koja će s njih otići 
u onostranost. Slične odgovore dobivala je i od ostalih mještana 
Starigrada-Paklenice, Selina, Modriča, Tribnja-Kruščice, Trib- 
nja-Šibuljine, Tribnja-Mandaline i Barić Drage, a uvijek je od 
sedamdesetih u svojim istraživanjima, voljela slušati što su gov- 
orili kazivači, koji su se još uvijek živo sjećali vremena kada su 
mirila bila dio njihova života. Mirila su dio pogrebnog običaja 
podvelebitskog stanovništva, posebno onoga koje je zbog blaga/ 
stada i njegove ispaše provodilo veći dio godine na velebitskim 


pasištima. Mirila postoje “od kad postoji život na Velebitu, ka- 

zao je Mirjani Trošelj 1980. kazivač Mate Jusup, premda je za 
sada pouzdano potvrđeno od 16. stoljeća. Kulturna praksa miri- 
la traje do pedesetih godina 20. stoljeća, nakon čega potpuno 
prestaje. Zanimljivo je da se prva istraživanja o mirililma pojavl- 
juju već u prvoj polovici 20.stoljeća, a od sedamdesetih započin - 
ju na interdisciplinarnoj razini. Držim značajnim da su se za 
mirila posebno zainteresirali ljudi koji su, kao što je već rečeno, 
porijeklom vezani uz Velebit. To su Ivan Krajač, doktor prava 
(sjeverni Velebit), Ante Glavičić, arheolog (sjeverni Velebit) i 
već spomenuta Mirjana Trošelj (južni Velebit). Južnovelebitska 
mirila posebno su dobro očuvana u odnosu na mirila sjevernog 
i srednjeg Velebita, Bukovice i Ravnih kotara, a u Dalmatinskoj 
zagori gotovo da im se gubi materijalni trag. 

U religijsko-simboličkom kontekstu vjerovalo se da je duša živa 
i besmrtna, pa su za stanovnike velebitskog kraja mirila bila 
važnija od groba u kome je tijelo samo zemlja. Nakon pokapanja 
grob pokojnika više se nije obilazio, već bi se na groblje došlo tek 
nakon nekog novog ukopa. Razlog je bio i u velikoj udaljenosti 
planinskih naselja od mjesnog groblja kao i svjetonazoru da je u 
grobu ,samo tijelo bez duše, koja je ostala na mirilu“. 

Ovakvi obredi su vrlo vjerojatno ostatak pretkršćanskih vjero- 
vanja, tvrdi jedan od prvih autora o mirilima, Ivan Krajač. Vje- 
rovalo se da su ova odmorišta za dušu, mjesta na kojim se duša 


oprašta od ovoga života, gdje se ona namiruje i mirno odlazi u 

svjetlost vječnu. Vrijedni istraživači Ivan Krajač i Ante Glavičić 
su iz Senja, a Mirjana Trošelj iz Starigrada-Paklenice, i zahval- 
jujući njihovoj znatiželji i ljubavi prema kraju iz kojeg potječu, 
zaštitili su od zaborava jedan važan kulturni fenomen. Tako je 
Ministarstvo kulture Republike Hrvatske u prosincu 2007. go- 
dine donijelo rješenje kojim se utvrđuje da posmrtni običaji 
vezani uz mirila imaju svojstvo nematerijalnog kulturnog dobra. 
Danas su mirila bitan dio kulturne baštine podvelebitskog kraja 


i turistički lokaliteti koje turisti rado obilaze. 

Praxis - (anti)nacionalizam po potrebi 


Adorno Marcuse 


Ovaj rad bavi se kontroverznom političkom dimenzijom neo- 
marksističke filozofije i prakse u tadašnjoj Jugoslaviji. Naglasak 
je stavljen na prikaz razvoja političkih ideja hrvatskih i srbi- 
janskih predstavnika te škole razmišljanja, njihovih sličnosti i 
razlika, ali i na kontradiktorne elemente unutar njihovih društ- 
veno-političkih ideja s posebnim osvrtom na njihove vlastite kri- 
tike nacionalizma. 

Praksis kao posebna filozofska disciplina nastaje ranih 60-ih go- 
dina prošloga stoljeća, a njegove ideje razvijaju se i promoviraju 
kroz istoimen časopis čiji je prvi broj izašao 1964.g. (časopis je i 
inače izlazio od 1964. do 1974.). Zanimljivo je uočiti da upravo 
taj period predstavlja vrijeme najvećega (i praktički jedinoga re- 
alnoga) gospodarskog uzleta tadašnje ekonomije, pa stoga nije 
čudno da su se tzv. tvrdolinijaši odlučili na oštru kritiku praksis 
filozofije, koja je tražila još ,ispravniji“ put u marksizam. Čla- 
novi su bili optuživani na plenarnim sjednicama CK kao ,ubače- 
ni, provokatorski i špijunski elementi“ a kada se pogleda spisak 
gostujućih zapadnih filozofa na korčulanskoj ljetnoj školi u tome 
periodu uočavamo i često pozvano ime Herberta Marcusea, zais- 


ta na trenutak povjerujemo tvrdolinijašima. Marcuse naime, kao 

najugledniji radikalno-ljevičarski filozof i čest posjetitelj Ljetne 
škole bio je suradnik OSS-a, preteče CIA-e, od početka na pro- 
tunjemačkoj kampanji, da bi sve do 1951. radio za američku vla- 
du u daljnjim propagandnim akcijama. Nadalje, praksis filozofi- 
ju odlikuje pokušaj odmaka od Marxova rigidnoga dogmatskog 
tumačenja, i povratak tzv. emancipatornim humanističkim ide- 
jama mladoga Marxa. Milan Kangrga, jedna od centralnih figura 
praksisa, u svojoj knjizi ,Šverceri vlastitog života“ ovako obja- 
šnjava ime časopisa: ,naslov Praxis odabran je zato što “praksa', 
taj centralni pojam Marxove misli, najadekvatnije izražava ski- 
ciranu koncepciju filozofije“. Hrvatske, točnije zagrebačke pred- 
stavnike praksisa činili su filozofi Branko Bošnjak, Danko Grlić, 
Milan Kangrga, Gajo Petrović, Predrag Vranicki, Danilo Pejović 
(koji se povukao “66-te) i sociolozi Ivan Kuvačić i Rudi Supek. 
Među beogradskim predstavnicima možemo navesti Mihajla 
Markovića, Ljubomira Tadića, oca bivšega srbijanskog predsjed- 
nika Borisa Tadića, Jovana Aranđelovića, Milana Damnjanovića, 
Nebojšu Popova, Svetozara Stojanovića i Zagorku Golubović. Uz 
Praxis veže se i Korčulanska ljetna škola, koju su osnovali Kan- 
grga i Rudi Supek, i koja je okupljala sva relevantna imena tzv. 
“Nove ljevice“ (Ernst Bloch, Jurgen Habermas, Erich Fromm, 
Herbert Marcuse itd.), dakle najviše predstavnike već zalazeće 
tzv. »Frankfurtske škole“ kritičke teorije. 


Hrvatskim predstavnicima Praxisa, kao izvornim marskistima, 


Zbirka blogova 


268 


OSTALI AUTORI 





jako je važno bilo kritizirati nacionalizam svake vrste, makar 
su i sami bili vrstom jugo-unitarista, odnosno jugo-nacionalis- 
ta. Beogradski dio bio je podijeljen, Marković i Tadić postupno 
su prihvatili velikosrpske ideje, dok su Popov i Golubović osta- 
li pri anti-nacionalističkim stavovima. Međutim, kod hrvatskih 
predstavnika dolazi do određene neravnoteže prilikom kritika 
nacionalizma. Kako bismo uvidjeli ovu neravnotežu potrebno je 
analizirati njihov odnos prema masovnom pokretu Hrvatskoga 
proljeća, a koji je zapravo bio ustanak hrvatskoga naroda (pogot- 
ovo studentske populacije i pripadajuće akademsko-radničke 
inteligencije) za priznanje i poštivanje hrvatskoga nacionalnog 
identiteta i protiv politike jugoslavenskoga, točnije velikosrpsk- 
oga unitarizma. 

Sam pokret je bio prodemokratski i ekonomski liberalan, no u 
marksističkoj analizi M. Kangrge radilo se ni manje ni više već 
o »prodiranju neke vrste ustaškoga sentimenta“ Tako u knjizi 
»Sverceri vlastitog života" Kangrga opisuje svoje viđenje Hrvatsk- 
oga proljeća na ovaj način: ,Od 1969. do “hrvatskog proljeća (ne 
samo na Sveučilištu) taj se do kraja užareni i totalno euforični 
“nacionalni pogon širio na svim područjima života odvijao sada 
— “blagoslovljen' s najvišeg državno-partijskog vrha i potican na 
sve strane — nezaustavljivom brzinom, brzinom u “galopu tako 
da su čak i relativno trezveni ljudi pod utjecajem stvorene nacio- 


nalističke atmosfere i nasilne indoktrinacije izgubili orijentaciju, 

ali su bili i dobrano zaplašeni ovom bujicom oslobođene mržnje 
i straha, što se njegovalo kao jedini pravi i nenadomjestivi “hr- 
vatski duh' koji ruši sve pred sobom poput lavine. Jer to je bio 
pravi pogrom, koji je prijetio da pomete sve pred sobom. Bila je 
to prava — ustaška atmosfera (sic!). Mogao sam je detektirati i 
gotovo u zraku nanjušiti kao autentičan svjedok onoga što sam 
i sam doživljavao i jedva preživljavao kao srednjoškolac za vri- 
jeme NDH kao ustaški pakao bez premca! Nitko me nije mogao 
ni tada ni sada u tome ni prevariti, ni dokazati suprotno.“ Kan- 
grga ne navodi nikakve daljnje argumente zašto bi ovaj kultur- 
no-društveni pokret opisao kao ,ustaški“. 

Istu etiketu pripisivao je Savki Dabčević Kučar i Miki Tripalu koji 
su bili pripadnici SKH-a. Godine 1971. izlazi dvobroj Praxisa 
3-4, tematski usmjeren najvećim dijelom kritici hrvatskoga na- 
cionalizma, kakav je odlično poslužio jednom autoritarnom, na 
trenutke i totalitarnom društvu i političkoj vrhuški kakvo je bilo 
jugoslavensko (točnije Savez komunista). Tada na scenu stupa- 
ju nesretni događaji prokazivanja kolega proljećara, za što je već 
nekoliko puta javno optuživan, a da optužbe nikad porekao nije, 
i sam bivši predsjednik Hrvatskoga helsinškog odbora Žarko 
Puhovski, član uredništva redakcije Časopisa , Praxis“ 1973./74. 
Tako nešto zaista je za najveću osudu, ukoliko bi se na sudu is- 
postavilo istinom, jer licemjerje i ironija bili bi neprocjenjivi za 


jednoga ,velikog humanista i ljudsko-pravaša'. Zanimljivo je da 

su se iste parole o ,ustašluku“ mogle čuti, i to vrlo gromoglasno 
1971. na tada središnjoj revolucionarnoj proslavi Ustanka naro- 
da Hrvatske u ličkom Srbu, tijekom izviždanog govora Savke 
Dabčević Kučar i drugih uključenih u Hrvatsko proljeće. Inače 
glavna Kangrgina zamjerka (ali i ne samo njegova) u vezi nacio- 
nalizma jest da on ograničava, čak i reducira ljudskost jer navod- 
no općeljudsko svodi na plemensko. I tu se vidi doza apstrakcije 
za koju su ih protivnici optuživali, jer su apstraktni humanizam 
koji je uzor imao u ,mlado-marksovskim“ radovima, protivni- 
ci praksis filozofije držali štetnim za revoluciju i njena gibanja, 
ali i velikim odmakom od izvorne, kasno-Marxove materijalne 
pozadine čitave povijesti i biti društvenosti. Nažalost, posebno 
su Kangrga i naš cijenjen fizičar Ivan Supek, koji se uzgred reče- 
no nisu baš slagali, zajednički gajili praktički šovinističke stavove 
prema svima im nepoželjnim elementima modernoga hrvatsk- 
og društva: od Crkve, vjernika, preko hrvatskoga iseljeništva, 
bošnjaka i Hercegovaca pa do političkih stranaka i njihovih čla- 
nova. Nebrojeno puta su se okomili na suvremenu demokraci- 
ju, demokratske procese, rezultate referenduma i izbora, što 
bi se opet moglo podvesti pod Titovu sintagmu o ,poželjnoj 
demokraciji“. 

Kroz publicirane radove i razne mrežne članke te njihove inter- 
vjue, praksisovci ispadaju čiste sistemske žrtve, sto u konačnici 


nikako nisu bili. Možemo zaključiti da su članovi beogradske 


Obnova 


271 


OSTALI AUTORI 


sekcije čak snosili više krimena, te su od sredine 70-ih do 80-ih 
godina prošloga stoljeća bili poskidani sa svojih akademskih i 
inih pozicija, a rad i objavljivanje im je zabranjeno. 

U to vrijeme zagrebački su im kolege nastavili raditi na dekanskim 
i profesorskim funkcijama, imajući svo vrijeme podobne studen - 
te kraj sebe kojima su dali asistenture, a poslije i profesure. 
Drugima su, poput Ivana Supeka i u demokratskoj Hrvatskoj 
dane najčasnije funkcije poput one predsjednika HAZU-a od 
1991.-1997., a i njihova je rodbina nastavila sasvim luksuzno živ- 
jeti u toj, po njima samima, ,klerofašističkoj i ustašoidnoj RH“, 
pa je tako i sin filozofa Danka Grlića Rajko postao poznat kul- 
turnjak i redatelj, jednako kao i kontroverzni brat Nenad, prof. 
Puhovskog; dok je Vanja Sutlić mlađi dogurao čak do mjesta 
glavnoga ravnatelja HRT-a; s brojnim još primjerima. Pojedini 
im dakle ,ustaški atavizmi“, poput novca poreznih obveznika, 
ipak nisu mrski. Trebamo imati na umu kako je i sam Supek 
priznao u svojoj knjizi ,Ogledi o politici i znanosti“ iz 2005., 
kako je na društveno-humanističkim fakultetima u Jugoslaviji 
bilo zaposleno i do 90% direktno od Partije nametnutih kadrova. 
Oni su bili ideološki još ispravniji od Partije same. Kada 1974. 
dolazi do prestanka daljnjega financiranja te škole i njenih pro- 
jekata (zbog velikih, često neopravdanih troškova, posljedičnih 
bonvivanskom načinu života na Korčuli), do prestanka daljnjega 


partijsko-proračunskog financiranja, ne dolazi do neke izražene 

netrpeljivosti spram vodstva i dionika, što se vidi i po tome da 
su svi predstavnici zadržali svoje ugledne sinekure na fakulteti- 
ma. Mora se znati da je 1974. godine SFRJ gospodarski već bila 
u stagnaciji, da bi nekoliko godina kasnije došao i ekonomski 
kolaps i proglašenje bankrota 1982., pa je bilo razumljivo da se 
planira ušteda na svim mogućim razinama. 

Društveno-političko djelovanje praksisovaca bilo je izrazito 
pogubno za hrvatski demokratski razvoj, borbu za identitet u 
vremenu svekolikih velikosrpskih pretenzija i nasrtaja, a isto je 
destruktivno djelovanje nastavljeno i dalje dvijetisućitih, prika- 
zivanjem suvremene, demokratske RH kroz prizmu negativnosti, 
crnila i nekakvoga imaginarnog ,crnokošuljaštva“, a čije odjeke 
vidimo i danas u svijetu. Kao potvrdu prisutnosti antihrvatskih 
stavova možemo iznijeti i mišljenje Ernsta Blocha, njemačk- 
og filozofa lijeve orijentacije i čestoga posjetitelja praksisove 
»Korčulanske ljetne škole“, izrečeno 1975. prilikom intervjua 
za ,Der Spiegel“: ,, Kroaten als Faschisten, oder zum in destals 
Halbfaschisten" (Hrvati kao fašisti, ili barem kao polu-fašis- 
ti) (Der Spiegel, 6,29. Jahrgang, 03/02/1975., str. 80). U svemu 
tomu manji problem je bio radikalni stav beogradskoga dijela, 
od onoga zagrebačkoga. Razlike su izašle na vidjelo odmah pri 
nastanku same škole, ne samo iz razloga što je zagrebačka škola 
bila više kontinentalnoga usmjerenja a beogradska analitičkoga, 


već i zato što su 60-ih Srbi aktivno stali na stranu proglašavanja 

Deklaracije o položaju hrvatskoga jezika ,ustašlukom“ (a u čemu 
su im se i tada, a i kasnije, pridružili i zagrebački kolege), da bi 
se 70-ih ista stvar ponovila u značajnijim i gorim razmjerima s 
Hrvatskim proljećem. Dok su Tadić i Marković vodili studentske 
prosvjede u svojim državama toga vremena, zagrebački su pred- 
stavnici studente i kolege prokazivali i etiketirali. Tu uočavamo 
i revolucionarno-nacionalni nesrazmjer koji dolazi do kulmi- 
nacije 80-ih i 90-ih. Dok 1985. beogradski dio piše velikosrps- 
ko-fašistički Memorandum SANU (objavljen iduće godine), te 
osniva Socijalističku partiju na čelu sa zločincem Miloševićem, 
čiji se program zaklinjao u nekakvu ,novu“ preustrojenu Jugo- 
slaviju; Gajo Petrović, tvorac praktičnoga teorijskog usmjerenja 
stvaranjem tzv. ,mišljenja revolucije“ (koji je istinskom revoluci- 
jom smatrao jedino socijalističku, te je s ostalim predstavnicima 
zagrebačke škole bio izričito protiv hrvatske borbe za samostal- 
nost), kao najznačajniji zagrebački predstavnik 1988. ulazi na 
poziv u zloglasnu Srpsku akademiju nauka i umetnosti. Zlobnici 
bi rekli — sapienti sat! 

Ali i tu se ogleda već ranije naglašena razlika: srbijanski pred- 
stavnici, listom također stari partizanski revolucionari tu jasno 
pokazuju nacionalno-revolucionarni karakter bez dvostrukih 
standarda i hipokrizije, za razliku od svojih zagrebačkih kolega. 
Zagrebački dio to sve manje-više šutke prihvaća, te u domaćim i 


stranim medijima relativizira ratnu krivnju, štetu, žrtve, uzroke 

i posljedice, stavljajući čitav fokus na tobožnji klerofašizam i 
ustašluk. Dakle, od starih komunističko-antifašističkih revolu- 
cionara, a tada uglednih društvenih radnika i intelektualaca, ma- 
hom hrvatskih Srba koji su se osjećali ugroženima 1941., mladi 
naraštaji istinskih i modernih antifašista, hrvatskih branitelja, 
pedeset godina kasnije u oslobađajućem obrambenom ratu po- 
dršku - ne dobiva! 

Zaključno, jedan od glavnih teorijskih nedostataka te škole mišl- 
jenja jest i njen neizbježni eshatologijski karakter, tj. neminov- 
no ostvarenje autentične ljudske zajednice), što su neki poput 
Vranickoga izričito pokušavali negirati. Ipak, nisu negirali neke 
druge ideje poput kasnijega zagovaranja ukidanja državnih 
granica, pa i samih novonastalih država, dokidanje klasa, te 
inzistiranje na proizvoljnim apstraktno-humanističkim ideali- 
ma, što je Miko Tripalo jednom prilikom definirao kao pokušaj 
bivših staljinista da se uključe u borbu protiv staljinizma kada 
je ona već dobivena. Neke od najozbiljnijih kritika praksisovci- 
ma dolaze s lijeva, upravo kako su i sami praksisovci pokušava- 
li biti što pravovjerniji i samim tim veći komunisti od članova 
KPJ, čak i samoga diktatora Josipa Broza. Tako Savka Dabčević- 
Kučar prigovara ,praksisovcima“ kako nikad nisu napadali iz- 
rabljivanje Hrvatske i centralizaciju koju je provodio Beograd, a 
istovremeno su djelovali apsolutno anti-tržišno, što je vidljivo i 


iz zahtjeva vodstvu Partije proizašlih iz prosvjeda 1968. Smatra- 

la je kako su praksisovci svaku kritiku tih svojih stavova vidjeli 
kao hrvatski nacionalizam i šovinizam. Govori kako su negativ- 
no djelovali na demokratske tokove unutar Hrvatske i da su po- 
državali kazne za ,hrvatske šoviniste“ 1972. godine. Također je 
poznata činjenica da prvi sukobi te škole mišljenja s progresivn- 
ima i liberalnima prohrvatskim strujama sežu još u ranu 1967. i 
stvaranje Deklaracije o nazivu i položaju hrvatskoga književnog 
jezika. Za razliku od srbijanskih im kolega, zagrebački dio kraj 
80-ih i početak 90-ih dočekuje mirno, ali također na pozicijama 
moći unutar novoga (neki bi rekli i staroga) društveno-državnog 
uređenja. Može se zaključiti da je Praksis škola filozofije ispunila 
svoju društveno-političku ulogu pojačavanja jugoslavenske pre- 
poznatljivosti u svijetu koju joj je zadala partijska vrhuška, spram 
koje su gajili pozitivan stav (za razliku od njenoga ,neželjenog“ 
proizvoda - birokratskoga staljinizma, kako to hrvatski filozof i 
poznati kritičar te škole, Neven Sesardić formulira), bez obzira 
na to što se i takva vrhuška bezbroj puta ogriješila o humanis- 


tičke kanone koje su praksisovci nominalno zastupali. 

Kuda idemo? 


Marko Mustić 


Nema sumnje da su društvene promjene koje su se odvile kroz 
protekla dva stoljeća, utjecale i na način razmišljanja suvre- 
menog čovjeka. Od industrijske revolucije, urbanizacije, razvoja 
kapitalizma, sekularizacije sve do internet revolucije i global- 
izacije, radikalno su transformirali svijet, i čovjekov pogled na 
svijet. Principi koji su potrebni za uspješno funkcioniranje mod- 
ernoga društva postaju principi po kojima funkcionira čovjeko- 
va svijest; racionalnost, pragmatizam, ekonomsko razmišljanje 
postaju dominantne karakteristike svijesti suvremenoga čovjeka. 
Nema ovdje mjesta za mistiku i kontemplaciju o prirodi i 
budućnosti. Ono što je prvo bitno jest ono što je prije svega 
vidljivo, mjerljivo i što ima praktičnu korist. Iako su prednosti 
ovakvoga načina razmišljanja očite u vidu silnoga razvoja društ- 
va u ekonomsko-tehnološkom smislu, postavlja se pitanje nismo 
li prebrzo odbacili autorefleksiju, samopromatranje? Ako sma- 
tramo da religijska i filozofska pitanja o prirodi čovjeka, njegovoj 
svrsi i cilju nisu zadovoljavajuća ili nisu bitna za funkcioniranje 
društva, znači li to da možemo sebi priuštiti okretanje leđa tim 
pitanjima - i do kada? U kojem smislu možemo govoriti da kao 


vrsta napredujemo, ako ne znamo prema čemu napredujemo (i 

ako uopće nema objektivnih kriterija za ocjenjivanje napretka)? 
Prevladavajući stav utopističkih filozofija 19. (a i 20.) stoljeća bio 
je sljedeći: ako nismo sigurni u početak (naše podrijetlo), sigurni 
smo u sadašnjost, koja je arena za ostvarivanje budućnosti. Ako 
Rajski vrt nije postojao u prošlosti, postoji mogućnost da ćemo 
ga stvoriti u nekoj točki u budućnosti. Pojavom postmodernizma 
i sa smrću meta-narativa ova nada u budućnost polako gubi svo- 
ju snagu. Nesigurnost se uvlači u sve pore; strahovi od prirodnih 
kataklizmi, pandemija, ekoloških katastrofa i terorističkih napa- 
da. Čaki etički i filozofski isprazan projekt globalizma doživljava 
udarce i otpore u obliku suverenističkih pokreta. Tenzije među 
etničkim skupinama postaju uobičajene i u razvijenim zemlja- 
ma Zapada. Dolazi i do tenzija među spolovima, kao i procva- 
ta tzv ,rodnih identiteta“. Kako u ovim uvjetima nastaviti dalje? 
Nameću se tri moguća scenarija; 1) povratak religiji i religijskom 
načinu razmišljanja, 2) pojava novoga meta-narativa, odnosno 
»sustava smisla“ ili ideologije koja ima definirane ciljeve, i 3) 
dezintegracija društva. 

Pod dezintegracijom mislim na stanje u kojemu psihološki pri- 
tisak besmisla i društvena atomizacija rezultiraju epidemijom 
psihičkih bolesti i destruktivnoga ponašanja, koje eventualno 
može rezultirati dragovoljnim samouništenjem. Ako se svi složi- 
mo (što je racionalno očekivati) da je treća opcija neprihvatljiva, 


tada nam ostaju prve dvije. 

Osobno zagovaram povratak religiji, pri čemu mislim na kršćan- 
stvo. Kršćanska antropologija, po mom mišljenju, najbolje pri- 
kazuje istinsku prirodu čovjeka i toliko je duboko usađena našu 
svijest da predstavlja rezervoar smisla kojega treba uzeti u obzir. 
No, ako se ne dođe do ponovnoga prihvaćanja religijske istine, i 
ako želimo izbjeći raspad sustava, nova ideologija mora izroniti 
na površinu. Prateći suvremena kretanja vrlo lako bi se moglo 
dogoditi da se kao ta nova ideologija predstavi transhumanizam. 
Kako čovjek polako postaje sam sebi smisao, tako i njegova bri- 
ga o vlastitome tijelu postaje ključnom. Cilj je održati tijelo što 
dugovječnijim i zdravijim kako bismo mogli doživjeti što više 
užitaka. Opsesija zdravom prehranom i vježbanjem, koja je ev- 
identna, ima svoj rok trajanja jer prirodna ograničenja postaju 
sve očitija. Spajanje tehnologije i čovjeka nameće se kao idući 
logični korak. Pojavljuju se i bizarne ideje poput ,tehnološke sin- 
gularnosti“ odnosno budućnosti pod vlašću svemogućih stroje- 
va, koji će uskrsnuti“ ljude koji su svojim djelovanjem stvorili 
uvjete za njihov nastanak. Također postaju popularne ideje kako 
se život zapravo odvija u računalnoj simulaciji naprednije vrste. 
Sama pojava ovakvih teorija, koliko god one bile sulude, sugerira 
kako je virtualno-tehnološki sustav okupirao našu svijest. Spa- 
janje čovjeka i stroja nudi mogućnost za idući skok u evoluciji, i 
ponovno aktivira san o čovjekovoj transformaciji u boga. Mislim 


da iduća velika ideologija ne će biti usmjerena na društvenu akci- 

ju irevoluciju u smislu stvaranja novoga društvenog poretka, već 
usredotočena na stvaranje novoga čovjeka. Bit će to individualis- 
tička, pro-kapitalistička i pro-tehnološka revolucija. 

Čovjek je misaono biće, kao takvo on nužno promišlja vlastitu 
egzistenciju. Što je čovjek? Koja je njegova svrha? Što čovjek tre- 
ba činiti? Koja su njegova ograničenja? Mišljenja sam kako bez 
obzira na sve moramo promišljati svoju ulogu u svijetu. Ako ovu 
činjenicu zanemarimo, tada ćemo vlastitu patnju i prazninu od 
toga zazora u potpunosti zamijeniti hedonizmom, drogama i bi- 
jegom u virtualnu stvarnost. U takvom slučaju valovi društvenih 
promjena nosit će nas bez ikakvog otpora i kritičkog propitivanja. 
Tako će doći do stanja nemogućnosti svake misli, i postat ćemo 
igračka okolnosti koje smo sami stvorili, te će to vrlo vjerojatno 
značiti naš kraj. 


Nemojmo to dopustiti. 

OBNOVA je udruga građana koja okuplja mlade intelek- 
tualce i umjetnike okupljene oko platforme zajedničkih 
vrijednosti. Udruga je osnovana s ciljem zaštite i razvija - 
nja hrvatskog nacionalnog identiteta, obrazovanja mladih 
i povezivanja s mladima diljem Europe. Pokretačka ideja 
udruge jest želja za kulturnom, etičkom i političkom 
obnovom hrvatskog društva, a što je izraženo i u samom 
njenom nazivu. Obnova ima širok raspon djelatnosti, a 
jedan od najbitnijih projekata je istoimeni multidisci- 
olilatE1daVliKef-[fe) o) [=fr4- MK UI KU LAU BEK o LAU Vo I ole) [Id KUBI UXe [dUfef-] 
okuplja veći broj studenata s niza zagrebačkih fakulteta, 
poput Pravnog fakulteta, Hrvatskih studija, Akademije 
likovnih umjetnosti, Ekonomskog fakulteta, Katoličkog 
bogoslovnog fakulteta, Medicinskog fakulteta, zatim 
Hrvatskog katoličkog sveučilišta te drugih hrvatskih 
fakulteta i viših škola. Također Obnova okuplja i niz 
mladih intelektualaca, akademski obrazovanih građana 
te maturanata iz Zagreba, ali i cijele Hrvatske. 

